
SFÂRŞIT ŞI LUI DUMNEZEU SLAVĂ! 



I. PREFAŢA 



Odată cuviosul Nectarie de la Optina 1-a întrebat pe scriitorul S.A. Nilus: 

- Cunoaşteţi, oare, câte vieţi de obşte au existat de la facerea lumii şi până în zilele noastre? Dar mai bine nu vă 
chinuiţi căci vă voi răspunde eu însumi. Trei! 

- Care sunt acestea? 

- Prima - în Rai, a doua - în comunitatea creştină apostolică, iar a treia. . . s-a oprit. . .- a treia - la Optina prin marii 
noştri stareţi. 

- Dar în timpul lui Noe? - 1-a întrebat Nilus. 

- Păi - a râs atunci stareţul - ce fel de viaţă de obşte a fost aceea? O sută de ani Noe i-a chemat pe oameni la el, dar 
au venit numai vitele. Ce fel de vieţuire în comun este aceasta? 

Cuviosul Macarie de la Optina iubea foarte mult florile. Le planta lângă chilia sa şi în timp foarte scurt au apărut o 

mulţime de imitatori. înşişi aceşti stareţi, ca şi florile raiului, răspândeau un miros plăcut prin sfinţenia lor. 

Dar ce este aceea „sfinţenie"? 

Arhiepiscopul Ivan Maximovici a definit sfinţenia prin următoarele cuvinte: 

„Sfinţenia nu este pur şi simplu dreptatea pentru care drepţii sunt răsplătiţi cu fericirea în împărăţia lui Dumnezeu, 

ci acea înălţime a dreptăţii, care îi umple pe oameni într-atât de bucuria de Dumnezeu, încât ea trece de la ei şi vine 

la aceia care intră în contact cu ei. Mare e bucuria lor care provine din contemplarea slavei lui Dumnezeu. Fiind 

plini de iubire către oameni, iubire care provine din dragostea de Dumnezeu, ei sunt înţelegători ai nevoilor 

omeneşti şi rugători, fiind apărători ai lor înaintea lui Dumnezeu." Acea sfinţenie, care a atras întreaga Rusie la 

Schitul Optina este „raiul pe pământ". 

Bătrâneţea fericită este una din cele mai înalte realizări ale vieţii duhovniceşti a Bisericii, este lumina ei, este 

cununa luptelor duhovniceşti, rodul tăcerii şi al contemplaţiei divine. Ea este organic legată de luptele interioare ale 

monahilor, având ca ţel realizarea despătimirii. 

Bătrânul fericit, prin propria sa experienţă la şcoala ascultării, înfrânării şi rugăciunii din inima smerită, care a 



deprins, datorită acesteia, mecanismul psiho-spiritual şi care, personal, a atins despătimirea, însuşi devine capabil să 
îndrume începătorii în „războiul nevăzut". El trebuie să pătrundă adâncurile sufletului omenesc, să vadă naşterea 
răului, cauza acestei naşteri, să stabilească diagnosticul precis al bolii şi să arate metoda sigură de vindecare. 
Stareţul este un doctor sufletesc iscusit. El trebuie să vadă clar structura ucenicului său, caracterul sufletului acestuia 
şi treapta dezvoltării sale spirituale. El trebuie negreşit să aibă darul chibzuielii şi al „deosebirii duhurilor", aşa încât 
tot timpul să lupte cu răul care se poate preface în înger de lumină. Ca unul care a atins despătimirea, stareţul, de 
obicei, are şi alte daruri duhovniceşti: clarviziunea, facerea de minuni, proorocia. Iată ce i-a spus cuviosul 
Varsanufie de la Optina fiului său duhovnicesc: 

„Stareţii sunt numiţi clarvăzători, ceea ce înseamnă că ei pot vedea viitorul; dar marea bucurie a bătrâneţii este darul 
chibzuielii. Acesta este cel mai grozav dar dat de Dumnezeu omului. El are, în afară de ochii fizici, ochi spirituali, 
înaintea cărora se deschide sufletul omenesc. înainte ca omul să gândească, înainte să apară gândul, ei văd cu ochii 
duhovniceşti chiar pricina apariţiei acelui gând. De ei nu se poate ascunde nimic. „Tu locuieşti la Petersburg şi 
gândeşti că eu nu te văd. Atunci când doresc, văd tot ce faci şi ce gândeşti". 
Adevărata relaţie spirituală a fiilor duhovniceşti cu bătrânul învăţător se descoperă prin următoarele semne: 

1 . Credinţa deplină. 

2. Sinceritate în cuvânt şi faptă. 

3. Să nu îndeplinească niciodată voia sa, ci întotdeauna să-1 întrebe pe stareţ în toate. 

4. Să nu contrazică şi să nu se certe. 

5. Spovedania completă şi curată a păcatelor şi a secretelor inimii. 

Ascultarea sinceră faţă de stareţ, după spusele sfinţilor părinţi este drumul cel mai sigur pentru mântuirea sufletului. 
Stăreţia nu este o treaptă ierarhică în Biserică deoarece „Duhul suflă oriunde doreşte". Stareţ poate fi monahul fără 
trepte spirituale, cum au fost la început Varnava Ghefsimanski, Zosima Verhovski şi alţii. Stareţ poate fi şi 
episcopul, de exemplu mitropolitul Filaret Moscoveanul sau preotul - Sfântul Ioan de Kronstadt. In sfârşit, stareţă a 
fost şi fericita clarvăzătoare Pelaghia Ivanovna, nebuna pentru Hristos din Diveev. Fără sfatul ei nu se făcea nimic 
în mănăstire. 

Stăreţia este slujire proorocească. De la proorocii primelor timpuri ale creştinismului ştim că trebuie să fie evidentă 
sfinţenia vieţii: «El (proorocul sau stareţul în cazul nostru, n.n.) trebuie să aibă „firea Domnului". Datorită firii poate 
fi numit prooroc mincinos sau prooroc adevărat» („învăţătura celor 12 apostoli" [Didahia] secolul al II-lea). 
Ivan Mihailovici Dontevici în cartea sa „Dobândirea Duhului Sfânt pe drumurile vechii Rusii" scrie: „în falsa- 
stareţie voia unui om înrobeşte voia altui om. De el este legat de sentimentul deprimării, tristeţii sau patimile 
sufleteşti nesănătoase ale ucenicului în stareţul închipuit. Dimpotrivă, adevărata şi îmbelşugata stăreţie, deşi e 
întemeiată pe deplina ascultare, îl umple pe om de sentimentul bucuriei şi al libertăţii în Dumnezeu, astfel încât el 
nu îndeplineşte voia omului, ci voia lui Dumnezeu, care lucrează prin stareţ. în acelaşi timp, aşa cum stareţul fericit 
apare ca îndrumător spre voia lui Dumnezeu, aşa stareţul fals îl acoperă în sine pe Dumnezeu". 
Sfântul Vasile cel Mare spune că cel care caută cu sârguinţă profesor bun, acela negreşit găseşte. Cuviosul Simeon 
Noul Teolog învaţă: „Cu rugăciuni şi lacrimi înduplecă-L pe Dumnezeu să-ţi arate omul care ar putea să te îndrume 
bine". Şi spune mai departe: „Mai bine este ca novicele să devină ucenic, iar nu să trăiască de capul său şi e mai 
bine să scape de roadele nefolositoare ale voii sale. Totuşi, dacă cineva, după o căutare meticuloasă şi sârguincioasă 
nu ar găsi îndrumător duhovnicesc, într-o aşa nevoie cuviosul Paisie Velicicovski dă următorul sfat: „însuşi 
Dumnezeu şi cuvântările dumnezeieşti ale Preacuvioşilor Părinţi, îndrumători ai vieţii de obşte, care au respectat 
lucrarea lui Dumnezeu până în zilele noastre, vă sunt profesori şi îndrumători dacă sunteţi atenţi la ei cu frică de 
Dumnezeu şi cu veneraţie". 

De-a lungul secolelor stăreţia a înflorit, atingând culmea dezvoltării sale, apoi a slăbit, a ajuns la declin, ca mai 
târziu să renască din nou. A cam fost uitată în Rusia, în timpul cuviosului Paisie Velcicovski (sec. XVIII). Prin 
luptele sale, prin traducerile cărţilor Sfinţilor Părinţi şi prin exemplu personal, el a readus stăreţia peste ucenicii săi 
şi, astfel, a început să înflorească în Rusia, în special la schitul Optina. Primii stareţi la Optina - Lev, Macarie, 
Moisei şi Antonie au fost ucenici apropiaţi ai marelui stareţ Paisie. Această mlădiţă îmbelşugată a înflorit continuu 
de-a lungul a o sută de ani, trecând de la părinte la fiu, în duhul ascultării autentice. 

Schitul Optina, sfinţit în cinstea Intrării în Biserică a Maicii Domnului, se află la sud de Moscova, nu departe de 
oraşul Kozelsk, în gubernia Kaluga. Istoria veche a mănăstirii nu ne este întru totul clară, dar este cunoscut faptul că 
e foarte veche. 

Naşterea obştii începe cu anul 1795, când mitropolitul moscovean Platon, vizitându-şi eparhia, a găsit acolo numai 
trei monahi foarte bătrâni. Fiind vrăjit de minunatul aşezământ al Optinei, el şi-a propus să clădească o mănăstire cu 
viaţă de obşte. Cu această intenţie mitropolitul s-a îndreptat către un oarecare arhimandrit Macarie. Părintele 
Macarie purta corespondenţa în plan duhovnicesc cu stareţul Paisie şi se nevoia în obştea din Pesnos. Pentru acest 



lucru el 1-a ales pe grădinarul său, părintele Avraamie şi împreună cu el s-au îndreptat spre Optina doisprezece 
monahi ai săi. Multă durere a trebuit să îndure părintele Avraamie din cauza sărăciei mari, însă, cu ajutorul lui 
Dumnezeu, obştea a început să se consolideze. 

Următorul eveniment decisiv în istoria Optinei a fost construirea schitului cu hramul „Tăierea Capului Sfântului 
Ioan Botezătorul". De aceasta s-a îngrijit primul arhiereu al eparhiei nou întemeiate din Kaluga, episcopul Filaret, 
care ulterior a devenit mitropolitul Kievului. Iubind din fragedă tinereţe viaţa monahală duhovnicească - după cum 
a mărturisit el însuşi - a considerat că trebuie să întemeieze la Optina un schit unde ar putea să trăiască monahi, 
ducând o viaţă retrasă, în asceză şi rugăciune. Episcopul Filaret a început să caute oameni care s-ar fi potrivit să 
întemeieze un aşa schit. El a ales doi călugări: pe cuviosul Moisei şi cuviosul Antonie Putilov. 
In pustia Roslavl trăia un grup mic de bătrâni sihastri, fiecare separat, într-o chilie mică. La unul dintre aceşti 
bătrâni a venit ca ucenic viitorul cuvios Moisei Optineanul. In scurt timp 1-a urmat şi fratele său mai mic, Antonie. 
Stareţii din Roslavl au fost ucenicii marelui Paisie. Cei doi fraţi au învăţat aici meşteşugul rugăciunii necontenite a 
lui Iisus, săvârşită cu mintea în inimă, după regulile Sfinţilor Părinţi. începând cu miezul nopţii, în taină săvârşeau 
zilnic toate slujbele bisericeşti, în afară de Liturghie. In zilele de sărbătoare, pustnicii ieşeau şi slujeau împreună. Iar 
la praznicele mari venea preotul din cel mai apropiat sat şi îi împărtăşea cu Sfintele Daruri. In timpul în care nu-şi 
făceau pravila, pustnicii se îndeletniceau cu rucodelia (lucrul mâinilor) - transcrierea operelor sfinţilor părinţi şi 
grădinăritul, pe un loc unde în afară de ridichi nu creştea nimic. Fraţii Moisei şi Antonie Putilov au devenit aşa buni 
călugări, încât episcopul Filaret i-a considerat potriviţi pentru construirea schitului. Primind binecuvântarea 
pustnicească, cuviosul Moisei şi cuviosul Antonie s-au îndreptat spre Optina împreună cu alţi doi călugări roslavliţi. 
In anul 1821 a început construirea schitului. 

Pentru înflorirea şi faima sa, Optina îi este datoare cuviosului întemeietor Moisei, care a condus-o treizeci şi şapte 
de ani, până la sfârşitul vieţii sale. Datorită lui, obştea a fost dusă la ordinea deplină. Au fost ridicate biserici noi, iar 
cele vechi restaurate; şi au fost construite: chilii pentru fraţi, o curte pietruită, cu turnuri, camere de oaspeţi şi alte 
clădiri. Au fost cultivate grădini mari şi livezi cu pomi fructiferi, iar proprietăţile agricole au sporit. Dar această 
ordine exterioară reflecta însă principala realizare a întemeietorului cuvios Moisei - răspândirea lucrării de 
îndrumare duhovnicească şi, împreună cu aceasta, înflorirea spirituală a schitului Optina. Bunăstarea materială a 
obştii s-a datorat, în principal, pelerinilor care au fost atraşi de Optina prin duhul ei deosebit, amintind de vremurile 
ascetismului vechi. Creştinismul modern invocă: „Mântuieşte-mă, Doamne, că a lipsit cel cuvios!" 
Cu toate că numărul adevăraţilor stareţi s-a împuţinat, stareţii dreptcredincioşi de la Optina au continuat să fie 
îndrumători spirituali. 

înainte ca stareţul Ambrozie să moară, ucenicii l-au întrebat: „Ce-o să ne facem fără sfinţia ta, părinte?". Iar el le-a 
spus: „Voi aţi văzut cum m-am purtat înaintea voastră; dacă doriţi să mă urmaţi, hrăniţi- vă şi voi cu învăţăturile 
Domnului şi Domnul vă va da binecuvântarea Sa. Şi noi tot aşa ne-am întristat când au plecat de la noi la Dumnezeu 
părinţii noştri dar, îndeplinind poruncile Domnului şi învăţăturile stareţilor, am trăit aşa ca şi cum ei ar fi fost cu noi. 
Faceţi şi voi la fel şi vă veţi mântui!" Prin urmare, dacă şi noi vom împlini poruncile Domnului şi învăţăturile 
stareţilor optineni, ei vor fi cu noi în chip nevăzut, călăuzindu-ne pe drumul mântuirii. „Dă-le, Doamne, darul de a 
se ruga pentru noi!" 

Prin rugăciunile fierbinţi ale acestor mesageri aducem şi noi roadele pocăinţei spre mântuirea sufletelor noastre. 
Cuvioşilor părinţi de la Optina, rugaţi-vă lui Dumnezeu pentru noi! 



II. CUVIOSUL STAREŢ PAISIE DIN MOLDOVA 
(15 noiembrie) 

Smerenia inimii îl mântuieşte 

fără greutate pe om . . . 

datorită ei se iartă toate păcatele. 

A. Viata 

9 

Publicând în ediţia noastră vieţile stareţilor optineni, găsim de cuviinţă să publicăm şi viaţa marelui stareţ Paisie 
Velicicovski, iniţiatorul stăreţiei în Rusia, în sec. XVIII-XIX, cu deosebire la schitul Optina. 



Monahismul rus până la începutul secolului al XVIII-lea - epoca transformărilor pentru Rusia - de două ori a trecut 
prin înflorire şi vremuri de decădere. In vechime răspândirea monahismului de către cuvioşii Antonie şi Teodosie de 
la Pecerska a servit Rusia Kieveană şi a dat un ţel mulţimii sfinţilor. Pe când sudul Rusiei îndelung suferea din 
cauza tătarilor şi monahismul apunea, în Rusia Moscovită se instaura perioada de înflorire. Aici a apărut cuviosul 
Serghie de Radonej, făcătorul de minuni, marele restaurator şi conducător al monahismului. 

In rândul ucenicilor săi se căuta cu râvnă ţelul tuturor sfinţilor nevoitori - mântuirea. Atunci monahismul s-a 
înviorat şi a înflorit în partea de nord-vest a Rusiei. Şi iarăşi, din cauza diverselor nenorociri din viaţa poporului, el 
s-a stins către începutul sec. al XVIII-lea. Şi din nou a revenit la viaţă cu forţe puternice şi a avut parte de înflorire şi 
în nordul şi în sudul Rusiei şi chiar în îndepărtata Siberie. Rădăcina multivalentă a acestui monahism de început a 
crescut cu putere chiar în inima marii Rusii - la schitul Optina. Primul îndrumător al acestei mişcări în viaţa 
monahală şi restaurator al ei a fost stareţul Paisie Velicicovski. 

Marele stareţ Paisie Velicicovski s-a născut în anul 1722 în oraşul Poltava, unde tatăl său, Ioan Velicicovski s-a 
străduit să construiască catedrala Uspenskaia. Atât tatăl, cât şi mama lui Petru (cum i se spunea în lume cuviosului 
Paisie), pe nume Irina, erau oameni evlavioşi. Când Petru avea patru ani, tatăl său a murit. Băieţelul împreună cu 
mama sa au rămas în grija fratelui său mai mare, Ioan, care a şi ocupat locul tatălui. Când băiatul a crescut, mama sa 
1-a trimis la învăţătură şi Petru a învăţat suficient de repede alfabetul şi să citească din Ceaslov şi Psaltire. Când 
băiatul a stăpânit ştiinţa de carte, cu deosebită dragoste s-a dedicat lecturii Sfintei Scripturi, a Noului şi Vechiului 
Testament, vieţilor sfinţilor, învăţăturilor cuviosului Efirem Şirul, avei Dorotei, Sfântului Ioan Gură de Aur şi altor 
cărţi. 

Lectura 1-a captivat cu totul pe băiat; se retrăgea într-o cameră liberă şi citea şi tot citea. Sub influenţa acestei lecturi 
i s-a născut pasiunea pentru viaţa monahală. Petru era foarte tăcut, blajin şi timid. Când băiatul a împlinit 
treisprezece ani, a murit şi fratele său, Ioan. Aflându-se în cea mai mare sărăcie, mama lui s-a hotărât să meargă la 
Kiev, la mitropolitul Rafael şi să-1 roage să-1 instaleze pe Petru într-un loc. Colonelul din Poltava, naşul de botez al 
lui Petru, împreună cu alţi cetăţeni respectabili au adresat o cerere către mitropolit pentru a uşura situaţia lui Petru. 
Prea Sfinţitul 1-a acceptat ca fiu duhovnicesc şi el însuşi 1-a examinat pe băiat. Când acesta i-a citit câteva versuri, 
mitropolitul 1-a simpatizat şi mai mult. El i-a dat mamei binecuvântare ca să-1 dea pe băiat la Şcoala duhovnicească 
din Kiev şi 1-a instalat într-un loc. Petru Velicicovski a stat acolo patru ani. învăţa foarte bine, iar timpul liber şi-1 
petrecea în rugăciune şi în citirea cuvântului lui Dumnezeu şi a cărţilor Sfinţilor Părinţi. Printre colegii săi erau 
câţiva băieţi evlavioşi cu care Petru Velicicovski s-a împrietenit. 

Tinerii prieteni se retrăgeau adesea şi-şi petreceau noaptea, până-n zori, în discuţii despre modul în care să se lepede 
de lume. Cu fermitate au hotărât să devină călugări şi să intre în mănăstiri, dar nicidecum în cele bogate pentru că, 
dacă ar fi trăit printre ceilalţi fraţi în îmbelşugare, ar fi trecut neobservat de pe calea cea strâmtă pe calea cea largă. 
Petru s-a străduit să fie cât mai blând, chiar şi în gânduri, neavând pe nimeni pizmă, fără să osândească pe cineva, 
nici să aibă ură faţă de cineva. Ştiinţa de carte şi studiul savant nu l-au mulţumit; sufletul său tânjea după fapte mai 
mari. Prietenii săi l-au susţinut în hotărârea de a renunţa la studiu şi de a intra în viaţa monahală. Ca urmare, Petru a 
început să caute înţelepciunea în rugăciunea sporită, rugându-L pe însuşi Dumnezeu să-i arate drumul. Hotărârea 
puternică 1-a pătruns şi, în taină, a părăsit Kievul şi şcoala duhovnicească pentru ca să pornească pe drumul vieţii 
monahale. Cu greu a suportat vestea plecării sărmana lui mamă. Ca văduvă îndurerată trăia numai cu nădejdea 
pentru fiul ei şi iată ce a devenit acest fiu! îndelung şi cu amar a plâns şi, din cauza supărării, a hotărât să nu mai 
mănânce şi nici să mai bea până ce nu va muri. Mintea ei a început să slăbească, iar nora sa, soţia fiului mort, Ioan, 
şi alte persoane i-au aşteptat moartea. Dar dintr-o dată, bătrâna bolnavă şi răpusă de supărare a revenit în simţiri, a 
cerut acatistul Maicii Domnului şi a citit vreme îndelungată, apoi a chemat duhovnicul şi i-a povestit următoarele 
lucruri: „Când am început să slăbesc din pricina plânsului şi lipsei de vlagă şi m-am apropiat de moarte, am văzut 
mulţi diavoli care arătau îngrozitor şi care voiau să mă prindă. Atunci am cerut acatistul şi am început să-1 citesc. 

Citind acatistul neîntrerupt, ziua şi noaptea, dracii tremurau şi nu puteau să mă atingă. Apoi am început să mă bucur 
şi am văzut cerul deschizându-se şi din el coborând un înger. îngerul era luminos şi cobora ca un fulger. S-a aşezat 
lângă mine şi a început să-mi vorbească astfel: «O, neînţeleapto, ce ai făcut? în loc să-L iubeşti pe Dumnezeu cu tot 
sufletul şi cu toată inima ta, pe Creatorul tău, tu ai iubit mai mult decât pe Creator, creatura sa, pe fiul tău! Şi 
datorită iubirii tale potrivnice lui Dumnezeu, ţi-ai propus să te omori prin înfometare şi pentru acest lucru să cazi 
sub osândă veşnică?! Să ştii bine: fiul tău, cu ajutorul darului lui Dumnezeu, negreşit, va deveni monah. Trebuie ca 



şi tu să-i urmezi fiului tău pe această cale, să te lepezi de lume şi de toate cele din lume şi să devii călugăriţă. 
Aceasta este voia lui Dumnezeu! Dacă tu te vei împotrivi voii lui Dumnezeu, iată care e porunca dată mie de 
Domnul Hristos, Dumnezeul nostru şi Făcătorul a toate: îţi voi trimite demoni, care vor aştepta să te prindă şi să-ţi 
chinuie sufletul şi trupul. Aşa se va întâmpla şi cu alţi părinţi, care trebuie să înveţe să nu-şi iubească copiii mai 
mult ca pe Dumnezeu». Când am auzit aceste cuvinte ale îngerului lui Dumnezeu, am exclamat: «Dacă aceasta este 
voia lui Dumnezeu, atunci nu voi mai fi îndurerată pentru fiul meu de azi înainte». Şi, în acel timp, diavolii au 
dispărut. 

îngerul Domnului, bucuros, s-a ridicat la cer." Părintele duhovnic şi cei apropiaţi, ascultând cu bucurie povestirea 
Irinei, învăţând multe lucruri de aici şi luând aminte, au plecat la casele lor. In scurt timp, evlavioasa mamă a 
tânărului călugăr a intrat într-o mănăstire de maici, a fost tunsă în monahism cu numele Iuliana şi după zece ani a 
adormit în pace. Odată cu părăsirea şcolii din Kiev, pentru viitorul conducător al monahismului rus a început 
perioada educaţiei monahiceşti, plină de mâhnire şi dezamăgire. Precum am spus deja, monahismul slăbise în duh în 
acele timpuri. Şi atunci erau însă mănăstiri care duceau o puternică viaţă de obşte, însă tânărului Petru Velicicovski 
Dumnezeu nu i-a îngăduit să meargă acolo. Dacă el ar fi izbutit să intre într-una din acele mănăstiri, s-ar fi dedicat 
cu totul, liniştit nevoinţei interioare. Traversând drumul vieţii pregătitoare în mănăstirile ruseşti dezorganizate, el 
însuşi a depăşit dezordinea şi a văzut ce trebuia făcut pentru refacerea vieţii monahale. 

Trecând prin acestea, fără să vrea, a devenit capabil să uşureze drumul pentru ceilalţi. Aşa au fost vieţile celor pe 
care Dumnezeu i-a ales spre a fi conducătorii oamenilor pe calea mântuirii! 

Ieşind din Kiev, Petru Velicicovski a ajuns peste Nipru, în mănăstirea Liubecesk, aproape de oraşul Liubeci. 
îndrumătorul obştii, egumenul Nichifor 1-a primit cu dragă inimă şi i-a dat o chilie, făcându-1 chelar. Egumenul 
Nichifor îi îndruma pe fraţi cu blândeţe, dragoste, căldură şi smerenie. Dacă unul dintre fraţi greşea în ceva, el îl 
povăţuia cu înţelepciune, îi dădea canon şi acel frate devenea din nou un bun nevoitor. Nu e de mirare faptul că, 
datorită unui astfel de îndrumător, fraţii trăiau în pace şi linişte. însă nu mult s-a mângâiat Petru cu o aşa viaţă de 
obşte. După trei luni bunul îndrumător a fost schimbat cu altul. 

Acesta a fost egumenul învăţat Gherman Zagorovski, care a început să ocârmuiască mănăstirea în alt chip - ca un 
stăpân. Imediat au văzut fraţii în mod clar cu cine au de-a face, mulţi dintre ei, de frică, s-au răspândit pe la alte 
mănăstiri. Şi Petru Velicicovski a plecat. Ca îndemn pentru acest lucru i-a slujit următoarea întâmplare: odată noul 
egumen i-a poruncit lui Petru să-i pregătească pentru masă varză, însă nu i-a spus precis cum, iar Petru nu a 
îndrăznit să întrebe şi 1-a rugat pe bucătarul egumenului să aleagă el cele necesare. Au pregătit apoi prânzul 
egumenului. Bucătarul însă, nu a pregătit ceea ce dorea egumenul. Aşezându-se la masă, egumenul 1-a chemat pe 
Petru şi, pentru că era supărat din cauza neîndeplinirii poruncii sale, 1-a lovit pe Petru peste obraz, îmbrâncindu-1 în 
aşa fel încât acesta a căzut peste prag, apoi i-a strigat: „Treci afară, trântorule!" Iar duhovnicului i s-a adus la 
cunoştinţă această faptă nesăbuită. 

Aceste împrejurări au constituit îndemnul pentru plecarea lui Petru din obşte. însă principala cauză a plecării a fost, 
desigur, alta. Petru nu a întâlnit aici acea îndrumare de stareţ experimentat, la care atât de mult s-a gândit şi pe care 
şi-a dorit-o cu ardoare. Rugându-se cu lacrimi lui Dumnezeu, într-o noapte, Petru a părăsit această obşte care, în 
curând, a fost dezorganizată de către îndrumătorul nepriceput. A trecut Niprul şi s-a îndreptat spre Ucraina pentru a 
căuta o altă mănăstire. Astfel a ajuns la mănăstirea Sfântului Nicolae de pe malul râului Tiasmin. Aici era 
conducător tot Nichifor, de care Petru a ascultat înainte. Acesta 1-a primit bucuros şi i-a dat ca ascultare să slujească 
la trapeză. Iar când a început postul Adormirii Maicii Domnului, la praznicul Schimbării la Faţă a Domnului, 
egumenul 1-a tuns pe Petru ca rasofor cu numele de Platon; pe atunci avea nouăsprezece ani. Călugărul începător se 
ostenea cu sârguinţă. Cu mare râvnă îşi îndeplinea ascultarea la trapeză, iar când era nevoie ajuta şi la bucătărie. 
Pravila sa de rugăciuni nu numai că o îndeplinea cu râvnă, ci se ruga şi în timpul nopţilor. însă nici în această obşte 
nu i-a fost dat lui Platon să vieţuiască mult timp. în Ucraina a început prigonirea Ortodoxiei de către uniţii cu Roma. 
De acest lucru a fost atinsă şi obştea mănăstirii. Pentru că biserica a fost închisă mai mult de două luni, fraţii au 
început să se împrăştie care încotro. Câţiva au mers în Kiev şi tot acolo a mers şi Platon. în sinea lui exista deja 
gândul de a merge în Moldova, însă din cauza fricii de prigonitori nu a luat o hotărâre. în Kiev tânărul s-a stabilit la 
Lavra şi s-a ocupat de tipografie împreună cu ieromonahul Macarie. Aici el a învăţat să graveze icoane pe metal. 
Tot aici a primit şi vestea despre mama sa de la văduva fratelui său, Ioan. Vestea despre mama sa iubită, care 1-a 
părăsit cu voia lui Dumnezeu, i-a mişcat inima şi 1-a liniştit. Apoi s-a dedicat cu totul vieţii de călugăr. în setea de a 
face fapte, Platon adesea vizita peşterile Lavrei. 



Cu lacrimi din dragoste şi înduioşare atingea moaştele făcătorilor de minuni din Pecerska, cu ardoare le cerea ajutor 
şi învăţături pentru lucrarea mântuirii. El ardea de dorinţa de a duce o viaţă pustnicească sub o îndrumare aleasă a 
unui stareţ, atât în viaţa cât şi în lupta duhovnicească. Pentru că nu a găsit acest lucru în Rusia, tânărul s-a gândit să 
îl caute aici. In scurt timp s-a întâlnit cu doi călugări experimentaţi. Aceşti călugări se întâlniseră ca să meargă în 
Moldo-Vlahia. Platon i-a rugat să îl ia şi pe el cu ei şi astfel a părăsit Kievul. Trecând prin Ucraina şi Moldova cei 
trei au ajuns în Valahia şi au sosit la obştea Sfântului Nicolae, Făcătorul de minuni. Aici Platon a găsit ceea ce 
căuta: nevoitori înflăcăraţi, după care atât a tânjit sufletul său şi de la care a învăţat foarte mult. îndrumătorul acestei 
mănăstiri era ieromonahul Dimitrie, care i-a primit cu dragoste pe cei trei călugări. Schimnicul acestei obşti, 
ieroschimonahul Mihail, se afla în acel timp în Ucraina cu treburi mănăstireşti. Insă în scurt timp a sosit de la 
Schitul Poiana Mărului bătrânul schimonah Vasile. Acesta a trăit mult timp în Rusia în Munţii Mosin şi în alte 
pustiuri. Datorită râvnei sale în ascultarea faţă de Dumnezeu se asemăna foarte mult cu marii nevoitori. 
Schimonahul Vasile trecuse în Moldo-Vlahia împreună cu ucenicul său, ieromonahul Mihail. El se bucura aici de o 
mare popularitate, datorită experienţei sale duhovniceşti, cunoştinţelor şi înţelegerii scrierilor Sfinţilor Părinţi. 
Schimonahul Vasile a petrecut câteva zile în schitul Sfântului Nicolae şi nu puţin a vorbit spre folosul fraţilor. 
Platon a fost profund mişcat de cuvântările bătrânului înţelept şi, înduioşat, i-a mulţumit lui Dumnezeu din toată 
inima pentru că 1-a învrednicit să vadă un aşa bărbat cucernic. 

Schimonahul Vasile a îndreptat deosebită atenţie către Platon şi 1-a chemat la schitul Poiana Mărului. Insă Platon se 
temea ca acolo să nu-1 hirotonească preot şi de aceea a refuzat să meargă în acel schit. In scurt timp s-a întors din 
Ucraina şi stareţul Mihail, care a fost întâmpinat cu bucurie de toţi fraţii chiar de pe drum, înainte de a intra în 
mănăstire. Chilia părintelui Platon se afla nu departe de schit, lângă apă, iar biserica schitului o putea vedea din 
chilie. Despre râvna cu care îşi lucra mântuirea în acest timp părintele Platon şi despre profunzimea cu care se 
dedica împlinirii pravilei vieţii călugăreşti ne grăieşte următoarea întâmplare: într-o zi de duminică, părintele Platon 
nu a auzit chemarea la utrenie şi a pierdut începutul ei. Când s-a trezit şi a mers la biserică, utrenia era în 
desfăşurare, se citise evanghelia, începuseră rugăciunile. Platon s-a ruşinat pentru că a întârziat, s-a întors şi s-a 
aşezat sub un copac începând cu durere să îşi plângă abaterea. S-a terminat liturghia şi călugării s-au adunat la 
trapeză, însă Platon nu era printre ei. Schimnicul Mihail, care îl iubea pe tânăr, a observat absenţa sa, i-a rugat pe 
călugări să aştepte şi 1-a trimis pe ucenicul său, Atanasie, scriitor de cărţi duhovniceşti, să-1 caute pe Platon. Cu greu 
1-a găsit Atanasie pe părintele Platon şi 1-a convins să intre în schit unde toţi îl aşteptau. Când părintele Platon a 
revenit în schit şi i-a văzut pe stareţ şi pe ceilalţi stând la masă, s-a tulburat şi mai mult şi, căzând la pământ, le-a 
cerut iertare cu lacrimi fierbinţi. Schimnicul, egumenul şi fraţii l-au ridicat de la pământ şi, mângâindu-1, l-au 
întrebat despre cauza acestei mari dureri. 

Părintele Platon nu putea să vorbească din cauza lacrimilor. Când părintele Atanasie a lămurit pricina lacrimilor 
tânărului, toată obştea a răsuflat uşurată şi s-a liniştit. Consolându-1 şi luându-1 cu ei în trapeză, au început cu toţii să 
mănânce, însă părintele Platon nu putea să guste nimic şi abia după masă a mâncat puţin. Iar în timp ce el se afla în 
trapeză, schimnicul discuta cu ucenicii şi îi îndemna la rugăciune ca să dobândească şi ei asemenea dor înfocat după 
Dumnezeu, precum avea tânărul Platon. După aceasta schimnicul 1-a iubit şi mai mult pe tânăr. Iar acesta stătea 
lângă picioarele lui şi asculta cu mintea şi cu inima cuvântările minunatului schimnic. După un oarecare timp, la 
schimnicul Mihail a sosit în vizită schimnicul Onufrie din schitul Careul, un om al vieţii duhovniceşti. După dorinţa 
schimnicului Mihail el a discutat cu toţi fraţii despre mântuire şi în timpul discuţiei a făcut referire la schitul său. El 
a vorbit despre minunăţiile aşezământului şi despre frumuseţea singurătăţii. Cuvintele schimnicului au deşteptat în 
părintele Platon dorinţa de a vieţui acolo. Schimnicul Mihail cu dragă inimă i-a dat voie ucenicului să plece. Acesta, 
mulţumindu-i adânc învăţătorului său şi părintelui stareţ, a luat binecuvântarea lor şi s-a îndreptat împreună cu 
părintele Onufrie către schitul Careul. 

Trei zile au mers părintele Onufrie şi părintele Platon prin păduri întinse, câmpuri minunate şi munţi înalţi până au 
ajuns la schit unde, stareţul, ieromonahul Teodosie, 1-a primit pe Platon cu multă dragoste. In următoarele zile 
stareţul i-a dat părintelui Platon o chilie, iar el a început să vieţuiască în singurătate desăvârşită. Acest schit era 
pustnicesc. Aici, după regula sfântă, fraţii se adunau numai în zilele de duminică şi sărbătoare. împreună săvârşeau 
pravila rugăciunilor de dimineaţă, ascultau liturghia dumnezeiască şi tot împreună luau masa. După masă, până la 
vecernie, îşi petreceau timpul în convorbiri duhovniceşti. îşi împărtăşeau necazurile şi experienţele, se rugau unul 
pentru celălalt, iar după vecernie se răspândeau din nou la chiliile lor pentru a vieţui în singurătate şi în linişte 
deplină. Părintele Platon a trăit aici în chip cuvios. Singur în chilie se dedica rugăciunilor, citirii cuvântului lui 
Dumnezeu şi a scrierilor Sfinţilor Părinţi, era atent la sine şi îşi concentra puterile sufleteşti. îşi simţea neputinţele şi 



îşi amintea de înfricoşătoarea Judecată şi de chinurile veşnice pregătite păcătoşilor. Vărsa lacrimi de pocăinţă şi 
trăia împăcat în sufletul său. 

In ceasurile de odihnă se ocupa cu lucrul mâinilor, confecţionând linguri de lemn. Schimnicul Onufrie trăia pe 
vârful muntelui, la un ceas de mers de la schit. Din munte până la chilia pustnicului se deschideau într-o minunată 
privelişte împrejurimile, dealurile şi văile cu păduri bogate, iar la poalele muntelui curgea un izvor de apă limpede. 
Schimnicul trăia în rugăciune, lectură, psalmodiere şi lucrul mâinilor. Acelora care veneau la el pentru sfat, 
schimnicul le era un povăţuitor adevărat. El îi învăţa cu multă răbdare, vorbindu-le despre patimile sufleteşti şi 
trupeşti, despre lupta neobosită a gândurilor cu diavolii, despre atacurile lor neînţelese de la care nu exista izbăvire 
decât în Hristos Mântuitorul. Către acest schimnic se îndrepta şi părintele Platon care trăia la schitul Careul ca să 
primească sfaturi şi învăţături. Cu evlavie primea sfaturile schimnicului şi se dedica rugăciunii cu mai multă 
ardoare, adesea rugându-se întins pe pământ şi cu lacrimi. 

Trei ani a vieţuit părintele Platon în schiturile moldoveneşti; aici el a vizitat pe toţi călugării îmbunătăţiţi. De la 
fiecare în parte şi, în acelaşi timp, de la toţi laolaltă, din ordinea vieţii lor de obşte a luat pentru sine multe pilde 
mântuitoare, împlinind el însuşi toate nevoinţele ascetice. A ajuns la o aşa măsură, încât marii schimnici Vasile, 
Mihail şi Onufrie l-au numit „schimnicul cel tânăr". Pe atunci, părintele Platon avea 24 de ani. întreaga lui fiinţă era 
plină de dragostea lui Dumnezeu care începuse să licărească în el încă din copilărie prin citirea cărţilor sfinte. In 
scurt timp, părintele Platon a hotărât să meargă la Muntele Athos, deoarece a auzit că schimnicii au de gând să-1 
oblige să se hirotonească. El s-a speriat de acest lucru pentru că, din smerenie, se considera nevrednic. 
Schimnicii Vasile, Mihail şi Onufrie nu au vrut să se despartă de el cu nici un chip şi l-au înduplecat să rămână cu 
ei. Le era foarte greu să se lipsească de un astfel de nevoitor. In cele din urmă, văzând dorinţa lui puternică şi 
recunoscând în aceasta voia lui Dumnezeu, cei trei schimnici - învăţători s-au rugat cu râvnă şi i-au dat părintelui 
Platon binecuvântare pentru drum. Acesta şi-a găsit un tovarăş de drum, pe ieromonahul Trifon şi, după multe şi 
grele încercări, au ajuns la Sfântul Munte. Platon s-a nevoit la Athos precum făcuse şi în mănăstirile ruseşti. Se afla 
acum pe piscul nevoinţelor şi putea cunoaşte diferite reguli de vieţuire, ceea ce nu aflase în schiturile moldoveneşti. 
Insă şi Athosul trecea printr-o perioadă de declin, iar părintele Platon nu a reuşit imediat să atingă tezaurul către 
care tânjea - scrierile ascetice ale Sfinţilor Părinţi. Când Platon şi Trifon au pătruns în Sfântul Munte, înainte de 
toate au intrat în Lavra cuviosului Atanasie, unde s-au şi odihnit. Apoi au mers către călugării slavi, care vieţuiau în 
mănăstirea Pantocrator. Aici ieromonahul Trifon a răcit, s-a îmbolnăvit greu şi după patru zile a murit. 

Părintele Platon s-a stabilit într-o chilie care se numea Coparis. Vizitându-i pe călugări, şi-a căutat un părinte 
duhovnic îndrumător, însă nu a găsit şi a trăit în singurătate, ducându-şi viaţa în nevoinţe şi mai mari decât în 
Valahia. Foarte greu era războiul său cu diavolii şi, în mod deosebit, cu tristeţea sufletului. Ţinea post aspru şi 
mânca seara hrană uscată cu apă, dar numai în afara sărbătorilor, zilelor de duminică şi sâmbătă. Nevoinţa lui era 
aşa de mare, încât nu avea nici cămaşă; avea numai sutană, toată numai petice. Uşile chiliei sale niciodată nu se 
închideau şi nimic nu avea la el în afară de icoane şi cărţi, pe care cu greu le-a găsit şi pe care le-a luat de la 
călugării bulgari. Pe acestea el le studia şi le citea cu o deosebită atenţie. Cu ele şi-a început reînnoirea vieţii 
duhovniceşti. Aşa a trăit părintele Platon trei ani şi jumătate. In acel timp a vizitat Sfântul Munte schimnicul Vasile, 
învăţătorul lui Platon, care 1-a şi călugărit şi 1-a numit Paisie. Avea atunci 28 de ani. Schimnicul a discutat mult cu 
Paisie şi i-a explicat învăţătura vechilor asceţi despre cele trei tipuri de viaţă monahală. După ce a stat câtva timp la 
Athos, părintele Vasile s-a întors la obştea sa din Valahia. La trei luni după plecarea lui a sosit din Valahia la 
Sfântul Munte tânărul călugăr moldovean, Visarion. El a vizitat părinţii atoniţi şi şi-a căutat un îndrumător, dar nu a 
găsit. Visarion a ajuns la cuviosul Paisie şi i-a destăinuit acestuia mâhnirea inimii sale. Şi 1-a rugat să îl ia la el în 
ucenicie. Cei doi au discutat mult, iar cuviosul Paisie a refuzat de multe ori. 

Trei zile 1-a rugat Visarion cu lacrimi. Văzând o asemenea sârguinţă, cuviosul Paisie n-a mai rezistat şi 1-a primit la 
el în tovărăşie, însă nu ca ucenic, ci ca frate. Şi au început să vieţuiască împreună, iar ca învăţători aveau cărţile 
Sfinţilor Părinţi. Plăcută era această viaţă în comun a lor. Se nevoiau serios spre mântuire, ajutându-se şi 
înţelegându-se unul pe celălalt. Insă nu mult timp s-au bucurat nevoitorii de liniştea lor deplină. Au petrecut 
împreună patru ani. Pentru că în Sfântul Munte s-a răspândit vestea despre cei doi nevoitori, la cuviosul Paisie au 
început să sosească mulţi călugări râvnitori şi să-1 roage să-i primească la el în ucenicie. Cuviosul Paisie i-a refuzat 
patru ani întregi, însă după aceea i-a îngăduit lângă sine. 



Rugătorii erau atât de sârguincioşi, încât tot timpul cereau să fie primiţi în ucenicie, iar părintele Visarion, călugăr 
inimos, a început să insiste pentru ei la cuviosul Paisie. Atunci acesta a primit treptat opt ucenici în tovărăşie şi i-a 
instalat în două chilii. Curând aceste două chilii au devenit neîncăpătoare şi stareţul a dobândit chilia Sfântului 
Constantin de lângă biserică. Cu cei opt fraţi moldoveni s-au unit încă patru călugări ruşi. In biserică au început să 
facă slujbă şi în limba slavă şi în limba română. Având nevoie de preoţi, întreaga obşte a început să îl roage pe stareţ 
să primească cinul preoţesc. Insă el nu a vrut nici măcar să audă. Fraţii au continuat şi au insistat, spunându-i că el, 
ca stareţ al lor, trebuie să fie şi duhovnic. I-au explicat şi faptul că, dacă el nu este de acord cu ei, neavând duhovnic 
priceput, se pot prăpădi şi atunci vina va fi a lui. Călugării mai în vârstă şi mai experimentaţi din Sfântul Munte l-au 
convins să primească cinul preoţesc pentru folosul fraţilor. Cu lacrimi a acceptat stareţul să le îndeplinească 
dorinţele şi a fost hirotonit ieromonah şi a devenit duhovnicul fraţilor. 

Mare a fost bucuria în grădina lui duhovniceasă! Chilia Sfântului Constantin a devenit neîncăpătoare şi cuviosul 
Paisie a cumpărat pentru mănăstirea Pantocrator vechea chilie a Sfântului Prooroc Ilie şi a refăcut schitul Sfântului 
Ilie. Călugării au construit aici biserică, trapeză, brutărie, arhondaric şi şaisprezece chilii. Stareţul şi-a propus ca 
obştea să nu se mărească şi să nu aibă mai mult de cincizeci de oameni, de aceea a construit doar şaisprezece chilii, 
una la câte trei. Spre slava lui Dumnezeu, călugării s-au adunat cu bucurie în noul lor aşezământ. Viaţa lor curgea 
armonios, însă greutăţile stareţului s-au înmulţit şi mai mult. Mulţi dintre fraţii de la Sfântul Munte şi chiar nou 
veniţi, văzând o asemenea viaţă cuvioasă în obştea lui Paisie, cu insistenţă l-au rugat pe stareţ să-i primească şi pe ei 
în aşezământul său. Stareţul a fost nevoit să-i primească. Chilii pentru aceşti ucenici nu existau, însă ei şi-au făcut 
chiliuţe în zidul de piatră de sub primele chilii, pentru câte doi sau trei. Se nevoiau împreună. Stareţul, ziua făcea 
linguri, iar noaptea, pentru că nu dormea mai mult de trei ore, traducea cărţile Sfinţilor Părinţi din limba greacă în 
limba slavă şi corecta textele ruseşti vechi. De la unul dintre fraţii săi, Macarie, el a învăţat nu numai limba 
neogreacă vorbită, ci şi limba greacă veche a cărţilor. 

In afară de obştea schitului, mulţi călugări ai altor mănăstiri de la muntele Athos erau fiii duhovniceşti ai cuviosului. 
Chiar şi Prea Fericitul Patriarh Serafim, care trăia în mănăstirea Pantocrator, adesea îl vizita pe stareţ pentru sfaturi 
duhovniceşti, venind când pe jos, când pe măgăruş. Nu o dată Patriarhul şi cei mai bătrâni călugări din mănăstirea 
Pantocrator l-au invitat pe stareţ să slujească dumnezeiasca Liturghie şi când acesta slujea erau mişcaţi 
duhovniceşte. Stareţul slujea întotdeauna cu adâncă smerenie, evlavie şi lacrimi. Slujirea lui atât de mult îi înduioşa 
pe toţi încât o parte din călugări, datorită abundenţei de sentimente şi lacrimi, nu puteau să stea până la sfârşitul 
slujbei şi ieşeau din biserică mai devreme ca să se liniştească. Plângeau aproape toţi; plângea stareţul şi patriarhul 
din preaplinul inimii rostea: „Slavă lui Dumnezeu! Slavă lui Dumnezeu!". Pe Sfântul Munte s-a răspândit mult 
faima stareţului Paisie; ea atrăgea dragostea multora pentru el, dar şi invidia unora. In acel timp se afla la sfântul 
munte un monah moldovean de vârstă înaintată, Atanasie. El îl invidia pe cuviosul Paisie şi a început să-1 
clevetească, însă nu a reuşit să-1 învinuiască de erezie şi a hulit rugăciunea minţii (a lui Iisus), pe care o răspândea 
stareţul. El i-a adus învinuiri şi, plin de răutate, nu a mai rezistat şi i-a scris stareţului o scrisoare. In această 
scrisoare, care începea pe un ton cuvios de sfat prietenesc, el şi-a revărsat toată răutatea. 

Cuviosul Paisie, primind scrisoarea, a citit-o duhovnicului său. Apoi, împreună cu el, a mers la stareţii nevoitori 
atoniţi, care au văzut acesta scrisoare şi s-au mâhnit din cauza conţinutului ei. Datorită îndemnului tuturor stareţilor, 
cuviosul Paisie i-a scris lui Atanasie moldoveanul un răspuns în paisprezece capitole, unde a dezminţit toate 
învinuirile. După ce a primit acest răspuns şi 1-a citit Atanasie şi-a dat seama de greşeala sa şi a regretat adânc fapta 
lui şi 1-a rugat pe Paisie să-1 ierte. Acesta 1-a primit pe Atanasie cu dragoste şi bucurie şi mai târziu, după o discuţie 
duhovnicească cu stareţul, Atanasie s-a înapoiat împăcat. Obştea cuviosului s-a înmulţit tot mai mult şi aşezământul 
a devenit neîncăpător. După sfatul călugărilor atoniţi, Paisie a mutat jumătate din fraţi în mănăstirea părăsită a lui 
Simon Petru, însă turcii l-au forţat să plece de acolo. Ei au luat de la el şapte sute de lei ca plată pentru această 
mănăstire şi au mai vrut să ia, de aceea stareţul a trăit aici numai trei luni. Acest eveniment a constituit îndemnul 
care i-a determinat pe cuviosul Paisie şi ucenicii săi să părăsească Sfântul Munte şi să meargă în Moldo-Vlahia. 
Aflând despre această intenţie a stareţului, călugării atoniţi l-au rugat adânc să nu îi părăsească. Insă când au văzut 
greutăţile pe care le-a îndurat obştea lui Paisie, nu au putut să nu fie de acord cu argumentele stareţului şi, luându-şi 
rămas bun cu lacrimi în ochi, s-au despărţit în pace de el şi de ucenicii lui. Greu i-a fost şi stareţului să părăsească 
Sfântul Munte Athos, mai ales pe prietenul său, fericitul patriarh Serafim. Sfinţitul părinte, cu lacrimi, i-a dat 
prietenului său binecuvântare şi cu adâncă tristeţe s-a înapoiat la chilia sa. 



Multe îl legau pe părintele Paisie de Athos - nu numai ataşamentul faţă de locuri, dar şi prietenia duhovnicească pe 
care o purta multor cuvioşi, plus acele nevoinţe pe care le-a început. Odată cu primirea părintelui Visarion, pentru 
cuviosul Paisie a început perioada slujirii monahale adevărate şi avea intenţia de a reînnoi totul. Această perioadă, 
de la venirea părintelui Visarion şi până la plecarea din Athos, a fost, de fapt, perioada alcătuirii primei obşti de 
călugări. Iar perioada vieţuirii în Moldo-Vlahia a fost cea în care stareţul vedea cu proprii săi ochi deschizându-se în 
toată splendoarea ei experienţa lui duhovnicească. Şi mai vedea cum lumina lavrei de la Neamţ a început să 
strălucească în toată Rusia. 

Faptul că stareţul s-a mutat în Moldova şi nu în Rusia se explică uşor. Cuviosul Paisie iubea profund Rusia şi 
deseori se semna „născut în Poltava", dar ca să treacă în Rusia ar fi însemnat pentru el să piardă tot ce a dobândit. 
Pe atunci, vremurile în Rusia erau sumbre (conflictul între Ecaterina I şi Ecaterina a Ii-a). Despre cum s-au reflectat 
în mănăstiri ne vorbesc prin vieţile lor primii ocârmuitori ai Sarovului, Ioan şi Efirem. Domnia Ecaterinei a Ii-a a 
fost marcată de distrugerea unor mănăstirilor de către stat, dăunând astfel multor mănăstiri adevărate. Moldova, 
însă, era liberă din punct de vedere al presiunii statului privind ruinarea şi închiderea mănăstirilor. Iar acele 
nenorociri prin care a trecut aici cuviosul Paisie nici nu se puteau compara cu cele care l-ar fi întâmpinat în Rusia. 
De aceea el, fiind înţelept, a ales un loc în afara Rusiei. Minunat a fost faptul că nici mitropoliţii Platon şi Gavriil, 
nici alţi ierarhi din acea perioadă, care îi arătau stareţului dragoste, nu l-au chemat în Rusia. 

Aşadar călugării au umplut două corăbii şi au plecat. Numărul fraţilor în obştea lui Paisie crescuse în ultimul timp 
până la şaizeci şi patru. într-o corabie a intrat stareţul Paisie împreună cu ucenicii ruşi, iar în cealaltă s-au aşezat 
călugării moldoveni împreună cu părintele Visarion. Monahii au navigat cu bine în călătoria lor de la Sfântul Munte 
la Ţarigrad şi de la Ţarigrad la Galaţi, unde au ieşit pe uscat. In Valahia au trăit pentru o vreme în schitul Vărzăreşti. 
La Iaşi stareţul a primit binecuvântare de la mitropolitul Gavriil şi a fost primit cu dragoste de către voievodul 
Grigorie Calimachi. Mitropolitul le-a dat stareţului şi ucenicilor săi mănăstirea Dragomirna cu biserica având ca 
hram Pogorârea Sfântului Duh, iar voievodul cărturar a scutit mănăstirea şi proprietăţile ei de dările către domnie. 
Mitropolitul i-a scris episcopului Rădăuţilor, în administrarea căruia se afla obştea şi 1-a rugat să cerceteze cât mai 
des obştea cuviosului Paisie cu dragoste şi cu stima cuvenită. Văzând o aşa primire, cuviosul Paisie i-a mulţumit lui 
Dumnezeu pentru căile Sale de nepătruns şi pentru că i-a umplut sufletul de pace, aplecându-Se cu iubire şi 
milostivire asupra lui, păcătosului. 

Când stareţul şi-a instalat obştea, a venit în vizită de la Poiana Mărului ieromonahul Alexie. Acest lucru 1-a umplut 
de încântare pe stareţ. Părintele Alexie fusese prieten cu Paisie încă de la şcoala din Kiev şi ucenicul aceluiaşi stareţ 
Vasile. După dorinţa cuviosului Paisie, părintele Alexie 1-a îmbrăcat pe acesta în schimă, lăsându-i acelaşi nume. 
După Paşti, Alexie, fiind însoţit de stareţ şi de toţi fraţii, s-a întors în obştea sa, unde a devenit stareţ (după Vasile şi 
Teodosie). Acolo stareţul Paisie a început să organizeze obştea. A instaurat şi aici o puternică viaţă de obşte, dând el 
însuşi exemplu celorlalţi fraţi. Trapeza obştii, încălţămintea şi veşmintele date de stareţ, ascultarea la muncile 
comune, tăcerea, rugăciunea lui Iisus rostită în chilii, citirea scrierilor asceţilor şi mărturisirea zilnică a gândurilor - 
iată care erau fundamentele pe care s-a dezvoltat şi a curs viaţa obştii părintelui Paisie. 

Stareţul era foarte atent la tot şi mai mult decât orice se îngrijea de liniştea obştii; de aceea, celor care se certau, 
până nu se împăcau, nu le îngăduia nici chiar să păşească peste pragul bisericii şi nici să citească rugăciuni. La 
ascultări în afara obştii stareţul îi numea numai pe aceia care nu dădeau frâu liber ispitei. într-un asemenea concurs 
de împrejurări, în care, datorită câştigului exterior era inevitabilă încălcarea unui vot monahal, stareţul sacrifica 
câştigul tocmai pentru ca să fie respectate poruncile. Pe fraţii bolnavi cuviosul îi încredinţa în mod deosebit în grija 
fratelui Gonorie - un om care cunoştea medicina şi care era luminat la minte şi milos. Lui i se acorda o aşa mare 
încredere, încât putea să ia din chilia stareţului atâţia bani câţi erau necesari pentru treburi. Părintele Gonorie a trăit 
la cuviosul Paisie doar un singur an. 

Stareţul, în tot timpul care îi rămânea în afara rugăciunilor şi ascultării în obşte făcea traduceri din scrierile greceşti 
ale sfinţilor asceţi din vechime, cu ajutorul părintelui Macarie, al părintelui Ilarion şi al altor câţiva călugări, 
începând încă din postul Crăciunului şi până în săptămâna lui Lazăr, în afara zilelor de duminică şi sărbători, 
stareţul citea în fiecare seară la trapeză învăţături din traducerile făcute de el din operele sfântului Vasile cel Mare, 
ale Sfântului Ioan Scărarul, ale Avvei Dorotei, ale Sfântului Teodor Studitul, ale Sfântului Simeon Noul Teolog şi 
ale altora. într-o zi citirea se făcea în ruseşte, iar în altă zi în româneşte. Când se citea în ruseşte, se făcea şi 
pavecerniţa tot în ruseşte. 



Textele pe care le citea stareţul erau însoţite de tâlcuiri. Tuturor fraţilor, care veneau la el pentru sfaturi şi mângâieri 
în necazuri, stareţul le dădea poveţe de folos cu dragoste. Tot cu dragoste îi lămurea şi pe cei care erau vinovaţi. 
Cuviosul Paisie era aspru numai cu cei răuvoitori şi chiar şi cu aceia numai până ce apăreau primele semne ale 
căinţei. Numai pentru că el însuşi era fără patimi, simţea milă pentru fiecare, iar uşile chiliei sale erau deschise de 
dimineaţă până la ora nouă seara. Viaţa călugărilor curgea în pace. Mulţi dintre ei au atins treapta înaltă a 
perfecţiunii. Curgerea liniştită a vieţii lor a fost tulburată de o adâncă întristare: moartea prietenului său 
duhovnicesc, părintele Visarion. Jelind adânc această despărţire, stareţul a stabilit pentru prietenul său o zi anuală de 
pomenire pentru a-i păstra amintirea în mijlocul obştii. 

După războiul ruso-turc, când o parte din teritoriul Moldovei a fost cedată Austriei, stareţul, din cauza uneltirilor 
provocate de catolici a fost nevoit să părăsească Dragomirna. A primit de la ocârmuitorul Mănăstirii Secu invitaţia 
de a se stabili în obştea acestuia. Domnitorul moldovean Grigore Ghica şi mitropolitul i-au permis cu dragă inimă 
stareţului şi obştii sale să se stabilească la Secu. In acea vreme numărul tuturor ucenicilor stareţului ajunsese la trei 
sute cincizeci. Părintele Paisie, după ce s-a rugat cu lacrimi în biserică, a părăsit mănăstirea care îi era atât de dragă 
şi a plecat la Secu. Mănăstirea Secu se afla într-un defileu îngust, cu un izvor care din cauza ploii adesea se revărsa 
cu putere. 

Calea de acces în mănăstire nu era prea uşoară, însă aşezământul era foarte potrivit pentru fraţi. Cu toate acestea, în 
scurt timp s-a adeverit că Secu este neîncăpătoare pentru o asemenea obşte şi stareţul s-a hotărât să-1 roage pe 
prinţul Constantin Morzzi să-i dea o altă mănăstire. Prinţul a fost bucuros să-1 poată servi pe respectabilul stareţ şi i- 
a trimis un om învăţat care să-1 ajute pe stareţ să se stabilească la mănăstirea Neamţ. Obştea de la Neamţ, aflând 
despre intenţia prinţului a mers la stareţ şi 1-a rugat să nu o deranjeze. Stareţul însuşi se cam temea să se mute acolo, 
deoarece n-ar fi vrut să încalce rânduiala vieţii de obşte realizate de el oarecum diferită de viaţa obştii monahale din 
mănăstirea Neamţ. I-a scris prinţului o scrisoare în care 1-a rugat să-şi schimbe hotărârea de a-1 trimite la Neamţ. 
Această scrisoare a trimis-o prin duhovnicul călugărilor moldoveni din obştea sa, Irinarh, care cunoştea limba 
greacă. împreună cu acesta a mai trimis un alt frate. Mesagerii i-au dus prinţului scrisoarea şi i-au tâlcuit-o literal. 
Insă prinţul a întărit în continuare prima sa dispoziţie; i-a scris stareţului o nouă scrisoare, pe care a întărit-o cu 
semnătura sa şi cu ştampila şi la care a adăugat următoarele cuvinte: „Să faci ascultare şi să mergi la Neamţ fără să 
te împotriveşti". 

După ce a primit răspunsul prinţului, stareţul, din cauza tânguirii s-a îmbolnăvit. Fraţii mai în vârstă s-au adunat în 
jurul său şi prin voinţă comună s-a hotărât ca voia prinţului să fie îndeplinită. La obştea Neamţului s-a trimis o 
scrisoare princiară, iar în seara prohodului Adormirii Maicii Domnului, în anul 1779, părintele Paisie a ajuns la 
Neamţ, care se afla la două ore de drum de mănăstirea Secu. La Secu el a lăsat o parte din fraţi sub îndrumarea 
duhovnicului Ilarion. Stareţul era destul de bătrân şi vlăguit şi a mers într-o teleguţă uşoară, iar fraţii pe lângă el, 
înconjurându-1. In biserică, cuviosul Paisie a fost întâmpinat cu cântarea „Cuvine-se cu adevărat", şi rugându-se cu 
lacrimi, s-a apropiat de icoana făcătoare de minuni a Preacuratei, rugând-o pe Maica Domnului să-1 păzească şi să-1 
ajute. In ziua Adormirii Maicii Domnului, după liturghie, stareţul i-a primit la el pe începătorii vechii obşti de la 
Neamţ şi i-a liniştit cu făgăduinţa că îi va respecta până la moarte. El primea tot ceea ce i se oferea în mănăstire, 
însă nu avea nevoie de multe lucruri. Schimnicii, de obicei, erau împăcaţi în sine şi au trăit în mănăstire amintindu- 
şi până la moarte de părintele Paisie. După ce primeau marea schimă, îşi încheiau viaţa în chip cuvios. O parte din 
obştea Neamţului a plecat din mănăstire, însă cea mai mare parte a rămas şi în scurt timp s-a unit desăvârşit cu noii 
veniţi. 

Stareţul a descris totul prinţului, care îi era foarte apropiat şi care a promis mănăstirii ajutorul său permanent. Prin 
mijloacele materiale acordate de prinţ, cuviosul Paisie a organizat întreaga mănăstire şi a construit special un corp 
de chilii pentru călugării din alte mănăstiri, care vizitau temporar mănăstirea Neamţ. 

Faţă de cei bolnavi stareţul avea o grijă deosebită. Părintele Gonorie a administrat spitalul, în care a acordat o 
atenţie deosebită curăţeniei mediului şi mai ales bolnavilor. Datorită acestui spital cu chilii pentru bolnavi, încet, 
încet s-a construit şi un arhondaric unde poposeau călugări străini şi mireni, handicapaţi fizic şi psihic, iar câţiva 
dintre ei au şi murit aici. Iar celor săraci le dădeau pentru drum hrană, încălţăminte şi îmbrăcăminte. Numărul 
fraţilor de la Neamţ a crescut până la patru sute în timp ce la Secu erau înjur de o sută. Stareţul singur administra 
mănăstirile din jur şi schiturile care s-au înfiinţat pe lângă acestea. La Secu el mergea o dată pe an pentru nouă zile. 
Aici slujea în biserică la praznicul Tăierii Capului Sfântului Ioan Botezătorul şi cu cei care îi cereau sfatul vorbea în 
duhul dragostei. Chiar şi celor bolnavi le trimitea cuvinte de folos prin ucenicul său, părintele Dositei, care era 
pentru ei un duhovnic sârguincios şi mângâietor. 



Cuviosul Paisie a trimis câţiva fraţi de la Neamţ la Secu, iar de la Secu a adus câţiva la Neamţ. Această legătură 
strânsă şi ocârmuire desăvârşită a stareţului privind întreaga obşte nu au putut fi întrerupte. însăşi personalitatea 
stareţului îi influenţa puternic pe toţi şi prin prezenţa lui îi îndemna la fapte. El era plin de darurile binecuvântate ale 
Sfântului Duh: înţelepciunea şi ştiinţa, povăţuirea şi întărirea, ocârmuirea şi evlavia. Astfel era împodobit duhul 
stareţului lui Dumnezeu. Fiind plin de o mare dragoste pentru cei apropiaţi, era cât se poate de liniştit şi paşnic, 
blând, îndelung răbdător şi curat ca un copil. 

Felul smerit al părintelui Paisie răspândea înţelepciune adevărată şi chiar faţa stareţului strălucea de slava cerească. 
Privirii sale curate i se descopereau taine. El a văzut dinainte moartea voievodului binefăcător Grigore Ghica. 
Adesea a văzut în vis o sabie agăţată de un fir de păr deasupra capului voievodului; în scurt timp acesta a fost 
torturat şi omorât de sultanul turc. 

Pe doi călugări nepăsători stareţul i-a rugat cu lacrimi să-şi îndrepte vieţile, însă aceştia nu l-au ascultat. Iată că, nu 
după mult timp, unul s-a înecat, iar celălalt a murit pe drum. Datorită rugăciunilor sale fierbinţi, în acel timp, s-au 
săvârşit multe minuni la icoana Maicii Domnului. întreaga viaţă a stareţului a fost închinată slujirii monahale. încă 
de la intrarea în mănăstire şi până când 1-a primit în obştea sa pe părintele Visarion, stareţul a mers pe un drum plin 
de experienţe în viaţa monahală; iar în timpul care a urmat şi până la sfârşitul vieţii sale a slujit monahismului ca un 
stareţ priceput. Marele său merit a constat în faptul că, prin propriul exemplu şi prin exemplul obştii sale a 
reinstaurat acele principii vechi de viaţă monahală, pe baza cărora monahismul a înflorit, însă datorită ignoranţei 
decăzuseră din ce în ce mai mult. Aceste principii sunt: rugăciunea lui Iisus şi întreg canonul de rugăciuni, 
învăţăturile duhovniceşti ale părinţilor asceţi, viaţa de obşte, îndrumarea de către stareţ a începătorilor, mărturisirea 
gândurilor. Pe aceste temelii a şi fost organizată obştea părintelui Paisie care avea câteva sute de oameni. Prin 
exemplul său personal şi ocârmuind de-a lungul multor ani această obşte, stareţul a ştiut să educe mulţimea 
călugărilor care şi-au însuşit profund duhul lui, iar după moartea lui au devenit restauratorii monahismului în 
întreaga Rusie. 

Pomenind aceste fapte, nicidecum nu se epuizează marele merit al stareţului. El a săvârşit şi o altă faptă vrednică de 
pomenire: a alcătuit literatura operelor asceţilor în limba rusă, ceea ce constituie adevăratul izvor al trăirii monahale 
ruse. E adevărat că şi până la Paisie au fost traduse câteva opere mistice ale vechilor părinţi, dar aceste traduceri se 
găseau rar; apăreau ocazional şi, mai ales, erau neglijate în viaţa practică. Părintele Paisie a dedicat multă muncă, 
putere, sănătate, timp şi cheltuială acestor traduceri. De asemenea a învăţat limba greacă veche. Cât a trăit la Sfântul 
Munte a fost ocupat în mod special cu strângerea de manuscrise, iar în Moldova a început să traducă şi să aplice în 
viaţă învăţăturile Sfinţilor Părinţi. Din traducerile stareţului s-au alcătuit cărţi de căpătâi pentru fiecare călugăr: 
„Dobroliubovi" („Filocalia"), „Scara" şi „învăţăturile cuviosului Isaac Şirul". Prin traducerile sale şi prin punerea în 
practică a învăţăturilor asceţilor, stareţul a reînnoit monahismul rus. Până la sfârşitul vieţii a tradus cărţile Sfinţilor 
Părinţi şi a călăuzit personal viaţa monahilor. Când ajungea la capătul puterilor, lucra stând pe pat, fiind înconjurat 
cu totul de cărţi, iar în timpul nopţii scria şi tot scria la lumina lumânării, fără să observe că, încetul cu încetul, se 
iveau zorile. Cu câteva zile înainte de moarte a recitit totul şi a corectat traducerile. Deşi era îndrumătorul 
monahilor, cuviosul Paisie, atunci când putea, slujea şi mirenilor. Hramul bisericii Lavrei Neamţului era înălţarea 
Domnului. La acest praznic se organizau pelerinaje nu numai din Moldova şi Valahia, ci şi de pe tărâmul rusesc. Iar 
stareţul îi primea pe toţi credincioşii cu bunăvoinţă şi amabilitate; le mulţumea pentru osteneala depusă ca să 
viziteze mănăstirea şi fiecăruia îi slujea cu ospitalitate şi bucurie sufletească. în acele patru zile uşile chiliei sale 
erau deschise şi ziua şi noaptea. 

Faima stareţului printre oamenii de rând a atras la mănăstire sute de credincioşi. însă cu această reputaţie de sfânt, 
Paisie nu numai că nu se îngâmfa, ci, dimpotrivă, se smerea. 

în timpul vieţii, stareţul s-a bucurat de o mare popularitate în Rusia Ortodoxă, atât printre categoriile cele mai înalte 
ale societăţii, cât şi în mijlocul oamenilor de rând. Mitropolitul Gavriil din Petersburg se afla în corespondenţă cu el 
şi a publicat „Dobrotoliubovi". Arhiepiscopul Ambrozie Ecaterinoslavski, ocârmuitorul mitropoliei valahe, când a 
fost cu prinţul Potemkin la Iaşi, a poposit special patru zile la Lavra Neamţ, unde şi-a petrecut timpul în convorbiri 
cu stareţul, pe care 1-a învrednicit cu rangul de arhimandrit spre slujirea mănăstirii sale (în anul 1790). 
După ce şi-a îndeplinit marea sa misiune şi a ajuns la adânci bătrâneţi, stareţul s-a apropiat de sfârşitul său, însă 
înainte a zăcut bolnav patru zile. în ziua de duminică şi-a adunat puterile şi a mers la Dumnezeiasca Liturghie, unde 
s-a împărtăşit cu Sfintele lui Hristos Taine. Devotaţii săi ucenici, Gonorie şi Martirie, l-au îngrijit şi, înainte de a 
muri, stareţul i-a chemat la sine pe duhovnicii obştii: pe rusul Sofronie şi pe moldoveanul Silvestru; le-a dat ultima 
binecuvântare şi, primind încă o dată Sfintele lui Hristos Taine, a adormit în pace în ziua de 15 noiembrie a anului 



1794. Fiind jelit pretutindeni, stareţul Paisie a fost înmormântat în mănăstirea Neamţului, iar mormântul lui a 
devenit sfânt loc de pelerinaj pentru toţi creştinii ortodocşi. 

B. învăţăturile 

Despre cele zece virtuţi 

Prima virtute - credinţa, deoarece prin credinţă obţii tot ce doreşti - a spus Domnul. Datorită libertăţii, credinţa 

noastră ori se micşorează ori se măreşte. 

A doua virtute - dragostea nefăţarnică pentru Dumnezeu şi oameni - prin dragoste se împlineşte legea şi se 

desăvârşeşte viaţa slujirii divine. Dragostea constă în predarea sufletului tău celuilalt şi în a nu face celuilalt ceea ce 

nu-ţi doreşti ţie. 

A treia virtute - postul. Consider post a mânca puţin o dată pe zi. încă nefiind sătul să te ridici de la masă. 

A patra virtute - înfrânarea - mama şi unirea tuturor virtuţilor. înfrânarea este uciderea păcatului, lepădarea de 

patimi, începutul vieţii duhovniceşti şi stăruinţa spre fericirea veşnică. 

A cincea virtute - trezvia. Trezvia împreună cu meditaţia purifica mintea de gândurile împrăştiate, o face mai 

limpede şi o îndeamnă la rugăciune. Privegherea chibzuită veseleşte inima. 

A şasea virtute - rugăciunea lui Iisus. Aceasta este lucrarea comună a oamenilor şi a îngerilor; prin această 

rugăciune oamenii se apropie imediat de vieţuirea îngerească. Rugăciunea este bucurie dumnezeiască. 

A şaptea virtute - smerenia şi smerita înţelepciune. Smerenia inimii mântuieşte fără greutate pe omul bătrân, 

bolnav, sărac şi neînvăţat; datorită ei se iartă toate păcatele. 

A opta virtute - tăcerea, ceea ce înseamnă despărţirea de tulburările şi grijile lumeşti sau tăcerea smerită în 

mijlocul mulţimii oamenilor. Cel care îşi înfrânează limba şi se abţine îşi va putea înfrâna întregul trup. 

A noua virtute - nelipirea de lucruri şi desăvârşita sărăcie. 

A zecea virtute - dreapta socoteală şi smerita cugetare despre fiecare lucru, deoarece fără acestea te duci către ce 

e rău şi nu ajungi să înfâptuieşti binele. 

Fără aceste zece virtuţi arătate mai sus este imposibil să te mântuieşti. 

Despre rugăciunea neîncetată a lui Iisus 

Ce trebuie să facem pentru ca mintea să fie întotdeauna ocupată de Dumnezeu? Dacă nu dobândim următoarele trei 
virtuţi: iubirea către Dumnezeu şi oameni, înfrânarea şi rugăciunea lui Iisus, atunci nici mintea noastră nu va fî pe 
deplin ocupată cu Dumnezeu, deoarece iubirea potoleşte mânia, înfrânarea slăbeşte patima, iar rugăciunea 
eliberează mintea de gânduri şi alungă toată ura şi trufia: „Doamne Iisuse Hristoase, Fiul lui Dumnezeu, miluieşte- 
mă". 

Dacă cineva deprinde rugăciunea lui Iisus şi ea se uneşte cu inima, atunci va curge ca un izvor în fiecare loc, în 
orice lucrare, în orice vreme. Când se îndeplineşte cu sârguinţă un lucru urgent sau când gândurile chinuie cu putere 
mintea sau vine somnul, atunci trebuie să ne rugam cu râvnă şi cu voce tare pentru ca mintea să fie atentă la voce. 
Când mintea e liniştită şi eliberată de gânduri, atunci e posibil să ne rugăm în tăcere. Din rugăciunea rostită îndelung 
cu limba se naşte cea a minţii, iar din cea mintală se naşte rugăciunea inimii. Acesta este drumul rugăciunii - mai 
rapid spre mântuire decât prin intermediul psalmilor, canoanelor şi rugăciunilor obişnuite pentru cei învăţaţi. Ceea 
ce reprezintă bărbatul desăvârşit faţă de un novice, aceea înseamnă rugăciunea faţă de ştiinţa de carte. Această 
rugăciune are nevoie de trezvie, înfrânare, depărtare de oameni, lipsa tuturor grijilor şi tulburărilor, din care creşte şi 
se întăreşte rugăciunea adevărată şi neîncetată. 

Cum să deosebim lucrarea lui Dumnezeu de 
lucrarea potrivnicului 

întrebare: De ce trebuie să cunoaştem voia lui Dumnezeu sau ispita vrăjmaşului şi de ce, când se întâmplă un lucru 
bun, care e îndoielnic, unul te îndeamnă să-1 faci, iar altul, dimpotrivă, te împiedică să-1 faci? 
Răspuns: Duşmanul are deprinderea de a ascunde adevărul şi de a amesteca binele cu răul. Dar de ce trebuie să 
cunoaştem adevărul? Voia lui Dumnezeu în toate intenţiile noastre este bună, de încredere şi evidentă. Nu numai în 
lucrul nostru bun, ci şi în fărădelegile noastre Dumnezeu îndelung rabdă şi aşteaptă pocăinţa noastră. Dar de ce să 
cunoaştem lucrarea vrăjmaşului. De obicei vrăjmaşul ne împiedică şi ne îndepărtează de la lucrul bun. Totuşi, dacă 
în ceva, care pare a fi bun în exterior, mintea noastră se tulbură, alungă frica de Dumnezeu şi distruge liniştea astfel 



încât inima se îmbolnăveşte fără cauză, mintea care rătăceşte, ştie că aceasta este lucrarea potrivnicului şi atacul lui. 
Vrăjmaşul este ispititorul şi tulburătorul minţii în toate intenţiile noastre. Nici starea inimii noastre nu trebuie să o 
credem întru totul, ci chibzuind cu folos, vom vedea dacă există lipsă de bunăvoinţă. Când mintea noastră este 
legată de vrăjmaş prin gânduri şi tristeţe, atunci trebuie să renunţăm cu desăvârşire la orice gând şi judecată, 
deoarece noi nu vom cunoaşte adevărul până când mintea nu se va purifica prin rugăciune. Atunci gândurile, ca o 
apă tulbure se mişcă în minte sau ca un nor hoinăresc, iar sentimentele faţă de toate nu mai pot fi simţite. De aceea, 
dorind să cunoaştem adevărul, nu ne dedicăm unui timp lung de rugăciune fierbinte şi de lucruri folositoare. în 
timpul rugăciunii vrăjmaşul nu poate ascunde adevărul, astfel încât el nu mai are putere; aşa poţi verifica adevărata 
credinţă în ceea ce faci. Slavă Dumnezeului nostru în veci. Amin. 

Despre patimi şi vicii dăunătoare şi despre 
naşterea unora din celelalte 

înaintea fiecărui păcat diavolii îl conduc pe om spre următoarele patimi: uitarea, mânia cumplită, care este răutatea 

neomenească şi neştiinţa, ca un întuneric dens. Aceste trei patimi preced fiecare păcat. Căci omul nici un păcat nu 

poate săvârşi înainte de a face rău prin uitare, mânie sau neştiinţă. Din acestea ia naştere nesimţirea sufletească, ceea 

ce înseamnă că mintea - ochiul sufletului, se întunecă şi se umple de toate patimile. înainte de toate se naşte 

necredinţa. Necredinţa dă naştere iubirii de sine care este şi începutul şi sfârşitul şi rădăcina şi sămânţa tuturor 

relelor; ea este iubirea iraţională faţă de propriul trup, când peste tot şi în toate lucrurile caută să-şi aleagă pentru 

sine ceva folositor. Această rădăcină rea a patimilor se dezrădăcinează prin dragoste, milă şi renunţarea la voia 

proprie. 

Iubirea de sine dă naştere egoismului şi iubirii de argint, lăcomiei pântecelui, care înseamnă rădăcina şi cauza 

fiecărui rău. Din acestea două: iubirea de sine şi iubirea de argint, pătrund în fiecare loc nefericirea şi cumplitele 

fărădelegi. Atât în rândul mirenilor, cât şi în rândul monahilor, iubirea de argint dă naştere mândriei, din cauza 

căreia diavolii au căzut din slava cerească. 

Mândria dă naştere iubirii de slavă deşartă cu care s-a amăgit. Adam când şi-a dorit să fie ca Dumnezeu şi prin care 

a adus suferinţa şi blestemul pentru tot neamul omenesc. Iubirea de slavă deşartă dă naştere iubirii de plăceri 

datorită căreia Adam a căzut şi a fost izgonit din Rai. 

Iubirea de plăceri dă naştere lăcomiei pântecelui şi desfrânării. Desfrâul dă naştere mâniei care distruge căldura 

sufletească şi e dăunătoare pentru fiecare virtute. 

Mânia dă putere pomenirii răului care duce la răcirea sufletului. Pomenirea răului dă naştere hulei răutăcioase la 

adresa fratelui. Hula dă naştere întristării premature ca o rugină care îl mănâncă pe om. 

întristarea dă naştere îndrăznelii nesăbuite. îndrăzneala dă naştere trufiei care acţionează împotriva virtuţilor. 

Trufia dă naştere vorbăriei nemăsurate, iar vorbăria dă naştere clevetelii. Dacă cineva învinge aceste patimi, acela 

poate fi supus de către altele care sunt: frica, invidia, ura, făţărnicia, necredinţa, linguşirea, cârtirea, semeţia, iubirea 

lumească, răutatea sufletului, laşitatea, îngâmfarea, obrăznicia, râsul care duce la cădere, deznădejdea în care omul 

singur se aruncă fără să vadă iubirea de oameni şi mila lui Dumnezeu, care îi mântuiesc pe cei păcătoşi, pentru că nu 

există pe pământ un asemenea păcat pentru care să nu existe iertare. 

Din următoarele şapte patimi - iubirea de sine, iubirea de argint, mândria cu trufia, pomenirea răului, judecata, 

desfrânarea, deznădejdea, reiese finalul tuturor patimilor. Dacă cineva nu se îndulceşte cu aceste patimi şi le 

omoară, acela dobândeşte următoarele virtuţi: credinţa, dragostea, postul, înfrânarea, trezvia, rugăciunea, smerenia 

cu smerita înţelepciune, tăcerea şi dreapta socoteală. 

Dacă cineva are numai una din principalele patimi, acela nicidecum nu va reuşi în ceva chiar dacă ar lucra împotriva 

celorlalte patimi şi ar avea virtuţi şi chiar dacă sângele său s-ar vărsa pentru Hristos, rugăciunea lui nu va fî plăcută 

lui Dumnezeu. 

Doamne Dumnezeule, izbăveşte-ne pe noi cu darul Tău de orice patimi şi ispite în veci. Amin. 

III. CUVIOSUL STAREŢ LEONID (LEV) 
(1768 - 1841) (11 octombrie) 

Cei care trăiesc fără să fie atenţi la sine, 
niciodată nu se vor învrednici 
de primirea darurilor. 



A. Viaţa 

Primul stareţ vrednic de amintire de la Optina este Lev Nagolkin şi s-a născut în oraşul Karacev, gubernia Orlovsca, 
fiind numit la Sfântul Botez Lev. In lume s-a ocupat cu negustoria, lucrând ca vânzător de cânepă şi ducea cânepă 
prelucrată spre vânzare în locuri îndepărtate. Odată tânărul a fost atacat de un lup, care i-a vătămat o mare parte 
dintr-un picior. Fiind neobişnuit de puternic şi curajos, Lev a băgat pumnul în gâtul lupului, iar cu cealaltă mână i-a 
strivit gura. Astfel lupul neputincios a căzut din căruţă. După această întâmplare Lev a şchiopătat toată viaţa. 

Priceputul şi prosperul negustor, în timpul călătoriilor sale, intra în contact cu reprezentanţi ai tuturor claselor 
sociale. Se familiarizase bine cu obiceiurile şi felul de viaţă al fiecăruia dintre ei. Această experienţă i-a folosit în 
anii de stăreţie, când soseau la el şi îşi deschideau sufletele cei mai diverşi oameni, cunoscuţi şi necunoscuţi, 
începutul vieţii monahale cuviosul Lev 1-a petrecut la Schitul Optina, însă după aceea s-a mutat la schitul 
Beloberejschi (Mesteacănul Alb), unde în acel timp ocârmuia cunoscutul nevoitor atonit, părintele Vasilie Kişkin. 

In scurt timp, Lev a fost tuns în monahism cu numele Leonid. Aici el a încercat să dobândească virtuţile monahale: 
ascultarea, răbdarea şi tot lucrul folositor. In anul 1804 a devenit succesorul părintelui Vasilie. Până la instituirea sa 
ca stareţ, cuviosul a petrecut câtva timp în mănăstirea Ciolnsk, unde s-a întâlnit cu ucenicul stareţului Paisie 
Velicicovschi, părintele Teodor şi a devenit discipolul devotat al acestuia. Schimnicul Teodor 1-a învăţat pe cuviosul 
Leonid înalta lucrare duhovnicească, acest meşteşug al meşteşugurilor, cum se numeşte rugăciunea neîncetată prin 
intermediul căreia ia naştere curăţirea inimii de patimi. In acest timp, cuviosul a făcut cunoştinţă cu inspectorul 
seminarului din Orlovsk, egumenul Filaret, viitorul mitropolit al Kievului. Aceasta împrejurare a avut o mare 
importanţă pentru stareţ şi viaţa lui următoare. 

După ce schimnicul Leonid a fost numit ocârmuitorul schitului Mesteacănul Alb, părintele Teodor s-a mutat la el în 
locuinţă. Mai târziu, mulţi alţi nevoitori din multe schituri au locuit câte doi împreună cam 20 ani. Sub îndrumarea 
părintelui Teodor, cuviosul Leonid a dobândit înalte daruri duhovniceşti. însă pe părintele Teodor 1-a cuprins o 
boală îndelungată după care i-au construit o chilie singuratică în desişul pădurii, la două verste de mănăstire, unde şi 
cuviosul Leonid s-a aşezat împreună cu părintele Cleopa. Cu aceşti mari nevoitori s-a unit şi cuviosul David, care a 
primit numirea de stareţ în anul 1808. Aici, în tăcerea pustiei, el a primit în taină marea schimă şi a fost numit Lev. 
Imediat după aceasta schimnicii Lev şi Cleopa s-au instalat la mănăstirea Valaam iar în anul 1812 s-a unit cu ei şi 
schimnicul Teodor. 

Timp de şase ani au trăit marii schimnici la schitul Valaam bine încă de la început, cum scrie despre aceasta 
părintele Teodor: „Cu adevărat se cuvine slavă lui Dumnezeu pentru bunătatea pe care a arătat-o faţă de noi, 
nevrednicii. Ne-a aşezat într-un loc liniştit, ferit de oameni, liber şi lipsit de gălăgie". 

Nebunul pentru Hristos, Anton Ivanovici spunea: „S-au târguit bine". Aceasta însemna că atrăgeau la ei, prin 
înţelepciune şi smerenie, mulţi fraţi care veneau pentru îndrumare duhovnicească. Alături de ei s-a retras, ca să se 
mântuiască de adâncă deznădejde, chelarul mănăstirii, părintele Evdochie care, îndeplinind treburile lumeşti, nu 
putea să se elibereze de unele patimi cum ar fî mânia. Cuvioşii schimnici i-au arătat adevăratul drum către întărirea 
inimii, iar el a înţeles ştiinţa smereniei părinţilor, a început să se smerească şi să renască, iar ulterior a devenit el 
însuşi învăţător pentru fraţi. Numele lui Leonid şi al lui Teodor întotdeauna se aflau pe buzele lui. Egumenul 
mănăstirii, părintele Inochentie, era indignat de faptul că schimnicii i-au luat ucenicul şi s-a îndreptat cu o 
reclamaţie la Petersburg, către mitropolitul Ambrozie. Astfel, de la Petersburg a sosit o comisie, schimnicii au fost 
reabilitaţi iar egumenului i s-a făcut o mustrare puternică. însă cunoscând firea omenească, schimnicii s-au temut să 
mai rămână la Valaam, mai ales după ce prinţul Goliţin a vizitat mănăstirea şi le-a acordat o atenţie deosebită. 
Astfel s-au strămutat la mănăstirea Alexandro-Svirsk. 

în anul 1820, împăratul Alexandru I a vizitat domeniile din partea de nord. Drumul său trecea aproape de 
mănăstirea Alexandro-Svirsk. 

Trăind acolo, părintele Teodor şi cuviosul Leonid, cu respect i-au propus stareţului să se pregătească să-1 întâmpine 
pe împărat, deşi în itinerarul acestuia nu era pomenită această mănăstire. Părintele stareţ a ascultat sfatul 
schimnicilor şi în ziua menţionată de ei 1-a aşteptat pe suveran la poartă. între timp, pe drum, împăratul, după 
obiceiul său, i-a întrebat pe vizitii ce locuri sunt acelea şi care le sunt locuitorii. Apropiindu-se de drumul unde 
stătea o cruce ca semn al aşezământului monahal, arătând calea către acesta, împăratul a întrebat: „Pentru ce este 
această cruce?". Aflând că nu departe se află mănăstirea Svirsk a poruncit să pornească într-acolo. Apoi a început să 



întrebe ce fel de mănăstire este şi cum sunt călugării. Vizitiul, care fusese de multe ori acolo, i-a răspuns că în ziua 

de azi a devenit mai bună decât era înainte. „Din ce cauză?" a întrebat împăratul. „Nu demult au venit acolo 

schimnicii Teodor şi Lev, acum şi la strană se cântă mai bine şi în toate există o mai mare ordine". împăratul, care 

auzise de la prinţul Goliţin aceste nume, a dorit să facă cunoştinţă cu schimnicii. Printre aceia care îl aşteptau pe ţar 

şi care simţeau mâhnire, schimnicii au făcut o consfătuire despre cum să se poarte în cazul în care împăratul îi va 

vizita şi au hotărât ca ei înşişi să tacă pentru ca să nu provoace invidie fraţilor. Ajungând la mănăstire, împăratul s-a 

minunat de întâmpinare: „Oare m-aţi aşteptat?". Stareţul a spus că i-a ieşit în întâmpinare după cum a fost sfătuit de 

schimnici. Indreptându-se către sfintele moaşte, ţarul a întrebat: „Unde sunt părintele Teodor şi părintele Lev?". 

Schimnicii n-au vorbit mult, însă la toate întrebările împăratului au răspuns cumpătat şi scurt. Ţarul a observat acest 

lucru şi a încetat întrebările, însă a dorit să capete binecuvântare de la părintele Teodor. „Eu sunt un monah 

necălugărit - a spus schimnicul smerit - sunt un simplu mujic". împăratul şi-a luat rămas bun în chip prietenos şi a 

plecat mai departe la drum. 

în perioada în care a stat la mănăstirea Alexandro-Svirsk, cuviosul Leonid a ieşit uneori cu treburi în Petersburg şi 

din povestirile despre călătoriile sale în capitală se poate vedea că şi atunci era un adevărat schimnic clarvăzător, 

înzestrat cu multe daruri duhovniceşti. El mergea în vizită la o fiică duhovnicească pe care a izbăvit-o de rătăcirea 

sufletească din urma facerii de farmece. 

Odată, schimnicul a venit la ea şi i-a cerut să se mute numaidecât în noul ei apartament care îi fusese oferit şi pe 

care îl refuzase. Şi a izbutit să o convingă. în timpul nopţii a pătruns în vechiul ei apartament fostul servitor cu 

scopul de a o jefui şi de a o ucide. Ulterior s-a descoperit intenţia lui. 

După ce marele schimnic Teodor a murit, cuviosul Leonid nu a plecat imediat la schitul Optina, unde îl chemaseră 

episcopul Filaret Kalujski şi cuviosul Moisei - stareţul obştii. 

La început l-au ţinut în mănăstirea Alexandro-Svirsk, apoi a vieţuit câtva timp la schitul Ploşceansk, unde se afla 

cuviosul Macarie - viitorul său ajutor din timpul stăreţiei la schitul Optina şi succesorul său neîntârziat. 

în sfârşit, a ajuns la schitul Optina în anul 1829 întemeietorul ocârmuirii duhovniceşti renumite - al acelei şcoli 

duhovniceşti din care a ieşit toată pleiada stareţilor următori. Meritul cuviosului Leonid nu se limitează doar la 

întemeierea stăreţiei, ci este nemăsurat mai ales pentru faptul că că el a dat acel impuls, care a însufleţit generaţiile 

următoare de stareţi în decursul a 100 ani, până la sfârşitul vieţii şi înfloririi vestitului schit de la Optina. Marii 

stareţi Macarie şi Ambrozie au fost ucenicii lui. 

Schimnicul Leonid a trăit în Schitul Optina până la sfârşitul zilelor. Era mare de statură, chipeş, iar în tinereţe avea o 

forţă neobişnuită, pe care a avut-o până la bătrâneţe, fără să aibă graţie şi armonie în mişcări. 

Memoria sa extraordinară unită cu clarviziunea îi dădea posibilitatea de a vedea pe deplin sufletele oamenilor. 

Sufletul schimnicului era plin de o mare dragoste şi milă faţă de oameni, însă faptele lui erau uneori categorice şi 

năvalnice. Despre cuviosul Leonid nu se poate gândi ca despre un om obişnuit, deoarece el a atins acea înălţime 

duhovnicească şi se nevoia ascultând glasul lui Dumnezeu. în locul discuţiilor lungi, uneori, dintr-o dată, scotea 

pământ de sub picioarele omului şi îi dădea ca să-şi cunoască şi să-şi simtă nedreptatea şi în acest fel, cu tăişul său 

spiritual, descoperea buboiul care se forma în adâncul inimii omului. Şi ca rezultat, începeau să-i curgă lacrimi de 

pocăinţă celui credincios. Schimnicul ştia prin ce metodă să îşi atingă zelul. Iată un exemplu: 

Nu departe de Optina trăia un moşier care se lăuda că, atunci când se uită la stareţul Leonid îl vede pe deplin. Acest 

moşier era înalt şi gras. Odată a venit la stareţ iar la acesta erau mulţi vizitatori. 

Cuviosul avea un obicei: când vroia să îşi formeze o impresie deosebită despre cineva, îşi acoperea ochii cu mâna 

stângă din cauza soarelui, punând-o ca un paravan. Aşa a procedat când a venit acest moşier şi a spus: „Iată cum 

merge prostănacul! A venit ca să vadă sufletul păcătosului Leonid, însă el de 17 ani nu a mai fost la Sfânta 

Spovedanie şi la Sfânta împărtăşanie". Boierul a început să tremure ca o frunză şi după aceea să plângă şi să se 

căineze, deoarece era un păcătos şi într-adevăr de 17 ani nu se mai spovedise şi nu se mai împărtăşise cu Sfintele lui 

Hristos Taine. 

Iată o altă întâmplare. La Optina a sosit ajutorul P. şi, văzându-1 pe schimnic, a gândit despre el: „De ce se tot spune 

că el este un om neobişnuit? La fel ca şi ceilalţi, nu se vede nimic neobişnuit în el". Dintr-o dată stareţul i-a vorbit: 

„Să-ţi construieşti toate casele. Iată, câte ferestre sunt aici, atâtea case să-ţi construieşti şi tot atâtea pridvoare". 

Trebuie să menţionăm că P., pe drum spre Optina, a văzut nişte locuri atât de frumoase încât s-a gândit să îşi 

construiască acolo casă şi şi-a făcut planul în minte, gândindu-se la câte ferestre o să aibă, iar stareţul 1-a demascat. 

Când P. a început să se spovedească, cuviosul i-a adus aminte păcatul uitat, pe care acesta nu-1 considera păcat. 

Odată a avut loc o întâmplare când a sosit un domn şi i-a comunicat schimnicului că a venit special ca să-1 

„privească". Schimnicul s-a ridicat de pe loc şi a început „să se răsucească înaintea lui". „Iată, poftiţi de mă priviţi". 

Domnul s-a plâns de el stareţului, care 1-a contrazis, spunându-i că schimnicul e un sfânt şi că răspunsul lui a fost pe 

măsura cuvintelor cu care i s-a adresat. După aceea domnul s-a întors la cuvios, i-a făcut metanie şi i-a vorbit: 



„Iertaţi-mă, părinte, pentru că nu am ştiut să vă explic rugămintea mea". Schimnicul i-a trimis din chilie pe cei care 
îl vizitau şi a discutat cu oaspetele două ore. După acest lucru domnul a mai stat la Optina o lună, deseori mergând 
la schimnic, apoi i-a scris stareţului o scrisoare în care i-a explicat că s-a aflat în stare de deznădejde şi că 
schimnicul 1-a reînnoit şi 1-a înviat. 

Un erou vestit şi renumit în războiul pentru apărarea patriei aflându-se pe drum, în apropiere de schitul Optina, a 
pătruns în schit şi a mers la schimnicul Leonid. Schimnicul 1-a întrebat despre numele său. Generalul a răspuns că se 
numeşte Culnev şi că a rămas de mic fără tată, apoi a intrat într-o instituţie de învăţământ şi a terminat un curs de 
ştiinţe şi de atunci se află în slujbă. 

- Dar unde se află mama dumneavoastră? 

- Cu adevărat nu ştiu dacă se mai află printre cei vii sau nu. De altfel, pentru mine e totuna. 

- Cum aşa? Sunteţi un fiu bun. 

- Şi ce dacă. Mie nu mi-a lăsat nimic, a vândut toate moşiile, de aceea şi eu am scos-o din viaţa mea. 

- Of, generale, generale! Cum ai decăzut! Spui că mama ta nu ţi-a lăsat nimic, dar ea abia a supravieţuit. Şi cum 
poţi să spui că a vândut tot? Iată că nu te gândeşti că ea nu a putut să îndure lovitura morţii părintelui tău şi soţului 
ei: de atunci şi până în prezent a stat înaintea lui Dumnezeu ca o lumânare nestinsă şi ca o jertfa curată şi-a închinat 
viaţa suferinţelor, tuturor relelor şi sărăciei pentru unicul său fiu drag, Nicolae. Iată că de aproape 30 de ani ea a 
trecut prin asemenea nevoinţe. Oare aceste rugăciuni ale ei pentru fiul Nicolae nu sunt o moştenire? Mulţi generali 
prin toate mijloacele materiale, luxoase, au avut copii nu mai buni decât nişte ticăloşi, iar Nicolae, fără mijloace 
materiale a ajuns general. 

Pe Culnev l-au mişcat adânc aceste cuvinte simple, dar adevărate ale schimnicului. Indreptându-se către sfintele 
icoane a plâns în hohote, apoi generalul, după nenumărate mulţumiri, a cerut adresa mamei sale. Şi, ajungând la ea, 
s-a târât în genunchi până la pat şi i-a sărutat mâinile şi picioarele. . . iar bătrâna lui mamă doar că nu a murit de 
bucurie... 

Foarte reprezentativă este povestirea unui monah atonit, părintele Partenie, care 1-a vizitat pe schimnicul Leonid. 
Monahul era îmbrăcat în veşminte lumeşti, cu toate acestea schimnicul 1-a numit călugăr atonit şi i-a interzis să se 
prezinte înaintea lui în genunchi, aşa cum făceau de obicei mirenii. Printre vizitatori era un om care venise „să 
dobândească învăţături folositoare pentru suflet". Dar, întrebându-1 pe schimnic, a aflat că nu a împlinit poruncile 
primite mai înainte. El nu se lăsase de fumat, aşa cum îl îndemnase părintele Leonid. Cuviosul a poruncit cu 
severitate ca să îl alunge pe acest om afară din chilie. După aceea au sosit trei femei înlăcrimate care au adus-o pe o 
alta ce-şi pierduse minţile şi judecata. Ele l-au rugat să se roage pentru bolnavă. Schimnicul şi-a pus epitrahilul, a 
aşezat capătul epitrahilului şi mâinile sale pe capul bolnavei şi, citind rugăciuni, i-a închinat de trei ori capul şi, 
vindecată, a poruncit să fie dusă în arhondaric. Acestea le-a făcut stând jos, deoarece nu putea să stea în picioare, 
fiind bolnav şi trăindu-şi ultimele zile. 

Părintele Partenie 1-a vizitat pe schimnic într-o altă zi şi a văzut că bolnava dinainte se însănătoşise complet. Iar 
domnul care fusese alungat venise să-i ceară iertare. Schimnicul 1-a iertat şi i-a reînnoit porunca. Monahul atonit s-a 
înspăimântat pentru că schimnicul fără să se teamă de ceea ce era rău pentru sine, făcea vindecări. Cuviosul i-a 
răspuns: „Eu am făcut acestea nu prin puterea mea, ci ele se petrec prin credinţa pelerinilor şi prin darul Sfântului 
Duh dat mie prin hirotonie; însă eu însumi sunt un om păcătos". 

Minunile săvârşite de schimnic erau nenumărate: mulţimile năpăstuite veneau la el şi îl înconjurau. 
„Mi s-a întâmplat odată - scria ieromonahul Leonid (Cavelin, viitorul întemeietor al Lavrei Sf Treime din 
Serghiev) - să ies din Kozelsk şi să merg în gubernia Smolensk. Pe drum, prin ţinuturile singuratice, locuitorii 
aflând că am ieşit din Kozelsk, au venit care mai de care să afle câte ceva despre schimnicul Leonid: «Miluieşte-ne, 
Doamne, cum să nu îl ştim pe părintele Leonid? Dar el este pentru noi, sărmanii şi neînvăţaţii mai mult decât un 
părinte». 

Odată au venit la schimnic câteva feţe bisericeşti în rândul cărora se afla şi arhiereul din Kaluga, Prea Sfinţitul 
Nicolae, care făcuse multe neplăceri schitului Optina. Acest episcop avea intenţia hotărâtă de a-1 trimite pe 
schimnicul Leonid în mănăstirea Soloveţ, pentru a-1 pedepsi. Episcopul dinainte, Nicanor, viitorul mitropolit de la 
Petersburg îl respecta pe schimnic. în timpul şederii cuviosului la Kaluga, persoanele apropiate, aflând despre 
acesta, au îngenuncheat şi i-au făcut metanii. Şeful poliţiei, neştiind cine este, şi-a dat seama că acest lucru e un 
indiciu pentru o faţă bisericească de cinste şi a făcut un raport corespunzător către episcopul Nicanor. Episcopul 1-a 
chemat la el pe schimnic şi după cum i s-a cerut, schimnicul i-a cântat simbolul credinţei după modelul kievean 
începând cu notele de jos şi ridicând tonul până la cea mai înaltă notă. După proverbul „cine se aseamănă se adună", 
bunul episcop şi-a dat seama de cel pe care îl avea în faţa sa şi a înţeles motivul pentru care schimnicului i se făceau 
metanii. L-a ţinut pe schimnic lângă el câteva zile, având grijă de el şi 1-a ospătat, astfel încât schimnicul, 
întorcându-se acasă, nu a mâncat două zile. Din păcate, acest bun arhipăstor nu a cârmuit prea mult în Kaluga şi 



atunci a venit episcopul Nicolae şi 1-a mutat pe schimnic. Stăreţia cuviosului Leonid a durat la schitul Optina din 

anul 1829 şi până în anul sfârşitului său, care a avut loc în 1841, în total 12 ani. Acest interval de timp schimnicul 1- 

a petrecut aproape ca pe o persecuţie neîntreruptă. Când a venit la schitul Optina egumenul Moisei, i-a predat 

acestuia conducerea duhovnicească a obştei, iar el s-a ocupat în mod deosebit de partea gospodărească şi nimic nu 

începea fără binecuvântarea schimnicului. La fel se purta faţă de schimnicul Leonid şi fratele egumenului Antonie, 

care era conducătorul schitului. 

împotriva schimnicului se afla un oarecare părinte Vasian, care se considera cel mai vechi în mănăstire şi nu 

recunoştea îndrumarea schimnicului. Acest părinte Vasian recunoştea numai foloasele exterioare ale omorârii 

timpului. Acest călugăr a fost descris de Dostoievski în romanul „Fraţii Karamazov", sub numele de Ferapont. 

De-a lungul primilor 6 ani, prigonirile nu au avut un caracter prea aspru. Insă cu trecerea timpului acestea au suferit 

o schimbare mult mai periculoasă. Către perioada de început, a fost trimisă scrisoarea unei oarecare Paşa Trunova, 

sora lui Pavel Trunov, ucenicul schimnicului. Ea povesteşte că odată, în timpul şederii sale la schitul Optina, 

schimnicul Leonid i-a interzis să vină la el în ziua următoare, deoarece „va fi o judecată". „Cine va fi judecat?" a 

întrebat Paşa. „Eu", a răspuns schimnicul. 

In ziua următoare toată mănăstirea a fost interogată de anchetatori, iar toate declaraţiile au ţintit către cuvios. Acesta 

a fost doar începutul. In anul 1835 şi mai ales în anul 1836, prigonirile s-au înmulţit. In afară de toate mărturiile 

mincinoase, episcopul din Kaluga a obţinut prin poliţia secretă din Moscova o declaraţie anonimă cu învinuiri la 

adresa schimnicului şi a stareţului. Trebuie menţionat că schimnicii schitului manifestau o preferinţă pentru cei care 

trăiau în mănăstire şi că schitul pricinuia mănăstirii o mare pierdere dacă el ar fi distrus iar vechea obşte ar fi fost 

ruinată. In cadrul anchetei stareţul a fost chemat la interogatoriu, iar schimnicului Leonid i s-a interzis să mai poarte 

schimă, astfel încât el a fost închis în chilie şi i s-a interzis cu asprime să primească vizitatori. Pe schimnic l-au 

mutat din schit în mănăstire, iar acolo l-au plimbat dintr-o chilie în alta. Cuviosul se purta faţă de aceste nenorociri 

cu deplină seninătate; cu cântarea „Cuvine-se. . .", a adus personal în noul locaş icoana din Vladimir a Maicii 

Domnului, dată ca binecuvântare de cuviosul Paisie Velicikovski schimnicului Teodor. Biograful cuviosului Leonid 

ne spune că „odată egumenul Moisei, trecând prin mănăstire a văzut o mare mulţime de oameni înaintea chiliei 

schimnicului, deşi primise poruncă de la arhiereul de la Kaluga să nu lase pe nimeni să intre la el. Părintele egumen 

a intrat la schimnic în chilie şi i-a spus: «Părinte Leonid, cum se face că primiţi poporul? Doar episcopul v-a interzis 

să-1 primiţi!»". In loc de răspuns, schimnicul i-a părăsit pe aceia de care se ocupa şi i-a poruncit ucenicului să i-1 

aducă pe ologul care stătea în acel moment întins la uşa chiliei. Acesta a fost adus şi aşezat înaintea lui. Părintele 

egumen se uita la el cu nedumerire. „Iată - a început schimnicul să vorbească - priviţi la acest om. Vedeţi cum are 

părţile corpului paralizate? Dumnezeu 1-a pedepsit pentru păcatele necurăţate. El a săvârşit când una, când alta şi 

pentru toate suferă acum - e în iad de viu. Insă trebuie să-1 ajutăm. Dumnezeu 1-a adus la mine pentru ca să facă 

pocăinţă sinceră şi pentru ca eu să-1 vindec şi să îl ridic. Pot eu oare să nu-1 primesc? Ce spuneţi despre acest 

lucru?". Ascultându-1 pe cuvios şi privind la nenorocitul care stătea întins înaintea lui, părintele egumen s-a 

cutremurat. 

„Insă Prea Sfinţitul - a şoptit el - ameninţă că vă trimite sub blestem". 

Schimnicul a răspuns: „Chiar dacă mă trimiteţi în Siberia, chiar dacă mă puneţi pe rug, chiar dacă mă băgaţi în foc, 

eu voi fi acelaşi Leonid. Eu la mine nu chem pe nimeni; cine vine la mine, pe acela nu pot să îl dau afară. Mulţi 

dintre oamenii de rând se prăpădesc din cauza nesocotinţei şi nădăjduiesc într-un ajutor duhovnicesc. Cum aş putea 

să îi dispreţuiesc pe cei care tânjesc după folosul duhovnicesc?". 

Părintele egumen Moisei nu a putut să-i răspundă nimic la aceasta şi tăcând s-a retras, lăsându-1 pe schimnic să 

trăiască şi să lucreze aşa cum îi arată însuşi Dumnezeu. 

Schimnicul ar mai fi întâmpinat greutăţi dacă nu le-ar fi pus capăt mitropolitul Filaret, mitropolitul Kievului, care 1- 

a protejat pe schimnic pentru că se afla în sinod şi de asemenea, a vizitat schitul Optina unde i-a arătat cuviosului 

deosebite dovezi de respect în timpul vizitei. La mitropolitul Filaret Moscoveanul a ajuns scrisoarea schimnicului 

Macarie prin episcopul Ignatie Briancianinov care în tinereţe a fost ucenicul cuviosului Leonid. Mitropolitul Filaret 

i-a scris episcopului din Kaluga: „Nu există pricină de ivire a ereziei în părintele Leonid". 

Nu cu mult timp înainte de moartea schimnicului au apărut din nou prigoniri şi în mănăstirile de maici asupra 

fiicelor duhovniceşti ale schimnicilor optineni. Monahiile au fost izgonite. Această prigonire a fost întemeiată pe 

neadevăr şi ignoranţă. Pe schimnic l-au numit mason, iar cărţile Sfinţilor Părinţi, cum ar fi scrierile Avvei Dorotei 

pe care el le-a dat monahilor, au fost numite „vrăjitorii". 

Cu toate acestea, înainte de sfârşitul său, monahiile au fost reabilitate, astfel încât schimnicul a murit liniştit. Cele 

mai bune ucenice ale cuviosului Leonid s-au ocupat în continuare de treburile lor mănăstireşti. 

în primele zile ale lunii septembrie din anul 1841, schimnicul a început să slăbească şi a bolit cinci săptămâni. După 



suferinţe cumplite, Lev s-a mutat la Domnul pe 1 1 octombrie, în anul 1841. întristarea obştii a fost nedescrisă şi 
mare a fost mulţimea de oameni, care 1-a dus la groapă pe cel răposat. 

B. Minunile 

Vindecarea bolnavilor şi îndrăciţilor 

Beneficiind de ajutorul părinţilor în toate nevoile, cu care veneau oamenii la el, cuviosul Leonid, în afară de 
îndrumarea duhovnicească, nu refuza să acorde ajutorul şi în bolile trupeşti, folosind câteva metode încercate în 
popor. In principal, folosea pentru vindecare aşa numita apă amară, pe care o ţinea la el în timpul zilei, având uneori 
până la un ciubăr şi jumătate. Obştea nu a încetat să pregătească apa amară şi să o dea bolnavilor nici după sfârşitul 
schimnicului, însă după ce el a murit, această apă şi-a pierdut acea putere mult tămăduitoare, care ajută la toate 
bolile, deşi îşi făcea efectul numai în cazul câtorva boli. 

Pe mulţi dintre bolnavii care veneau la el, schimnicul îi trimitea la moaştele Sfântului Mitrofan de Voronej şi 
existau cazuri ale bolnavilor care mergeau sute de verste, se vindecau pe drum şi se întorceau să-i mulţumească 
tămăduitorului. 

Multora, care sufereau din cauza bolilor trupeşti, deseori legate de bolile sufleteşti şi de aceea neînţelese întotdeauna 
de oamenii obişnuiţi, părintele Leonid le dădea ajutorul binecuvântat, ungându-i cu mir de la candela nestinsă care 
ardea încet în chilia sa înaintea icoanei „Vladimirskaia" a Maicii Domnului, care, aşa cum am spus deja, fusese 
binecuvântarea schimnicului Teodor, ucenicul marelui stareţ Paisie (astăzi această icoană se păstrează la mănăstirea 
de maici „Novo Diveevo" (Noua minune). întrebuinţând această metodă, schimnicul, evident îşi punea toată 
nădejdea în mila şi ajutorul lui Dumnezeu, în lucrarea împărătesei Cereşti şi în rugăciunile părinţilor schitului. Prin 
credinţa schimnicului şi a celor care veneau la el, această metodă avea o mare putere de tămăduire: astfel mulţi au 
obţinut vindecare în bolile trupeşti, mângâiere în necazuri şi uşurinţă în luptele sufleteşti. Pentru că schimnicul le 
ungea pe femeile bolnave în semnul Sfintei Cruci nu numai pe frunte, buze şi obraji, ci uneori pe gât şi pe piept, 
pentru acestea îndura o mare luptă din cauza ispititorilor. Câţiva dintre ucenicii lui l-au rugat să renunţe la această 
metodă de vindecare, însă nu au putut nicicum să-1 convingă. Desigur, puterea şi însemnătatea ungerii le ştia foarte 
bine cuviosul Leonid şi le-a întrebuinţat până la îmbolnăvirea sa înainte de moarte, întotdeauna cu folos. 

La cuviosul Leonid au fost aduşi mulţi îndrăciţi şi nu puţini erau aceia care nu ştiau dinainte că sunt posedaţi de 

diavol şi numai la apropierea de schimnic ieşeau la iveală toate tainele lor, începeau să se înfurie. 

Cel mai des cu aceştia veneau mireni neînvăţaţi care pentru mântuirea sufletului îi înconjurau cu lanţuri grele de 

fier, fără să se gândească la eliberarea inimii de patimi. Cuviosul Leonid poruncea să fie scoase lanţurile acelor 

oameni şi când i se îndeplinea voia, la câţiva dintre ei începeau crizele de nebunie. 

Peste toţi aceşti nenorociţi schimnicul îşi punea epitrahilul şi citea deasupra lor o scurtă rugăciune din Trebnic, iar 

pe lângă aceasta îi ungea cu mir şi le dădea să bea ulei binecuvântat. Au fost foarte multe cazuri neobişnuite în care 

Mântuitorul Hristos a făcut vindecări minunate. Ceea ce se zicea pe atunci se poate spune şi acum: „Dar acest lucru 

nu e greu: fiecare poate să ungă cu mir şi să rostească o rugăciune". 

Ca răspuns la o asemenea afirmaţie, merită amintit exemplul fiului iudeului Scheva care a început să vorbească 

atunci când Sf Pavel a izgonit duhurile cu numele lui Iisus Hristos: „Pe Iisus îl ştiu - a răspuns diavolul - şi Pavel 

mi-e cunoscut, dar voi cine sunteţi?" (Fapte 19, 15). 

Odată a fost adusă la cuviosul Leonid, de şase oameni, o îndrăcită. Aceasta, cum 1-a văzut pe schimnic, a căzut 

înaintea lui şi cu putere a strigat: „Iată cum mă goneşte boşorogul ăsta; eu am fost şi la Kiev şi la Moscova şi la 

Voronej şi nimeni nu m-a gonit, dar acum trebuie să ies". 

Schimnicul i-a citit o rugăciune şi a uns-o cu untdelemn sfinţit din candela Maicii Domnului. La început, când au 

adus-o pe femeie la schimnic, aceasta s-a împiedicat zdravăn şi 1-a călcat pe picior, astfel încât degetul bolnav al 

piciorului i s-a învineţit şi după aceea 1-a durut mult. După rugăciunile schimnicului, îndrăcită s-a sculat liniştită şi a 

plecat. Şi sănătoasă fiind, venea în fiecare an la Optina; şi după moartea cuviosului Leonid, cu credinţă aduna 

pământ de pe mormântul lui pentru alţii care se foloseau de el. 

„în scurt timp de la sosirea mea în schitul Optina (în jurul anului 1832) - povestea părintele egumen P. - pe când 
tovarăşii de chilie ai cuviosului Leonid erau părintele Gherontie, părintele Macarie Gruzinov şi Pavel Tambovţev, 
am adus la schimnic o ţărancă îndrăcită, care în timpul crizelor de nebunie vorbea în limbi străine. Martor era Pavel 



Tambovţev pentru că ştia câteva limbi străine. Cuviosul Leonid i-a citit rugăciunea de trei ori, a uns-o cu mir de la 
candela nestinsă dinaintea icoanei Maicii Domnului şi i-a dat să bea din acel untdelemn sfinţit. A treia oară au adus- 
o în alt fel, iar când Tambovţev a rugat-o să vorbească în limbi străine aşa cum mai făcuse şi în alte daţi, ea a spus: 
«E-e-e, părinte! Unde să vorbesc în limbi străine? Şi în ruseşte dacă vorbesc şi de-abia merg. Slavă lui Dumnezeu, 
că boala dinainte a trecut!»". 

Previziunile schimnicului 

Un locuitor din Kozelsk, S.I., care a fost unul dintre cei mai devotaţi ucenici ai cuviosului Leonid, povestea: 
„Timp de 30 ani până acum eu m-am ocupat cu fabricarea vaselor de lut. Locuiam împreună cu mama în căsuţa 
noastră. Nu aveam cai, însă aveam o căruţă de care ne ajutam mult. Puneam în ea vasele de lut, ceream de la cineva 
un cal şi mergeam la târg. Aşa munceam şi trăiam. In acea vreme stătea la noi în casă un soldat, dar mai târziu a 
plecat de la noi şi a cam rătăcit. Odată, pândind momentul potrivit, s-a furişat la noi în curte şi a furat roţile de la 
căruţă. 

Eu i-am explicat părintelui Leonid necazul meu şi i-am spus că ştiu hoţul şi că pot să-mi găsesc roţile. «Lasă, 
Semenuşca, nu alerga după roţile tale - a răspuns părintele. Aşa te-a pedepsit Dumnezeu: să-ţi duci pedeapsa de la 
Dumnezeu şi atunci te vei izbăvi de la multe. Dar dacă nu vrei să rabzi în această mică încercare, atunci vei fi şi mai 
mult pedepsit». Eu am urmat sfatul schimnicului şi cum a spus el, aşa am şi făcut. In scurt timp, acel soldat a 
pătruns iar la noi în curte, a şterpelit din hambar sacul cu făină, 1-a pus pe umăr şi vrând să treacă cu el prin grădină 
s-a întâlnit cu mama. «Unde vrei să duci sacul?». Atunci el a aruncat sacul şi a fugit. Insă imediat a avut loc altă 
întâmplare. Noi aveam o vacă pe care vroiam să o vindem. Am găsit cumpărător, ne-am târguit şi am luat arvună. 
Insă cumpărătorul nu a luat vaca de la noi vreo câteva zile. In cele din urmă a luat-o la el. Insă în noaptea care a 
urmat, hoţul a pătruns în curtea noastră şi a dărâmat şopronul unde stătuse vaca, fără îndoială ca să omoare vaca, 
însă vaca nu mai era acolo. Astfel încă o dată Dumnezeu, pentru rugăciunile schimnicului ne-a scăpat de nenorocire. 
După aceasta, peste mulţi ani, ni s-a întâmplat şi un al treilea fapt. 

Se încheiase Săptămâna Patimilor şi începuse Sărbătoarea Paştilor. Nu ştiu cum mi-a venit în gând să mut toate 
lucrurile de trebuinţă din căsuţa mea la sora vecină. Aşa am şi făcut. In prima zi a praznicului am încuiat pe toate 
părţile casa şi am plecat la utrenie. întotdeauna mergeam la această utrenie bucuros, însă acum, nu ştiu de ce, aveam 
ceva neplăcut în suflet. Intorcându-mă de la slujbă, văd că ferestrele casei sunt deschise, iar uşa descuiată. Atunci 
m-am gândit că a fost nebunul. Şi într-adevăr, el a fost, însă pentru că toate lucrurile fuseseră mutate, a plecat fără să 
ia aproape nimic. Aşa mi s-a îndeplinit de trei ori prezicerea părintelui Leonid, aceea că dacă voi duce mica 
pedeapsă de la Dumnezeu, atunci Dumnezeu nu mă va mai pedepsi deloc." 
Monahia O. povestea: 

„încă din copilărie nutream marea dorinţă de a trăi în mănăstire şi în anul 1837, când aveam 12 ani, am rugat-o pe 
mama să mă lase în ucenicie la mănăstirea din Kiev, unde mergeam adesea în călătorie. Ea nu a fost de acord, însă 
mi-a promis că mă voi instala în schitul Borisovsk când voi împlini 15 ani. Dar nu după mult timp a murit, iar tatăl 
meu nicidecum nu vroia să mă ducă la mănăstire mai înainte de vârsta de 35 de ani. 

Din această cauză m-am mâhnit mult şi, în anul 1840, când am trecut în al 15-lea an, m-am temut foarte mult ca să 
nu hotărască ceva împotriva dorinţei mele şi de aceea m-am gândit să plec pe ascuns din casa părintească, 
însă singura mea mătuşă, care îmi era foarte apropiată, m-a luat cu ea acasă şi cu ea, mai târziu l-am convins pe tatăl 
meu să mergem la schitul Optina, la părintele Leonid şi să îi cer sfat. Tatăl meu a fost de acord. Când am ajuns la 
părintele Leonid, el, care niciodată nu ne văzuse, ne-a chemat pe fiecare după numele său şi a spus că de mult 
aştepta astfel de oaspeţi. Datorită acestei întâmpinări neaşteptate, noi toţi ne găseam în impas, neştiind ce să 
răspundem. Apoi am mers unul câte unul în chilia lui şi aici fiecăruia, după structura sufletească, i-a descris 
prezentul, trecutul şi viitorul. Eu am ajuns la el după toţi ceilalţi. în aşteptarea acelui moment în care trebuia să intru 
la el, am simţit o mare teamă, însă am ieşit din chilia sa liniştită şi cu sufletul foarte înduioşat. Părintele mi-a dat 
binecuvântare pentru schitul Borisovsk şi datorită rugăciunilor lui, tatăl meu nu m-a mai împiedicat, însă mie nu mi- 
a dat nici o sumă de bani. Iar când l-am întrebat pe schimnic despre cum va fi viaţa mea, el a răspuns: «Ea va fi mai 
bună decât vieţile celor mai buni». Cuvintele părintelui Leonid s-au îndeplinit întru totul. 

în anul 1841 tatăl meu m-a dus personal la schitul Borisovsk, în care am trăit până în prezent şi întotdeauna am 

recunoscut în toate voia lui Dumnezeu, datorită sfintelor rugăciuni ale schimnicului". 

„în anul 1839, o fată de nobil din judeţul Sigrovsk a venit la schimnicul Leonid ca să ceară binecuvântare pentru a 



intra în mănăstire. El i-a spus: «Mai aşteaptă un an şi atunci vino iar la noi». Fata s-a întors acasă cu mâhnire pentru 
că trebuia să aştepte mult şi se temea ca în decursul acestui timp să nu întâmpine vreun obstacol. Astfel gândind şi 
sosind acasă, s-a întristat şi a plâns mult. In întristarea ei a văzut de două ori în vis cum schimnicul i-a dat o bucată 
de pâine, prima dată fără sare, dar a doua oară cu sare şi i-a vorbit: «Nu te întrista! Eu am spus că vei fi la mănăstire, 
numai că trebuie ca mai înainte să vii la mine». Când s-a împlinit anul ea a mers la Optina şi cum 1-a văzut pe 
părintele Leonid nu a apucat să-i comunice nimic pentru că el i-a zis: «Ia spune, de ce te-ai întristat şi ai plâns? Doar 
ţi-am dat bucata de pâine şi tu ai mâncat-o, acum fii liniştită». Atunci fata a primit de la el binecuvântare ca să intre 
în mănăstire. 

O oarecare negustoreasă Tulska, după moartea soţului, a rămas cu o fată domnişoară pe care vroia să o căsătorească 
şi a mers la părintele Leonid pentru binecuvântare. El i-a poruncit să o aducă pe fată la sine spunându-i că are pentru 
ea un tânăr minunat. Mama a adus-o pe fată la schimnic însă el i-a dat acesteia binecuvântare să meargă la 
mănăstirea de maici Belevska, unde în scurt timp s-a stins din viaţă. 

C. învăţăturile 

Cuviosul Leonid se deosebea printr-o înţelepciune a practicilor duhovniceşti, fiind un îndrumător al sufletelor celor 
care alergau la el după ajutor şi un tămăduitor al neputinţelor şi bolilor lor. 

Vorbirea de rău şi clevetirea sunt diferite, iar judecata este altceva. Una este ispita spre o faptă ruşinoasă şi alta este 
cuvântul rău: când judeci, atunci te transformi în judecătorul (osânditorul) aproapelui şi vrei să te aşezi pe tronul 
unicului Judecător Hristos. 

Credinţa se pierde din cauza neîncrederii, evlavia - din cauza îndrăznelii, iar folosul învăţăturii - din cauza 

curiozităţii. 

Curiozitatea se alungă prin „credinţa că Dumnezeu împreună cu tine merge înaintea altora ca să nu te mândreşti; 

ţine-te sub ascultarea Lui". 

Cel care are puţină credinţă vie, niciodată nu se va îndoi - cu ajutorul lui Dumnezeu nimic nu este greu de făcut. 

Ţine-ţi mintea în iad şi ia aminte la pildele oglindite în Sfânta Scriptură. Vrei să ai parte de chinurile veşnice din 

cauza plăcerii păcatului vremelnic? înţelege că eşti muritor. 

In ce fel se poate încălzi sufletul îngheţat? Prin cuvântul lui Dumnezeu, prin rugăciune, smerenia inimii faţă de 

Dumnezeu în toate situaţiile, nu numai în stările exterioare, ci şi în cele interioare. 

Ceea ce îţi doreşti, Dumnezeul cel Atotputernic îţi va da după inima ta, căci începutul şi izvorul virtuţilor îl 

constituie hotărârea, dorinţa de a face binele. 

Străduieşte-te să fii cât mai atent la tine, iar nu să judeci faptele şi atitudinea altora faţă de tine, căci dacă nu vezi în 

ei iubirea, atunci nici în tine însuţi nu vei avea dragoste. Unde este smerenie acolo este şi simplitate, iar pe acestea 

Dumnezeu nu le va supune judecăţii. Dumnezeu nu dispreţuieşte rugăciunile, însă uneori nu îndeplineşte dorinţele 

lor tocmai pentru că intenţia Lui supremă este de a rândui totul mai bine. Ce s-ar întâmpla dacă Dumnezeu - 

Atoatevăzătorul - ar îndeplini cu desăvârşire dorinţele noastre? Eu cred, deşi nu aprob, că toţi ar muri şi ar ajunge în 

pământ. 

îngâmfarea care poate veni în urma virtuţilor este potrivnică lui Dumnezeu. Cei care trăiesc fără să fie atenţi la sine 

niciodată nu se vor învrednici să primească daruri. 

Din scrisorile cuviosului Lev 

despre îndepărtarea de reaua tovărăşie 

Câţi pot spune: „Indepărtează-te de gălăgie, fereşte-te de oamenii nefolositori"? Foloseşte-ţi voinţa şi râvna în a face 
ceea ce e plăcut lui Dumnezeu şi în a dobândi darurile veşnice. Totul se schimbă în timp, însă ceea ce e veşnic 
rămâne pe veci. Nu îngădui gândurilor bune să se împrăştie; toate sunt deşertăciuni dacă nu zidesc sufletul pentru 
mântuire şi nu îl sfinţesc prin frica de Dumnezeu. îngerul păzitor îţi apără inima ta cu gânduri paşnice. Vă las ca un 
rugător nevrednic şi mult păcătos 
11 iulie, anul 1839 
Obştea cuviosului Tihon 



Despre boală şi ascultarea 
voii lui Dumnezeu 

Boala, după cum îmi dau seama, este mai mult din cauza grijilor lumeşti; în acest caz vă rog să nu vă tulburaţi mai 
mult, să vă supuneţi voii lui Dumnezeu în toate lucrurile şi prin aceasta, după cuvântul Sfântului Apostol (Pavel, 
nota red.)- Dumnezeu vă va fi grabnic ajutător în treburile frăţiilor voastre. 
8 decembrie, anul 1839 

Despre gândurile rele 

Am primit scrisoarea frăţiei voastre; în ea îmi explicaţi că în timpul rugăciunii vă vin gânduri din cauza cărora se 
tulbură sufletul. In acest caz al împrăştierii gândurilor la rugăciune, Sfinţii Părinţi ne învaţă să nu ne tulburăm, ci să 
ne smerim şi să le îndepărtăm şi atunci e posibil să ne liniştim. Despre aceasta ne învaţă şi Sfântul Ioan Scărarul 
când ajunge la treapta a patra: „Străduieşte-te întotdeauna ca gândurile care te năpădesc să le aduni la un loc. 
Dumnezeu vrea ca tu, în timpul rugăciunii, să nu poţi dobândi alte gânduri. Nu deznădăjdui, fii luptător împotriva 
gândurilor, însă cu blândeţe. Niciodată însă să nu lupţi împotriva gândurilor care vin de la îngerul păzitor". 

Despre dorinţa de călugărie 

Iţi doresc din toată inima să dobândeşti pacea şi binecuvântarea lui Dumnezeu. Am primit scrisoarea ta şi am 
observat în chip deosebit că ai dorinţa de a răspunde chemării monahale. Această dorinţă este bună însă, ca să o 
îndeplineşti trebuie să te rogi lui Dumnezeu şi să nu fii o ramură care se clatină în toate părţile. Dumnezeu vrea să-ţi 
dăruiască acest al doilea botez, care înseamnă vieţuire în chip îngeresc. Mai înainte ţi-am trimis o scrisoare; 
nădăjduiesc să o primeşti astăzi. Iţi încredinţez darul lui Dumnezeu şi de-acum încolo voi nădăjdui în mântuirea ta 
ca un rugător nevrednic şi mult păcătos. 

Despre întristări în clevetiri 

Voi vă îmbolnăviţi pentru că aţi săvârşit clevetiri şi calomnii la adresa celor mai mari, celor egali şi apropiaţi ai 
voştri ca nişte oameni nesăbuiţi ce sunteţi; acesta este semnul clar al iubirii de sine. 

Chiar dacă sunteţi nevinovaţi, conştiinţa trebuie să vă mustre după cum zice Mântuitorul nostru: Fericiţi veţi fi când 
vă vor ocărî şi vă vor prigoni şi vor spune tot cuvântul rău împotriva voastră, minţind pentru Mine; bucuraţi-vă şi vă 
veseliţi că plata voastră multă este în ceruri (Matei 5, 10-12). 

Despre citirea cărţilor duhovniceşti 

Negăsind nimic în mine, nici în faptă, nici în minte ca să vă dau învăţăturile pe care le căutaţi, vă sfătuiesc să 
recurgeţi la acei cuvioşi care, trăind cu evlavie, au ajuns la îndeplinirea poruncilor lui Dumnezeu, primind daruri 
cum sunt smerita înţelepciune, curăţia, nepătimirea şi au dobândit de la Dumnezeu darul ştiinţei pentru învăţătura şi 
luminarea multora, predându-ne nouă operele şi cărţile lor. Voi, având minţile formate, citiţi învăţăturile lor nu 
numai din curiozitate, ci din dorinţa de a le înfăptui după putere. Aveţi posibilitatea să treceţi sub ascultarea şi darul 
lui Dumnezeu şi să găsiţi drumul adevărat şi drept. 

Căutaţi- vă îndrumător duhovnicesc care să poată, după credinţa voastră, să vă dea sfaturi sănătoase şi bune pentru 
fiecare faptă, cuvânt şi gând. 

Despre neliniştea sufletească 

Am primit scrisoarea frăţiei voastre pe data de 1 1 august; prin ea am văzut tulburarea frăţiei voastre şi durerea că v- 
aţi întors de la noi cu sufletul răvăşit. Vă consideraţi vinovat datorită împotrivirii voastre, însă nici eu nu îndrăznesc 
să mă consider înţelept şi vrednic să dau tuturor învăţături despre modul de viaţă, dar pacea şi luminarea minţii în 
acest veac sunt la cei care se duc în cercul „Luminii Mari la Hristos Domnul". Dar dacă vine cineva cu credinţă şi 
inimă nefăţarnică învingându-şi raţiunea şi voinţa, pe acela Dumnezeu cel puternic îl va înzestra cu cuvânt de 
învăţătură. Iar pe cei care vin cu îndoieli şi fără credinţă ca să-1 întrebe pe prooroc, acelora Dumnezeu le dă cuvânt 
împotriva poftei inimii lor. 
Totuşi neliniştea aceasta ar trebui să vă arate unde să căutaţi liniştea. Ea v-a obligat să-mi scrieţi mie care sunt 



mărginit la minte: astfel v-aţi deschis rănile iar „deschizând rănile - după cuvintele părinţilor - nu înseamnă că se 
înrăutăţesc, ci că se vindecă". Fie ca Domnul să vindece şi boala sufletească pe care o aveţi ca să recunoaşteţi şi să 
mărturisiţi adevărul. 

Când nu aveţi linişte, să ştiţi că, de fapt, nu aveţi smerenie. Aceasta a arătat-o Domnul prin următoarele cuvinte care 
ne descoperă unde să căutăm liniştea. El a zis: „învăţaţi de la Mine, că sunt blând şi smerit cu inima şi veţi găsi 
odihnă sufletelor voastre" (Matei 11, 29). Voi vreţi ca în puţin timp să ajungeţi la desăvârşita dragoste a lui 
Dumnezeu, care este cununa virtuţilor însă negăsindu-o în voi, vă neliniştiţi. In loc de aceasta trebuie să dobândiţi 
smerenia, să vă consideraţi nevrednici de înălţimea ei şi întotdeauna mintea să coboare în adâncul smereniei. 
Aceasta v-ar putea linişti. Dar tulburarea voastră să o socotiţi pedeapsă pentru trândăvie şi încălcarea poruncilor lui 
Dumnezeu. 

Mângâiere la moartea aproapelui 

Cu un sentiment de mâhnire am aflat din scrisoarea onorabilului M. vestea despre sfârşitul soţiei iubite, după voia 
lui Dumnezeu. Ştiu că pentru frăţia voastră această despărţire e o mare nenorocire şi, judecând după neputinţa firii 
noastre, nu se poate să nu vă întristaţi gândindu-vă la fiinţa cea mai apropiată inimii şi întrebându-vă unde să căutaţi 
mângâiere? In sfânta credinţă. Pentru cei care nu cred şi nu nădăjduiesc în viaţa veşnică nu există mângâiere în 
pierderea celor apropiaţi. 

Insă noi, deşi suntem păcătoşi, avem nădejde în mila Atotbinefăcătorului şi Iubitorului de oameni Dumnezeu şi 

Domn, Iisus Hristos Care Şi-a vărsat pentru noi nepreţuitul Său Sânge şi ne-a dat încă din viaţa aceasta viaţă 

veşnică. 

Sfântul Apostol îi mângâie pe cei credincioşi astfel: fraţilor, despre cei ce au adormit, nu voim să fiţi în neştiinţă, 

„ca să nu vă întristaţi ca ceilalţi, care nu au nădejde. Pentru că, de credem că Iisus a murit şi a înviat tot aşa (credem) 

că Dumnezeu pe cei adormiţi întru Iisus îi va aduce împreună cu El" (I Tesaloniceni 4, 13-14). 

Soţia frăţiei voastre era o adevărată creştină, care şi-a păstrat credinţa până la sfârşitul vieţii şi cu ea a plecat la 
Domnul, deşi nu s-a împărtăşit înainte de a muri cu Sfintele Taine. Vă întristaţi mai mult pentru că nu cunoaşteţi 
judecăţile ascunse ale lui Dumnezeu! Dacă citiţi în cărţile Sfinţilor Părinţi veţi găsi multe exemple. Nu vă întristaţi 
şi puneţi-vă toată nădejdea în binefacerile nespuse şi în mila iubitorului de oameni Dumnezeu. 

IV. CUVIOSUL STAREŢ MACARIE 

(1788-1860) (7 septembrie) 

învăţătura Domnului şi însăşi viaţa Lui 
înseamnă blândeţe şi smerenie, exact ceea 
ce ne-a poruncit să învăţăm de la El. 

A. Viaţa 

Schimnicul Macarie Ivanov s-a născut pe 20 noiembrie anul 1788 şi provine dintr-o familie de nobili din 
gubernia Orlovska. Această familie se distingea prin evlavie. Străbunicul Ioan, după moartea soţiei sale, a intrat în 
monahism. Părinţii, asistentul de colegiu Nicolae Mihailovici Ivanov şi mama sa, Elizabeta Alexeevna l-au numit pe 
fiul mai mare Mihail, în amintirea sfântului cneaz Tverski, a cărui pomenire se face pe 22 noiembrie. In afară de el 
au mai avut încă trei fii şi o fiică. Locuiau în împrejurimile Kalugăi, într-un loc extrem de frumos, aproape de 
mănăstirea Lavrentie, al cărei arhimandrit era Teofan şi care îi îndruma duhovniceşte. „Printre frumuseţile care 
încântau privirea şi linişteau plăcut inima, având înaintea ochilor paşnica obşte a călugărilor din care zilnic se auzea 
dangătul clopotelor care chemau călugări la rugăciune, a răsărit viitorul monah ascuns lumii de atunci" - astfel 
descrie primele impresii ale băiatului un contemporan. 

Când Mihail a împlinit cinci ani, s-a stins din viaţă draga lui mamă, care 1-a iubit mai mult decât pe ceilalţi copii şi a 
zis nu o dată despre fiul ei blând şi liniştit: „Inima mea simte că din acest copil va ieşi ceva nemaipomenit". 
Odată cu îmbolnăvirea mamei, familia şi-a schimbat domiciliul. 



în oraşul Karacev, Mihail a început şi a terminat şcoala generală, iar când a împlinit 14 ani a intrat în slujba nu prea 
uşoară de contabil, pe care o îndeplinea în chip deosebit, concentrându-şi toată atenţia asupra ei. Cu toate acestea, 
Mihail a continuat să trăiască în lumea lui. Citea mult şi căuta rezolvări la cele mai arzătoare întrebări ale minţii şi 
inimii. Iubea muzica şi cânta deosebit la vioară, găsind în ea o mare bucurie. In al 24-lea an al vieţii, după moartea 
tatălui, s-a retras din slujbă şi s-a instalat la moşia din sat, însă nu s-a ocupat cu succes de agricultură. 

Odată ţăranii i-au furat hrişcă. Mihail nu i-a osândit pentru că ţinea cont de Sfânta Scriptură. Ca rezultat, ţăranii au 
căzut în genunchi, pocăindu-se sincer din cauza ruşinii faţă de bunul Mihail, de care înainte râdeau. A avut loc şi o 
încercare de a-1 căsători însă pentru că nu era atrăgător din punct de vedere fizic şi nu avea dorinţă de însurătoare, a 
fost îndepărtat acest gând. Mergând la iarmarocul din Koren Kursk şi-a cumpărat cărţi cu conţinut duhovnicesc şi s- 
a cufundat în ele. Din când în când mergea în atelierul de tâmplărie şi acolo muncea până la epuizare, călindu-şi 
trupul tânăr în ascultare de suflet. 

In anul 1810, pe vreme de toamnă, a mers în pelerinaj la schitul Ploşceansk şi a descoperit vocaţia pe care o avea de 
mult timp şi a hotărât să-şi închine viaţa lui Dumnezeu. A rămas acolo. Comunicându-le fraţilor că renunţă la 
moşie, a cerut un singur lucru, numai să se construiască cu 1000 de ruble un paraclis la mormântul părinţilor. 
In acel timp, la schitul Ploşceansk se afla ucenicul marelui schimnic Paisie Velicicovski, Atanasie, care era foarte 
interesat de tânărul rugător. A intrat sub îndrumarea deplină a aceluia şi a primit prima ascultare. Din păcate, nu 
prea aveau scrieri duhovniceşti care să aducă lumină în acest suflet minunat. La mănăstire, în bibliotecă, descoperă 
traducerile operelor asceţilor şi vechilor părinţi ai monahismului făcute de cuviosul Paisie. 
La schitul Ploşceansk, ascultătorul Mihail a învăţat rânduiala bisericească şi cântarea pe note. 
Pe 7 martie 1815a fost tuns în monahism cu numele Macarie, în cinstea cuviosului Macarie cel Mare şi a plecat pe 
jos, cu un toiag, spre Kiev. Pe drumul de întoarcere s-a oprit la schitul Galinsk, unde a făcut cunoştinţă cu 
schimnicul - egumen Filaret. 

In anul 1824 a mers la Rostov ca să se închine la moaştele Sfântului Dimitrie Rostovski, după care s-a dus pentru 
prima dată la schitul Optina. In următorul an a murit îndrumătorul său duhovnicesc. Cuviosul Macarie a fost ales ca 
duhovnic la mănăstirea de maici din Slovsk. Astfel începe activitatea lui ca îndrumător duhovnicesc. Insă cuviosului 
îi era foarte greu fără învăţătorul său. Dar iată că a avut loc o întâlnire foarte importantă. In obştea lui a sosit 
schimnicul Leonid (Lev) împreună cu ucenicii lui şi cuviosul Macarie a dobândit din nou un îndrumător. Acest 
lucru a fost răspunsul la rugăciunile lui, deoarece singurătatea sufletului este mult mai grea decât cea a trupului. 

Deşi schimnicul Leonid îl considera pe cuviosul Macarie colaboratorul său în îndrumarea duhovnicească, totuşi 
îndeplinindu-i dorinţele şi după smerenia lui s-a hotărât să se poarte cu el ca şi cu un ucenic. Cu toate acestea 
vieţuirea lor împreună în acel loc s-a încheiat. Cuviosul Leonid a trebuit să plece la Optina. Au continuat să 
comunice prin corespondenţă, care s-a încheiat cu mutarea schimnicului Macarie la Optina, în schitul Sf Ioan 
Inaintemergătorul. Mult timp însă şi-a păstrat dragostea pe care o avea pentru schitul Ploşceansck. Schimnicul 
Leonid era un om nemaipomenit. Ducea o luptă interioară neîncetată, rostind rugăciunea lui Iisus şi avea darul 
vederii înainte şi al vindecării. Ca să se ferească de slava deşartă, afişa o oarecare sminteală. Nu suporta lipsa de 
sinceritate, îngâmfarea şi răceala inimii. Cuviosul Macarie, a fost alături de el permanent, până a murit. Ei doi l-au 
respectat mult pe marele schimnic Ambrozie, clarvăzătorul şi făcătorul de minuni. Se poate spune că se crease acolo 
o atmosferă purtătoare de daruri în care Domnul Hristos făcea minuni. Drumul către Optina era bătut de picioarele 
celor săraci şi de ale celor care sufereau fizic şi spiritual şi care veneau nu la o mănăstire obişnuită, ci pentru 
darurile ei. Schimnicul Lev adesea vedea unde zace răul şi cu asprime îi dădea de gol pe cei care veneau la el, 
pentru ca apoi să îi stropească cu dragostea lui caldă astfel încât aceştia să simtă bucurie prin conştiinţa curată. 
Schimnicul Macarie avea o structură sufletească fragilă. S-a ocupat în continuare cu corespondenţa. După moartea 
cuviosului Leonid i-a revenit toată răspunderea pentru îndrumarea duhovnicească şi nu i-a fost uşor. Insă bucuria şi 
pacea lui Dumnezeu niciodată nu l-au părăsit pe acest sfânt nevoitor, care se nevoia şi cu sufletul şi cu trupul. 

Prin ungerea cu mir din candela care ardea, schimnicul aducea un mare folos trupurilor bolnave şi astfel vindecările 

erau nenumărate. Şi, cu deosebire, se făceau des vindecări ale îndrăciţilor. 

Cuviosul Macarie era de statură mijlocie. Chipul nu era frumos, avea urme de la vărsat, însă era luminos, privirea 

era liniştită şi plină de smerenie. Avea o fire extrem de vioaie şi agilă şi o memorie minunată. Reţinea un om după 

prima spovedanie din viaţa acestuia. Pentru că era puţin cam bâlbâit nu respira uşor când vorbea. Acest lucru 1-a 

indispus tot timpul vieţii. De îmbrăcat, se îmbrăca întotdeauna sărăcăcios. 

Iată cum îl descrie pe schimnic unul dintre contemporanii săi: „Chipul nu impresionează prin nimic la prima vedere, 



deoarece nu este frumos, din punct de vedere al frumuseţii trupeşti; e chiar neregulat prin defectele care s-au format 
la ochi datorită adâncirii permanent în sine, având o fire mai mult puternică decât blândă, însă prin puterea darurilor, 
acest chip care oglindeşte sufletul curat, iubitor şi smerit, poartă o frumuseţe oarecum nepământeană, exprimând 
trăsăturile interioare ale omului, roadele sufletului pe care le pomenesc apostolii. In general, păstra acea îmbinare a 
simplităţii copilăreşti, a liniştii şi a smereniei şi aceasta îl făcea asccesibil tuturor şi fiecăruia în parte". („Biografiile 
cucernicilor părinţi nevoitori" - M. 1909, septembrie, p. 120). 

De când părintele cuvios Macarie a venit în schitul în care l-au numit stareţ, viaţa lui a căpătat un caracter care nu s- 
a mai schimbat până la moarte. Era plină de griji atât pentru slujirea preoţească, cât şi pentru ordinea exterioară 
petrecând astfel din zori şi până noaptea târziu. In biserică a stabilit rânduiala cântării kievene, a introdus tipicul, 
citirea şi cântarea armonioasă a podobiilor. 

In jurul bisericii au fost plantate mulţimi de flori şi de o parte şi de alta a aleilor schitului. Spaţiul interior al 
schitului a fost transformat în livadă de către cuviosul Moisei. Pentru că a continuat cu sârguinţă îndeletnicirile 
părintelui Macarie, pe timp de iarnă adesea veneau locuitori din sate şi oraşe şi cereau fructe pentru cei bolnavi. 
Stareţul, deşi era şi preot nu săvârşea slujbe atât din cauza bâlbâielii, cât şi din smerenie adâncă. Cu toate acestea 
cânta din toată inima şi cu lacrimi. Cu deosebire iubea cântarea „Cămara Ta, Mântuitorule. . .". 
Iată însă ce a scris un om luminat despre cuviosul Macarie: „Prima mea întâlnire cu schimnicul, împotriva 
aşteptărilor, nu a avut în ea nimic deosebit. Amintindu-mi de povestirea părintelui R., am crezut că voi întâlni la 
acest nevoitor o deosebită expresie a feţei la întâmpinare; am văzut însă că era un monah simplu, obişnuit, extrem 
de modest, care nu prea vorbea şi se cam bâlbâia. Am fost de-a dreptul dezamăgit, însă soţia mea neţinând cont de 
manierele ei lumeşti, a simţit de prima dată o oarecare teamă nedescrisă, amestecată cu respect şi în următoarele 
vizite pe care le-a făcut şi-a deschis sufletul înaintea lui. 

In următoarea toamnă am vizitat din nou schitul Optina. Părintele Macarie era amabil şi deschis cu noi. Ne întreba 
în amănunt despre traiul nostru, ne vorbea despre Petersburg şi despre ispitele pe care le întâlneşti acolo la tot pasul. 
Când i-am mărturisit tulburările care m-au urmărit neîncetat datorită atracţiilor capitalei, părintele Macarie a vorbit 
cu noi aşa cum niciodată nu mai vorbise. Cu nesaţ culegeam fiecare cuvânt al schimnicului. La moartea lui, 
sfătuindu-ne unul cu altul, aveam să scriem un discurs minunat stareţului lui Dumnezeu, folosind învăţăturile sale 
date nouă acum. 

Banalitatea vieţii lumeşti a început să ni se descopere în toată urâţenia ei; pieptul devenise neîncăpător pentru 
lacrimile acumulate, care începuseră să curgă din ochii mei ca un torent vijelios. Aşa am plâns şi dulci erau aceste 
lacrimi de adâncă pocăinţă pentru păcate! Părintele Macarie ne-a sfătuit să ne îndreptăm şi, dându-ne binecuvântare, 
a plecat în alte camere ale arhondaricului spre a-i învăţa şi a-i povăţui pe vizitatori care îl aşteptau să-i îndrume. In 
toată perioada noastră de pregătire pentru spovedanie şi Sfânta împărtăşanie, stareţul ne-a vizitat zilnic şi ne-a întărit 
sufletele". (S. Nilus, „Odorul de sub obroc", Serghiev Posad, an 1911). 

Stareţul locuia în chilia din partea stângă a porţilor schitului, alcătuită dintr-un hol împărţit în două jumătăţi: una 
pentru el şi una pentru ucenici. Jumătatea lui se compunea din pridvor şi dormitor, fiind o chilie mică, cu o singură 
fereastră în partea de sud, cu vedere spre cărarea care ţinea de la porţile schitului până la biserică. 
In faţa ferestrei avea o masă. Pe ea, în ordine deplină, erau aşezate scrisori, instrumentul de scris, reviste 
duhovniceşti noi şi întotdeauna două-trei cărţi ale Sfinţilor Părinţi în mijloc. In faţa mesei avea un fotoliu cu pernă. 
în colţul de la răsărit avea icoane, imagini cu mănăstiri şi altele. Cea mai importantă era icoana din Vladimir a 
Maicii Domnului cu candela nestinsă, iar sub ea se afla un colţar de lemn pentru săvârşirea pravilei. Pe el stăteau: 
Psaltirea, Evanghelia şi alte cărţi. La peretele din partea de apus avea un pat îngust cu Răstignirea la căpătâi, iar mai 
sus icoana Mântuitorului - Păstorul cel Bun. Pe pereţi mai erau portretele sfinţilor: Tihon Zadonski, Simeon de la 
schitul Mesteacănul Alb, ieromonahul Filaret de la mănăstirea Novospaski, stareţilor Atanasie, Teodor, Leonid. 
în această chilie a trăit stareţul 20 de ani. Totul mărturisea despre sufletul lui, tainele lui spirituale şi lepădarea de 
grijile pământeşti. 

Aici a petrecut dese nopţi de priveghere, făcându-şi pravila, până când începeau să bată clopotele schitului la ora 
două dimineaţa; adesea îi scula şi pe ucenicii săi din chilie. Şi citeau rugăciunile dimineţii, cei 12 psalmi, primul 
ceas, canonul Născătoarei de Dumnezeu plus acatistul. Irmosele le cânta el însuşi. La ora şase, se citeau Ceasurile 
cu tâlcuiri şi stareţul bea una-două ceşti de ceai. Apoi deschidea uşa spre vestibul şi primea vizitatori. Pe femei le 
primea dincolo de porţile schitului, într-o chilie separată. Era foarte atent la necazurile oamenilor. în mod clar avea 
darul judecăţii duhovniceşti şi de asemenea avea puterea de a se smeri şi de a iubi, ceea ce făcea cuvântul său să fie 



autoritar. După discuţiile cu el, oamenii renăşteau. Pridvorul era împodobit cu portretele sfinţilor şi nevoitorilor care 
mai trăiau încă sau muriseră nu demult. 

La ora 1 100 erau chemaţi la trapeză şi stareţul mergea acolo după ce se odihnea, apoi din nou primea vizitatori. La 
ora două mergea cu cârja într-o mână şi cu metanierul în cealaltă, în arhondaric, unde îl aşteptau uneori sute de 
oameni, fiecare cu problemele lui duhovniceşti şi lumeşti. Pe toţi îi asculta cu dragoste; unora le dădea explicaţii, pe 
alţii îi ridica din groaza deznădejdii. Cuviosul Macarie înţelegea şi rezolva problemele actuale ale vieţii societăţii 
Rusiei. Când i s-a comunicat starea de dezastru, stareţul a plâns în hohote şi s-a rugat în genunchi înaintea icoanei 
Maicii Domnului. Şi s-a întristat adânc după moartea împăratului Nicolae I. 

După ce s-a chinuit până aproape de ultima suflare, cuviosul Macarie s-a întors la nevoinţele zilnice şi la spovedirea 
credincioşilor. La ora nouă sosea timpul pravilei de rugăciuni, o catismă şi canonul îngerului păzitor. Apoi erau 
chemaţi la masa de seară. Dar şi în aceste momente primea fraţi din schit şi mănăstire dacă cineva dintre ei nu 
reuşea să-şi îndeplinească ascultarea zilnică din cauza gândurilor necurate. Iar dacă vreunul nu trecea pe la el mult 
timp, stareţul se neliniştea, el însuşi mergea la chilia aceluia şi la momentul potrivit întotdeauna reinstaura liniştea şi 
bucuria. El dădea ca ascultare citirea cărţilor Sfinţilor Părinţi, fiecăruia potrivit cu măsura vârstei sale spirituale. 
Cartea avvei Dorotei stareţul o numea „Alfabetul monahicesc". Trândăvia nu o putea îndura. De aceea, în schit a 
pus bazele rucodeliei (lucrul mâinilor): strungăria, legătoria de cărţi şi altele. Fiecare dintre fraţi ştia şi simţea că 
povara lucrului şi mâhnirii sale e împărţită cu părintele înţelept şi mulţumitor. Cuviosul ştia să mângâie şi să 
încurajeze în aşa fel încât vinovatul ieşea din chilia lui, nemaiputând de bucurie. 

Când se încheia ziua, săvârşeau mica pavecerniţă, rugăciunile înainte de culcare, două capitole din scrierile Sfinţilor 
Apostoli, o evanghelie apoi, după o scurtă spovedanie, cuviosul Macarie îi binecuvânta pe toţi şi îi slobozea. Fiind 
deja târziu, stareţul intra în chilia lui unde pâlpâia candela dinaintea icoanei Apărătoarei Doamne. Pe masă se afla 
un teanc de scrisori cărora trebuia să le răspundă. Trupul îl durea din cauza epuizării, iar inima din cauza 
sensibilităţilor faţă de suferinţele omeneşti, care se iveau din abundenţă. Ochii îi erau plini de lacrimi, iar în minte îi 
răsuna minunata cântare „Cămara Ta, Mântuitorul meu, o văd împodobită şi îmbrăcăminte nu am ca să intru într- 
însa. Luminează haina sufletului meu, dătătorule de lumină şi mă mântuieşte". 

Focurile din chiliile schitului de mult s-au stins. S-a instaurat noaptea pentru rugăciune, stareţul s-a aşezat la masă 
ca să dea răspunsuri la scrisori. 

S-a stins lumânarea. Stareţul s-a aşezat la rugăciune. . . In el rugăciunea nu înceta niciodată, ori că era înconjurat de 
mulţime de oameni, ori că era la trapeză sau în vreo discuţie sau în liniştea nopţii. Ea răspândea mirul smeritei sale 
înţelepciuni. 

Cu un an înainte de moarte, stareţul Macarie i-a prezis unei moşierese grav bolnave: „Tu te vei însănătoşi, dar vom 
muri împreună". Ea a murit pe 23 august în anul 1860. După trei zile stareţul s-a îmbolnăvit pe neaşteptate, iar pe 30 
august şi-a împărţit lucrurile, dând poveţe şi şi-a luat rămas bun. Poporul s-a adunat în jurul lui. Cu două zile înainte 
de a muri, după dorinţa lui, l-au dus pe cuvios în antreu şi l-au aşezat pe podea pentru ca vizitatorii să-1 poată vedea 
prin fereastră. Către seară, părintelui bolnav i-a fost foarte rău şi a cerut să fie împărtăşit cu Sfintele Taine, ceea ce 
s-a şi întâmplat pe la ora 800, aflându-se în fotoliu. Pe la miezul nopţii stareţul 1-a chemat la el pe duhovnic şi după 
ce a vorbit cu el o jumătate de oră, i-a cerut să-i citească rugăciunea de plecare: „Slavă ţie, împăratului şi 
Dumnezeului meu!" - a exclamat stareţul în timp ce se citea rugăciunea, îndreptându-şi privirea când către icoana 
Mântuitorului cu cununa de spini de deasupra patului, când spre icoana Vladimirskaia a Maicii Domnului, cinstită 
de el în mod deosebit. 

„Maica Domnului, ajută-mă!", aşa i se ruga cuviosul pe drumul plecării sale de pe pământ, cerând să fie dezlegat 
mai repede de trup. 

Noaptea aceea a fost foarte grea: prin ridicarea mâinilor şi binecuvântare, stareţul a revărsat darul său peste cei care 
l-au îngrijit. La ora 600, pe 7 septembrie s-a împărtăşit cu Sfintele lui Hristos Taine în deplină cunoştinţă şi simţire 
iar peste o oră, la o nouă cântare a canonului pentru despărţirea sufletului de trup, marele stareţ Macarie, în linişte, a 
plecat la Domnul spre Cămara Cerească. 
Aceasta a fost scurta istorie a străinului de lume şi marelui înţelept Macarie. 

B. Minunile 



Vindecările bolnavilor şi îndrăciţilor 

Celor care sufereau de anumite boli, uneori necunoscute, în afară de sfaturi duhovniceşti, stareţul le dădea mir sfinţit 
de la candela nestinsă, care ardea în chilie înaintea mult cinstitei icoane din Vladimir a Maicii Domnului, singura 
martoră a nevoinţelor tăinuite de robul său. Povestirile despre vindecări făcute de stareţ erau nenumărate. O femeie 
îndrăcită, stând pe drumul care ducea de la mănăstire la schit îl ocăra pe stareţ, spunând printre altele: „Nu moare 
mai repede acest Macarie? A torturat toată lumea. . . Of, nenorocita de mine!". 

Fiind adusă la stareţ prin credinţa soţului ei, această femeie, care de câţiva ani suferea de îndrăcire, după 
întrebuinţarea mirului sfinţitor dat de stareţ, s-a însănătoşit complet. Mai târziu a născut un copil care ţipa puternic 
şi l-au adus la stareţ. Primind binecuvântarea acestuia, copilul s-a liniştit, iar zilele şi nopţile în care îi îngrozea pe 
părinţi cu ţipetele lui, cu mila lui Dumnezeu, au încetat. 

A mai fost un caz la fel de curios. Unul dintre oamenii care făcea parte din cercul învăţaţilor avea neplăceri din 
cauza crizelor de nebunie. Rudele s-au sfătuit cu cei mai pricepuţi doctori, însă aceia l-au tratat acasă mult timp şi în 
cele din urmă l-au trimis pe bolnav peste hotare, la băi; nici acolo nu a găsit vindecare. Neînţelegând semnele 
evidente de îndrăcire (crizele de nebunie erau mai mari în zilele sărbătorilor bisericeşti, iar convulsiile se amplificau 
la atingerea lucrurilor sfinte: Sfânta Cruce, evanghelia, aghiazma şi bolnavul nu era dus de bunăvoie la spovedanie 
şi împărtăşanie), rudele se temeau sau nu vroiau să recunoască numele bolii. Unul dintre prietenii bolnavului, 
văzându-i starea neputincioasă din cauza chinurilor, 1-a luat cu el şi 1-a dus la mănăstire ca să se sfătuiască în 
legătură cu această boală neînţeleasă a lui cu stareţul pe care îl cunoştea personal. Ca să îl convingă pe cel bolnav şi 
să îl aducă la mănăstire a folosit nu ştiu ce şiretlic. 

Chiar în momentul sosirii, stabilindu-se în arhondaric, a trimis vorbă către stareţ, fără să-i pomenească nici un 
cuvânt despre prietenul care a venit cu el şi nici prietenului nu i-a spus despre aceasta. în acest timp, bolnavul 
începuse să manifeste o puternică nelinişte - semn al unei crize care se apropia - şi a zis: „Vine Macarie! Vine 
Macarie!" şi când stareţul a intrat în camera ocupată de el, îndrăcitul s-a aruncat asupra lui cu furie spunând diferite 
cuvinte urâte; înainte să fie oprit, 1-a lovit pe stareţ. Viteazul războinic al lui Hristos, ştiind cine a făcut această 
mişcare cu mâna nefericitului îndrăcit, a folosit împotriva lui o armă puternică: după porunca lui Hristos, a întors 
repede şi celălalt obraz, rostind cuvintele Evangheliei: „Cine te loveşte peste obrazul drept, întoarce-1 şi pe 
celălalt!". Fiind ruşinat prin smerenie, diavolul 1-a părăsit pe cel suferind. Bolnavul a căzut fără simţire la picioarele 
smeritului stareţ şi a stat aşa mult timp într-o amorţire completă, apoi s-a sculat sănătos, nemaiamintindu-şi nimic 
despre această întâmplare, în care cu îngăduinţa lui Dumnezeu, a fost doar o unealtă. 

Câte vindecări sufleteşti se făceau în fiecare zi! Unii plecau mângâiaţi în necazuri, alţii erau treziţi din amorţirea 
provocată de păcate, alţii erau ridicaţi din groapa deznădejdii. Cele spuse de proorocul: „Dacă tu vei deosebi lucrul 
de preţ de cel fără de preţ, vei fi ca gura Mea" (Ier. 15, 19) pot fi atribuite şi stareţului. Cuvântul lui smerit era un 
cuvânt puternic, deoarece îl determina pe cel necredincios să se supună şi să creadă; îl ridica pe cel deznădăjduit şi 
încetul cu încetul făcea duhovnicesc pe omul trupesc. Deşi nu putea fi numit un bun orator, totuşi învăţăturile toate 
erau de mare folos. Fără îndoială, este cunoscut faptul că toţi cei care urmau cu credinţă sfaturile stareţului, care 
avea binecuvântatul dar al deosebirii duhurilor, dobândeau nu numai un folos sufletesc, ci şi un ajutor grabnic în 
treburile lor lumeşti. Exemplele de felul acesta sunt atât de multe, încât este cu neputinţă să le prezentăm în 
amănunt. 

Clarviziunea stareţului 

N.P. Kireevskaia, soţia cunoscutului filosof rus Ivan Kireevski îşi aminteşte: „In luna martie a anului 1846, părintele 
Macarie a fost la noi în Dolbina, iar Ivan Vasilievici pentru prima dată s-a spovedit la el; în luna octombrie a anului 
1846 i-a scris pentru prima dată părintelui la Moscova şi mi-a spus: «l-am scris părintelui şi i-am pus multe întrebări 
foarte importante pentru mine, fără ca să-ţi spun ţie, temându-mă ca, din dragoste pentru el, să nu îi scrii ceva 
despre ele; sunt curios să văd când voi primi răspunsul lui. Ştiu că îi va fi greu să-mi răspundă». Nu a trecut mult 
timp după această discuţie şi de la poştă au sosit câteva scrisori, două dintre ele fiind semnate de mâna stareţului: 
una pe numele meu, cealaltă pe numele lui Ivan Vasilievici. El nici nu a deschis scrisoarea şi a întrebat: «Ce 
înseamnă asta? Părintele Macarie niciodată nu mi-a mai scris». Citind scrisoarea s-a schimbat la faţă şi a spus: 



«Nemaipomenit! Uimitor! în această scrisoare sunt răspunsuri la toate întrebările mele pe care tocmai acum i le-am 
trimis»". 

Neputrezirea moaştelor stareţului 

Este cunoscut faptul că pe stareţul Anatolie Potapov l-au îngropat în rând cu mormântul stareţului Macarie. Când au 
săpat, acel mormânt al cuviosului Macarie s-a surpat, coşciugul s-a deschis şi trupul fericitului stareţ a ieşit la iveală 
cu totul neputrezit. 

Descoperirea stareţului Macarie faţă de 
stareţul Ilarion 

Nu o dată i-a apărut în vedenii stareţului Ilarion părintele Macarie, însă în ultimul timp ele s-au înmulţit şi acest 

lucru 1-a înduioşat mult pe devotatul ucenic. Stareţul Macarie i-a apărut părintelui Ilarion în vis şi i-a vorbit: „Iată că 

am venit la tine, Ilarioane". Şi, ca şi cum s-ar fi grăbit undeva, a adăugat: „Acum, ca şi odinioară, am multe treburi 

de făcut; voi mai veni la tine, dar deocamdată, iartă-mă!". 

într-o zi, unul dintre fraţii mai în vârstă ai mănăstirii 1-a văzut în vis pe părintele Macarie, mergând în grabă de la 

mănăstire la schit în compania multor oameni - călugări şi mireni, printre care se afla şi el, cel ce avea vedenia. 

Văzându-1 pe stareţ, acesta i-a cerut binecuvântare: „Ia repede binecuvântare, pentru că trebuie să merg degrabă la 

schit să fiu acolo". 

Aceste vedenii îl înduioşau mult pe părintele Ilarion. In următoarele două - trei luni de boală, stareţul a pus înaintea 

locului pe care stătea un portret mare cu stareţul Macarie, pe care i-1 dăduse una din fiicele duhovniceşti, egumena 

Macaria Bolotnicova. 

Noaptea de 6 septembrie a fost una dintre cele mai grele pentru bolnavul Ilarion; la prima oră după miezul nopţii i s- 
au citit rugăciunile pentru împărtăşanie. Stareţul a cerut portretul părintelui Macarie, care stătea permanent atârnat 
deasupra patului şi 1-a sărutat cu putere. După ascultarea rugăciunilor, stareţul s-a împărtăşit spunând cu lacrimi: 
„Slavă Ţie, Doamne!" şi a întrebat: „De câte ori m-am împărtăşit cu Sfintele Taine?" (în ultimele luni, nota red.). Şi 
i-au spus: „De douăzeci de ori". Din nou stareţul a început să-i mulţumească cu lacrimi lui Dumnezeu. Apoi a spus: 
„Chiar acum aş putea să mor, dar nu voi muri. Moartea s-a întors înapoi; e clar că trebuie să mă mai nevoiesc - nu 
sunt pregătit! A vrut părintele să mă ia, dar nu m-a luat; e clar că nu sunt deplin pregătit". Şi a privit către sfintele 
icoane şi cu un oftat a rostit: „Tânjeşte şi se sfârşeşte sufletul meu după grădinile lui Dumnezeu. Dar facă-se voia 
Ta. Rău mi-e mie, blestematului, după păcatele mele. Mai bine să sufăr aici ca să primesc acolo mila lui 
Dumnezeu". Nu numai o dată 1-a văzut bolnavul pe stareţul său liniştit, părintele Macarie, care 1-a înduioşat. 

C. învăţăturile 

„Milostenia se face din inima care arde de dragoste pentru fiecare făptură şi doreşte binele acesteia. Milostenia nu 

constă într-o simplă pomană, ci în suferinţa pe care o simţim atunci când vedem nenorocirea aproapelui şi în 

ajutorul pe care i-1 dăm pe măsura puterilor noastre". 

„Pentru mântuirea noastră e nevoie nu numai de credinţă, ci şi de fapte. Iată care sunt cuvintele Sfântului Apostol 

Pavel: «De la împlinirea Legii nu se îndreaptă tot trupul», cu referire la poruncile Vechiului Testament. învăţătura 

că îndreptarea se face numai prin credinţă - fără fapte - este protestantă, neortodoxă. Dar cine nădăjduieşte numai 

în faptele sale, chiar dacă are credinţă, greşeşte. Mântuirea o primim şi ca dar de la Mântuitorul". 

„Pentru ca inima să se îndrepte prin poruncile Lui Dumnezeu, trebuie să cerem ajutorul Lui, deoarece fără El nu 

putem face nimic". 

„Cel Ce doreşte să se îndrepte, dar încă se luptă cu patimile trebuie neapărat să încerce să se smerească, chiar dacă e 

greu, şi astfel să atragă darul lui Dumnezeu la sine". 

„Neliniştea şi deznădejdea din lupta cu patimile duc la mândria sufletească. Chiar şi în cele mai grele încercări nu 

trebuie să se bucure vrăjmaşul de neliniştea şi deznădejdea noastră; pacea se coboară în adâncimea smereniei, iar 

noi vedem exact neputinţa noastră, pe care o aducem înaintea lui Dumnezeu şi dobândim liniştea". 

„Mai bine decât toate este a ne căi şi a ne smeri, nicidecum a deznădăjdui; prin pocăinţă şi smerenie dobândim darul 

lui Dumnezeu şi ajutorul Lui". 

„Pe valurile vieţii, prin comuniunea cu ceilalţi oameni ni se oferă posibilitatea de a lucra cu sufletele noastre, adică 



de a împlini poruncile lui Dumnezeu. Cum le-am putea îndeplini, dacă nu am fi în comuniune cu oamenii?", 
„învăţătura Mântuitorului şi însăşi viaţa Lui înseamnă blândeţe şi smerenie, ceea ce ne-a şi poruncit să învăţăm de la 
El. Cauza tuturor relelor noastre este mândria, iar pavăza tuturor darurilor este smerenia". 

„Cum poate fi socotit sentimentul trecător al înduioşării şi lacrimile ca fiind iubirea Lui Dumnezeu? In mod tainic 
mintea este captivată de acestea şi ajunge la slava deşartă şi la mândrie, care o lipsesc de toate, inclusiv de smerenie. 
Dumnezeu ne-a arătat că darul Lui este cu noi, însă îl ia ca să nu ne lăudăm; totuşi nu ne lipseşte complet de el, ci 
doar îl tăinuieşte, ca să ne putem dedica Lui cu smerenie. Uneori socoteşte să ne lase în întunericul sufletesc, în 
împietrire şi răceală, ca să ne considerăm cei mai răi şi mai păcătoşi decât toţi, fără să căutăm mângâiere 
duhovnicească, socotindu-ne a fi nevrednici; în acestea constă devotamentul smerit, desăvârşit faţă de Mântuitorul. 
El a parcurs drumul suferinţei şi în rugăciunea către „Tatăl Său a rostit: «întristat este sufletul meu până la moarte» 
(Matei 26, 38), însă a tăcut voia Lui, iar nouă ne-a poruncit să mergem pe drumul crucii, nu pe cel al mângâierii. 
Voi, crezând că veţi găsi iubirea lui Dumnezeu în sentimentul mângâierii, nu îl căutaţi pe Dumnezeu, ci pe voi, 
mângâierea voastră şi veţi fi feriţi din calea suferinţei, dorindu-vă ca, mai degrabă să muriţi decât să nu fiţi 
mângâiaţi. Pe noi, dimpotrivă, lipsa acesteia ne smereşte, nu ne stăpâneşte". 

„Pe tine te nelinişteşte faptul că nu poţi îndeplini desăvârşit toate poruncile şi te temi că întreaga viaţă o vei petrece 

cu gândul despre cum va fi sfârşitul; să citim a 34-a cuvântare a Sfântul Isaac Şirul care spune: «Răsplata nu se 

dobândeşte prin îndeplinirea poruncilor, ci prin smerenie, iar când puterea înfăptuirii slăbeşte, atunci smerenia este 

mult mai plăcută»". 

„Uniţi fiecare virtute cu smerenia, pe care sfântul Dorotei o numeşte «mortar»; aşa cum pietrele sau cărămizile se 

folosesc în clădirea unei case, unindu-se cu mortar, pentru a fi mai solidă construcţia, iar fără mortar totul se 

dărâmă, tot aşa şi virtuţile fără smerenie nu aduc foloase". 

„Cauza neîndreptării şi căderii noastre nu este numai neglijenţa, ci şi alungarea păcii. Aşa cum mândria este 

vinovată pentru toate relele, tot aşa smerenia este dăruitorul tuturor celor bune". 

„Citirea cărţilor Sfinţilor Părinţi este folositoare pentru a înţelege voia lui Dumnezeu, căci părinţii, citind cuvântul 

lui Dumnezeu, pe care ni 1-a dat în Sfânta Scriptură, l-au îndeplinit şi au trăit o viaţă sfântă, lăsându-ne exemple în 

învăţăturile lor. 

Dacă nu citiţi acestea, nu veţi cunoaşte modul în care să trăiţi şi să luptaţi. Credeţi că citind cuvântul lui Dumnezeu 
puteţi să îl îndepliniţi şi nu vă smeriţi. însă dacă-i citiţi pe Sfinţii Părinţi, veţi cunoaşte drumul către împlinire. Dar 
pentru că nu veţi atinge măsura lor, vă veţi cunoaşte neputinţa şi vă veţi smeri şi veţi dobândi mila lui Dumnezeu, 
care se revarsă cu deosebire peste cei smeriţi". 

„Dreapta judecată a lui Dumnezeu, pentru a-i curăţa pe oameni de păcate încă de aici, de pe pământ, trimite asupra 
lor şi necazuri exterioare ca pe nişte unelte care să îi aducă mai bine în simţiri şi să înţeleagă că, păcătuind înaintea 
lui Dumnezeu, sunt demni de cele mai mari pedepse şi prin răbdare să se cureţe. Nu e nevoie să găsim pricinile 
pentru care oamenii ne jignesc pe nedrept; pentru că păcătuim înaintea lui Dumnezeu este principala cauză care îl 
determină să aducă asupra noastră furtuna nenorocirilor". 

„Datoria creştinului, care face pocăinţă este să-i mulţumească lui Dumnezeu pentru că îl pedepseşte aici, pe pământ, 

ceea ce e mai bine decât să primească pedeapsa veşnică în viaţa viitoare. Şi de aceea trebuie să ierte conform cu 

poruncile: «Iubiţi-vă vrăjmaşii» (Mt. 5, 44) şi «Iertaţi, ca să fiţi iertaţi» (Mt. 6, 14), pe care să le îmbine cu virtuţile 

deoarece prin ele se poate obţine iertarea păcatelor". 

„După poruncile Bisericii şi testamentul Apostolilor trebuie să respectaţi preoţii, care sunt slujitorii altarului şi ai 

tainelor dumnezeieşti, deoarece fără ei nu e posibil să ne mântuim, aşa că daţi-le după puterea voastră pentru 

nevoile lor, căci «cei ce slujesc altarului au parte de la altar» (1 Cor. 9, 13). A-i judeca după păcatele lor nu este 

nicicum treaba voastră. Oaia nu îl judecă pe păstor, cum ar trebui să fie el şi n-a fost. A judeca preotul înseamnă a-L 

judeca pe însuşi Hristos; cum e posibil să se întâmple acest lucru?". 

„Cei care făgăduiesc că se vor dedica Lui Dumnezeu şi părăsesc această intenţie nu vor avea o viaţă fericită". 

Din scrisorile cuviosului Macarie despre 
smerita înţelepciune 

Slavă lui Dumnezeu pentru că v-aţi păstrat pe latura sănătăţii adevărate. Fie ca El să păstreze sănătatea voastră 
sufletească în puterea spiritualităţii noastre ortodoxe şi a dogmelor Bisericii, întărite de însuşi Dumnezeu prin 



hotărârile celor şapte sinoade ecumenice, unde Sfântul Duh a lucrat la facerea dogmelor şi a aşezămintelor. Vă urez 
aceasta pentru că vă aflaţi în mijlocul ispitelor şi al diferitelor concepţii dăunătoare faţă de credinţă şi chiar în 
necredinţă şi ateism, în care nu poate fiecare să se împotrivească atacurilor puternice ale armatei vrăjmaşului. Dar 
sunt încredinţat în inima mea că, prin ajutorul lui Dumnezeu, nu vă veţi rătăci, ci neclintiţi veţi fi pe temelia sfintei 
noastre credinţe ortodoxe şi o veţi păstra ca pe o perlă nepreţuită în inimile voastre, pentru care cu smerenie mă rog 
preamilostivului Dumnezeu; şi vouă vă cer: rugaţi-vă lui Dumnezeu cu smerenie pentru aceasta. Nicidecum nu se 
poate să credeţi că prin puterea şi raţiunea voastră vă puteţi păstra în credinţă. Dumnezeu este ajutorul vostru şi 
Atotţiitorul. Iar Maica Domnului - Apărătoarea noastră - să vă acopere sub sfântul său acoperământ. 

Despre menţinerea în ortodoxie 

Din scrisoarea ta am văzut că ai conştientizat greşeala pe care ai fâcut-o, crezând că nu ai mândrie şi ai descoperit că 
aceasta şi-a făcut cuib în tine pentru că nădăjduiai în meritele personale şi îi insultai pe ceilalţi. Slavă lui Dumnezeu 
că ţi s-au deschis ochii şi că vei fi smerită, căci celor smeriţi Dumnezeu le poartă de grijă. Te întrebi: „Ce impresie 
trebuie să fac înaintea celui Preaînalt?". Dar cum poţi să gândeşti aşa? Noi trebuie să ne dăm seama că în inimă 
suntem păcătoşi şi să ne smerim căci cu siguranţă, „inima înfrântă şi smerită Dumnezeu nu o va urgisi" (Ps. 50, 19). 
Dacă ne închipuim că slujim cumva prin dreptatea noastră, bunătatea lui Dumnezeu nu ne miluieşte, iar roadele 
Jertfei Sale de pe cruce şi ale Răscumpărării nu ne aduc iertare. 

Sfinţii se considerau a fi mai prejos decât toată făptura şi mai răi decât toţi şi astfel erau mult mai plăcuţi lui 
Dumnezeu. Necazurile pe care le ai acum primeşte-le pentru că sunt trimise de Dumnezeu spre întărirea credinţei 
tale sau ca pedeapsă. Tu îmi scrii că în tot acest timp ai cârtit şi te-ai întristat şi crezi că acelea îţi distrug firea: mai 
bine nu da vina pe necazuri, ci pe tine şi mustră-te pentru micimea de suflet ca să se poată naşte smerenia. 

Despre pregătirea pentru împărtăşanie 

Te-ai pregătit în Săptămâna Mare pentru a primi preacinstitele lui Hristos Taine şi presupun că te-ai învrednicit 
pentru aceasta împreună cu întreaga ta familie în ziua pomenirii Cinei cele de Taină; vă felicit pe toţi din toată 
inima. Insă observ că în perioada pregătirii pentru Sfânta Taină, adică în timpul postului, te-ai neliniştit din cauză că 
nu te-ai pregătit bine, că te-ai rugat puţin şi că ai postit fără evlavie. îndrăzneşti, oare, să te apropii de 
înfricoşătoarea Taină? Nu ai făcut rugăciunile cu toată inima, nu ai făcut nici o faptă bună, iar pocăinţa ta a fost rece 
şi fără interes. Tu nu crezi că această nelinişte vine din împotrivire şi de aceea niciodată nu vei putea fi liniştită. Te- 
ai gândit că dacă te pregăteşti bine, te vei învrednici să te împărtăşeşti?! Fără pregătire nimeni nu s-ar putea 
împărtăşi cu vrednicie. Numai prin conştientizarea nevredniciei noastre, „inima înfrântă şi smerită" îl primeşte pe 
Dumnezeu şi prin bunătatea Lui nespusă ne învredniceşte să ne apropiem de marea Taină. Eu sunt încredinţat că tu 
ţi-ai dorit cu adevărat să te pregăteşti pentru Sfânta împărtăşanie, însă te-ai încrezut în propriile puteri şi văzând că 
nu poţi să îndeplineşti un lucru sau altul nu te-ai smerit în neputinţa ta, iar vrăjmaşul ţi-a adus tulburarea şi din 
această cauză nu te-ai pocăit, n-ai avut smerenie, nici linişte. 

Când citim nu numai cu gura, ci şi cu inima „Fărădelegea mea o cunosc şi păcatul meu înaintea mea este pururea", 
atunci se va arăta şi rodul - „inima înfrântă şi smerită", pe care „Dumnezeu nu o va urgisi". Dar dacă n-am simţi 
astfel, ci dimpotrivă, răceală, atunci n-ar trebui să ne tulburăm, ci să ne smerim. Dacă ne tulburăm, nimic folositor 
nu dobândim. Datorită rugăciunii lui Iisus pe care ai făcut-o, ai reuşit să renunţi la discuţiile cu ceilalţi. E clar că nu 
ai observat că a fost spre folosul tău încrederea în ea, dar ţi-a arătat neputinţa ca să te smereşti. Cine foloseşte 
această sabie duhovnicească trebuie să fie smerit, căci atunci numai prin ea poate să uimească vrăjmaşii, dar fără ea 
mulţi se aruncă în boli de netămăduit. 

Despre trecerea Marelui Post 
şi despre împărtăşanie 

Trecând prin câmpul deşertăciunilor vieţii, cu adevărat v-aţi îngrijit să vă consacraţi trupul îmbunătăţirii spirituale 
prin post în aceste zile sfinte, care înseamnă a zecea parte din tot anul adusă omagiu lui Dumnezeu, după cum a zis 
avva Dorotei. Slujba deosebită, mâncarea deosebită, înfrânarea, încetarea balurilor şi spectacolelor, toate acestea 
duc la sporirea evlaviei şi la meditarea privind menirea noastră prezentă, timpul trecut şi veşnicia. Văzând abaterile 
de la legea lui Dumnezeu, să ne străduim să ne schimbăm prin pocăinţă şi prin împărtăşirea cu preacinstitele şi de 
viaţă făcătoarele lui Hristos Taine care distrug spinii păcatelor noastre. Cele pe care nu le-aţi îndeplinit înainte, le 



veţi îndeplini în timpul postului. Dumnezeu cel preamilostiv ne-a iubit atât de mult, încât ne-a dat să mâncăm 
preacuratul Său Trup şi să bem Sângele de viaţă făcător, care sunt zălog al vieţii veşnice. Să îi aducem mulţumire cu 
inima, cu gura şi cu faptele bune. 

Despre pocăinţă 

Pocăinţa, dată nouă prin mila lui Dumnezeu, este medicament sufletesc. Voi, fiind atacaţi de boala păcatului, aţi 
alergat la acest medicament; pentru că mila lui Dumnezeu vă acoperă, fiţi atenţi la cuvintele Mântuitorului: „Iată, te- 
ai făcut sănătos, de acum să nu mai păcătuieşti!". Slavă Domnului că v-a deşteptat conştiinţa şi v-a lăsat să simţiţi 
greutatea bolii şi să căutaţi medicamente. Cauzele bolii trebuie să le căutăm nu în afara, ci înlăuntrul nostru. Sfântul 
Ioan Scărarul scrie: „Unde are loc căderea, acolo apare mândria". Despre acesta am discutat cu voi, v-am amintit de 
neputinţele voastre şi v-am arătat cum trebuie să vă străduiţi să vă păstraţi inima smerită. Iar Dumnezeu nu urgiseşte 
inima înfrântă şi smerită şi poartă de grijă celor smeriţi, dându-le ajutorul Lui. 

Vrăjmaşul vă necăjeşte cu deznădejdea, însă alergaţi cu smerenie la mila nespusă a lui Dumnezeu, în care să aveţi 
încredere. Şi spre mângâierea voastră, vă propun ca până la Naşterea lui Hristos să faceţi pe zi cinci metanii 
Mântuitorului şi 3 metanii Maicii Domnului, cu rugăciunea: „Născătoare de Dumnezeu, Fecioară, bucură- te...". 

Despre pierderea casei şi despre 
ascultarea voii lui Dumnezeu 

După citirea scrisorii voastre, inima mea a fost cuprinsă de mâhnire din cauza nenorocirii voastre, provocate de 
incendiu: aveaţi o casă splendidă cu tot confortul pentru viaţa familiei, dar acum vă uitaţi la dărâmături - mare 
necaz! Dar cum putem să ne întărim într-o astfel de situaţie? Numai prin ascultarea voii lui Dumnezeu; nădejdea în 
cuvântul Său atotînţelept şi atotputernic ne poate întări şi se poate revărsa ca un balsam plăcut în inima întristată. 
„O, adâncul bogăţiei şi al înţelepciunii şi al ştiinţei lui Dumnezeu! Căci cine a cunoscut gândul Domnului; sau cine 
a fost Sfetnicul Lui" (Rom. 11, 33-34). Hotărârile Tale, Doamne, sunt de nepătruns pentru noi, iar bunătatea Ta, 
face totul, iubindu-ne şi mântuindu-ne. 

Despre milostenie 

Despre milostenie s-a spus şi s-a scris mult: prin milostenii să-ţi cureţi păcatele, căci „dacă dai săracului, îl 
împrumuţi pe Dumnezeu" (Pilde, 19, 17) şi mai potrivit: „milă voiesc, iar nu jertfa" (Osea 6, 6). Mila faţă de 
aproapele atrage asupra noastră şi mila lui Dumnezeu, iar la înfricoşătoarea judecată vom fi învredniciţi de Hristos 
să locuim în împărăţia Cerească. Dacă citiţi capitolul 25 din Evanghelia după Matei, veţi vedea pentru ce anume îi 
va trimite Domnul în împărăţie pe unii şi pentru ce îi va trimite în gheenă pe alţii: „Flămând am fost şi Mi-aţi dat să 
mănânc; însetat am fost şi Mi-aţi dat să beau, străin am fost şi M-aţi primit; în temniţă am fost şi aţi venit la Mine" 
(Mt. 25, 35-36). 

Vedeţi că însuşi Dumnezeu primeşte ceea ce facem noi săracilor: „ce faceţi unuia dintre aceşti fraţi mai mici ai Mei, 
Mie îmi faceţi". Astfel doresc ca şi voi să aveţi bunăvoinţă faţă de săraci. însuşi Hristos v-a cerut acest lucru ca apoi 
să vă miluiască şi pe voi; nu vă uitaţi la firea lor, căci nu trebuie să-i judecăm noi; este de ajuns să facem în numele 
lui Hristos şi El va primi. Citiţi viaţa Sfântului Ioan cel Milostiv (12 noiembrie); eu nu vă opresc să faceţi bine 
rudelor voastre, dar nu pentru a se îmbogăţi, ci pentru că au nevoie. 

Este foarte bine să vă ajutaţi rudele, însă trebuie să împărţiţi o parte şi sărmanilor şi să îi ajutaţi. E bine să vă lipsiţi 
pe voi de ceva şi să daţi săracilor, cum ar fi îmbrăcăminte care prisoseşte şi altele. Eu aşa chibzuiesc, însă fie după 
cum vă dictează libera voinţă; vă rog numai să aveţi bunăvoinţă faţă de săraci, aşa cum v-am spus mai înainte. 
Fie ca Domnul să vă dăruiască milă şi iubire faţă de aproapele. 

V. CUVIOSUL STAREŢ MOISEI 

(1782-1862) (16 iunie) 

Dacă te mustri pe tine însuţi, 
dacă te învinuieşti şi te osândeşti, 
atunci vei fi îndreptat. 



A. Viaţa 

Cuviosul Moisei, care în lume s-a numit Timotei Ivanovici Putilov, a fost fiul cel mai mare al lui Ivan Grigorievici 
şi al Annei Ivanovna şi s-a născut pe 15 ianuarie 1782 în oraşul Borisoglebsk, în regiunea Iaroslavsk. Au fost 10 
copii la părinţi, iar patru dintre ei au murit în copilărie. 

Ivan Grigorievici trăia cu evlavie, respectând fără încetare normele Sfintei Biserici, dedicându-se slujirii lui 
Dumnezeu şi citirii cărţilor sfinte şi fiind un om binevoitor. Soţia sa era o femeie neînvăţată, însă pricepută şi avea 
în neam câţiva monahi care duceau o viaţă aspră. 

Putilovii şi-au educat copiii în frica lui Dumnezeu. Au studiat în casa părintească şi nu au mers la şcoală, deoarece 

tatăl lor se temea de tovărăşiile rele. In sărbători îi ducea la biserică şi după ce se întorceau acasă, le punea întrebări 

despre slujbă. 

în Biserică, Putilov, având voce frumoasă, cânta la strană; îi plăcea şi acasă să cânte cu copiii cântări bisericeşti. 

Deseori Putilov era vizitat de feţe bisericeşti şi de aceea copiii lui încă din copilărie au auzit multe lucruri ziditoare 

de suflet. 

Fata lui Putilov tindea către viaţa de mănăstire însă, după dorinţa tatălui, s-a căsătorit şi nu după mult timp a murit; 

soţul ei s-a retras atunci la schitul din Sarov. 

Pe la 19 ani, Timotei, împreună cu fratele său de 14 ani, Iona, au fost duşi de tatăl lor la Moscova să lucreze la 

concesionarul Karpâşev. Moscova, prin mulţimea de biserici şi lucruri sfinte pe care le avea, se potrivea cu 

năzuinţele duhovniceşti ale lui Timotei care se dezvoltaseră în el încă de pe când trăia în casa părintească; aici însă 

era mai uşor să-şi procure cărţi duhovniceşti. 

Timotei era nedespărţit de cărţi şi în prăvălie punea cartea deoparte numai când sosea vreun cumpărător, apoi din 
nou se întorcea la ea. Tinerii aveau cunoştinţe printre adevăraţii oameni duhovniceşti. Prin monahia Dositeia (care 
înainte fusese renumita cneaghină Tarakovna) ei au făcut cunoştinţă cu schimnicii mănăstirii Novospask, Alexandru 
şi Filaret, care se aflau în legătură spirituală cu Paisie Velicikovschi. într-o astfel de situaţie, în cei doi fraţi s-a 
cuibărit definitiv dorinţa de viaţă monahală, mai ales că în Sarov se izolase cumnatul lor. In anul 1804, când 
Timotei a împlinit 22 ani, s-a înscris împreună cu tatăl său în societatea comercială moscoveană şi, luându-şi 
paşaport pe trei ani, s-a îndreptat spre Sarov alături de fratele său Iona. Ştiind că tatăl lor nu le-ar da 
consimţământul, ei i-au scris că au plecat de la patron pentru că nu mai era posibil să trăiască acolo şi că au ca 
model un stăpân căruia i-au promis să-i slujească. Din Sarov i-au trimis o scrisoare în care i-au explicat deschis 
tatălui intenţia lor. Ivan Grigorievici s-a înfuriat şi le-a poruncit copiilor să se întoarcă imediat acasă, însă nu i-a 
văzut timp de doi ani şi jumătate. In această perioadă Putilov s-a îmbolnăvit şi când Timotei a venit să se împace cu 
el, deşi nu dintr-o dată, s-a hotărât totuşi să-şi primească fiul. După un an, datorită şi insistenţelor îndelungate, 1-a 
primit şi pe Iona. Ivan Grigorievici n-a mai trăit mult după aceea. 

In oraşul Molog din gubernia Iaroslavsk, în cimitir, la altarul bisericii Tuturor Sfinţilor stă un simplu monument din 
marmură cu inscripţia numelui lui Ivan Grigorievici Putilov. Pe partea dreaptă e scris că monumentul a fost ridicat 
de copiii lui Putilov: Moisei, egumenul schitului Optina, Isaia egumenul schitului Sarov, Antonie, egumenul 
mănăstirii Nicolaevsk Maloiaroslaveţki. 

Sarovul, unde şi-a început Timotei viaţa monahală, se afla în acel timp în deplină înflorire. De treizeci de ani se afla 
acolo marele schimnic Serafim. Acolo devenise schimonah nebunul pentru Hristos, Mark şi tot acolo trăia, în 
linişte, restauratorul mănăstirii Varlaam, egumenul Nazarie. 

De asemenea, era cunoscut că Isaia ducea o viaţă aspră. Timotei avea o ascultare grea la brutărie, însă după aceea 1- 
a îngrijit pe părintele nevoitor Isaia care se îmbolnăvise; în timpul celor trei ani în care a stat la Sarov, Timotei s-a 
folosit mult de învăţăturile schimnicilor de acolo. 

Nu se ştie de ce Timotei nu s-a mai întors la Sarov după împăcarea cu tatăl său, însă fratele lui a rămas acolo şi a 
devenit următorul egumen al Sarovului. Timotei a intrat în ascultare la mănăstirea Adormirii Maicii Domnului din 
Svensk, aparţinând eparhiei Orlovska. într-adevăr, aceasta 1-a atras prin faptul că în apropierea ei erau pădurile 
Roslavl şi Briansk, unde în acel timp se nevoiau mulţi sihastri. în anul 181 1, în rândul acestor sihastri, a intrat şi 
Timotei Ivanovici. în pădurile Roslavl, Timotei Ivanovici a petrecut 10 ani. El s-a încredinţat îndrumării 
ieroschimonahului Atanasie. Acest schimnic înţelept, ucenicul cuviosului Paisie Velicicovski, trăia neîncetat în 
trezvie duhovnicească şi avea darul rugăciunii minţii. Dezinteresul lui pentru tot ce era lumesc nu avea margini. Cu 
ajutorul acestui schimnic s-a tuns în monahism Timotei Ivanovici, căpătând numele Moisei, în cinstea cuviosului 
Moisei Murin. Acest nume i-a fost dat prin consimţământul tuturor schimnicilor datorită ospitalităţii pe care 



cuviosul Moisei o arăta, cu dragoste, străinilor care veneau la pustnici. Cuviosul Moisei Murin îi iubea pe străini şi 
îi alina. 

Pustnicii cu care vieţuia în pădure cuviosul Moisei trăiau în trei chilii. Locul însingurării lor se afla în vilele 
moşierului Bronevski, la 40 de verste de Roslavl, la cinci verste de sătuleţul Iakimovsk, la 7 de satul Lugov şi la 30 
de sătucul Mejov, pe malul râului Bogdacevka. 

Pustnicii săvârşeau toată rânduiala bisericească în fiecare zi la ei în chilii, începând cu ora 1200 noaptea; în zilele de 
duminică şi sărbători săvârşeau slujbele împreună. De Crăciun, Paşti şi celelalte sărbători mari venea din satul 
Lugov un preot cu Sfintele Daruri. în vremea din afara rugăciunii, pustnicii se ocupau cu rucodelia. Astfel cuviosul 
Moisei transcria cărţile sfinte. In grădina de zarzavat pe care o lucrau, pustnicii creşteau numai ridichi. 
Vara adunau ciuperci, pentru binefăcătorii care le trimiteau pâine coaptă, crupe şi uneori câte o sticlă de ulei. 
Datorită lipsurilor, se nevoiau cu putere. Toată iarna erau înconjuraţi de lupi. Urşii îi păgubeau uneori pe sihastri 
prin faptul că prădau grădina; ei se apropiau, dar nu îi deranjau pe monahi, deoarece în pădure se auzea numai 
zgomotul ramurilor rupte de ei. S-a întâmplat o dată ca sihastrii să fie aproape omorâţi de soldaţi. Uneori îi sâcâia 
poliţia. Insă mai înspăimântătoare decât toate erau joagărele care distrugeau copacii seculari. Odată un copac uriaş a 
căzut lângă chilie, făcând un zgomot puternic, însă cuviosul Moisei a crezut că va dărâma totul, dar copacul a atins 
chilia numai cu crengile. 

In anul 1812, datorită invaziei francezilor, schimnicii au părăsit pustia iar cuviosul Moisei s-a izolat în Svensk, pe 
Malurile Albe, apoi s-a întors în pustie. 

In anul 1816a venit la cuviosul Moisei fratele său mai mic Alexandru, ca să-şi ducă viaţa alături de el. După patru 
ani Alexandru a fost călugărit de ieroschimonahul Atanasie, primind numele Antonie şi a fost încredinţat îndrumării 
fratelui său, cuviosul Moisei, faţă de care toată viaţa a făcut ascultare adevărată. In anul 1816, împreună cu fratele 
său, cuviosul Moisei a fost la Kiev, unde cu bucurie a fost primit de către mitropolitul Serapion şi de către 
întâistătătorul Lavrei, Antonie (viitorul arhiepiscop de Voronej). Pe drum, în câteva mănăstiri, cuviosul Moisei i-a 
vizitat pe schimnicii Vasilie Kişkin, cuviosul Macarie (viitorul stareţ de la Optina) şi pe părintele Filaret Glinski. 

In timpul vieţii de sihastru, cuviosul Moisei s-a întărit şi s-a maturizat. El a dobândit darul privegherii, tăcerea, darul 
rugăciunii şi umilinţa; aceste calităţi arătau în el chemarea de stareţ. Semnele acelei lupte neîncetate pe care a dus-o 
cu el însuşi în liniştea însingurării au rămas pe câteva foi răzleţe, din rândul celor pe care cuviosul Moisei şi-a scris 
uneori gândurile. Iată câteva fragmente: „15 noiembrie anul 1819 - După primirea rugăciunii de dezlegare a 
păcatelor am hotărât ca în toată vremea ce va urma să mă păzesc de primejdie şi să nu mănânc nicidecum seara şi 
din cauza aceasta am suferit mult însă cu pricepere am fost învăţat că nu există mijloc mai bun prin care să-mi 
întăresc sufletul decât acela de a gusta hrană o dată în douăzeci şi patru de ore. Doamne, nu mă lăsa! Vino în 
ajutorul meu ca să mă înfrânez şi să nu mănânc seara, iar la masa de prânz să nu mă satur şi să mă obişnuiesc doar 
cu un fel de mâncare". 

„14 decembrie anul 1819 (după împărtăşanie): Făcându-mi pravila, mi-a venit un gând: terminând, cu ajutorul lui 
Dumnezeu, postul în care mă obişnuisem cu un singur fel de mâncare, să încep să-mi pun pază gurii, în amintirea 
păcatelor ei şi a nevredniciei cu care a vorbit şi pentru necurăţia şi nedreptatea inimii şi minţii mele. Aceasta mi-am 
propus-o ca să nu mai vorbesc nimic cu nimeni iar pentru vreo nevoie strictă să explic fraţilor într-o scrisoare prin 
cuvinte scurte. Doamne, ajută-mă să pun început bun la acestea şi să fac ce mi-am propus ca să mă pregătesc mai 
bine pentru moarte". 

„15 decembrie - în timpul mesei mi-a străfulgerat mintea o părere referitoare la fraţii care stăteau lângă mine, şi 
anume ca greşelile lor pe care eu le vedeam şi pe care ei le mărturisiseră la spovedanie să le recunoască şi să se 
căiască, pentru că sunt ale lor, dar să nu le judece prea aspru pe cele ale fraţilor şi nicidecum să se aprindă de mânie. 
Fie ca greşelile şi păcatele fraţilor să treacă în contul meu". Aceste notiţe, referitoare la morală şi învăţătură, sunt 
câteva din comorile preţioase ale vieţii cuviosului Moisei. Ele ilustrează ceva din tabloul frumuseţii spirituale creat 
de lupta cruntă şi neîncetată a împlinirii legii Evangheliei. 

In pădurile din Roslavl, cuviosul Moisei, prin citire necontenită, a dobândit ştiinţa adâncă a învăţăturilor Sfintei 

Biserici şi a operelor Sfinţilor Părinţi. Aici a început lucrarea sa de îndrumare duhovnicească faţă de alţi fraţi. 

Pentru că avea răbdare să-i asculte primea pe boierii care se îngrijeau de pustnici şi aceşti boieri veneau la el pentru 

sfaturi. 

Când cuviosul Moisei a ajuns la măsura bărbatului învăţător şi matur în viaţa duhovnicească, Dumnezeu a 



considerat potrivit să-1 cheme la o slujire mai înaltă şi să-i încredinţeze o lucrare mai grea şi mai roditoare. 

In anul 1820, cuviosul Macarie a călătorit la Moscova, unde trebuia neapărat să petreacă un timp şi a vizitat schitul 

Optina, fiind recomandat de părintele egumen Prea Sfinţitului Filaret, episcop de Kaluga. 

Acest nevoitor cunoscut (care a murit ca mitropolit de Kiev şi ca schimnic) şi arhipăstor înţelept al tuturor sufletelor 
iubea monahismul încă din tinereţe. Pădurea de pini şi sălbăticia care înconjurau Optina i-au stârnit gândul de a 
construi la Optina un schit. El auzise despre pustnicii din Roslavsl şi îşi dorea să le încredinţeze lor construirea 
schitului. Făcând cunoştinţă cu cuviosul Moisei s-a întărit în hotărârea lui. După corespondenţă şi invitaţia făcută 
cuviosului Moisei, fratelui acestuia, cuviosului Antonie şi încă altor doi monahi, pe 6 iunie anul 1821, au mers la 
Optina şi s-au instalat în camera de oaspeţi a mănăstirii. 

La 170 de stânjeni de mănăstire, unde se afla o chilie singuratică printre pini seculari şi lăstăriş de aluni şi tei a fost 
ales locul şi s-a stabilit un plan; după aceasta s-a pornit lucrul. 

Cu multă greutate, schimnicii nou-veniţi au curăţat locul ales de copacii seculari pe care i-au dezrădăcinat şi i-au 
tăiat. Au fost ajutaţi şi de câţiva muncitori angajaţi. Din copacii tăiaţi au construit o chilie nu prea mare, au 
împrejmuit locul cu gard şi au ridicat o biserică cu hramul Sf. Ioan Inaintemergătorul; apoi numărul chiliilor a 
început să se mărească. In decembrie, cuviosul Moisei a plecat la Moscova pentru ajutor şi s-a întors într-o căruţă 
atât de încărcată, încât abia putea sta în ea. 

La începutul anului 1822 biserica a fost târnosită şi Prea Sfinţitul Filaret imediat după aceea a venit la Optina. 
Cuviosul Moisei 1-a rugat să se hotărască să primească schima. „N-au intrat zilele în sac" a fost răspunsul. După ce 
episcopul a plecat, cuviosul Moisei i-a trimis o scrisoare cu aceeaşi rugăminte. Prea Sfinţitul i-a răspuns 
pomenindu-i de hirotonie şi de faptul că schimnicul o refuzase cu hotărâre. Văzând ce daruri îşi fac loc în cuviosul 
Moisei, înţeleptul arhipăstor nu a cedat. Discuţia a durat 6 săptămâni. In cele din urmă, episcopul Filaret a spus: 
„Dacă nu vei fi de acord, mă voi judeca cu tine la înfricoşătoarea Judecată a Domnului". Numai atunci a cedat 
cuviosul şi pe 22 decembrie anul 1822, a fost hirotonit ca ieromonah şi pus duhovnic la Optina. 

Intre timp, cuviosul Moisei a continuat să construiască schitul, a însămânţat şi a plantat copacii care astăzi acoperă 
atât de frumos locul schitului Optina. Dumnezeu a trimis ajutoare materiale, însă s-au făcut cheltuieli însemnate cu 
construcţia şi în anul 1825 cuviosul Moisei a mers în multe călătorii la Moscova după ajutoare. Tot acolo a aflat 
despre alegerea lui ca stareţ. La vârsta de 43 de ani, cuviosul Moisei a primit sub conducerea sa schitul Optina şi 
timp de 37 de ani a vegheat asupra lui. In această perioadă, prin eforturile stareţului, Optina s-a schimbat complet. 
Numărul fraţilor a crescut de multe ori. Neţinând cont de faptul că pământurile mănăstirii aproape se dublaseră şi 
aveau recolte mari, au plantat livezi de pomi fructiferi, au început să crească vite cornute, au construit o bibliotecă, 
au lărgit catedrala, au înălţat două biserici, au construit trapeză, arhondaric, grajduri pentru cai şi vite, şapte corpuri 
de chilii, două fabrici, o moară şi renumita grădină optineană; slujba a început să fie săvârşită cu mare evlavie, însă 
mai important decât toate era faptul că se îmbunătăţise ordinea morală a obştii. 

Toate aceste construcţii mari au fost făcute fără bani, atât prin credinţa obştii, cât şi prin ajutorul şi muncile prestate 
de cei săraci. 

„Aveţi bani, părinte?", l-au întrebat pe stareţ cei apropiaţi, la începutul construcţiei. „Am, am" şi a arătat vreo 15-20 
ruble. „Dar aceştia nu sunt bani; lucrarea costă mii de ruble". Iar cuviosul Moisei a zâmbit şi a spus: „N-am uitat de 
Dumnezeu; eu nu am, însă El are". Şi această credinţă nu a fost compromisă. Foarte des se întâmpla ca muncitorii să 
ceară răsplată atunci când stareţul avea numai câţiva bani de aramă; el îi ruga să mai aştepte şi peste vreo două zile 
veneau prin poştă bani. Arhondaricul de piatră, pentru care au spart muntele şi au adus pământ în lac şi grădina de 
zarzavat au fost construite în anul de criză, când pudul de făină costa 5000 de ruble. Obştea avea puţină pâine, iar 
mănăstirea era invadată de oamenii înfometaţi din împrejurimi. Chiar în aceste timpuri vitrege, cuviosul Macarie a 
supravegheat construcţia şi a hrănit poporul. Necazul poporului trecea adânc prin inima lui. Odată, pe când oamenii 
începuseră să-1 convingă să renunţe la construcţie datorită condiţiilor grele, din cauza frământării adânci a devenit 
tăcut şi, plângând, cu lacrimi amare, a răspuns: „Ei, frate, pentru ce purtăm acest chip îngeresc? De ce Şi-a dat 
pentru noi sufletul Său Iisus Mântuitorul? Pentru ce ne-a propovăduit El cuvintele dragostei? Pentru ca noi să 
îndeplinim marele Lui cuvânt faţă de aproapele numai cu gura? Pentru ca acest popor să moară de foame? Doar cere 
în numele lui Hristos. . . Dumnezeu încă nu Şi-a retras de la noi mâna Sa binefăcătoare. El nu ne-a dat darurile Lui 
ca noi să le ascundem sub obroc, ci ca să le întoarcem poporului în aceste vremuri grele". 



în general iubirea de săraci a cuviosului Moisei nu cunoştea margini. Uneori cumpăra la un preţ mai mare decât i se 

cerea multe lucruri care nu îi trebuiau, numai pentru a-1 ajuta pe vânzătorul care ducea lipsă; cumpăra provizii 

stricate pe care le folosea el însuşi la mâncare, întreţinea cu salariu orfanii, pe unii pentru a îndepărta ciorile, iar alţii 

pentru prinderea cârtiţelor. 

Datorită cuviosului Moisei se făceau multe pelerinaje la Optina. Toţi credincioşii erau întâmpinaţi cu mare grijă. 

însuşi arhimandritul vizita arhondaricul şi era bucuros, chiar şi la el în chilie. Avea darul de a vorbi cu fiecare, după 

puterea acestuia de înţelegere şi potrivit cu nivelul duhovnicesc al fiecăruia. 

Când cineva îi cerea vreun lucru din obşte „ca blagoslovie", cuviosul Moisei îi dădea ce avea mai bun şi mai nou. 

La arhondaric nu se cerea plată, însă fiecare după bunăvoinţă punea câte ceva în cutia pentru danii. Un negustor 
bogat 1-a întrebat pe stareţ dacă nu cumva se teme că nu vor plăti toţi, ci vor sta pe gratis? Cuviosul a spus: „dacă 
nouăzeci şi nouă nu plătesc, Dumnezeu îl aduce pe al 100-lea care plăteşte pentru toţi". 

După aceasta, negustorul a devenit binefăcătorul Optinei. Cuviosul Moisei nu se minuna de donaţiile însemnate. O 
familie care făcuse multe donaţii la Optina a venit să reclame ceva anume la cel care răspundea de primirea 
oaspeţilor şi a pomenit de binefacerile sale. Cuviosul a răspuns: „Noi am crezut că aţi făcut binele de dragul lui 
Dumnezeu şi de la El aşteptaţi răsplată; noi, săraci şi nevrednici cum suntem, prin ce să vă răsplătim?". Nu prin 
răceala inimii răspundea la binefacerile adevărate, ci prin rugăciuni fierbinţi. De la pelerinii care veneau la schit, 
cuviosul Moisei nu avea nevoie de contribuţia bănească; îi plăcea să primească oameni bolnavi, slăbănogi şi orbi 
care nu puteau nicicum să facă donaţii obştii. 

în relaţia cu fraţii, cuviosul se purta cu o înţelepciune nemaipomenită. Având o fire înflăcărată, se transformase în 
chip desăvârşit şi dobândise o blândeţe uimitoare. 

Dacă îl cuprindea mânia se grăbea să iasă, se smerea pe sine cu rugăciunea şi se întorcea liniştit. Deşi nu-i plăcea sa- 
şi manifeste autoritatea, totuşi nu scăpa obştea din mâini şi conducea ferm mănăstirea. 

în activităţile speciale, cuviosul Moisei nu se agita nicidecum; părea că totul decurge de la sine, fiind condus în mod 
nevăzut de o singură voinţă. Când dădea ascultări, nu incomoda prin amănunte neînsemnate; faţă de eşecurile unora 
se purta complet liniştit şi îi învăluia cu dragoste. 

Observând totul, deseori cuviosul Moisei amâna morala pentru mai mult timp şi apoi pomenea despre respectiva 
greşeală; însă o asemenea morală era făcută cu fermitate. înainte de a povăţui vreun călugăr, se ruga pentru el şi 
întotdeauna se uita cu atenţie să vadă dacă cel cu care trebuia să vorbească e liniştit. 

Amintindu-şi de cuvântul puternic al Sf Ioan Gură de Aur: „De îndreptare se îndoieşte numai cel care se află în iad 
cu diavolii" - cuviosul Moisei avea încredere nestăvilită în conştiinţa omului. 

Economul vroia să-1 alunge pe un sobar care îl păcălise de multe ori pe stareţ şi tot de atâtea ori fusese iertat. 

Sobarul a făgăduit să se îndrepte; nu avea nici cămaşă pe trup, numai caftanul, iar cuviosului Moisei îi era milă de 

el. 

„- Când să se îndrepteze, părinte? - a stăruit economul -, căci e un mare netrebnic! 

- Cum ? - a zis cuviosul Moisei. Omul vrea să se îndrepteze şi tu îi spui că e netrebnic! Nu este netrebnic! Pleacă!". 

Cuviosul nu lua măsuri drastice şi nu folosea metode aspre, spunând că trebuie să aştepte până când Dumnezeu va 

rămâne în inima omului. în general, părintele se adapta la caracterul şi măsura duhovnicească ale fiecăruia. 

Dobândind în viaţa lui un mare folos din citirea cărţilor duhovniceşti, cuviosului Moisei îi plăcea să-şi procure cât 

mai multe. Le aducea din Kaluga şi era abonat la reviste duhovniceşti. După ce citea cărţile, le dăruia bibliotecii 

mănăstirii. 

Datorită cuviosului Moisei, schitul Optina, în timpul în care a fost condus de stareţul Macarie, a publicat şase cărţi 

despre vechii nevoitori şi asceţi. Cuviosul Moisei a împărţit în colete întregi aceste cărţi pe gratis, în diferite părţi 

ale lumii. 

Căutând pretutindeni folosul duhovnicesc, spunea: „Lucrarea noastră constă în a însămânţa; Dumnezeu va da 

cândva şi roadele". Trimiţând obştea la culesul recoltei, cuviosul Moisei îi sfătuia pe monahi ca ieşind din casă, să 

citească „Tatăl nostru" pentru înduioşarea inimii, iar la traversarea râului să-1 cheme în ajutor pe Sfântul Nicolae, 

Făcătorul de minuni. 

Astfel pătrundea cuviosul Moisei în toate aspectele vieţii mănăstireşti şi îşi îndeplinea ascultarea. însă principalul 

său merit constă în organizarea şi susţinerea stăreţiei la Optina. 



Primindu-i cu dragoste la Optina pe schimnicii Leonid şi Macarie, îşi lăsa voia în mâinile lor şi fără sfatul acestora 
pe nimeni nu călugărea şi se povăţuia cu ei în multe situaţii. Posedând el însuşi darul chibzuielii care ajunsese pe o 
treaptă înaltă, cuviosul Moisei ştia că ocârmuitorul în viaţa duhovnicească trebuie să fie numai unul şi în toată viaţa 
s-a abţinut să-i ocârmuiască pe fraţi cu cuvântul; 1-a interesat să facă aceasta prin faptele exterioare ale ascultării. El 
îşi ascundea darurile de ocârmuitor. Şi mulţi oameni, care ascultau cuvântarea lui ziditoare, nu cunoşteau înalta 
duhovnicie a bărbatului din faţa lor. 

Odată, în prezenţa cuviosului Macarie, a trebuit să spună un cuvânt de folos. Vorbirea îi era plină de putere, aşa 
încât se revărsa din gura lui. Toţi cei de faţă au fost uimiţi nu numai de cuvântare, ci şi de chipul în care îşi ascundea 
atâtea daruri deosebite într-o tăcere neîntreruptă. 

Pentru cei care veneau la Optina şi se nevoiau spre câştigul duhovnicesc, cuviosul Moisei era un călugăr simplu şi 
bun, care se îngrijea personal numai de trebuinţele exterioare ale obştii şi tăinuia acea pricepere duhovnicească 
înaltă pe care a dobândit-o prin viaţa sa de nevoitor. 

In enumerarea faptelor săvârşite de cuviosul Moisei în timpul în care a fost stareţ, trebuie să spunem că a suportat 

prigoane grele pe nedrept şi necazuri mari şi a răbdat cu smerenie neîncetată. Foarte grea a fost prigoana împotriva 

ocârmuirii duhovniceşti însă această prigoană a încetat odată cu instalarea mitropolitului Filaret la Kiev. 

Viaţa de chilie a cuviosului Moisei era permanenta lui grijă. Dormea puţin, fără să se dezbrace şi se scula când încă 

nu era miezul nopţii. La utrenie mergea negreşit şi spunea că dacă la Liturghie se aduce Jertfa nesângeroasă pentru 

noi, la utrenie noi aducem ca jertfă pacea noastră, şi aşa facem şi la slujba de prânz şi la vecernie. 

La slujbă stătea drept, fără să se sprijine şi uneori se cufunda în rugăciune, aşa încât nu mai observa nimic înjur. 

Uneori şi când mergea era atât de adâncit în sine, încât nu îi vedea şi nu îi auzea pe cei care se apropiau de el, iar 

lacrimile care îi udau faţa dezvăluiau starea lui sufletească. Rugăciunea pe care o spunea neîncetat îl ajuta; prin ea 

dobândea blândeţe firea lui înflăcărată. 

Fiecare minut liber, cuviosul Moisei îl consacra citirii şi când era întrerupt reţinea locul unde a rămas ca, după 
împlinirea ascultării, să se întoarcă din nou la citit. La trapeză cuviosul mergea întotdeauna şi îşi lua puţină mâncare. 
Acasă mânca ce era mai simplu şi deseori pentru a se smeri mânca ceva stricat. 

Prin neîncetata supraveghere a propriei persoane, cuviosul Moisei a dobândit blândeţea şi tăcerea, iar în momentele 
de agitaţie se adâncea în rugăciunea dinlăuntru. Odată, la Optina, în arhondaric a izbucnit un incediu foarte puternic. 
Cuviosul, ştiind că au fost luate toate măsurile, se uita liniştit la focul care fusese stins. Tocmai atunci au venit 
înaintea lui cu icoana „Kazanskaia" a Maicii Domnului. 

Era întotdeauna tăcut, mai ales ascuns, dacă cineva încerca să-1 întrebe despre viaţa lui sau despre ceea ce se 
întâmpla înlăuntrul lui. Totuşi nimic nu se întâmpla fără ca el să ştie. Când cineva i-a vorbit cuviosului Moisei 
despre meritele sale, el a zâmbit neîncrezător. Odată a vizitat Optina un arhiereu şi, privind schitul, a întrebat cine 1- 
a construit. Cuviosul Moisei i-a dat un răspuns evaziv, spunându-i că schitul a fost construit pe un loc din acea 
regiune. 

- Văd şi eu locul, dar cine anume 1-a construit? 

- Stareţul cu fraţii. 

- Mi s-a spus că frăţia voastră l-aţi construit. 

- Eu am participat prin faptul că. . . 

După asemenea răspunsuri, oaspetele nu a cercetat mai mult. 

Cuviosul Moisei vorbea încet, chibzuind fiecare cuvânt şi în timp ce îi asculta pe ceilalţi făcea rugăciunea lui Iisus 
folosind mătăniile. Se îmbrăca în veşminte simple, dar curate. Postul şi binefacerea le acoperea uneori printr-un 
cuvânt glumeţ. Un târgoveţ 1-a rugat pe cuvios să cumpere un butoiaş cu scrumbii care, după cuvintele lui, erau 
foarte gustoase şi de soi bun, însă se alteraseră din cauza arşiţei. Cuviosul a văzut că scrumbiile nu mai sunt bune şi 
că nu are unde să le pună. „Mă gândesc unde să le arunc!" şi a poruncit să i se dea la cină câte o scrumbie cu hrean 
şi aşa le-a mâncat pe toate. Astfel îşi făcea uneori morală sub forma unei glume. 

Cuviosul Moisei a vrut să cumpere pentru mănăstire mere din soiul „Bunul ţăran". Un ţăran i-a adus mere 
„Antonovka" şi când arhimandritul 1-a întrebat ce soi sunt a răspuns: 

- „Bunul ţăran", părinte, „Bunul ţăran"! 

- Bun e acela, bun, dar oare nu se numea Anton? a întrebat cuviosul. 

Nelipirea de cele pământeşti s-a dezvoltat în el încă din tinereţe. Vorbea odată şi zicea: „Când trăiam în Sarov mă 
uitam la felul de viaţă al cuiva şi la ceea ce are şi îmi spuneam: voi muri de foame, însă niciodată în viaţă nu voi 



avea nimic. Şi iată că aşa mi-am dus toată viaţa şi aşa voi muri". După cum spunea ucenicul său era „un mare 
prigonitor al banilor şi era bogat numai prin sărăcie", aşa cum el însuşi s-a exprimat. 

Când au deschis după moartea cuviosului Moisei cutia unde ţinea bani, au găsit o singură grivnă (monedă de 10 
copeici) care se împotmolise între partea de jos a cutiei şi perete. 

- Cu siguranţă, părintele nu a observat-o, a spus fratele lui, cuviosul Antonie, căci altfel ar fi cheltuit-o imediat. 
In anul 1856, egumenul Isaia a sosit la Optina să-şi revadă fraţii: pe Moisei, pe care nu-1 mai văzuse de 38 ani şi pe 
Antonie (cuviosul Antonie de la Optina a fost numit stareţ la mănăstirea Maloiaroslaveţki, apoi s-a înapoiat la 
Optina pentru a adormi în pace). 

In ziua încoronării împăratului, cei trei fraţi au slujit Liturghia, dând un exemplu bun şi mişcător. 

In anul 1860, schitului i s-au dăruit 108 deseatine de pădure de care avea mare nevoie. Deşi obştea avea o datorie de 

17000 ruble, cuviosul se împăca cu gândul că a preluat-o cu datorii mari, iar acum există multe resurse şi se gândea 

că Dumnezeu le va satisface degrabă trebuinţele, până ce cuviosul Moisei să se stingă din viaţă şi aşa s-a şi 

întâmplat. 

Rândurile celor de aceeaşi vârstă cu părintele Moisei se împuţinau din ce în ce mai mult. 

In anul 1860 a încetat din viaţă cuviosul Macarie, care era cu 6 ani mai tânăr decât cuviosul Moisei; acesta avea 80 

de ani înainte de a muri. 

Chiar şi la aceste bătrâneţi adânci, dând exemplu de nevoinţă, cuviosul Moisei refuza să ia ceaiul dimineaţa şi 
începea să se îngrijească de împlinirea strictă a învăţăturilor. 

In acea vreme ajunse până la adâncimea smereniei şi vorbea: „Acum am aflat că într-adevăr sunt mai rău decât toţi". 
Pe 15 mai, în anul 1862, la 81 ani, cuviosul Moisei s-a îmbolnăvit din cauza unui furuncul de pe spinare şi a plecat 
la Kaluga. Aici a fost părăsit de câţiva dintre fraţi, ceea ce i-a pricinuit o grea mâhnire. In ziua de 26 mai a sosit la 
biblioteca optineană, construită de el şi tăcând, ca şi cum şi-ar lua rămas bun, o privea. 

Cuviosul Moisei era împărtăşit zilnic; suferea mult, însă uneori, învingându-şi durerea, se ridica să se ocupe de 
treburile mănăstirii. Stând culcat, vorbea cu voce tare despre folosul stăreţiei, binecuvântându-i pe călugării care 
veneau şi-i cereau blagoslovenie; în timpul bolii se nevoia şi refuza să fie servit. 

Pe 6 iunie, cuviosul Moisei a fost îmbrăcat în schimă, păstrându-şi numele. Intre timp s-a dus vestea despre boala sa 
gravă şi au început să vină din toate părţile oameni ca să-şi ia rămas bun de la el, iar cel bolnav le împărţea tuturor 
iconiţe; numărul acestora ajunsese la 4000. In ziua de 14 iunie, cuviosul Moisei a poruncit să se scoată din cameră 
toate lucrurile şi să i se aşeze înainte icoana Sfântului Tihon Zadonsk, care a stat în faţa lui până la moartea ce a 
urmat în ziua de pomenire a Sf Tihon. Pe 15 iunie s-a văzut că prin mişcarea mâinii, stareţul muribund îi 
binecuvântează pe cei care nu sunt prezenţi. 

In acest timp, după cum s-a aflat dintr-o scrisoare primită ulterior, în Petersburg o persoană devotată a văzut în vis 

cum cuviosul Moisei binecuvântează pe rând membrii familiei acesteia. 

Pe 16 iunie, la ora 1000 dimineaţa, după citirea cuvintelor evangheliei după Matei: „Căci Fiul Omului va să vină 

întru Slava Tatălui Său, cu îngerii Săi; şi atunci va răsplăti fiecăruia după faptele sale" (Mt. 16, 27), cuviosul Moisei 

a adormit în pace. 

Viaţa stareţului şi restauratorului schitului Optina, a cuviosului Moisei, s-a caracterizat printr-o înaltă smerenie, 

împletită cu armonia, printr-o ardoare neîncetată a sufletului şi prin nevoinţele zilnice spre împlinirea poruncilor. 

Numele acestui stareţ model va fi întotdeauna pecetluit pe paginile istoriei monahismului. De acest nume este legată 

restaurarea stăreţiei şi, prin urmare, modul de viaţă cu adevărat călugăresc de la schitul Optina, care seamănă cu o 

stea luminoasă a monahismului rus. 

împreună cu numele de neuitat ale stareţilor de la Optina, Lev, Macarie, Ambrozie - cu respect adânc va fi pomenit 

şi numele cuviosului Moisei, cel smerit şi curat înaintea lui Dumnezeu. El va rămâne pentru totdeauna un model 

înalt de stareţ de mănăstire. 

Cuviosul Moisei reprezintă îmbinarea minunată a singurătăţii ascetice în viaţa de chilie cu amabilitatea şi 
sociabilitatea, a fermităţii cu blândeţea, a belşugului cu sărăcia, a independenţei cu supunerea deplină faţă de 
învăţăturile duhovniceşti, a energiei cu răbdarea nesecată în multe şi grele încercări. 

O lumină domoală îi învăluia chipul înduioşător mai sever faţă de sine şi mai îngăduitor faţă de ceilalţi călugări. 
Nevoitorul, care a purtat poveri, greutăţi şi necazuri pentru schitul Optina s-a grăbit să predea comoara pământească 



cu mâinile care s-au nevoit pentru Dumnezeu şi cu care a întărit şi a înfrumuseţat renumita obşte. 
Cuviosul Moisei este îngropat în biserica Kazansk a schitului Optina. In rând cu el a fost aşezat fratele său, 
egumenul Antonie. 
Intr- adevăr, cinstită este înaintea lui Dumnezeu moartea cuvioşilor Lui! 



B. Minunile 

Clarviziunea stareţului 

Ieromonahul Vassian, care s-a stabilit la schitul Optina după ce a plecat de la mănăstirea Danilov din Moscova, 
povesteşte că a auzit diferite zvonuri nedrepte şi păreri despre activităţile necanonice ale părintelui arhimandrit 
Moisei şi crezându-le, a hotărât de câteva ori să vorbească deschis cu părintele arhimandrit despre ceea ce se auzea. 
Insă de fiecare dată era întâmpinat cu bucurie şi duioşie, încât toată îndrăzneala şi hotărârea cu care venea se pierdea 
şi spunea: „Eu, fiind dezarmat, - nu mai puteam să-mi ating scopul pentru care venisem". Cu toate acestea, însuşi 
stareţul vorbind despre ceva anume, conducea discuţia spre scopul sosirii mele: „Iată ce se spune despre mine", 
începea el şi prin explicaţiile pe care mi le dădea îmi lămurea toate nedumeririle şi cu amabilitate părintească mă 
lăsa să plec fără să îmi arate că înţelesese foarte bine scopul cu care venisem. 

Vindecarea bolii, 

ca rod al ascultării de stareţ 

Nu demult s-a stins din viaţă monahul Porfirie şi a lăsat printre scrisorile din chilie câteva notiţe despre părintele 
arhimandrit Moisei. „Pentru că deseori mă supăra stomacul, nu puteam să merg întotdeauna la trapeză, deşi mă 
străduiam foarte mult. într-o astfel de perioadă a bolii îmi alegeam unul sau două feluri de mâncare şi luam masa în 
chilie. Părintele arhimandrit m-a întâlnit când îmi duceam mâncarea şi m-a blagoslovit nefâcându-mi nici o 
observaţie. Odată m-a întrebat: „Ce faci în chilie?" şi eu i-am explicat. Atunci mi-a spus: „Dacă mergi cu credinţă la 
trapeză, te poţi vindeca de boală, nu numai de cea trupească, ci şi de cea sufletească". (într-adevăr, în acea vreme, 
eram mult împovărat cu diferite gânduri). 

Respectând cuvântul părintelui arhimandrit am început să merg să iau masa la trapeză; de atunci, în decursul a cinci 
sau şase ani am putut să mănânc zilnic la trapeză fără să mă mai supere stomacul. Ulterior am vrut să mă obişnuiesc 
şi să cinez la trapeză, însă n-am putut şi la fel ca înainte, a trebuit să-mi iau un fel de mâncare. Dar imediat ce am 
făcut ascultare am şi căpătat folos". 

Puterea binecuvântării 
stareţului Moisei 

Datorită sărăciei, părintele arhimandrit era nevoit să trimită câţiva dintre fraţi după ajutoare. Ii sfătuia ca la intrarea 

în orice casă să rostească în gând rugăciunile „Tatăl nostru", „Cuvine-se" şi altele pe care le ştiu. 

Un călugăr a povestit o întâmplare minunată de-a lui pe când se afla în Tul: 

„Am sosit la casa concesionarului de atunci, Molceanov. Când am intrat în antreu, omul care era acolo m-a întrebat: 

- De ce aveţi nevoie? 

- Iată, fac o chetă pentru mănăstire. 

- Aici nu e nimeni, aşa că nu veţi găsi. 

Zicând acestea el a ieşit iar eu am stat şi m-am gândit să plec, ca să nu mi se întâmple ceva neplăcut, însă un alt 
gând mi-a spus: îndeplineşte cuvântul părintelui şi zi „Tatăl nostru". Şi am început să rostesc în gând această 
rugăciune. Nici nu am apucat să o termin căci pe uşa laterală a ieşit o doamnă bine îmbrăcată şi m-a întrebat: 

- Părinte, ce doriţi? 

- Eu strâng ajutoare pentru mănăstire. 

- Aşteptaţi puţin şi a ieşit pe aceeaşi uşă. Am auzit-o cum vorbea cu cineva: „A venit un călugăr după ajutor". „Păi, 
dă-i ceva" a răspuns celălalt glas. Apoi a trosnit încuietoarea unui sertar. „Dar aici nu e mărunţiş, numai zece ruble." 
„Dă-i-le lui". Doamna mi-a adus zece ruble mie, unui necunoscut. Acest lucru pentru mine a însemnat o mare 
bucurie; dacă aş fi plecat fără să respect cuvântul părintelui n-aş fi căpătat nimic. Aşa de mare era puterea cuvintelor 
lui". 



Ajutorul de la Sfântul Nicolae 

In cazul traversării râurilor şi lacurilor peste care „se întinde un drum subţire" după cum se exprima părintele 
Moisei, îi sfătuia pe fraţi să-1 cheme în ajutor pe Sfântul Nicolae, Făcătorul de minuni. 

Unul dintre acei călugări care strângeau ajutor a povestit că în timpul revărsării apelor, când a traversat râul pe 
podul inundat, s-a afundat cu tot cu căruţă însă amintindu-şi cuvintele părintelui arhimandrit, 1-a chemat în ajutor pe 
Sfântul Nicolae. Atunci calul lui, care fusese cufundat în apă, dintr-o dată s-a smucit şi a sărit pe pod, trăgând după 
el şi căruţa şi călăreţul. 

Minunea dobândirii banilor 
prin rugăciunile stareţului 

Părintele egumen Antonie a povestit că odată câţiva dintre muncitori au venit să-şi ceară plata. Eu i-am spus 
părintelui arhimandrit: „Părinte, au venit muncitorii şi vă roagă să-i plătiţi". „Păi, se cuvine să-i plătim". „Dar bani 
nu sunt, părinte". „Trebuie să împrumutăm de la cineva şi să-i răsplătim pe muncitori". Eu am plecat de la părintele 
gândindu-mă: de la cine să împrumut? Şi numai ce am ieşit din cerdacul chiliei lui că am văzut venind în 
întâmpinarea mea o doamnă cunoscută care apropiindu-se, m-a întrebat despre sănătatea părintelui arhimandrit. Eu 
am răspuns: „Ii slăbesc puterile; iată că mi-a dat blagoslovenie să-i răsplătesc pe muncitori, dar bani nu sunt şi 
trebuie să împrumut de la cineva". Această doamnă şi-a scos pe loc portofelul, a scos din el 50 de ruble şi mi le-a 
dat zicând: „Părinte egumen, daţi-mi voie să vă ajut. Vă rog să primiţi de la mine aceşti bani fără să mi-i restituiţi". 
Astfel, pentru rugăciunile părintelui arhimandrit, Dumnezeu a trimis imediat bani spre a-i plăti pe muncitori. 

Clarviziunea stareţului 

Iată o întâmplare nemaipomenită. Când stareţul s-a îmbolnăvit şi a început să se întristeze şi să scoată gemete de 
boală, 1-a chemat la el pe ucenicul din chilie şi a spus: „întreabă ce este cu această femeie? Ce îi trebuie? Pentru ce 
mă tulbură?". Ucenicul, nevăzând nici o femeie, s-a gândit că delirează şi i-a spus câteva cuvinte, numai ca să-1 
liniştească pe părintele bolnav. După aceea a văzut că, într-adevăr, în cerdac stătea o femeie care primise o iconiţă şi 
nu vroia să plece şi insistent cerea să i se dea o altă iconiţă pentru fiul ei. Aflând acest lucru, ucenicul a luat o 
iconiţă, a dus-o părintelui arhimandrit pentru blagoslovenie şi i-a dat-o ţărăncii care aştepta. 

Apoi i-a spus stareţului că femeia dorea să primească binecuvântarea lui şi acum este mulţumită. Stareţul a răspuns: 
„Acum sunt şi eu împăcat". 

Cuviosul sfârşit al stareţului Moisei 

Pe 14 iunie stareţul, ca şi cum ar fi fost în delir, a început să se îmbrace pentru drum şi spunea că toţi s-au pregătit 
pentru plecare şi că el nu face nimic şi că mai rămâne acolo doar o zi. A poruncit să i se scoată din chilie toate 
veşmintele şi lucrurile, cu excepţia unei perne şi a spus că toate acestea nu-i mai trebuie de acum încolo. Apoi a 
poruncit să se aşeze în faţa lui pe perete icoana Sfântului Tihon Zadonsk, care a şi stat înaintea lui până a murit, în 
ziua de 16 iunie, a pomenirii Sf. Tihon. 

Datorită credinţei şi nădejdii lui în milostivirea lui Dumnezeu, în timpul înfricoşătoarei despărţiri a sufletului de 
trup nu s-a observat în el nici o frică de moarte. Plin de dragoste şi linişte se îngrijora pentru obştea care-i fusese 
încredinţată. Ieromonahului Isaac, care după moartea părintelui Moisei a fost numit stareţul schitului Optina, 
muribundul i-a vorbit mult despre iubirea pentru Dumnezeu şi aproapele ca şi cum ar fi prevăzut că el va fi urmaşul 
său şi-ar fi dorit să-1 pregătească pentru primirea şi purtarea crucii de stareţ. După ceva vreme, răsuflarea 
muribundului încetinise într-atât încât unul dintre ieromonahii care se aflau acolo a întrebat: „S-a sfârşit?". Părintele 
bolnav, nedeschizând ochii, abia auzit a răspuns: „Continuaţi". Şi preoţii au continuat să citească făcând cu rândul. 
La ora la care stareţul a răsuflat uşor şi în deplină linişte şi pace i-a predat Domnului sufletul său, chiar în acel timp, 
unul din ieromonahi citea sfârşitul capitolului 16 din Evanghelia după Matei: „Căci Fiul Omului va să vină întru 
slava Tatălui Său, cu îngerii Săi; şi atunci va răsplăti fiecăruia după faptele sale. Adevărat grăiesc vouă. Sunt unii 
din cei ce stau aici care nu vor gusta moartea până ce nu vor vedea pe Fiul Omului venind în împărăţia Sa" (Matei 
16,27-28). 



Scrisoarea stareţului Antonie 
despre arătările de după moarte 
ale stareţului Moisei 

Cu mare mâhnire în sufletul meu vă voi spune greaua ispită prin care am trecut. Acest lucru nu mi s-a întâmplat în 
42 de ani şi să dea Dumnezeu să nu mi se mai întâmple niciodată. 

Iată cum a fost: Pe 1 martie, de dimineaţă, tânăra Nadejda, luând apă fierbinte din cazan pentru spălarea rufelor 
murdare, a alunecat şi a căzut în cazan şi s-a opărit toată în apa clocotită, dar prin bunăvoinţa lui Dumnezeu, a mai 
trăit două zile fără să-şi piardă cunoştinţa şi s-a împărtăşit cu Sfintele Taine. In ziua de duminică, 3 martie, s-a 
sfârşit în pace. Eu, când am auzit despre o aşa întâmplare îngrozitoare, am plâns cu lacrimi amare şi până în ziua de 
azi m-am tot gândit la acest lucru şi mă căinez pentru că de 26 de ani sufăr din cauza picioarelor, însă boala mea în 
comparaţie cu boala dinaintea morţii tinerei Nadejda nu presupune decât să ung şi să frecţionez picioarele. Nadejda, 
ca o mare muceniţă, a îndurat groaznica ei durere fără urlete şi tânguieli, iar eu trăiesc în belşug, mă hrănesc cu de 
toate şi nu fac decât să mă întorc de pe o parte pe alta. 

Iată o întâmplare minunată: într-o zi, părintele M. a venit de la utrenie în chilia sa şi culcându-se, a adormit şi 1-a 
văzut în vis pe părintele arhimandrit Moisei, care i-a poruncit să alerge imediat la grajdul vitelor unde era nevoie de 
ajutor grabnic. Părintele M., care s-a trezit brusc, a alergat cu uimire la grajdul vitelor şi acolo a fost întâmpinat cu o 
veste tristă. Din aceasta puteţi să înţelegeţi că părintele arhimandrit Moisei şi după moartea sa se îngrijea de toate şi 
de toţi - slavă Domnului! 

Vă mai spun că înaintea îngropării tinerei Nadejda, o îngrijitoare de vaci 1-a văzut în vis pe părintele arhimandrit în 
schimă, cu un toiag, intrând în biserică unde era aşezată cea care murise. Primind binecuvântare, ea 1-a întrebat: 
„Unde vă grăbiţi, părinte?". El a răspuns: „Merg să o conduc pe Nadejda". Vedeţi, aşadar, cât de îmbucurătoare erau 
visele cu sfântul părinte. 
9 martie, anul 1863 

Neputrezirea moaştelor stareţului Moisei 

După moartea cuviosului Moisei, i-a venit rândul fratelui său să guste din cupa morţii, egumenului Antonie. 
Consiliul eparhiei a hotărât ca rămăşiţele pământeşti ale acestuia să fie îngropate în cavou comun cu fratele său şi au 
deschis mormântul arhimandritului Moisei fără să ia seama la umezeala pământului dinăuntru; capacul mormântului 
se ridicase numai puţin. Egumenul Mark îl iubise foarte mult pe părintele arhimandrit, iar inima lui ardea de dorinţa 
de a vedea în neputrezire moaştele marelui său avva şi de a lua ceva din veşmântul cu care acesta a fost îngropat ca 
să aibă amintire. Zidarii care au făcut cavoul au plecat iar părintele Mark, profitând de acest moment, a intrat în 
cavou şi cu ajutorul unui foarfece a reuşit să bage mâna pe sub capacul coşciugului şi a pipăit trupul neputrezit, 
chiar moale şi aproape cald al cuviosului Moisei şi îndată ce a început să taie o bucată din schima mortului, capacul 
coşciugului s-a închis puternic şi i-a strivit mâna egumenului Mark. Atunci egumenul s-a rugat: „Iartă, sfinte 
părinte, îndrăzneala iubirii mele; eliberează-mi mâna". 

Şi mult s-a rugat egumenul Mark pentru iertare până când capacul coşciugului s-a ridicat iarăşi singur şi a eliberat 
mâna care îndrăznise, chiar dacă era din dragoste, să se atingă de moaştele dreptului, fără binecuvântarea Bisericii. 
Ca amintire despre această întâmplare, părintele egumen a rămas pe toată viaţa cu degetul arătător de la mâna 
dreaptă vătămat. 

Din scrisorile cuviosului Moisei 

Către verişoara sa primară, monahia Maximilla de 
la Mănăstirea Boznesensk Moscova 

Preacinstită între monahii, iubită surioară, Maximilla Ivanovna. Să te bucuri în Domnul! 

Am primit la timp scrisoarea ta plăcută mie şi am fost mulţumit în inima mea pentru toate. Să nu te mai sfieşti de 

acum încolo să-mi scrii şi să nu-ţi mai fie greu: scrie-mi cât mai simplu, numai ce simţi, aşa cum vorbeşti. Nu am 

nevoie de explicaţii despre simpatia şi iubirea ta pentru mine; ştiu şi fără să-mi spui, de mult timp. 

Mie să-mi scrii mai mult decât toate despre tine, în ce neputinţe şi necazuri te afli cu sufletul pentru ca eu să pot să 

cuget la folosul tău sufletesc, nu la dezmierdări deşarte. 

Eu, neputinciosul, nu pot să discut cu tine despre nevoinţe aspre şi virtuţi înalte, ci numai despre neputinţe şi 

necazuri ale vieţii. Scrisoarea primită azi de la tine m-a mulţumit: este aşa cum trebuie să fie întotdeauna. îmi scrii 



cu sinceritate adâncă despre neputinţa ta. Această exprimare îmi e plăcută, deoarece şi Sf. Apostol Pavel a mărturisit 

înaintea întregii lumi că dacă este puternic, e prin darul lui Hristos, căci el este neputincios: „eu mă laud numai în 

neputinţele mele, căci blestemat sunt; cel care mă izbăveşte de moartea trupului vede că binele nu locuieşte în trup". 

Ascultă, surioară! Să nu-ţi tremure sufletul la gândul că eşti neputincioasă şi că nu te poţi îndrepta. 

Desigur, poţi avea îndreptări mari şi totuşi nu ai; sper că ai unele mici pe care nu le vezi, dar care se pot aduna 

destul. La vedere nu sunt mari, însă ele pot fi pentru mântuire nu numai mici, ci şi folositoare. 

Eu ţi-am arătat parţial acele lucruri care nu îţi sunt străine, dar care îţi folosesc exact în anumite cazuri: 

Dacă vei da cuiva ceva anume de pomană, pentru aceea vei fi iertată. 

Dacă vei suferi împreună cu cei necăjiţi (ceea ce nu e mare lucru), te vei număra printre mucenici. 

Dacă îl vei ierta pe cel ce ţi-a greşit pentru aceasta, nu numai că ţi se vor ierta păcatele, ci vei fi fiica Tatălui ceresc. 

Dacă te vei strădui din toată inima spre mântuire, chiar dacă e puţin, te vei mântui. Dacă te vei mustra, învinui şi 

condamna pentru păcate înaintea lui Dumnezeu prin conştiinţă, pentru aceasta vei fi îndreptată. 

Dacă-ţi vei mărturisi păcatele înaintea lui Dumnezeu - pentru aceasta vei avea iertare şi răsplată. 

Dacă te vei nevoi pentru păcate sau te vei umili sau vei plânge cu lacrimi sau vei suspina atunci duhul tău nu va mai 

putea sta ascuns de El: „Nu se poate ascunde de Dumnezeu - spune Sf. Simeon - picătura de lacrimă". Iar Sf. Ioan 

Gură de Aur cuvântează: „Dacă vei plânge pentru păcate, atunci El va ţine cont pentru mântuirea ta". 

Priveşte câte lucruri ai făcut deja şi despre care nu ai cunoştinţă. E mai bine pentru tine să te lauzi cu neputinţele, 

decât să-ţi admiri îndreptările; lasă să le cântărească Dreptul Judecător, iar noi să fim atenţi numai la păcatele 

noastre şi pentru ele să ne pocăim în toate zilele şi să cerem iertare. 

VI. CUVIOSUL STAREŢ ANTONIE 

(1795-1865) (7 august) 

Sârguiţi-vă mai ales spre smerenie, 
care de obicei se naşte din ascultare 
şi vă copleşeşte. 

A. Viaţa 

Cuviosul Antonie Putilov s-a născut în anul 1795. El a fost fratele mai mic al egumenului schitului Optina, Moisei. 
încă din anii tinereţii, asemenea fraţilor, a năzuit spre monahism. In timpul invaziei francezilor din anul 1812 se afla 
la Moscova şi a suferit cumplit din cauza lor - abia a scăpat. După multe chinuri s-a alăturat cuviosului Moisei care 
trăia ca un pustnic în pădurile Raslovl. Aici s-a deprins cu adevărata nevoinţă, cu smerenia, cu ascultarea împreună 
cu fratele său, a participat cu propriile mâini la construirea schitului din Pustia Optinei. A devenit conducătorul 
schitului la vârsta de 30 de ani, după numirea fratelui său ca egumen al Optinei. 

în obştea schitului Optina nu exista un călugăr atât de smerit precum era tânărul ocârmuitor Antonie, care nu dădea 
nici cea mai mică dispoziţie fără binecuvântarea schimnicului şi cuviosului său frate, Moisei. Una dintre pomenirile 
pe care le făcea era: „Pomeneşte, Doamne, pe binefăcătorul şi părintele meu sufletesc, cel mai cinstit între toţi, 
egumenul ieromonah Moisei". Obştea schitului era alcătuită în general din schimnici cuvioşi şi se înţelege cu câtă 
blândeţe şi înţelepciune trebuia să o cârmuiască tânărul stareţ ca să nu aibă cu nimeni vreo neînţelegere. Din cauza 
numărului mic de fraţi, însuşi stareţul îndeplinea multe ascultări ce se cuveneau fraţilor. Deseori i se întâmpla să 
rămână fără ucenic în chilie care să se ocupe de bucătărie, de grădinărit, de coacerea pâinii. „Ca cea mai săracă 
plantă - scria stareţul Antonie în 1832 unei rude - trăiesc singur în chilie: singur mă duc după apă, singur - după 
lemne. . . Cu rang de preot acum avem în schit cinci cuvioşi, însă toţi au îmbătrânit şi sunt neputincioşi, de aceea 
sarcina slujirii o duc eu singur pentru toţi". 

El trăia „făcându-se toate tuturor ca, în orice chip, să mântuiască pe unii". Acest text, în sens direct, se potriveşte 
slujirii de stareţ. Cu toate acestea, nici cuviosul Antonie, nici cuviosul Moisei nu au luat asupra lor sarcina 
ocârmuirii duhovniceşti în rândul fraţilor de mănăstire. Fiind ei înşişi schimnici, purtători ai Sfântului Duh, au 
înţeles importanţa ocârmuirii duhovniceşti şi au lăsat-o în seama acelor schimnici mari, pe care i-au atras la schitul 
Optina, acesta fiind cel mai larg domeniu de activitate. 

Prin urmare, întărirea ocârmuirii duhovniceşti în schitul Optina şi înflorirea acesteia au fost în întregime lucrarea 
acestor doi fraţi. Iată ce impresie i-a lăsat schitul prin ceea ce însemna el unei persoane care a fost acolo în tinereţe 



datorită stareţului Antonie: „Ordinea nemaipomenită şi oglindirea unei frumuseţi nepământene în toată obştea 
schitului, adesea au atras inima mea de copil spre desfătarea sufletească, despre care îmi amintesc şi acum cu 
veneraţie şi consider că acel timp a fost cea mai bună perioadă din viaţa mea. Simplitatea şi smerenia fraţilor, 
ordinea strictă de pretutindeni şi curăţenia, abundenţa diferitelor soiuri de flori şi plăcutul lor miros şi, în general, 
acel sentiment al prezenţei darului, fără să vrei te obligă să uiţi tot ce se află în afara acestei obşti. 

In biserica schitului mi se întâmpla să stau îndeosebi în timpul Liturghiei. Aici, încă din momentul intrării, mi se 
întâmpla să mă simt în afara lumii şi a falsităţii ei. Cu ce veneraţie înduioşătoare se săvârşea dumnezeiasca slujbă! 
Şi această veneraţie se oglindea în toţi participanţii până la o aşa măsură încât se auzea fiecare foşnet, fiecare 
mişcare în biserică. Cântarea de la strană, la care adesea participa însuşi părintele Antonie, stareţul schitului, era 
armonioasă, corectă şi minunată. Ceva asemănător nu am mai auzit nicăieri după aceea, deşi foarte des mi s-a 
întâmplat să ascult cei mai elevaţi cântăreţi în capitală şi pe cei mai cunoscuţi în Europa. 

In cântările schitului se auzeau blândeţea, smerenia, frica de Dumnezeu şi veneraţia din rugăciuni, aşa cum în 
cântările lumeşti se reflectă lumea şi patimile ei, însă acest lucru este atât de banal! Ce să vă mai spun despre acele 
zile, în care slujbele erau săvârşite de însuşi stareţul schitului, părintele Antonie. In fiecare gest al lui, în fiecare 
cuvânt şi cântare se vedeau curăţia, blândeţea, veneraţia şi alături de acestea sentimentul luminos al măreţiei. 
Ceva asemănător cu acea slujire nu am mai întâlnit nicăieri după aceea, deşi am fost în multe mănăstiri şi biserici" 
(„Biografia stareţului mănăstirii Nicolaevsk Maloiaroslaveţki, a egumenului Antonie", Moscova, anul 1870, p. 27). 

Schimnicul Antonie a fost stareţul schitului timp de 14 ani. Apoi episcopul de Kaluga, Nicolae, fiind pornit 
împotriva ocârmuirii duhovniceşti şi pricinuindu-i mari necazuri egumenului Moisei, 1-a numit pe cuviosul Antonie 
stareţul mănăstirii Nicolaevsk Maloiaroslaveţki. Stareţul Antonie împlinise vârsta de 40 ani. 
Ca urmare a nevoinţelor şi greutăţilor cu care se confrunta, pe picioare i s-au deschis nişte răni. Totuşi i-a fost 
extrem de greu să se despartă de ascultările sale şi de singuraticul schit Optina, unde era înconjurat cu toată 
dragostea de fratele său care îi era îndrumător în toate. Slujirea ca stareţ în acele condiţii de viaţă străine s-a dovedit 
a fi pentru el cea mai grea şi mai minunată cruce. 

„Odată - scria el - sufletul meu se mâhnise puternic şi după ce am adormit, am văzut în vis chipurile părinţilor 
duhovniceşti. Unul dintre ei, primul între cuvioşi, m-a binecuvântat şi mi-a spus: «De vreme ce doreşti Raiul, 
trebuie ca acum să te nevoieşti, să te rogi şi să te tânguieşti!». Şi brusc, sculându-mă, am găsit în mine o anume 
linişte. Doamne, dă-mi sfârşit bun!". 

Bolnavul stareţ, egumenul Antonie, deseori putea să stea numai culcat şi să dea porunci şi nu era în stare să 
supravegheze dacă erau îndeplinite cu exactitate dispoziţiile sale. De nenumărate ori s-a rugat să fie mutat pentru a 
se săvârşi în pace, însă episcopul Nicolae a fost neînduplecat. Suferinţa lui a continuat 14 ani. 

Uneori trebuia să meargă la Moscova după ajutoare, folosite la terminarea construcţiilor mănăstirii. La Moscova, 
cuviosul Antonie se bucura de o atenţie deosebită din partea mitropolitului Filaret, care înţelegea structura spirituală 
a smeritului nevoitor. El îl iubea şi îl invita să slujească împreună, arătându-i dovezi de căldură părintească şi 
înduioşându-1 în cuvântări. In cele din urmă, mitropolitul a insistat pentru el la arhiereul eparhiei, care a fost de 
acord să îl mute la schitul Optina. Acest lucru s-a întâmplat în anul 1853. După ce s-a întors la schitul Optina, 
stareţul Antonie a mai trăit 12 ani. In decursul acestei perioade a trăit la schitul Optina ca orice călugăr care se afla 
„pe calea spre cele veşnice" şi nu s-a amestecat în treburile interne ale mănăstirii sau ale schitului, nici măcar nu 
alerga să dea sfaturi. Nu făcea decât să îi mângâie în necazuri pe cei care veneau la el. 

I s-a întâmplat să apuce sfârşitul fratelui său, al cuviosului Moisei, ceea ce pentru el a însemnat o mare şi grea 
pierdere. Două luni a stat zăvorât şi s-a rugat neîncetat pentru cel ce murise. Nu putea să vorbească despre fratele 
său fără lacrimi, deoarece se întâmpla să comunice lucruri din viaţa interioară şi preţuită a celui adormit. 
Cuviosul Antonie avea mulţi fii duhovniceşti printre mireni, mulţi cunoscându-1 din timpul slujirii ca stareţ în 
mănăstirea Maloiaroslaveţki. După sfârşitul lui s-a reuşit culegerea şi publicarea colecţiei de scrisori către aceste 
persoane. Au fost alese scrisorile care conţin învăţături generale. 

Biograful său spunea: „Aceste scrisori se evidenţiază printr-o expresivitate naturală şi un ton plăcut, care sunt 
ziditoare de suflet şi prin elocvenţă şi putere. Stilul său era cu totul deosebit, propriu numai stareţului Antonie. în 
scrisori s-au imprimat clar toate trăsăturile spirituale înalte ale stareţului multiubitor. Citindu-le, e ca şi cum ai 



asculta chiar cuvântarea lui". Cuviosul Antonie era înzestrat cu darul clarviziunii şi deseori nu aştepta să primească 
scrisori, ci scria învăţături şi mângâieri celor care aveau nevoie. Schimnicul optinean Macarie 1-a numit pe cuviosul 
Antonie „cel mai bătrân şi mai înţelept şi după rang şi după minte". Cuviosul Antonie a suferit cumplit din cauza 
rănilor de la picioare neîncetat, aproape toată viaţa. Ziua morţii lui a fost 7 august, anul 1865. El este îngropat în 
rând cu fratele său, egumenul Moisei. 

B. Minunile 

Vedenia ucenicului stareţului Antonie 

Există motive întemeiate pentru a afirma că părintele Antonie avea mare îndrăzneală către Dumnezeu în rugăciune 
şi se învrednicea de vedenii duhovniceşti şi de alte vizite fericite. 

Iată ce ne-a mărturisit călugărul P., din schitul Optina, un fiu duhovnicesc al cuviosului: „Pe 8 noiembrie, anul 
1862, de ziua arhistrategului Mihail, înaintea utreniei, am auzit în vis o voce necunoscută, care mi-a vorbit: stareţul 
tău, părintele Antonie, este un om cu viaţă sfântă şi un mare schimnic al Domnului. După aceea a sunat ceasul 
deşteptător şi toate cuvintele rostite de acea voce tainică s-au întipărit clar în mintea mea. Gândindu-mă la cele 
auzite, am plecat la utrenie. Nu am ajuns în partea unde locuia stareţul, însă am trecut pe lângă acel loc şi am văzut 
că deasupra locului de rugăciune din chilia lui a apărut nu se ştie de unde, un nor alb, luminos, de foc, lung cam de 
un stânjen, lat de 2 arşini. încet şi liniştit s-a ridicat de la acoperiş, a mers tot mai sus şi s-a ascuns în văzduh. 
Această apariţie m-a uluit şi de aceea, venind de la utrenie, m-am hotărât să o tăinuiesc în inima mea. Nu am 
îndrăznit să comunic această vedenie a stareţului, ci o consider o învăţătură de minte pentru mine, nevrednicul, ca să 
am credinţă, devotament şi ascultare faţă de stareţul meu. O mai consider mărturie clară a rugăciunii curate, 
arzătoare şi plăcute lui Dumnezeu". 

Darul spovedaniei 

Se întâmpla ca părintele să le pomenească unora din cei care veneau la el despre întâmplări pe care aceştia nu numai 
că nu i le dezvăluiseră, dar ei înşişi le uitaseră. Sau le poruncea să se roage pentru un anumit păcat, despre care ei nu 
ştiau că îl au şi nici nu îl înţelegeau cu totul sau nu îl considerau păcat. Insă în timp, prin cercetarea atentă a vieţii, 
cu uimire descopereau în ei ceea ce le arătase stareţul. 

înştiinţare de sus 

O tânără, luându-şi rămas bun de la stareţ, în glumă i-a cerut să se roage să o ajute Dumnezeu să se mărite. „Da, de 
vreme ce vreţi să vă măritaţi", i-a spus el. „Vreau", i-a răspuns tânăra. 

După câtva timp, vizitându-1 pe stareţ, a fost întâmpinată de acesta cu următoarele cuvinte: „Pentru ce mă tot 
păcăliţi? Am vrut chiar să vă scriu despre aceasta". Tânăra uitase despre gluma ei pe care o considera nevinovată în 
înţeles lumesc şi în discuţia cu părintele duhovnicesc a răspuns nedumerită că nu-şi aminteşte să-1 fi păcălit. Atunci 
stareţul Antonie i-a amintit despre ultima ei dorinţă când şi-a luat rămas bun: „După cuvântul dumneavoastră, de 
trei ori am înălţat rugăciuni pentru căsătorie şi de trei ori am auzit o voce: «Ei nu îi trebuie acest lucru!». Pentru ce 
mă mai păcăliţi?". 

Smerenia şi clarviziunea stareţului 

Odată, o altă tânără, în timp ce cuviosul Antonie o fixa cu privirea lui scrutătoare şi clarvăzătoare, i-a explicat cu 
sinceritate că se teme atunci când el se uită aşa la ea. „Vedeţi toate păcatele mele", a adăugat ea. „Gândiţi aşa pe 
nedrept, a contrazis-o stareţul. Dacă mă rog pentru ceva şi Dumnezeu îmi descoperă, atunci ştiu acel lucru, dar dacă 
Dumnezeu nu-mi descoperă, atunci nu ştiu nimic". 

Vederea gândurilor 

Călugărul, care se ocupa cu trimiterea scrisorilor cuviosului Antonie relatează astfel: „într-o seară l-am găsit pe 
stareţ bandajându-şi picioarele bolnave, pe care un privitor străin n-ar putea să le vadă fără să se cutremure. 
Compătimindu-1 pe stareţ în suferinţele lui, inima s-a încălzit de iubire pentru el; şi m-am gândit aşa: iată, stareţul 
nu pretinde nimic şi nu ştie că eu îl iubesc din toată inima. 



Doar ce am izbutit să gândesc în inima mea astfel, că stareţul mi-a şi vorbit: «Ştiu că P.P. mă iubeşte foarte mult». 

Şi mă întreabă: «Vorbesc adevărul sau nu?». Eu i-am răspuns: «Sfinţia voastră, părinte, binevoiţi să spuneţi 

adevărul, că eu vă iubesc cu toată inima şi puterea»". 

„Minunat stareţ!" - îşi aminteşte ucenica lui. „Cine poate exprima toată dragostea pe care el a avut-o către 

aproapele? Cum ştia el să aline şi cum se mâhnea când nimeni nu venea la el? Ca şi cum n-ar fi fost în suflet, tot 

răul se spulbera prin cuvintele lui. Şi cum te grăbeai să ajungi pe pragul chiliei lui, vedeai imediat acel chip luminos. 

El ştia ce să spună fiecăruia şi prin ce să aline, deoarece avea darul clarviziunii. 

Odată am venit la el, fiind tulburată de câteva gânduri şi cu o oarecare tristeţe în suflet, însă nu i-am vorbit stareţului 

despre acest lucru, deoarece nu eram singură cu el. Stareţul, conducându-ne pe toţi, a pus mâna pe umărul meu şi a 

spus: „Nu te întrista! Voia Domnului zideşte totul spre mai bine, supune-te Lui!" 

Şi totul s-a spulberat, eu am simţit o linişte inexplicabilă în suflet; şi nu îi spusesem ce vreau. în mod evident, 

stareţul însuşi a ştiut ce am în suflet. 

Am mai fost odată uimită de clarviziunea lui, când l-am vizitat împreună cu fratele meu şi cu sora mea. Discuţia a 

început şi a continuat despre lucruri străine, neinteresante pentru mine. Eu încă de la început m-am plâns de fratele 

meu că vorbeşte despre atâtea fleacuri cu un aşa schimnic şi că îl sâcâie pe părintele bolnav. Insă, văzând că nici 

părintele nu schimbă discuţia, am cutezat să cârtesc şi împotriva lui. Ce înseamnă asta? am gândit eu. Doar părintele 

ştie că nu putem să stăm mult aici; mai bine ne-ar spune ceva de folos în locul acestor discuţii. Când am început să 

ne luăm rămas bun, părintele ne-a binecuvântat pe toţi, iar când eu m-am apropiat şi i-am făcut metanie, mi-a zis: 

„Să mă iertaţi dacă n-am vorbit ce trebuie". Eu am fost uimită de aceste cuvinte, însă el a adăugat cu blândeţe. 

„Veniţi la mine după vecernie". Cu adevărat multe au fost întâmplările în care s-a dovedit clarviziunea stareţului: 

uneori vrei să întrebi ceva dar nu ştii cum, iar el ştiind aceasta începe să vorbească direct despre gândurile ascunse. 

Despre rugăciunile stareţului Antonie 

Unul din fiii duhovniceşti ai părintelui Antonie a povestit următorul lucru: „Când am ieşit la pensie, pentru că nu 
aveam casă pe moşie, a trebuit să locuiesc în Kaluga, într-un apartament închiriat. Deşi trăiam cu foarte mari 
restricţii, totuşi având o familie mare, nu ne ajungeau veniturile moşiei pentru întreţinere, nici pensia pe care o 
primeam, aşa că am făcut datorii şi de aceea era neapărat nevoie să construim o casă la ţară. Pentru aceasta m-am 
dus la părintele cu rugămintea: „Părinte, binecuvântaţi să construim o casă la ţară". 
„- Bine", a răspuns el. Dumnezeu să vă binecuvinteze. 
„- Vă rog să faceţi şi rugăciuni ca să ne ajute Dumnezeu". 
„- Voi face şi rugăciuni". 

Trebuie să ştiţi că în acea vreme aveam cu totul 400 de ruble de hârtie şi pregătisem o sută de bârne. Cu aceste 
mijloace modeste am început să construiesc o casă cumsecade. Dar ce să văd? Prin rugăciunile şi binecuvântarea 
părintelui Antonie, Dumnezeu ne-a trimis pe neaşteptate, în chip minunat cele de trebuinţă încât pe timp de vară 
casa a fost proiectată, construită şi acoperită. In vara următoare au fost făcute podelele, sobele, ferestrele, uşile şi 
către toamnă am putut deja să ne mutăm şi să locuim în ea. Făcând un calcul complet, fără construcţia grajdurilor, 
numai casa, ne-a costat mai mult de 2000 de ruble iar cu acareturile mai mult de 3000 de ruble de argint. Casa s-a 
dovedit a fi călduroasă, liniştită, spaţioasă şi frumoasă. E clar că Dumnezeu ne-a ajutat pentru rugăciunile şi 
binecuvântarea părintelui Antonie". 

„In anul 1860, înainte de săptămâna brânzei, eu am răcit şi m-am îmbolnăvit la ţară de o boală grea: pe spinare mi 
se formase un furuncul uriaş. M-am spovedit şi m-am împărtăşit cu Sfintele Taine. 

Din Kaluga a fost adus un doctor, care, examinându-mă, a poruncit să fiu dus imediat la Kaluga. In această călătorie 
am suferit groaznic din cauza hopurilor straşnice, dar cu ajutorul lui Dumnezeu am ajuns. In această perioadă, 
vecina noastră s-a dus la Optina ca să postească. Eu am rugat-o să transmită schimnicilor optineni despre boala mea 
şi să-i roage pe părinţii Moisei, Macarie şi Antonie să facă rugăciuni pentru însănătoşirea mea. Ei au manifestat cu 
toţii un viu interes pentru mine, iar părintele Antonie a spus direct: „Să ne rugăm, fraţilor, ca Dumnezeu să se 
milostivească şi el să se însănătoşească". Şi într-adevăr, Dumnezeu a ascultat rugăciunile lor. Eu aveam 70 de ani şi 
mă luptam cu o aşa boală grea; doctorii aveau puţine speranţe, mi-au făcut operaţie şi Dumnezeu, pentru rugăciunile 
cuviosului părinte Antonie şi pentru rugile fierbinţi şi cu lacrimile mele, ale familiei mele, m-am ridicat, dacă se 
poate spune, chiar am înviat de pe patul de moarte". 



„Ocolind şcoala, odată, într-o noapte, am ieşit din fabrica Zindinov pe drumul mare, în satul Maklaki. Când 
mergeam pe drum s-a pornit un viscol straşnic şi s-a făcut frig; locurile, fiindu-mi necunoscute, au început să mă 
deruteze şi m-am rătăcit; nu am mai văzut nici case şi drumul nu-1 mai găseam; am ajuns la deznădejde şi am 
început să îngheţ. In sinea mea mă rugam lui Dumnezeu ca să mă scape de necaz şi să-mi arate drumul, pentru 
rugăciunile robului său, ale părintelui Antonie. Dintr-o dată au apărut doi oameni. Eu i-am rugat să-mi arate drumul 
spre satul Maklaki şi le-am promis o recompensă. Unul era birjar, iar celălalt mergea lângă căruţă; eu am mers în 
linişte cu ei. Unul se tot uita la ceea ce se afla în căruţă. Lângă mine se aflau puşti încărcate şi săbii, chiar am luat o 
puşcă în mână. Am mers cam un ceas împreună cu cei doi. Apoi ei au cotit cu carul dintr-o dată într-o parte; eu i-am 
propus vizitiului să coboare şi să conducă în aşa fel încât vântul să bată din partea dreaptă. 

Atunci însoţitorii mei m-au abandonat brusc şi au fugit. După aceea am aflat că erau tâlhari. In scurt timp am auzit 
lătrat de câine şi m-am apropiat de hotarul satului Maklaki şi mulţumind lui Dumnezeu, am ajuns cu bine la han, 
unde am înnoptat. Acolo am aflat că în sat, înaintea mea, năvăliseră tâlharii şi prădaseră o casă. Dumnezeu, pentru 
rugăciunile părintelui Antonie, îmi trimisese bandiţi ca să-mi arate drumul. Multe întâmplări asemănătoare au avut 
loc în viaţa mea: să mă rătăcesc din drum noaptea, să mă rog cu mintea lui Dumnezeu ca, pentru rugăciunile 
părintelui Antonie să-mi arate drumul şi să-mi apară imediat ajutor: ori un trecător, ori întâlneam un convoi". 

„Odată, din sat am trimis un om în Kaluga după cumpărături şi să aducă scrisori, ziare şi 50 de ruble de argint. Era 
toamnă. In următoarea zi, seara, omul trebuia să se întoarcă, însă spre seară a început ploaia şi bătea vântul; s-a 
aşternut întunericul, drumul s-a înrăutăţit, podeţele erau rele; omul nu venea şi eu eram foarte îngrijorat. Trecuseră 
opt ore, apoi nouă, iar ploaia era tot mai tare; calul era slab, iar omul nu era de toată încrederea; a trecut şi ora 1 1 
noaptea; toată lumea s-a dus la culcare, iar eu am rămas la rugăciune, rugându-L cu lacrimi pe Bunul Dumnezeu, ca 
pentru rugăciunile părintelui Antonie să-1 ajute pe acest om să se întoarcă cu bine. Vă vine să credeţi? Cinstit vă 
încredinţez că am făcut numai trei metanii şi am auzit că uşa se deschide în cerdac; am luat lumânarea, am ieşit şi - 
câtă bucurie şi uimire am avut! Omul, ud până la piele, se întorsese cu bine şi adusese totul, fără să strice ceva. 
Atunci lacrimile de mulţumire mi-au inundat ochii. Asemenea întâmplări au avut loc de multe ori în viaţa mea şi am 
primit ajutor grabnic pentru rugăciunile părintelui Antonie". 

„Fiica mea, domnişoara E., a fost bolnavă mult timp; a răcit, a început să tuşească şi medicamentele nu o ajutau; a 
slăbit; abia mai putea merge. Se îmbolnăvise de tuberculoză. Noi l-am rugat pe părintele Antonie să facă rugăciuni 
pentru ea; el ne-a făgăduit că se va ruga şi de atunci fata a început să se însănătoşească în mod evident. Dumnezeu a 
înviat-o, ea s-a însănătoşit complet şi acum e sănătoasă". 

„Iată o altă întâmplare. Noi trăiam la ţară foarte liniştiţi, aproape în singurătate, însă deseori ne aflam în lipsuri şi în 
situaţie grea. Odată m-am întristat foarte mult şi m-a cuprins melancolia şi din cauza neajunsurilor şi din cauza 
vizitatorilor şi chiar din cauza celor apropiaţi încât începuse să mă chinuie o mare mâhnire. La un moment-dat, am 
primit pe neaşteptate o scrisoare de la cuviosul părinte Antonie care îmi scria aşa: „Duceţi-vă viaţa astfel şi 
Dumnezeu vă va linişti!". Acest lucru m-a mirat foarte tare. Cum se putea ca la o depărtare de 100 de verste 
părintele să afle despre necazul meu şi de ce m-am întristat? 

Simţeam, într-adevăr, tristeţe pentru viaţa mea, iar părintele m-a alinat şi m-a liniştit. 

Citind scrisoarea părintelui am dobândit o mare nădejde în ajutorul lui Dumnezeu. Alină-1, Doamne, acolo, în viaţa 
viitoare, aşa cum m-a alinat şi el pe mine, aici! Şi cât era de ospitalier şi de bucuros! Când soseam la Optina şi 
mergeam la el, ne servea cu ceai şi uneori ne dădea şi ne ruga să mâncăm, ospătându-ne cu tot ceea ce i se dăruia; el 
nu mânca, ci îi ospăta pe toţi. Turna în pahare de sticlă miere, ne servea şi spunea: «Mâncaţi! Aceasta e hrană rece; 
însă e din inimă, cu dragoste fierbinte». Şi într-adevăr, cât de plăcută şi gustoasă era această hrană şi ceaiul era atât 
de gustos prin binecuvântarea lui.". 

Clarviziunea 

„Când trei dintre fiicele mele s-au hotărât să meargă la mănăstire, i-au vorbit despre acest lucru părintelui Antonie şi 
l-au rugat să îmi ceară consimţământul pentru ele. Când părintele mi-a transmis dorinţa fiicelor mele, m-am cam 
tulburat. Atunci am zis: «Părinte, cum să rămânem eu şi soţia mea fără ajutor la bătrâneţe?». Iar el a răspuns: «Vă 
mai rămân încă o fată şi un băiat». Eu m-am împotrivit şi am zis că situaţia noastră este foarte strâmtorată şi că nu 
pot să le dau mai mult de două sute de ruble de argint pe an pentru ca să se întreţină toate, ceea ce nu este de ajuns. 



«Cu privire la asta nu vă faceţi griji - a spus el - se îngrijeşte Dumnezeu, numai bunăvoinţă să existe». Şi, într- 
adevăr, cuvintele lui s-au împlinit. Dumnezeu ne-a ajutat în chip nevăzut şi toate s-au aranjat. 

In scurt timp s-a ivit ocazia să le cumpăr o chilie potrivită, spaţioasă, aproape nouă. Când au fost chemate la 
tunderea în monahism, nu am avut bani pentru confecţionarea veşmintelor monahale şi nici pentru a aduce o 
contribuţie mănăstirii, deoarece trăiam în condiţii groaznice. De mult timp publicasem anunţuri despre vânzarea 
întregii moşii şi a unui loc viran nu prea mare de 22 deseatine, însă nu se ivise nici un cumpărător. Datorită 
rugăciunilor părintelui Antonie, spre marea noastră mirare a venit cineva din gubernia Tul, care se afla la 130 de 
verste în Kaluga pentru a cumpăra acel mic loc viran. 

In ziare publicasem în anunţ aşa: «Adresaţi-vă în Kaluga fiului proprietarului». De data aceasta însă, fiul plecase cu 
treburi în guberniile Riazansk şi Voronej. Prin urmare, această doamnă, negăsindu-1 pe fiul nostru, a plecat înapoi şi 
vânzarea nu s-a putut face. Insă, prin grija lui Dumnezeu s-a întâmplat în aşa fel încât eu cu soţia am sosit în acel 
timp în Kaluga, pentru a ne ruga şi a ne închina la icoana făcătoare de minuni a Maicii Domnului „Kalujskaia" care 
fusese adusă atunci în Kaluga. Şi lucru minunat: am mers la Kaluga împreună cu această cumpărătoare în aceeaşi zi, 
iar în ziua următoare ea a venit la noi ca să ne facă propunerea. Eu am invitat-o să îi arăt locul. I-a plăcut foarte 
mult, chiar şi povârnişul şi poziţia pământului, totul corespundea cu pretenţiile ei. Târgul a fost încheiat; 
cumpărătoarea mi-a dat aproape cât mi-am dorit. 

Astfel am putut să aducem o contribuţie mănăstirii, să le îmbrăcăm pe fete şi să acoperim anumite necesităţi. Cât 
sunt ele de fericite acum pentru că Domnul le-a scăpat de lume şi că nu le-a abandonat!". 

„Odată, înaintea praznicului Sfintelor Paşti, i-am scris părintelui Antonie: «Cunoaşteţi pe cele două vecine ale mele, 
A. şi B., bolnave incurabil: prima bolnavă are de doi ani cancer la sân încât se văd oasele. Cealaltă, de asemenea, 
este grav bolnavă; doctorii nu mai speră în vindecarea ei şi are şapte copii mici. Rugaţi-vă pentru ele lui 
Dumnezeu». El a răspuns că prima dintre ele se curăţă de păcate prin boala ei, că trebuie să aibă răbdare şi să nu 
cârtească, iar pe a doua Domnul o va milui de dragul copiilor. într-adevăr, prima a tot bolit şi a murit având un 
sfârşit creştinesc minunat, iar a doua, mai presus de aşteptările medicilor, a început să se însănătoşească. 

Şi, lucru ciudat, chiar în ziua în care i-am scris părintelui Antonie, ei i-a fost foarte bine şi apoi s-a îndreptat şi a 
ieşit din spital. In momentul de faţă este bolnavă iarăşi. E clar că aceasta e voia Domnului Dumnezeu şi că aşa 
trebuie să fie". 

„Prin binecuvântarea şi rugăciunile părintelui Antonie, Dumnezeu m-a călăuzit către o sfântă mănăstire ca să mă 
pocăiesc. Din multele întâmplări s-a putut vedea că părintele Antonie avea darul clarviziunii. De nenumărate ori mi 
s-a întâmplat să mă hotărăsc să-i vorbesc despre ceva anume şi să-i cer sfatul, însă el însuşi, cunoscând gândurile 
mele, mă prevenea: „Vreţi să faceţi acel lucru sau doar să mă întrebaţi despre el?" şi îmi expunea direct tot ce 
gândeam şi îmi dădea sfaturi. Când plecam acasă luându-mi rămas bun, întotdeauna dăruia întregii familii diferite 
lucruşoare; cuiva o iconiţă, cuiva un sfeşnic, fiecăruia o cărticică, dădea câte ceva fiecăruia ca amintire, apoi ne 
binecuvânta şi ne conducea. Uneori ieşea din cerdac şi cu picioarele bolnave ne conducea până la portiţă şi ne 
binecuvânta pe toţi. De multe ori avea lacrimi în ochi, atât de mult ne iubea! 

Ultima dată l-am vizitat când era bolnav pe patul de moarte la sfârşitul lunii iulie, iar pe 1 august, după 
dumnezeiasca Liturghie, ne-am luat rămas bun de la el pentru totdeauna. Ca şi cum n-ar fi fost grav bolnav, ne 
primea cu mare dragoste şi chiar discuta cu noi mult timp. Stând pe pat, binecuvânta fiecare membru al familiei. Pe 
cei care nu erau prezenţi şi-i aducea aminte şi îi binecuvânta în lipsa lor, dând fiecăruia câte o iconiţă. In cele din 
urmă ne despărţeam şi părintele plângea. Era îngerul, binefăcătorul nostru! Să intre în bucuria Domnului său! 
Unicului Dumnezeu, slavă în veci. Amin". 

Izbăvirea de chinuitoarele ispite ale 
vrăjmaşului 

Considerăm un păcat a pune sub tăcere vreo întâmplare minunată din viaţa cuviosului Antonie, în care evident s-a 
manifestat puterea rugăciunilor lui. De asemenea, se poate vorbi despre îndrumarea spre mântuirea sufletească a 
celor apropiaţi în cazul în care oamenii credincioşi erau supuşi atacurilor din partea duşmanilor. 
Tânăra şi evlavioasa P. (astăzi călugăriţă în mănăstirea de maici T-skoi) era chinuită de o ispită asemănătoare cu cea 
a Sf Mucenite Iustina. 



Aceasta era urmărită de un om, care, văzând că toate eforturile lui de a provoca în ea dragoste reciprocă sunt 
zadarnice, a mers la o vrăjitoare şi cu ajutorul ei a început să o vrăjească. Fiind anunţată din timp printr-o servitoare 
credincioasă şi începând să simtă în ea acţiunea forţei vrăjmaşe, această tânără, în afară de Dumnezeu nu a putut să 
caute ajutor nicăieri, deoarece nu avea cunoştinţe printre persoanele cu viaţă duhovnicească. într-o noapte, 
servitoarea pomenită mai înainte a avut un vis în care un călugăr de statură înaltă a intrat în camera stăpânei ei şi a 
îmbrăcat-o în veşminte călugăreşti. In scurt timp după acest vis, rudele apropiate ale tinerei, care niciodată nu 
primiseră un călugăr în casa lor, pe neaşteptate şi-au exprimat dorinţa de a face cunoştinţă cu cuviosul Antonie şi în 
aceeaşi zi seara, prin deosebita rânduială a Voii Divine, părintele Antonie, fără să fi fost invitat, a vizitat această 
familie, deşi nu făcuseră cunoştinţă mai înainte. Această vizită a fost foarte importantă. In timpul ei s-a arătat şi voia 
lui Dumnezeu cu privire la această familie şi acţiunea diavolilor şi puterea spirituală a părintelui Antonie. 

Iată ce se ştie cu adevărat despre acest lucru. Cum a intrat în casă stareţul, mulţimea de diavoli pe care părintele 
Antonie o vedea a năvălit asupra lui cu ocări şi ameninţări, interzicându-i să păşească înăuntru. Insă stareţul nu s-a 
temut de ameninţările vrăjmaşilor, a chemat în ajutor numele lui Dumnezeu cu smerenie şi Dumnezeu a alungat 
diavolii. Când părintele a intrat, toţi au observat că o paloare ca de mort i-a acoperit faţa. Servitoarea aceea, 
văzându-1 pe stareţ, a recunoscut că pe el 1-a văzut în vis. Tânăra P. de la prima vedere a simţit către părintele 
Antonie o deplină atracţie sufletească şi încredere şi s-a hotărât să-i descrie în scris istoria întregii sale vieţi. Stareţul 
a înţeles că singura cale de mântuire pentru această tânără este să se îndepărteze într-o mănăstire, însă despre acest 
lucru părinţii ei nici nu au vrut să audă. Părintele Antonie a considerat că e inutil să încerce să-i convingă şi de aceea 
a început numai să se roage pentru izbăvirea tinerei P. de vrăjmaşii care o înconjurau. 

Prin scrisorile lui o întărea în chinurile provocate de puterea nevăzută a diavolilor, îndreptaţi către ea de vrăjitor. 
După câtva timp, părintele Antonie a sfătuit toată familia tinerei să meargă la mănăstirea unde trebuia să se 
săvârşească tunderea în monahism a câtorva persoane. Această propunere a fost acceptată şi prin rugăciunile 
cuviosului Antonie, ceremonia călugăririi i-a făcut o impresie atât de adâncă mamei tinerei P., încât la ieşirea din 
biserică, pe neaşteptate, şi-a dat consimţământul pentru ca fiica ei să intre în mănăstire. Tânăra P., cu mare bucurie 
şi mulţumire faţă de Dumnezeu s-a grăbit să se folosească de bunăvoinţa mamei şi a intrat în mănăstirea T-skoi, 
unde se află şi azi. Cu toate acestea, vrăjitorul se lăuda că şi din mănăstire o poate scoate. într-adevăr, tânăra 
călugăriţă a continuat să simtă în ea acţiunea forţei vrăjmaşe, neavând pace nici ziua, nici noaptea. Şi iarăşi a găsit 
întărire în rugăciunile şi sfaturile părintelui egumen Antonie. 

Fiind izbăvită complet de chinurile ispitei vrăjmaşului, tânăra nevoitoare a primit prin rugăciunile marelui sfânt 

contemporan numele celui care e respectat până la marginile Rusiei şi peste hotarele ei, al Mitropolitului Filaret al 

Moscovei. 

Odată el i-a apărut în vedenie în vis tinerei P. citind psalmul 16 şi i-a poruncit să zică după el toate stihurile acelui 

psalm. 

Apoi i-a dat poruncă să citească zilnic acest psalm. După ce s-a sculat, a simţit că ispita care o chinuise mulţi ani a 

plecat cu totul de la ea. 

C. învăţăturile 

Mulţi pictori II înfăţişează în icoane pe Hristos, însă puţini reuşesc să-L picteze cât mai potrivit. Creştinii, în 
general, sunt însufleţiţi de icoana lui Hristos, iar cel care este blând, cu inimă smerită şi ascultător, acela seamănă 
mai mult cu Hristos decât toţi. 

Nu trebuie să cereţi cu insistenţă egumenului: dacă de prima dată vă spune: „Domnul să vă binecuvânteze!", atunci 
cu mulţumire mergeţi în numele Domnului. Iar când auziţi: „De ce?" supuneţi-vă în duh paşnic şi nu căutaţi voia 
voastră. Dacă smulgeţi acordul stareţei, atunci negreşit urmează ispita. 

Trebuie să vă feriţi să cârtiţi împotriva lui Dumnezeu, şi să vă temeţi de aceasta ca de moarte, căci Domnul 
Dumnezeu, prin marea lui bunătate, îndelung rabdă toate greşelile noastre. Cârteala noastră nu atrage bunătatea Lui. 
Ascultările şi pravilele nu le faceţi fără încuviinţarea părintelui duhovnic. O singură metanie cu sfatul lui vă aduce 
mai mult folos decât o mie de metanii făcute de capul nostru. 

Fariseul se ruga şi postea mai mult decât noi, însă fără smerenie toată truda lui a fost în zadar. De aceea sârguiţi-vă 
cel mai mult spre smerenie, care de obicei se naşte din ascultare care vă copleşeşte. 



în orice necaz şi în boală şi în sărăcie şi în strâmtorare şi în nepricepere şi în toate neplăcerile e mai bine să gândiţi 
şi să vorbiţi cu sine mai puţin şi prin rugăciune, deşi scurtă, să vă apropiaţi de Hristos Dumnezeu şi de Preacurata 
Lui Maică, pentru că aşa va fugi duhul tristeţii amare, iar inima se va umple de nădejde în Dumnezeu şi de bucurie. 
Blândeţea şi smerenia inimii sunt virtuţi fără de care nu numai împărăţia Cerească nu o moştenim, dar nici pe 
pământ nu suntem fericiţi, nici linişte sufletească nu avem. 

Să învăţăm să ne mustram pentru toate în minte şi să ne judecăm pe noi, nu pe alţii, căci cu cât suntem mai smeriţi, 
cu atât creştem mai mult; Dumnezeu îi iubeşte pe cei smeriţi şi revarsă pestei ei darul Său. 
Ca şi cum nu te-ar fi lovit necazul, ca şi cum nu ţi s-ar fi întâmplat nici o nenorocire, să spui: „Eu rabd acestea 
pentru Iisus Hristos!". Numai dacă spui acest lucru îţi va fi mai uşor. Căci numele lui Iisus Hristos e puternic. 
Datorită Lui, toate necazurile încetează, iar diavolii pier. Se va potoli şi necazul tău; va înceta şi lipsa de curaj când 
vei chema dulcele Lui nume. Doamne, ajută-mi să văd păcatele mele; Doamne, dă-mi răbdare, mărinimie şi 
blândeţe! 

Rugăciunea cuviosului Antonie 

în mâinile marii Tale milostiviri, o, Domnul meu, îmi las sufletul şi trupul bolnăvicios. Tu fii Ajutorul meu şi 
Apărătorul meu în toată viaţa mea, de acum şi până la sfârşit şi în toate. Atât în bucurie, cât şi în tristeţe, în fericire 
şi în nefericire, în boală şi în sănătate, în viaţă şi în moarte - în toate să fie cu mine voia Ta cea sfântă, atât în cer cât 
şi pe pământ. Amin. 

VII. CUVIOSUL STAREŢ ILARION 

(1805-1873) (18 septembrie) 

E mai folositor să recunoşti că eşti în 
toate vinovat şi ultimul dintre toţi, 
decât să alergi către autojustificare 
(decât să-ţi găseşti scuze). 

A. Viaţa 

Cuviosul Ilarion, în lume Rodion Nichitici Ponomarev, s-a născut în noaptea de Paşti din 8 spre 9 aprilie 1805, în 
Kliuceah. Părinţii erau Nichita Filimonovici şi Eufimia Nichiforovna, stăpâni de iobagi. 

Ziua naşterii stareţului a fost socotită cea de 8 aprilie, închinată cinstirii Sf. Apostol Irodion şi aşa a fost numit şi 
noul născut. Rodion a fost al treilea fiu al Ponomarevilor. După el s-au mai născut încă un fiu şi o fiică, iar aceasta a 
murit, fiind încă mică. Rodion 1-a văzut puţin şi rar pe tatăl său până la vârsta de 15 ani, deoarece acesta era croitor 
şi, în afară de activitatea din oraş, avea multe comenzi şi din partea moşierilor din împrejurimi, unde trebuia să 
meargă des. Supravegherea familiei şi a gospodăriei se afla, în special, în mâinile Eufimiei Nichiforovna. 

Eufimia Nichiforovna era o femeie respectabilă şi cu frică de Dumnezeu şi pe copiii ei i-a educat într-un astfel de 
duh. 

Rodion Nichitici, în copilărie, a fost tăcut, cu o fire blândă. Se juca rar cu cei de vârsta lui, adesea se îndepărta de 
jocurile şi veseliile lor. Odată a încercat să se balanseze pe scândură, unde se distrau ceilalţi colegi, dar n-a avut 
succes. Scândura s-a răsturnat şi Rodion s-a lovit; a rămas pentru totdeauna cu cicatrice la degetul mijlociu al mâinii 
drepte. Asemenea lovituri au dus mai târziu la o sănătate şubredă. Cei mai mari îl tachinau pe Rodion pentru 
neîndemânarea lui. Văzându-1 concentrat şi neînţelegând unde se îndreaptă gândurile tânărului, mulţi dintre cei ai 
casei îl tratau cu nepăsare şi răceală; el nu a fost răsfăţat, cu duioşie şi atenţie, iar acest lucru 1-a făcut să se 
concentreze cât mai mult în el însuşi. Fără îndoială, Dumnezeu Se hotărâse asupra lui pentru un ţel bun şi înţelept; 
în acest fel a educat şi a pregătit în el un viitor propovăduitor şi împlinitor al învăţăturilor sfinte. 

în anul 1820, Rodion s-a mutat cu familia sa în judeţul Novohoperski, gubernia Voronej, unde a locuit până la 
vârsta de 20 de ani. A fost un ajutor folositor pentru tatăl său, deoarece s-a deprins treptat cu meseria de croitor. 
Tatăl nu vroia ca el să înveţe această meserie şi nici mama lui nu dorea acest lucru. Ea i-a prevestit încă de la 
împlinirea vârstei de 17 ani că va fi călugăr. Tânărul dorea să se ocupe cu meşteşugul tatălui, deoarece încă din 
copilărie a simţit în el năzuinţa de a intra în mănăstire şi se gândea că acolo, în mănăstire, această ocupaţie îi va 



prinde bine. în zilele de sărbătoare el mergea împreună cu familia la biserică, la Liturghie. De două ori a mers în 
pelerinaj la Lavra din Kiev. 

Conform cu înclinaţia lui Rodion spre însingurare, desfătarea lui preferată în Novohopersk era vânătoarea. Pentru a 
învăţa mai bine meseria de croitor, Rodion s-a hotărât să plece la Moscova. Plecând din Novohopersk pe 2 
decembrie în anul 1824, Rodion a ajuns la Moscova. Despre şederea lui la Moscova stareţul a povestit următorul 
lucru: „In Moscova nu mi-a fost uşor la început. Sosind fără mijloace de trai, fără bani, m-am străduit mult spre cele 
de trebuinţă; mi-am căutat o locuinţă, însă nimeni nu m-a primit. In general mi-a fost dat să suport în Moscova 
multe necazuri, lipsuri şi ispite". 

A căutat câţiva croitori, însă din cauza eforturilor intense şi a diverselor necazuri nu a mai putut să lucreze şi s-a 
îmbolnăvit: „Sărăcia şi boala de piept m-au scăpat de multe vicii şi m-au ajutat să-mi menţin direcţia cucernică a 
gândurilor. însă, în cele din urmă, am observat că gândurile mele, din cauza ispitelor necontenite, au început să 
slăbească în evlavie şi eu, cunoscând îndeajuns meseria, am hotărât să plec din Moscova acasă". 
După ce a stat trei ani şi jumătate în Moscova, Rodion s-a întors acasă şi apoi s-a mutat cu familia în Saratov în anul 
1829. Acolo Ponomarevii şi-au deschis propriul atelier şi o cooperativă de producţie. 

în perioada în care a stat la Saratov lui Rodion i s-au făcut două propuneri de căsătorie, însă în planurile lui 
Dumnezeu era altceva hotărât dinainte. Acele propuneri nu au fost onorate: una, datorită acţiunii deosebite a voii lui 
Dumnezeu pentru că tânăra a murit pe neaşteptate după o boală scurtă; iar cealaltă, datorită refuzului pe care 1-a 
manifestat însuşi Rodion. 

Condiţiile de viaţă religioasă din această localitate în care Rodion se mutase, au avut o influenţă însemnată pentru 
îndreptarea vieţii lui interioare. Oraşul fusese invadat de rascolnicii tuturor sectelor şi erau mulţi de alte credinţe: 
catolici, luterani, evrei, chiar şi închinători la idoli. Câteva persoane deosebite şi-au îndreptat eforturile împotriva 
dezbinării. La cercul acestor luptători împotriva dezbinării a aderat şi Rodion Nichitici. El a găsit pentru sine în 
acest domeniu un câmp larg de activitate, în care a avut necazuri şi amărăciuni. 

Printr-o încurcătură, a fost chemat împreună cu tovarăşii lui de luptă la judecată. A fost eliberat numai după ce i s-a 
dat un canon greu de penitenţă pentru suflet, pe 40 de ani. în acest fel, prin necazurile şi ispitele pe care le-a îndurat, 
voia lui Dumnezeu 1-a educat pe viitorul învăţător şi stareţ. 

Activitatea misionară a lui Rodion Nichitici a avut, prin binecuvântarea lui Dumnezeu, rezultate bune. I-a întors la 
sânul Bisericii mame pe cei mai mulţi care se rătăciseră şi îşi uciseseră sufletele. 

între timp, studiul atent al Bibliei şi al scrierilor Sfinţilor Părinţi experimentat în viaţă, au deschis treptat sufletul 
delicat al lui Rodion Nichitici şi a înţeles că deşi în viaţa lumească se ocupa cu lucruri duhovniceşti şi se dedicase 
credinţei în Hristos, totuşi, exista pe pământ şi o altă viaţă, mai bună şi mai înaltă decât cea pe care a trăit-o el până 
atunci. Aceasta era viaţa monahală şi dorinţa puternică pentru ea, pe care a recunoscut-o în el încă din copilărie, s-a 
accentuat şi mai mult. Ca să se apropie mai mult de ce-şi dorea şi să se lămurească la care din mănăstiri să se ducă, 
Rodion Nichitici a petrecut o parte din anul 1837 şi tot anul 1838 vizitând cea mai mare parte din mănăstiri. 

A fost în Sarov la mănăstirile Suzdalsk, Rostovsk, Belozersk, Tihvinsk, Ladojsk, Oloneţki, Soloveţki, Moscova, 
Voronej, Kiev, Poceaev, la schiturile Sofroniev, Glinsk, Plosceansk. Şi, în cele din urmă, sufletul lui a încetat să mai 
caute, deoarece a găsit în Pustia Kozelsk schitul Optina, care i s-a părut lui a fi desăvârşit. La începutul şederii sale 
în schit, Rodion Nichitici a trăit alături de chilia marelui om duhovnicesc, fostului egumen al mănăstirii Valaam, 
părintele Varlaam, care vieţuia acolo „spre a muri în pace". 

Schimnicul Ilarion mai târziu şi-a amintit cu dragoste şi recunoştinţă de egumenul Varlaam şi de influenţa 
binefăcătoare pe care au avut-o sfaturile acestuia asupra lui şi de exemplele lui de puternică trezvie şi nevoinţă atât 
de importante mai ales pentru tinerii începători. 

Rodion Nichitici a povestit mai târziu: „Dacă se întâmpla să mergi la el şi începeai să-i transmiţi: părinte, am auzit 
aceasta, am văzut aceasta", egumenul răspundea: «Ce foloase reies din aceasta? Mai bine nu vezi şi nu auzi nimic; 
sârguieşte-te numai să-ţi verifici gândurile şi inima». Astfel de observaţii corespunzătoare au însemnat pentru 
Rodion Nichitici unul dintre mijloacele deprinderii lui cu viaţa monahală. Nevoitorul rugăciunilor şi al tăcerii, 
stareţul Varlaam a murit în pace pe 26 decembrie, anul 1849. După ce stareţul Antonie a fost mutat la 
Maloiaroslaveţki (1 decembrie 1839), în locul lui a fost numit duhovnicul obştii, schimnicul Macarie. Rodion 
Nichitici a fost ales ca ucenic în chilia acestuia şi în această ascultare faţă de stareţul Macarie a trăit timp de 20 de 
ani, până la fericitul său sfârşit care a avut loc pe 7 septembrie, anul 1860. 



Ca şi ceilalţi fraţi, Rodion Nichitici se spovedea cuviosului Macarie şi împreună cu acesta, mergea zilnic la cuviosul 
Leonid din mănăstire ca să-şi mărturisească gândurile. Lecţiile smereniei, dragostei şi blândeţii, Rodion Nichitici le- 
a primit de la cuviosul Leonid până când acesta a murit. Pentru că în lume s-a îngrijit de problemele credinţei şi 
evlaviei, fiind un exemplu şi învăţător pentru mulţi, Rodion Nichitici a început de acum încolo nevoinţa grea a 
curăţirii inimii de cele mai subtile acţiuni interioare ale iubirii de sine, ale trufiei şi ale celorlalte patimi. Pentru acest 
lucru a luat asupra lui crucea ascultării, predându-şi pe deplin voinţa şi gândurile în supunerea faţă de părintele 
duhovnic, învăţătorul său modest. 

învăţăturile stareţului Macarie, viaţa şi activitatea lui au pătruns adânc în inima tânărului călugăr şi i-au fost de folos 
pentru începutul său de ocârmuitor în îndelungata viaţă monahală. 

Stareţul Macarie se purta cu începătorii aspru, serios şi îi educa pe fraţi în duhul ascultării necondiţionate. Nu-1 lăsa 
pe nici unul nepedepsit chiar şi când în cea mai neînsemnată întâmplare nu asculta de stareţ. 

După cum relatează cuviosul Ilarion, el se străduia să „păstreze pacea între ucenici; se îngrijea să-i înveţe dragostea 
către aproapele şi să-i deprindă să suporte necazurile cu răbdare". In afară de ascultările pe care cuviosul Ilarion le 
ducea ca ucenic în chilia stareţului, privind trebuinţele personale şi liniştea stareţului - mai avea şi alte ascultări, 
care îi dădeau cuviosului Ilarion ocazia şi posibilitatea de a vedea şi asculta multe lucruri care nu puteau fi auzite şi 
văzute de alţii. Cu răbdare şi dragoste a dus multe alte ascultări. Din ziua stabilirii sale în schit şi până la primirea 
funcţiei de ierodiacon, care a avut loc după 12 ani (1839-1852), Ilarion s-a ocupat cu trebuinţele obştii - şi cu 
gospodăria, a fost şi grădinar, şi pomicultor, a preparat cvas şi a copt pâine, s-a ocupat cu albinăritul. Nu mai 
socotim celelalte domenii ale gospodăriei în care a avut ascultări temporare sau permanente. 

Această realitate exterioară a vieţii de nevoitor a cuviosului Ilarion era evidentă pentru toţi, însă nevoinţele şi 

realizările vieţii interioare erau ascunse în Dumnezeu. Ele aveau totuşi, un cunoscător experimentat şi atent; erau 

cercetate cu înţelepciune sfântă de către învăţătorul care a şi mărturisit acest lucru, de fericitul stareţ Macarie. 

Acesta, în ultimele zile înainte de a muri i-a predat cuviosului Ilarion şi unui alt ucenic al său, schimnicului 

Ambrozie, continuarea ocârmuirii duhovniceşti, încredinţându-le îndrumarea spirituală a multor fii duhovniceşti de- 

ai lui. 

Primind de la stareţul său această ascultare, cuviosul Ilarion a dus-o până în ultimele zile ale vieţii sale - până în 18 

septembrie 1873. 

Fiind mult timp cel mai apropiat ucenic al cuviosului Macarie, cuviosul Ilarion a devenit stareţul schitului şi 

duhovnicul obştii după 2 ani şi jumătate de la moartea cuviosului Macarie. S-a străduit ca atât în administrare, cât şi 

în ocârmuirea duhovnicească să menţină acele rânduieli care au fost stabilite de învăţătorul său drag. 

De cinci ori pe an, în toate posturile, îi spovedea pe toţi cei care veneau la el - spovedania nu era generală, ci punea 
întrebări fiecăruia din cei care i se spovedeau, cerând amănunte despre interesele acestuia până ajungea la cele 
despre viaţa şi structura interioară. Fiecare, după trebuinţă, primea învăţătură pentru mai departe. Neţinând cont de 
greutăţi şi de sănătatea şubredă, stareţul stătea în picioare la toate slujbele bisericeşti şi în special, la cele foarte 
lungi din prima şi a şaptea săptămână a Postului Mare. După ce termina de spovedit obştea, începea cu persoanele 
de sex feminin. Veneau la el surorile de la grajdul mănăstirii, călugăriţe sau mirence, toate spre a-şi mărturisi 
păcatele. Adesea spovedania ţinea până la citirea rugăciunii „înainte de culcare". In zilele de sâmbătă dinaintea 
sărbătorilor veneau pentru spovedanie ieromonahi şi ierodiaconi, la rând. 

îndeosebi după masa de seară călugării mai bătrâni sau cei care aveau vreo trebuinţă deosebită aproape zilnic 
veneau la stareţ, după rânduiala stabilită, pentru a-şi curăţa conştiinţa prin mărturisirea gândurilor şi pocăinţă. De 
asemenea veneau pentru a fi primiţi de stareţ sub îndrumarea lui duhovnicească şi să le dea sfaturi potrivite cu 
structura fiecăruia. în cea mai mare parte, stareţul nu vorbea de la sine, ci arăta cuvinte şi exemple din Sfânta 
Scriptură sau din scrierile Sfinţilor Părinţi sau amintea ceea ce spunea, sfătuia sau poruncea stareţul Macarie în 
cazuri asemănătoare. Cuvintele de învăţătură ale stareţului Ilarion erau scurte, clare, simple şi aveau putere de 
convingere, deoarece el însuşi îndeplinea mai întâi ceea ce îi sfătuia pe fraţi şi trecuse prin întâmplări şi experienţe 
diferite, putând să dea învăţături corespunzătoare fraţilor. 

Deşi se ocupa cu fraţii din mănăstire, stareţul nu refuza nici unul din vizitatorii străini, care veneau să vorbească cu 
el despre problemele lor sufleteşti. De fiecare dată, la el intrarea era liberă şi pentru cunoscuţi şi pentru necunoscuţi, 
şi pentru bogaţi şi pentru săraci şi pentru apropiaţi şi pentru cei de departe, şi pentru monahi şi pentru mireni. 
Stareţul îi primea pe toţi şi era cu toţi deopotrivă amabil, şi atent. Pe bărbaţi îi primea în chilia lui de oaspeţi, iar pe 



femei le primea în aşa-zisa „hibarcă", o clădire separată, alcătuită din tindă şi o chilie mică, cu o singură fereastră, 
cu intrare separată din afară, lângă porţile schitului. 

In colţişorul din tindă, înaintea icoanelor Mântuitorului Hristos şi a Sfântului Apostol Petru stătea o candelă, o 
cruce, un îndrumar pentru spovedanie şi un epitrahil pentru cei care doreau să se spovedească. 

Mulţi dintre vizitatori veneau la schit pentru a împărtăşi stareţului Ilarion problemele lor sufleteşti ca unui învăţător 
experimentat. După salutul obişnuit stareţul, prin întrebări iscusite, îl provoca pe vizitator să explice deschis ţelul 
vizitei sale şi ca să înţeleagă situaţia sufletească a aceluia. Când considera că e necesar, îi recomanda vizitatorului să 
se pregătească pentru curăţirea conştiinţei lui prin spovedanie. Pentru acest lucru era nevoie de nu mai puţin de 3 
zile ca să-şi cerceteze toată viaţa dinainte, începând cu vârsta de 7 ani, să-şi amintească şi să-şi redescopere mai ales 
păcatele uitate, pentru care nu a făcut pocăinţă şi în care deseori se ascunde cauza bolii sufleteşti. Dacă vizitatorul, 
din anumite motive, nu atingea acest scop, stareţul însuşi la spovedanie, prin întrebări iscusite, îşi dădea seama cum 
stăteau lucrurile şi îl provoca pe vizitator să-şi aducă aminte păcatul pentru care nu s-a căit şi care îi intrase în 
obişnuinţă datorită neatenţiei. 

Trezind conştiinţa şi mâhnirea pentru păcate, uneori, stareţul, după măsura şi importanţa lor, îi dădea celui pocăit 
canon, potrivit cu felul de viaţă, profesia, situaţia, ocupaţia, sănătatea, vârsta vizitatorului. Trebuia ca cel ce se 
pocăieşte să îndeplinească acel canon cu exactitate şi fără întrerupere. 

Canonul (epitimia) consta în rugăciuni, canonul de pocăinţă, citirea catismelor, metanii, fapte de milostenie, iertarea 
jignirilor şi ocărilor, împăcarea cu cei supăraţi, înapoierea datoriilor sau a celor însuşite pe nedrept, renunţarea la tot 
ce era necuviincios pentru un creştin, la distracţii şi plăcere, la trecerea zadarnică a timpului şi altele. După 
spovedanie dădea voie la primirea Sfintelor Taine. 

Mulţi dintre aceia care dobândeau la spovedanie un însemnat folos sufletesc, continuau şi după aceea să trăiască 
după învăţăturile stareţului, izbăvindu-se de bolile sufleteşti. Astfel, prin rugăciunile stareţului, trăiau cu evlavie şi 
fericire şi îl păstrau ca duhovnic şi învăţător permanent. De asemenea, la stareţ veneau mulţi care sufereau cu nervii 
sau aveau alte boli sufleteşti şi pe care îi vindeca în chip minunat cu puterea darului care sălăşluia în el. 
In afară de legăturile bazate pe discuţii verbale, mulţi oameni se adresau în scris. In acest fel, ultimul deceniu din 
viaţa lui activă şi multroditoare, cuviosul Ilarion şi 1-a petrecut nu în linişte şi odihnă, ci în activităţi neîntrerupte atât 
externe, cât şi interne. 

După moartea stareţului său a rămas principalul ascultător şi împlinitor al sfaturilor acestuia şi al învăţăturilor 
înţelepte primite de la el. Cuviosul Ilarion a fost şi continuatorul activităţii de constructor a stareţului său. După 
moartea cuviosului Macarie, a participat activ la reconstruirea bisericii schitului. Ultima încercare la care a fost 
supus stareţul cu voia lui Dumnezeu spre a ajunge la măsura desăvârşită a vârstei sale duhovniceşti a fost o boală 
grea, care a ţinut aproape doi ani. Multe greutăţi a îndurat stareţul în această încercare nouă şi dureroasă a forţelor 
duhovniceşti, sporind şi înmulţind talanţii daţi de Dumnezeu. In timpul bolii, stareţul nu i-a cerut lui Dumnezeu să-1 
uşureze prin îndepărtarea ispitei, ci să-i dea răbdare Tatăl Ceresc în această încercare. Stareţul i-a primit pe doctori, 
fiind constrâns numai de dragostea către fiii săi duhovniceşti şi s-a supus dorinţei şi sârguinţei lor. 

Având smerenie din belşug, mult păcătosul înaintea Tatălui său Ceresc se considera demn de pedeapsa pomenită de 
prea înţeleptul Iisus Sirah: „Cel care păcătuieşte împotriva Ziditorului său, să cadă în mâinile doctorului" (Sirah, 38, 
15). Cei care l-au văzut pe stareţul Ilarion pe patul în care a zăcut înainte de moarte au fost martorii înaltei lui 
răbdări, blândeţii şi smereniei la care nu mulţi ajung pe pământ. In decursul bolii, stareţul a fost de două ori (13 
martie 1872 şi 25 iunie 1873) uns cu Sfântul Mir şi s-a împărtăşit des cu Sfintele lui Hristos Taine. 

De pe 17 august, în ultimele 33 de zile din viaţa lui, s-a împărtăşit zilnic cu Sfintele Taine. Ultimele 4 săptămâni 
stareţul le-a petrecut chinuindu-se zi şi noapte, fără somn. Nu avea nici posibilitatea de a se mişca în vreun fel pe 
fotoliu, căci i se ridica apa în piept şi nu-i permitea să stea culcat. Până în ultimele zile ale vieţii, stareţul şi-a 
îndeplinit toate pravilele de rugăciuni stabilite în schit spre a fi făcute de fiecare în chilie. In mod egal s-a îngrijit şi 
de pravila pentru împărtăşanie. Pe 18 septembrie, ascultând pentru ultima dată rugăciunile de dimineaţă şi primind 
la prima oră a dimineţii Sfintele Taine, pe la ceasul 6 dimineaţa, stareţul Ilarion şi-a încetat nevoinţa. Se afla în 
deplină cunoştinţă când i-a venit sfârşitul liniştit, binecuvântat. Cuviosul s-a îndreptat în fotoliu şi după câteva 
răsuflări uşoare, neprivind nici în dreapta nici în stânga, şi-a dat duhul în mâinile lui Dumnezeu („Biografia 
stareţului schitului Optina, ieroschimonahul Ilarion, anul 1897"). 



B. Minunile 

Darul vindecării 

La cuviosul Ilarion veneau mulţi, care sufereau cu nervii sau aveau boli sufleteşti care, de obicei, se numesc 
„stricăciuni". Cuviosul Ilarion era ferm convins că pocăinţa complet sinceră, iertarea tuturor jignirilor şi împăcarea 
cu cei potrivnici era cel mai bun medicament pentru bolile sufleteşti. Căci cauza unor asemenea boli cel mai des 
este duşmănia fără împăcare, dezbinarea familiei şi păcatele grele pentru care nu s-a făcut pocăinţă. 

Aceste cauze diferite ale bolnavilor, stareţul le recunoştea fără greutate prin întrebările iscusite pe care i le punea 
celui bolnav. Prin diferite căi ştiute numai de el şi prin ajutorul lui Dumnezeu îi vindeca, cu darul Tainei Pocăinţei. 
Stareţul îi arăta celui bolnav nu cauza închipuită, ci pe cea adevărată a bolii şi îi trezea conştiinţa, îndemnându-1 la 
pocăinţă şi la mâhnire, pentru păcatele sale. Dacă bolnavul îi spunea că cineva anume este cauza bolii lui şi că 
adesea îl chinuie nervii, stareţul Ilarion îl sfătuia atunci să-şi ceară iertare de la acea persoană dacă mai este în viaţă, 
iar dacă a murit să se împace cu ea, făcându-i la mormânt o panihidă pentru a se odihni în pace. De asemenea, să o 
pomenească la proscomidie şi să se roage acasă, făcând pocăinţă şi primind canon şi să pună început bun vieţii. In 
afară de aceste sfaturi, le mai dădea pentru acasă apă sfinţită, sfântul artos şi untdelemn din candela care ardea la 
mormintele stareţilor Lev şi Macarie. 

Odată, stareţul, contrar obiceiului, a zăbovit mult înainte de a ieşi din hibarca unde spovedise femeile; îl aşteptau 
mulţi vizitatori, bărbaţi şi femei. Aceştia au mers să afle cu cine se ocupă stareţul acolo şi au aflat că în acel moment 
se găsea la el o femeie bolnavă sufleteşte, care se spovedea. Stareţul a obligat-o să-şi facă semnul crucii şi să-şi 
mărturisească păcatele, însă ea s-a împotrivit cu tărie şi nu a vrut să le spună. Ţipa şi îl ocăra pe stareţ cu cuvinte 
grosolane şi necuviincioase. 

Cuviosul Ilarion, fără să acorde atenţie chinului ei, s-a străduit să o aducă în deplină cunoştinţă şi să o determine să 
se pocăiască pentru acel păcat din cauza căruia suferise puternic. în cele din urmă, după multe eforturi, femeia 
bolnavă şi-a venit în simţiri, a mărturisit totul, s-a pocăit şi a făgăduit să împlinească tot ce a sfătuit-o stareţul. La 
plecare, stareţul i-a dat artos sfinţit şi apă sfinţită. 

O ţărancă de 40 de ani, din judeţul Odoevsk, vizitând des mănăstirea, a povestit că în decursul a multor ani, a suferit 
puternic din cauza crizelor care erau însoţite de convulsii, spasme şi ţipete pe diferite voci. In stare de criză, ţipa 
neîncetat, se chinuia şi manifesta o putere nefirească, încât nu puteau s-o ţină câţiva bărbaţi. Auzind multe lucruri 
despre cuviosul Ilarion, a plecat către el, după ajutor. Ca întotdeauna, şi în acest caz, stareţul a spovedit-o de toate 
păcatele, în special de cele pentru care nu se pocăise şi astfel, prin puterea binefăcătoare a tainei pocăinţei, ea a 
primit prin stareţ vindecare completă. Nu a mai avut crize şi s-a făcut sănătoasă şi s-a liniştit, fiind adânc 
recunoscătoare pentru ajutorul primit. In anul 1877, încă mai trăia şi o cunoşteau personal mulţi fraţi. 

Izbăvirea de la sinucidere 

Un anume negustor, vânzător din Nijni, de vârstă mijlocie, neînsurat, suferea de câţiva ani de o boală care nu-i 
dădea pace. După cum a afirmat el însuşi, avea senzaţia că cineva îi şopteşte în gând să se sinucidă. Când mergea în 
apropierea apei, vocea îi şoptea: „De ce să trăieşti mai mult pe lume? Ineacă-te!". Dacă vedea un foc, vocea îl 
îndemna să se arunce în foc. Dacă vedea un cuţit sau vreun alt instrument ascuţit, vocea îl îndemna să se înjunghie, 
ca şi cum nu mai avea de ce să rămână în lume. Slăbit, istovit, cu ochii duşi în fundul capului din cauza bolii 
sufleteşti, el a venit împreună cu mama sa la mănăstire. A mers la stareţ şi când a fost întrebat din ce cauză suferă, a 
explicat că, după convingerea lui, s-a îmbolnăvit din cauză că în copilărie, pe când avea doar doi ani, mama lui 1-a 
blestemat. 

Stareţul s-a îngrijit mult timp de el, i-a pus întrebări amănunţite despre ce a considerat că e necesar şi şi-a dat seama 
că pricina bolii nu este aceea pe care i-o spusese, ci alta. Boala îi fusese trimisă ca pedeapsă pentru părerile greşite 
pe care le avea cu privire la mama lui. Mama aceluia era o bătrânică bună şi îl iubea foarte mult, dorindu-i tot 
binele, iar el se gândea că 1-a făcut nefericit toată viaţa. Mult timp nu a fost de acord cu părerea stareţului. In cele 
din urmă, la spovedanie, stareţul, cu ajutorul lui Dumnezeu, 1-a determinat să părăsească părerea greşită despre 
blestemul mamei lui şi, în schimb, să se smerească înaintea ei şi cu sentimentul căinţei să o roage să-1 ierte pentru că 
a gândit rău despre ea. împlinind învăţăturile stareţului, s-a învrednicit de primirea Sfintelor Taine şi s-a arătat 
stareţului înnoit, liniştit şi fericit. 



Nu mai auzea îndemnurile spre moarte; conştiinţa lui s-a împăcat. Iar sufletul, sfinţit prin tainele pocăinţei şi 
împărtăşaniei, s-a întors către o viaţă luminoasă. Inapoindu-se în Nijni, şi-a continuat viaţa după învăţăturile 
stareţului. 

Un negustor din judeţul Bogorodiţki, gubernia Tulsk, de 35 de ani, rezonabil, suferea de mai mult de doi ani de o 
boală sufletească: i se părea că toţi îşi bat joc de el şi de activităţile lui şi că anumiţi oameni necunoscuţi îl urmăreau 
oriunde se ducea şi intenţionau să-i distrugă viaţa. Aceste gânduri nu-i dădeau pace nici ziua, nici noaptea şi de 
câteva ori i-a venit şi gândul sinuciderii şi a început să provoace teamă în toată familia sa. După convingerea 
mamei, I. V. a mers la mănăstire. M. i-a explicat stareţului Ilarion situaţia lui. Stareţul s-a îngrijit de el de câteva ori 
şi a văzut că are un păcat ascuns pe care nu 1-a mărturisit duhovnicului deoarece se îndoia că ar putea fi iertat. 
Cuviosul 1-a convins că nu există păcat care să nu fie iertat de iubirea de oameni a lui Dumnezeu dacă se face 
pocăinţă pentru el. Negustorul a căpătat prin spovedanie linişte şi primind încuviinţare, s-a învrednicit de 
împărtăşirea cu Sfintele Taine. După dezlegare, stareţul i-a spus: „Mergi cu Dumnezeu; acum nu te vor mai urmări", 
într-adevăr, aşa a fost. I. V. s-a însănătoşit complet după boala cea grea. 

Vindecarea nebuniei 

Un negustor din judeţul Novosilsk avea de doi ani boala nebuniei, care nu-i dădea pace nici un minut şi îl ducea 
până la inconştienţă. I se părea că este urmărit din toate părţile, că vor să-1 lege şi să-i distrugă viaţa. De aceea, nu 
mai era în stare să se ocupe de treburile negustoreşti. A. E., cu privirea rătăcită, fugea de oameni şi pronunţa cuvinte 
nesăbuite. Cei ai casei se temeau ca într-o criză de nebunie să nu-şi ia viaţa. Soţia lui era neliniştită mai mult decât 
toţi din cauza acestei boli şi, în cele din urmă, s-a hotărât să-1 ducă la schitul Optina. Ajunşi la schit, ea i-a explicat 
stareţului boala bărbatului şi i-a cerut ajutorul. Stareţul s-a îngrijit mult de el şi, din întrebări a înţeles că principala 
cauză a bolii era duşmănia şi nesupunerea pe care o avea faţă de tatăl său şi pe care o tăinuia în inima lui. Stareţul 1- 
a convins pe A. E. să lase răutatea şi să ceară iertare tatălui, arătându-i că numai în acest caz poate să primească 
ajutorul lui Dumnezeu şi să se izbăvească de boală. De prima dată bolnavul a fost încăpăţânat, mult timp se 
îndreptăţea pe el, iar pe tatăl său îl învinuia, însă în cele din urmă şi-a manifestat acordul de a împlini tot ce 1-a 
îndemnat stareţul. Stareţul 1-a spovedit, iar bolnavul, după împărtăşirea cu Sfintele Taine a mai stat la schit încă trei 
zile, după care a plecat acasă la tatăl său complet sănătos. Acum, în linişte şi pace sufletească, se ocupă în Moscova 
de treburile lui negustoreşti, mulţumind lui Dumnezeu şi stareţului Ilarion. 

Izbăvirea de frica inconştientă 

Fiul unui negustor din oraşul Belev, pe nume P. M., care se ocupa cu comerţul pe lângă tatăl său, suferea mult de 

indispoziţie sufletească. 

S-a gândit că suferă de frică inconştientă, pentru că adesea lucrurile văzute lui nu i se păreau aşa cum erau ele în 

realitate. In cele din urmă a început să-i slăbească mintea. Ajungând la schit ca să facă ceea ce l-au sfătuit părinţii, 

bolnavul s-a dus la stareţul Ilarion. Stareţul 1-a spovedit şi 1-a ajutat cu sfaturi. Bolnavul a rămas de tot la schit din 

anul 1870 şi trăieşte în el şi azi ca monah, deşi înainte nu-şi dorea şi nici în gând nu avea vreo atracţie spre viaţa 

monahală. 

Bolnavii de nervi sau cu alte boli sufleteşti nu sunt singurii care au primit vindecare de la stareţ prin ajutorul lui 

Dumnezeu; stareţul a acordat ajutorul său multor oameni care se aflau şi în alte situaţii şi împrejurări ale vieţii, când 

cei care veneau la stareţ ajungeau să împlinească cu conştiinţa curată învăţăturile primite de la el. 

Izbăvirea de necredinţă 

Un student la universitatea din Moscova, moşierul, A.P.A. din Tul a ajuns aproape de totala necredinţă în 
Dumnezeu. Fiind în trecere pe la schit, a avut convorbiri lungi cu stareţul. Fiind pline de sinceră simpatie şi bunătate 
sufletească, cuvintele stareţului l-au mişcat pe tânăr. El a consimţit şi şi-a recunoscut rătăcirea, a petrecut câteva zile 
în schit la propunerea stareţului, s-a spovedit, a făcut pocăinţă, s-a împărtăşit cu Sfintele Taine şi a plecat la 
Moscova ca un creştin credincios şi evlavios. 

Clarviziunea stareţului Ilarion 

Mama unei familii evlavioase (gubernia Tul, judeţul Bogorodiţki), T., care respecta adânc sfaturile stareţului - 
părintelui ei duhovnic, a venit la schit să-i ceară sfatul cu privire la căsătoria fiicei ei. Aceasta e cerută în căsătorie 



de trei tineri, iar ele au hotărât ca alegerea să se facă după cum va sfătui stareţul. Trei zile au tot mers la stareţ, 
dorind să audă ce le va spune. Se părea că stareţul alesese deja unul din cei trei tineri, însă în cele trei zile nu le-a 
arătat hotărârea lui. La întrebarea lor: „Cum ne blagosloviţi, părinte?", a răspuns: „Of, fetiţă, fetiţă! Milă îmi e de 
tine, însă cum să mă port cu tine? Să mai aşteptăm!". In a patra zi le-a spus: „Uite, fetiţă! Când înoţi, înoţi aşa! Eşti 
om dacă traversezi apa înot. E clar că lui Dumnezeu aşa îi place". 

Din aceste cuvinte ale cuviosului Ilarion se subînţelegea că prin căsătorie tânăra va avea parte de multe necazuri. La 
început cuvintele stareţului s-au arătat a fi misterioase, însă, după ce tânăra s-a căsătorit, s-au adeverit. încă din start 
i-a fost foarte greu în familia soţului; a îndurat multe necazuri şi supărări, încât sănătatea ei s-a zdruncinat şi a 
început să slăbească şi sufleteşte. Amintindu-şi cuvintele stareţului, T. s-a întărit cu ele şi a aşteptat să se schimbe 
împrejurările în altele mai favorabile. Situaţia ei grea a continuat încă trei ani. In cele din urmă, totul s-a schimbat 
pe neaşteptate: sănătatea ei s-a îndreptat iarăşi şi de atunci şi până azi trăieşte fericită, binecuvântând amintirea 
stareţului. 

Un tânăr dintr-o familie de negustori a rămas văduv după patru ani de căsnicie şi cei apropiaţi au început să peţească 
o nouă logodnică pentru el. Când fratele lui a plecat la schitul Optina, el 1-a rugat să-i ceară stareţului Ilarion 
binecuvântare pentru a doua căsătorie. Stareţul i-a dat următorul răspuns: „Spune-i fratelui tău să mai aştepte un an, 
apoi să vină la mine şi mai vedem noi". Tânărul nu şi-a făcut timp să se ducă personal la stareţ, a tot amânat, şi între 
timp i-au petit o logodnică. Pentru că nu s-a văzut personal cu stareţul, nu a împlinit sfatul pe care 1-a primit şi s-a 
căsătorit a doua oară. Insă peste trei săptămâni şi jumătate i-a murit şi a doua soţie. După aceea rudele i-au propus să 
se gândească la a treia căsătorie. Atunci a mers personal la schit să ia de la stareţ binecuvântare. Stareţul 1-a primit 
cu simpatie şi i-a spus: „De ce nu ai ascultat? Iată cum ţi-a fost în căsătorie". Petrecând câteva zile la schit, tânărul, 
la spovedanie, şi-a manifestat dorinţa ca în loc de căsătorie să intre în monahism. Stareţul 1-a întrebat dacă i-a apărut 
demult această dorinţă. Acela a răspuns: „De câteva ore". Stareţul a răspuns: „Trebuie, mai întâi, să fii pus la probă 
câtva timp". După ce a încheiat spovedania, zâmbind, a zis: „Hai, vino, vino, te voi îndruma eu". In scurt timp, 
tânărul şi-a părăsit familia şi în anul 1865 a intrat în schit unde şi acum trăieşte ca monah. 

Nepoata protoiereului catedralei din Belevski, Ivan Vasilievici Glagolev, care se afla în relaţie de prietenie cu 
schimnicii Leonid şi Macarie, şi era binefăcătorul mănăstirii de maici din Belevsk (Monografia mănăstirii de maici 
Belevska, anul 1863, p. 97-98) de şase ani trăia în mănăstire ca egumena Paulina, împreună cu nepoata ei, monahia 
M. Slujea la strană pentru că avea o voce plăcută. La un moment dat, două surori din cele care cântau la strană au 
plecat din Belev la una din mănăstirile din Moscova, iar mai târziu au tras-o cu ele şi pe Masa. Insă la Moscova n-a 
avut pace mult timp, conştiinţa ei nu a fost liniştită şi a ajuns la crize de nervi. Câteva surori din Belev i-au cerut 
stareţului să se roage pentru ea. Stareţul a spus că Dumnezeu o va îndrepta şi se va întoarce la obştea dinainte cu 
căinţă. Cuvintele stareţului s-au adeverit: în luna iunie a anului 1871 ea s-a întors la mănăstirea Belevskaia. 

Când a venit la stareţ, în hibarcă era multă lume; a plâns la picioarele stareţului, care a primit-o cu dragoste, ca de 
obicei, şi i-a zis: „Masa, eşti încă vie? Slavă Domnului! Cu adevărat rugăciunea maicii egumene a ajuns la 
Dumnezeu!". Ea i-a spus stareţului: „Milostive părinte! Dacă este şi pentru mine, păcătoasa, milă la Dumnezeu, 
izbăviţi-mă! Toată nădejdea mea după Dumnezeu este în sfinţia voastră şi în rugăciunile sfinţiei voastre, cărora eu 
m-am încredinţat demult". 

Stareţul a spus: „Milostiv e Domnul! Nu deznădăjdui, ai credinţă şi nădejde; să aduci numai pocăinţă sinceră pentru 
tot ce ţi-a împovărat conştiinţa şi cu ajutorul lui Dumnezeu să pui început bun!". Stareţul voia fără amânare să se 
ocupe de sora bolnavă însă ea a mai făcut o criză. Surorile care erau cu ea, crezând că nu-şi va veni în fire curând, i- 
au explicat stareţului că ea are des astfel de crize şi au spus că n-ar fi potrivit ca stareţul să rămână cu ea până în 
ziua următoare. Insă stareţul, care urmărea criza cu atenţie şi preocupare a hotărât să nu amâne. 

El i-a poruncit ucenicului să-i dea apă sfinţită, a binecuvântat-o pe bolnavă şi i-a dat să bea; bolnava a băut şi a 
devenit mai liniştită, iar în cele din urmă s-a liniştit de tot. Trebuia să fi văzut cu câtă căldură sufletească s-a îngrijit 
stareţul de ea. Pentru câteva minute, bolnava a dormit într-un somn uşor. Stareţul i-a poruncit unei surori să aibă 
grijă de ea ca imediat ce-şi revine să se spovedească. Intre timp, el a continuat să primească alte vizitatoare care de 
data aceasta au fost multe. După câtva timp bolnava şi-a revenit. Stareţul părăsindu-le pe celelalte, a întrebat-o: 
„Cum îţi este acum?". Ea a răspuns: „Pentru rugăciunile sfinţiei voastre a trecut aproape totul, numai înaintea 
ochilor văd negru". „Iţi aminteşti totul? Poţi să te spovedeşti?", a întrebat stareţul: „îmi amintesc totul, milostive 
părinte!". Şi i-a cerut, dacă se poate, să se spovedească. Stareţul s-a ocupat de ea timp de 2 ore. După spovedanie a 



mângâiat-o ca pe un copil mic, i-a dat metaniile lui, apă sfinţită şi artos sfinţit. I-a dat, de asemenea, blagoslovenie 
să bea aghiasmă atunci când apare criza. La plecare a binecuvântat-o şi i-a spus: „Să-i mulţumeşti lui Dumnezeu: de 
acum vei fi vie şi dacă s-ar întâmpla să mori, căci milostiv e Domnul, facă-se voia Lui cea sfântă! Să ţii minte că e 
mai bine să fii ucenica ucenicului, decât să trăieşti bazându-te pe mintea ta şi după voia ta" şi, îndreptându-se către 
surorile care o însoţeau, le-a poruncit să nu o părăsească pe cea bolnavă. 

După plecarea bolnavei, stareţul a fost foarte mulţumit pentru faptul că a putut să se pocăiască din toată inima şi a 
zis: „Surorile ei se gândesc că ea nu se află chiar în pericol, însă numai Dumnezeu ştie! Şi cei sănătoşi mor uneori 
dintr-o dată, dar cea bolnavă, aflându-se într-o situaţie aşa de chinuitoare, cu atât mai mult e fără de apărare. Dar nu 
avem de unde să ştim ce ni se poate întâmpla în noaptea ce vine sau în ziua următoare. Dacă se poate numai să îl 
ajutăm pe cel sărman - atunci aşa să fie. In astfel de cazuri nu trebuie să amânăm, ci să ne folosim de fiecare minut, 
ca să nu pierdem sufletul ce caută mântuirea, fără ajutor". 

Intorcându-se în camera de oaspeţi, cea bolnavă le-a spus surorilor: „Prietenele mele! Cât de uşor îmi e în suflet 
acum! Demult n-a mai simţit inima mea păcătoasă o aşa linişte mângâietoare în suflet şi asemenea sentimente 
inexplicabile ca cele pe care le-am simţit când am venit de la părintele stareţ. Slavă lui Dumnezeu pentru toate!". 
Apoi a cerut să i se aprindă candela, a băut aghiasmă, a luat metaniile primite de la stareţ şi s-a aşezat pe pat, 
închinându-se cu semnul Sfintei Cruci. Surorile au lăsat-o şi au plecat să ia masa de seară. După ce au mâncat şi au 
discutat între ele despre schimbarea înduioşătoare, care a avut loc în acea seară în starea bolnavei, s-au întors la ea, 
ca să citească împreună rugăciunile „înainte de culcare". Insă au găsit-o pe Măria dormind somnul de veci. Aflând 
despre sfârşitul ei, stareţul a spus: „Trebuia să vă aşteptaţi la aceasta, deoarece aseară nu am vrut să o las 
nespovedită". Apoi le-a relatat o povestire din Proloage (14 iulie) care spunea că o soră a plecat de la mănăstire în 
lume (în Soluna) şi după o perioada în care a dus o viaţă păcătoasă a venit la porţile mănăstirii cu intenţia sinceră de 
a face pocăinţă, însă păşind dincolo de porţi, pe neaşteptate a murit. Despre sfârşitul ei un episcop a avut revelaţia 
următoare: îngerii îi apărau sufletul spunând: „Ea ne-a slujit nouă atâţia ani". Diavolii se împotriveau: „Ea şi în 
mănăstire a trăit în lenevie, cum puteţi să spuneţi că s-a pocăit?". 

îngerii au zis: „Dumnezeu i-a văzut sufletul când îngenunchea şi i-a primit pocăinţa, căci ea a făcut pocăinţă şi a 
slujit cu intenţia ca viaţa ei să fie în stăpânirea Domnului Dumnezeu. La înmormântare au venit şi egumena Paulina 
împreună cu surorile alături de care cânta la strană. Stareţul a dorit să o prohodească el însuşi pe cea răposată, însă, 
brusc, această intenţie a avut-o şi părintele egumen, astfel că prohodirea a fost săvârşită în biserica cimitirului de 
părintele egumen, stareţul Ilarion şi părintele vistiernic Flavian care săvârşea, de obicei, Liturghia. Era înduioşător 
să-1 vezi pe stareţ citind cu voce slabă şi emoţionată deasupra răposatei rugăciunea de dezlegare. 
Pe 1 1 iunie, în anul 1871, într-o zi de joi, la ora 7 seara, o tânără bolnavă a fost la schit să se spovedească, iar la ora 
1 100 a murit, fiind în al 22-lea an al vieţii; în duminica din 13 iunie a avut loc înmormântarea răposatei la cimitirul 
nou al mănăstirii Tuturor Sfinţilor („Studiul biografic al Egumenei Paulina din mănăstirea Belevska, «Strannic», 
anul 1880, decembrie"). 

Din scrisorile monahiei Mihaela 
(Bolotnikova) din mănăstirea Belevska 

Prezicerea despre rangul de egumenă 

Noi, patru surori bune, am intrat în momente diferite la mănăstirea sfântă din Belev. La început, o soră, care până 
atunci slujise timp de 17 ani în altă mănăstire (ca rasoforă - Serafima, iar apoi ca egumenă - Macaria), s-a mutat de 
la mănăstirea Velikoluţkaia, la mănăstirea Belevskaia, pentru a fi aproape de părintele Macarie. Altă soră, câţiva ani 
mai târziu după ea, a ieşit din lume şi a intrat în obşte (schimonahia Ilariona). Noi, celelalte două surori (Mihaela - 
în lume Alexandra - şi Magdalena) am intrat împreună într-o chilie separată, mai târziu decât primele două, în anul 
1858. 

După moartea părintelui nostru Macarie, toate patru am intrat prin binecuvântarea lui, sub îndrumarea celui mai 
apropiat ucenic al său, părintele Ilarion. După ce s-a mutat în Belev de la altă mănăstire (Velikoluţkaia), sora mea, 
maica Macaria, fiind bolnavă de mult timp, a zăcut o iarnă întreagă. Insă, datorită dorinţei de a-1 vedea pe stareţ, cu 
greutate şi-a adunat puterile, a ajuns la Optina şi i-a vorbit părintelui Ilarion. „Probabil, părinte, că nu mai am mult 
de trăit!". Iar părintele i-a răspuns: „Nu, nu vei muri; ci te vom face egumenă". 



După ce s-a întors în Belev, sora mică a aflat că egumena noastră a primit vestea despre moartea neaşteptată a 
egumenei din Tul şi, în scurt timp, episcopul a numit-o în locul ei pe sora noastră cea bolnavă. Spre mâhnirea ei, 
episcopul i-a poruncit nou-numitei egumene să fie de Sfintele Paşti deja la Tul. Era Postul Mare, iar ea era 
dezorientată. Cu acest necaz în suflet a venit la părintele Ilarion şi i-a spus că acum, în starea ei bolnăvicioasă nu 
poate să meargă pe un drum rău, iar părintele, liniştind-o, a răspuns: „De ce acum? Când va fi cald şi uscat o vom 
transporta pe Macaria". Aşa s-a şi întâmplat. Episcopul a amânat sosirea egumenei nou numite până când a venit 
vremea uscată: ea a ajuns acolo în mai, adeverindu-se astfel prezicerea părintelui. Acolo i-a fost foarte greu. In 
sfânta ascultare a petrecut 6 ani, ducându-şi crucea. Acum s-a izbăvit de acea ascultare şi îşi petrece zilele de boală 
în linişte. Insă în timp ce-şi petrecea zilele în linişte, părintele i-a repetat de câteva ori: „Vezi să nu te aleagă din nou 
ca egumenă!". Noi am crezut că glumeşte, însă, spre surprinderea noastră, cuvintele părintelui s-au împlinit. Când 
începuse să-i slăbească sănătatea mai mult şi împlinise 70 de ani, pe neaşteptate a primit o scrisoare în care o 
persoană importantă dintr-o mănăstire (nu cea din Tul) a propus-o pentru locul de egumenă. Era rugată să comunice 
dacă e de acord sau nu cu propunerea, încredinţând-o că nu va avea nici un fel de griji, iar toate acţiunile necesare 
hotărârii ei le îndeplinea această persoană. Sora mea, însă, a refuzat propunerea. 

De acum voi vorbi despre mine. Când am primit împreună cu sora mea, la mănăstirea Belevskaia, chilia noastră, 

părintele, vorbind în parabole, ne-a dat de înţeles că acea chilie e şubredă, ceea ce mai târziu s-a adeverit. 

Insă noi, la început, nu am înţeles aluziile şi obţinând mijloace materiale, i-am cerut părintelui binecuvântare să o 

aranjăm în interior, iar în exterior să o acoperim cu cherestea şi să-i punem acoperiş de tablă. Părintele nu a 

consimţit la aceasta, însă ne-a dat binecuvântarea să locuim în ea, aşa cum este. 

La repetata noastră dorinţă, în special la nerăbdarea mea, părintele, fără tragere de inimă, a căzut de acord cu privire 

la lucrările menţionate. In acelaşi timp ne-a dat pedeapsă severă, să nu întreprindem şi să nu facem nicidecum ceva 

mai mult în afară de acele reparaţii. Această fermitate în voia mea şi în ascultarea faţă de stareţ mi-a provocat pentru 

toată viaţa mea păcătoasă mustrări de conştiinţă. 

Această reparaţie ne-a costat înjur de 300 de ruble. Când sora noastră a plecat la Tul ca egumenă, noi, cu 
binecuvântarea stareţului şi a maicii noastre egumene am mers după ea. Chilia noastră am vândut-o la preţul care ni 
s-a oferit, astfel încât faţă de cât a costat reparaţia am ieşit în pierdere. 

In acest timp am avut mai multe mijloace materiale, însă în afară de ele aveam nădejde în cele viitoare. Când 
mijloacele materiale au început să se împuţineze, am sărăcit şi lipsurile se făceau cât mai simţite. Şi iată cum m-au 
pierdut nepăsarea şi încetineala cu care împlineam voia stareţului. Părintele Ilarion ne binecuvântase pe mine şi pe 
sora mea ca, în cazul morţii, una să-i cedeze celeilalte bunurile sale şi mi-a zis ca sora mea să-mi cedeze bunurile ei. 
Insă eu, din nepăsare, nu i-am amintit surorii mele şi am tot amânat, gândindu-mă că mai e destul timp când, 
deodată, pe neaşteptate, sora mea a căzut bolnavă şi a murit. 

Astfel, culegând multe din trecut, fără să vrei îţi dai seama de trecerea iremediabilă a timpului preţios de care eu, 
păcătoasa, din nepăsare, n-am ştiut să mă folosesc. 

Când sora mea trăia, ne-am dorit foarte mult să mergem să ne închinăm cuvioşilor lui Dumnezeu, Sfinţilor Tihon şi 
Mitrofan (din Voronej) însă datorită împrejurărilor nu am putut să facem acest lucru mai înainte şi pentru că nu ne- 
am luat rămas bun de la stareţ. Mai apoi am avut posibilitatea şi am găsit un vizitiu care cerea ieftin şi, beneficiind 
de această şansă, am mers la părintele să-i cerem binecuvântare să pornim la drum. 

Eram pe deplin încredinţate că nu ne va refuza însă, spre surprinderea noastră, părintele nu ne-a dat binecuvântare 
pentru drum, spunând: „Aşteptaţi ca să faceţi o călătorie mai ieftină şi mai veselă". In scurt timp aşa s-a şi întâmplat. 
Am plecat pe neaşteptate în călătoria care a fost nu numai ieftină, ci aproape lipsită de cheltuieli. Astfel, pentru 
sfintele rugăciuni ale părintelui, în această călătorie, absolut totul ne-a încântat. 

Părintele ne-a blagoslovit ca să ne întoarcem din Zadonsk iarăşi pe la Optina şi ne-a mângâiat foarte mult, în special 
pe sora mea; a fost neobişnuit de milostiv cu ea, ne-a condus până în pridvor, privind din urma noastră, până când 
am ieşit din vizorul lui în schit, - vai! pe drumul acela plăcut, pe care niciodată n-am mers la părinţii Macarie şi 
Ilarion (e scris în anul 1876). Foarte târziu, părintele nostru drag a venit la noi în arhondaric şi, pe neaşteptate, ne-a 
spus: „Eu am venit ca să-mi iau rămas bun de la voi!". Când sora mea i-a mulţumit pentru toate mângâierile şi 
milosteniile pe care părintele i le-a arătat în special ei, el a spus: „Hai, acum pregăteşte-te!". S-ar putea spune că 
părintele ne-a explicat, însă noi două am tăcut, probabil sora mea nu a înţeles, iar eu, deşi bănuiam înţelesul 
cuvintelor lui, din cauza ispitei, m-am temut să cer lămuriri şi să mă conving. Părintele, datorită iubirii sale 
pământeşti îşi dorea în mod evident să ne explice că sora mea trebuia să se pregătească pentru trecerea în veşnicie 



şi, aşteptând câtva timp, a întrebat-o din nou: „Magdalena, vei fi de acum sănătoasă?". Ea a răspuns: „Voi fi, 
părinte, pentru sfintele rugăciuni ale sfinţiei voastre". In acea perioadă ea a fost complet sănătoasă, însă după sosirea 
noastră la mănăstirea din Tul, în scurt timp s-a îmbolnăvit de tifos şi a murit. 

Mulţi dintre noi, copiii părintelui, s-au adunat la ziua lui onomastică; toţi stăteau în jurul lui; cel mai aproape dintre 

toţi stătea o soră (maica Ilariona), care pe atunci era sănătoasă. Avusese mai demult o boală din cauza căreia i-a 

cerut părintelui blagoslovenie să poarte bandaj la ureche, iar părintele, cu voce tare, i-a răspuns: „De ce? Pământul 

acoperă tot!". Apoi, ca şi cum ar fi vorbit în general, a spus: „Anul viitor, în această zi, nu voi găsi aici pe cineva" şi 

privind către acea soră a adăugat: „Iată, s-ar putea spune că pomul deja e tăiat, adus şi făcut coşciug". Acestea au 

fost spuse pe 21 octombrie, iar în ziua de 5 septembrie sora a murit şi au înhumat-o exact într-un coşciug gata 

pregătit. 

In a noua zi de la moartea părintelui, în timpul proscomidiei, o femeie m-a întrebat: pentru cine se slujeşte? Când i- 

am răspuns că se slujeşte pentru stareţul Ilarion, brusc a început să plângă, cu lacrimi amare. Apoi a spus că mulţi 

ani a fost bolnavă sufleteşte iar „el, binefăcătorul meu, m-a vindecat". 

Au fost multe întâmplări asemănătoare, dar nu pot să mi le amintesc pe toate. 

Maica Mihaela (Bolotnikova), (f 28 noiembrie, anul 1889, p. 241-246). 

Descoperirea către stareţul Ilarion 
(înştiinţare de sus) 

O moşiereasă suferea de o zdruncinare serioasă a vieţii interioare. La Moscova boala ei era considerată foarte 

primejdioasă, grea şi aproape incurabilă. Astfel încât a fost neglijată complet, iar ea s-a întors de la Moscova într-o 

grea depresie. La începutul lunii august, în anul 1871 a plecat la Kiev ca să se vindece acolo, la un doctor renumit. 

Cei apropiaţi şi-au exprimat înaintea stareţului teama cu privire la incurabilitate şi la probabilitatea ca boala ei să se 

sfârşească rău. 

Stareţul nu a respins această teamă ci, dimpotrivă, a fost oarecum îngrijorat, el însuşi împărtăşindu-le neliniştea. 

Apoi a plecat din camera de primire în chilia lui şi a petrecut în singurătate aproape un sfert de oră. După aceea s-a 

întors din nou în antreu şi a început să vorbească în mod categoric despre faptul că boala ei va trece şi le-a spus ce 

va trebui să facă moşiereasă după ce se întoarce din Kiev. 

Era clar că stareţul, în chilie, prin rugăciune, obţinuse înştiinţare de sus despre faptul că boala ei se va sfârşi cu bine. 

într-adevăr, moşiereasă, după tratamentul din Kiev s-a îndreptat complet. 

Prezicerea însănătoşirii 

In săptămâna brânzei din anul 1873, când stareţul era bolnav, s-a îmbolnăvit grav monahul Vasilie; în urma 
reumatismului acut, care s-a dezvoltat puternic, i-a înţepenit toată jumătatea stângă a trupului din creştetul capului 
până la extremităţile picioarelor; îi înţepenise nasul, îşi pierduse auzul şi posibilitatea de a mişca mâna stângă şi 
piciorul stâng. Chipul bolnavului era ca o mască: jumătate din dreapta rămăsese în starea obişnuită, iar cea din 
stânga se urâţise, se zbârcise şi încetase să mai fie vie. Doctorul considera că starea bolnavului se află în mare 
primejdie. 

Când boala era deja în maximă dezvoltare, stareţul mi-a spus categoric (fără să-1 vadă pe bolnav) că părintele Vasile 
se va însănătoşi. Şi, într-adevăr, acesta s-a îndreptat şi a fost sănătos încă 80 de ani. 

Dezlegarea celei sterpe 

Aflându-mă odată la schitul Optina, am văzut o femeie care mi-a povestit cu veneraţie următorul lucru: 17 ani nu a 
reuşit să aibă copii; împreună cu soţul ei trăiau îndestulaţi, însă sufereau cumplit că nu aveau copii. Astfel că a venit 
cu necazul ei la părintele Ilarion. El a blagoslovit-o să meargă în Zadonsk şi, se pare, că şi în Voronej şi a adăugat: 
„Iar anul viitor vei veni încoace cu copilaşul". După un an, în luna mai, ea a venit la părintele cu fiul. 

C. învăţăturile 

Cuviosul Ilarion i-a învăţat pe oameni mult despre suportarea jignirilor fără mânie şi cu blândeţe. I-a învăţat să le 
primească cu mustrări de conştiinţă, ca fiind trimise de Voia lui Dumnezeu pentru păcatele lor, spre folosul 
sufletesc. 



Să nu te ruşinezi când părintele duhovnic îţi descoperă bubele şi fii pregătit să primeşti de la el mustrarea pentru 

păcatele tale, ca să eviţi prin ea ruşinea veşnică. Biserica este pentru noi cerul pământesc unde însuşi Dumnezeu, în 

chip nevăzut, e prezent şi îi primeşte pe cei care vin. De aceea, în biserică trebuie să stăm cuviincios şi cu mare 

evlavie. Să iubim Biserica şi să fim râvnitori faţă de ea; ea ne este mângâiere şi bucurie, atât în necazuri, cât şi în 

împliniri. 

Când îi îmbărbăta pe cei aflaţi în necazuri, stareţul adesea spunea: „dacă Dumnezeu este cu noi, cine este împotriva 

noastră?" (Rom. 8, 31). 

Fiecare lucru să-1 începem neapărat chemând în ajutor numele lui Dumnezeu. Deseori a vorbit stareţul despre 

menţinerea conştiinţei curate, despre observarea atentă a gândurilor, faptelor şi cuvintelor şi despre pocăinţa pentru 

ele. 

I-a învăţat pe cei supuşi să-şi ducă lipsurile şi neputinţele cu bunăvoinţă. „Mustraţi-vă - îi învăţa stareţul - şi nu daţi 

hrană propriului egoism, gândindu-vă dacă aţi putea să înduraţi ceea ce cereţi de la ceilalţi. 

Dacă simţi că te-a cuprins mânia, păstrează tăcerea şi nu spune nimic până când nu ţi se potoleşte inima prin 

rugăciune neîncetată şi mustrări de conştiinţă. 

E mai folositor pentru suflet să recunoşti că eşti în toate vinovat şi ultimul dintre toţi, decât să alergi către 
autojustificarea ce se naşte din mândrie, căci celor mândri Dumnezeu le stă împotrivă, iar celor smeriţi le dă har. 
Deseori stareţul amintea cugetarea apostolului: „Dragostea adevărată nu se aprinde de mânie, nu gândeşte răul, nu 
se trufeşte". 



VIII. CUVIOSUL STAREŢ AMBROZIE 

(1812 -1891) (10 octombrie) 

A trăi înseamnă să nu fii mâhnit, 
să nu judeci pe nimeni, 
să nu superi pe nimeni 
şi cu toţi să fii respectuos. 

A. Viata 

Părintele Ambrozie s-a născut la 21 noiembrie 1812, în judeţul Lipeţk, din gubernia Tambov, în familia numeroasă 
a unui paracliser de la sat. In acea zi se sărbătorea hramul bisericii din sat şi în jurul casei în care s-a născut băieţelul 
erau adunaţi o mulţime de ţărani veniţi la sărbătoare. Părintele Ambrozie spunea: "Precum m-am născut în mijlocul 
poporului, astfel şi vieţuiesc în mijlocul lui" . 

Băieţelul se distingea printr-un caracter vioi şi ager. Terminând şcoala duhovnicească de la Lipeţk, el a intrat la 
seminarul de la Tambov. Prietenii aveau să povestească mai târziu despre înzestrarea sa: "Stăteai uneori să-ţi 
pregăteşti lecţiile, iar el tot alerga. Insă atunci când începea să răspundă, o făcea de parcă ar fi citit direct din carte!" 
După sfârşitul studiilor la seminar, Alexandru Mihailovici Grenkov (acesta era numele din lume al părintelui 
Ambrozie) a fost un oarecare timp învăţător la o casă particulară, iar apoi profesor la şcoala duhovnicească de la 
Lipeţk. 

Uimitor de ager şi înzestrat cu un spirit de observaţie foarte dezvoltat, foarte comunicativ, el a făcut cunoştinţă cu 
moravurile diferitelor pături ale societăţii, fapt care avea să-1 ajute foarte mult în activitatea sa ulterioară de stareţ. 
Intre timp, în Grenkov are loc o ruptură. Alexandru a început să se însingureze. Ceilalţi au observat că în timpul 
nopţii mergea să se roage în livadă, iar apoi, pentru a-şi ascunde şi mai mult rugăciunea sa, urca în pod. Astfel, el a 
început să cugete la deşertăciunea a tot ce e pământesc, dorind să se dedice celor care nu trec, ci dăinuie pentru 
veşnicie. Chilia monahală prindea deja contur în mintea sa. 

In mijlocul unor astfel de gânduri el s-a îmbolnăvit grav şi a făgăduit să se facă călugăr, dacă se va tămădui. Insă 
vindecându-se, a ezitat să-şi împlinească promisiunea şi s-a îmbolnăvit din nou. Atunci el a hotărât cu tărie să-şi ia 



rămas bun de la lume şi însănătoşindu-se, a mers spre a-i cere sfatul stareţului Ilarion Troekurovski. Părintele Ilarion 
i-a indicat Sihăstria Optina, spunându-i: "Mergi la Optina şi vei ajunge experimentat". 

Alexandru Mihailovici a plecat în taină de la Lipeţk la Optina, fără să descopere nimănui intenţia sa; nici măcar n-a 
cerut permisiunea conducerii eparhiale. Ajuns la Optina, el îi scrie arhiereului de la Tambov, explicându-i cu 
sinceritate motivele plecării sale tainice: se temea că încercările de a-1 convinge ale rudelor şi cunoştinţelor îl vor 
clătina în hotărâre a sa, şi de aceea a hotărât să plece fără să dea de ştire nimănui. 

La Optina, părintele Ambrozie a fost primit la schit şi i s-a dat o ascultare la bucătărie. Apoi a fost luat ajutor la 
părintele Macarie şi a devenit cel mai apropiat ucenic al acestuia. Ca un om învăţat ce era, părintele Ambrozie a 
participat la importanta muncă întreprinsă de părintele Macarie: traducerea în limba rusă şi tipărirea operelor despre 
viaţa monahală a vieţuitorilor din vechime ai pustiei. Pe neobservate s-a dezvoltat în părintele Ambrozie acea 
înălţime a duhului, acea putere a dragostei pe care atunci când a devenit stareţ şi-a închinat-o spre alinarea 
necazurilor şi suferinţei omeneşti. El s-a distins chiar de la intrarea sa în schit printr-o bunăvoinţă deosebită. După 
moartea părintelui Macarie, turma acestuia a trecut la părintele Ambrozie în linişte, fără de zguduire. Stareţul a 
început o luptă duhovnicească neîncetată. 

Părintele Ambrozie, cum a început să fie cunoscut în popor, a fost unul dintre acei stareţi de la Optina la care fiecare 
putea să vină în clipa de apăsare sufletească şi de nenorocire în viaţă şi să-i ceară ajutor. Oamenii veneau la el 
auzind despre înţelepciunea lui, despre sfinţenia lui, şi îndeosebi despre marea bunătate cu care el întâmpina pe 
oricine. 

A-i iubi pe cei din jur dorindu-le toată fericirea binecuvântată de Dumnezeu şi a se strădui să le ofere această 
bucurie - aceasta a fost viaţa şi respiraţia sa. Şi în acest torent al dragostei, pe care părintele Ambrozie îl revărsa 
asupra fiecăruia dintre cei care veneau la el, se făcea simţită o mare putere, dincolo de cuvinte şi fapte. Era suficient 
să te apropii de părintele Ambrozie pentru a simţi cât de mult iubeşte el, şi în acelaşi timp, drept răspuns la 
simţământullui, inima celui venit se deschidea, născându-se o încredere deplină şi cea mai strânsă apropiere. In ce 
chip apărea o astfel de relaţie? Este taina părintelui Ambrozie. 

Astfel, oamenii veneau la părintele Ambrozie din diferite colţuri ale Rusiei şi-i puneau înainte suferinţele lor. El îi 
asculta fie stând jos, fie semi-întins pe patul său; pe toate le înţelegea mai bine decât cel care povestea, şi începea să 
arate ce înseamnă toate acestea şi cum trebuie procedat. Interlocutorul ştia că în aceste clipe stareţul a pătruns în 
totalitate în viaţa lui şi se îngrijea de el mai mult decât îşi purta el însuşi de grijă. Şi părea că părintele Ambrozie îşi 
uită fiinţa sa personală, o scutură de pe sine, renunţă la ea şi în locul acestui "eu" alungat îl aşează pe aproapele său. 

La părintele Ambrozie puteai găsi răspuns lămuritor tuturor întrebărilor. Lui îi erau încredinţate atât tainele cele mai 
ascunse ale vieţii lăuntrice, cât şi cele privitoare la afaceri financiare, la acţiuni comerciale, şi în generalla orice 
intenţie din viaţă. Oamenii care nu înţelegeau nici stăreţia, nici pe părintele Ambrozie, nici pe fiii lui duhovniceşti, 
îndrăzneau să-1 judece pe stareţ spunând: "Treaba lui trebuie să fie sufletul, şi nu diverse acţiuni. Cel care vorbeşte 
cu el despre astfel de lucruri, nu respectă religia". Insă părintele Ambrozie înţelegea foarte bine că acolo unde se 
moare de foame, mai înainte de a vorbi de dreptate, trebuie să oferi pâine, dacă îţi este cu putinţă. El însuşi fiind un 
om cu o viaţă duhovnicească înaltă, care stinsese în sine toate necesităţile proprii, părintele Ambrozie merită mai 
mult decât oricine altul lauda lui Hristos pentru grija purtată celor nenorociţi: "Flămând am fost şi mi-aţi dat să 
mănânc, însetat am fost şi mi-aţi dat să beau, gol am fost şi m-aţi îmbrăcat". Precum putea, el slujea oamenii cu 
comorile dragostei, înţelepciunii, înainte- vederii, daruri de care erau pline sfaturile sale. 

Oamenii temători de Dumnezeu şi care căutau mântuirea, urmăreau cu atenţie fiecare gest al părintelui, ştiind că 
acesta va avea nenumărate consecinţe pentru viaţa lor interioară. Ei căutau ca fiecare pas al lor să fie binecuvântat 
de către duhovnicul căruia îşi încredinţaseră voia lor. 

In urma unei astfel de binecuvântări, ei aveau conştiinţa că această faptă e bună şi folositoare, şi ca urmare a acestei 
convingeri faptele lor erau însufleţite de curaj, tărie şi perseverenţă, şi în general, se săvârşeau în liniştea sufletului. 
Creştinismul are o arie de acţiune foarte vastă, cuprinzând toată diversitatea lucrărilor omeneşti. Prin aceasta şi este 
mare creştinismul şi se demonstrează izvorullui dumnezeiesc, prin faptul că e atotcuprinzător. Creştinismul, prin 
aria sa largă de acţiune, binecuvântează munca învăţătorului, ostaşului, medicului, savantului, judecătorului, 
negustorului, scriitorului, slugii, funcţionarului, meşteşugarului, avocatului, simplului muncitor, pictorului. El 
proclamă drept sfântă orice muncă cinstită şi învaţă cum poate fi aceasta împlinită mai bine, după cuviinţă. Acelaşi 
lucru îl învăţa şi părintele Ambrozie. 



Dacă se apropiau de el oameni şi povesteau că familiile lor sunt în necaz şi se gândeau cum să-şi procure cele 
necesare, părintele Ambrozie nu spunea: "Nu e treaba mea, mă preocup doar de suflete". El începea să ardă în 
totalitate de aceeaşi dorinţă, asculta toate propunerile, întreba, întărea sau completa ceea ce fusese hotărât, sau 
propune a el însuşi ceva. Şi tot ceea ce binecuvânta părintele Ambrozie nu putea să nu reuşească, pentru că lui îi 
erau descoperite toate. Această uriaşă compătimire, capacitatea harică de a primi amarul străin şi nevoile aproapelui 
explică marea importanţă pe care o avea părintele Ambrozie pentru cei care îl cunoşteau. 

In mijlocul răcelii şi indiferenţei unanime şi în general în mijlocul lipsei de interes a oamenilor pentru a vedea şi a 
simţi mai departe de propria persoană, viaţa multora este grea. Simţi nevoia de un om căruia ai putea să-i spui tot 
ceea ce-ţi nelinişteşte şi-ţi împovărează sufletul, căruia ai putea să-i descoperi toate gândurile şi speranţele, să-i 
încredinţezi orice taină, pentru ca să-ţi fie mai uşor si să fii mai fericit. Şi e de trebuinţă ca acest simţămâmt să fie 
împărtăşit. . . E nevoie să ai parte în viaţă de o privire compătimitoare, de un cuvânt blând, e necesar să 
conştientizezi faptul că eşti iubit şi ţi se dă crezare, simţi nevoia de ceea ce se găseşte foarte rar în lume, şi anume o 
inimă atentă. O astfel de inimă se zbătea în părintele Ambrozie. El ştia că totul în viaţă are un preţ şi urmări. N-a 
existat nici o întrebare la care el să nu fi răspuns cu sentimentul neschimbat al binelui şi compătimirii. 

înţelegerea desăvârşită a oamenilor, ştiinţa de a privi lucrurile din punctul de vedere al celui din faţa ta, provenea 
din acea uriaşă dragoste pe care o purta stareţul în el. In clipa în care oamenii i se adresau, el se identifica cu ei, lua 
asupra sa toate cele ale lor, toată povara, durerea, suferinţa, iar în schimbul nedumeririlor lor le dăruia cuvântul său 
înainte-văzător. Chiar şi între oamenii simpli, unde există iubire lucrurile se înţeleg uşor. Dragostea care îl însufleţea 
pe părintele Ambrozie a fost cea poruncită de Hristos. Ea se deosebeşte foarte mult de acel sentiment cunoscut în 
lume. In ea nu există mai puţină poezie, e la fel de mişcătoare, însă e mai cuprinzătoare, mai pură şi neţărmurită. 
Principala ei caracteristică este că oferă totul şi nu cere nimic în schimb. In clipa în care e nevoie de ea, e gata să 
facă cele mai mari jertfe de sine, iar în momentul în care suferinţa se va mai diminua, ea se îndepărtează în tăcere şi 
se duce acolo unde e o altă suferinţă. Apostolul a spus: "dragostea nu caută ale sale", adică nici cele cărei aparţin pe 
drept, de exemplu, încrederea, recunoştinţa. Astfel a fost şi stareţul... 

El îl iubea cu o dragoste nemărginită pe cel care venea la dânsul, dăruindu-i tot ceea ce putea, fără a se gândi la sine 
însuşi. Părea că nu-i trece nici măcar prin gând că face ceva pentru care ar putea primi recunoştinţă. Săvârşindu-şi 
treaba, îndrumându-1 pe cel în nevoie, el se liniştea. Erau şi oameni care nu-i dădeau ascultare şi făceau totul după 
voia lor: nu ieşea bine, se întorceau din nou la stareţ şi-i spuneau: "Aţi spus să procedăm astfel, noi însă am făcut 
după voia noastră. Ce să facem acum?" Stareţul n-a spus niciodată că o astfel de încredere este jignitoare, ci îi era 
milă de ei că a ieşit atât de rău şi le dădea un nou sfat. Putea-i să răspunzi grijii sale în cel mai nepotrivit chip şi 
totuşi să simţi participarea lui cea mai caldă. 

In lume, oamenii sunt iubiţi fie pentru că sunt utili sau plăcuţi, fie pentru ei înşişi. Părintele Ambrozie îi iubea 
pentru că sufereau, pentru că erau păcătoşi, îi iubea şi pe cei neplăcuţi oamenilor, îi iubea pentru ei înşişi. . . O 
călugăriţă neplăcută îl supăra mult. L-au întrebat cum de o suportă. El a răspuns cu o privire uimită: "Dacă aici, 
când mă străduiesc să o liniştesc îi este totuşi atât de greu, cum se va simţi dacă o vor certa! Cum să nu o rabzi?". 

Dragostea părintelui Ambrozie era nedespărţită de credinţa sa. El credea în om cu tărie, fără ezitare, credea în chipul 
lui dumnezeiesc. Chiar şi acolo unde era cea mai mare deformare omenească: unde acea scânteie dumnezeiască era 
situată foarte departe de Dumnezeu, şi pe aceasta o cinstea părintele Ambrozie. Oricât de întinat ar fi fost cel care 
vorbea cu el, cuvântul stareţului lucra cu putere, pentru că îi oferea păcătosului conştiinţa că îl priveşte de la egal la 
egal, că el nu este pierdut definitiv şi poate să renască. Chiar şi celor mai mari păcătoşi stareţul le insufla nădejde, 
curaj şi încredere că şi ei pot paşi pe o noua cale. Având o astfel de atitudine faţă de oameni, aceştia nu-i puteau 
răsplăti stareţului cu o dragoste asemănătoare, nu pentru că n-ar fi voit, ci din pricina nedesăvârşirii lor. 

Stareţului îi erau toate descoperite. Dacă observa că oamenii sunt cu totul indiferenţi, se străduia să termine vorba 
rapid cu ei, într-un mod politicos. Asemenea oameni spuneau despre el că este "un călugăr foarte deştept"; şi în 
general nu a existat nici un om care să-1 fi văzut şi să nu fi simţit stimă faţă de el. Insă uneori această neîncredere se 
risipea deodată şi făcea loc simţămintelor călduroase. 

Aria de acţiune a stareţului era foarte întinsă. Chiar şi oamenii care nu vedeau în părintele 

Ambrozie ceea ce era în el, nu puteau să nu recunoască însemnătatea sa. . . Dacă ar fi să evaluăm acea activitate pe 



care o săvârşea părintele Ambrozie, vom înţelege că până şi cele mai mari eforturi omeneşti n-ar fi fost suficiente 
pentru împlinirea ei. Gândul despre prezenţa harului se impune de la sine. E nevoie să înţelegi ce anume făcea 
părintele Ambrozie. De dimineaţă până seara veneau la el oameni cu cele mai arzătoare probleme, pe care el şi le 
însuşea, cu care vieţuia în timpul discuţiei. El cuprindea cu înţelepciune miezul problemei, o lămurea şi răspundea 
foarte la obiect. Pe parcursul celor 10-15 minute de discuţie nu se rezolva doar o simplă problemă, ci în acest timp 
părintele Ambrozie îl cuprindea în inima sa pe om în întregime, cu toate dorinţele sale, cu toată lumea sa exterioară 
şi interioară. Din cuvintele şi indicaţiile sale se vedea că îl iubeşte nu doar pe omul cu care discută, ci şi pe toţi cei 
pe care-i iubea acel om, viaţa sa, lucrurile sale. Propunând o cale de rezolvare a problemei, părintele Ambrozie avea 
în vedere nu doar o oarecare acţiune singuratică. El vedea fiecare pas cu toate consecinţele lui, atât pentru omul 
respectiv, cât şi pentru alţii, pentru toate laturile vieţii cu care această problemă se unea în vreun oarecare fel. . . Iar 
astfel de probleme îi erau aduse înainte spre rezolvare zilnic de câteva zeci de oameni, fără a pune la socoteală 
mulţimea monahilor şi cele 30-40 de scrisori, care soseau şi se expediau în fiecare zi. Cu o astfel de muncă uriaşă, 
care a continuat zi de zi timp de treizeci de ani, în această mreajă neterminată a celor mai încurcate probleme, a 
celor mai deznădăjduite situaţii de viaţă, a nu greşi niciodată, a nu spune niciodată: "Nu ştiu ce să zic, nu mă 
pricep", nu putea fi doar rodul unei capacităţi omeneşti. Stareţul nu vorbea de la sine, ci inspirat fiind de Dumnezeu, 
se observa uneori că el îşi ia răspunsul de undeva din afară. Cuvântullui nu era doar cuvântul unui stareţ 
experimentat, era un cuvânt cu putere multă, întemeiată pe apropierea de Dumnezeu, care i-a dat cunoaştere 
dumnezeiască. 

Cineva a observat pe bună dreptate că e puţin probabil să găseşti în zilele noastre un asemenea dar al 
discernământului precum îl avea părintele Ambrozie. Acesta e capacitatea de a da oricărei probleme rezolvarea 
cuvenită, oricărei împrejurări evaluarea corectă, să-i determini cursul, însemnătatea, dezvoltarea ulterioară. 
Discernământul este arma nepreţuită pentru rezolvarea problemelor privitoare la viaţa interioară şi exterioară, şi la 
comportament. Bazându-se pe discernământul duhovnicesc, părintele Ambrozie considera a fî pierzător pentru unii 
ceea ce pentru alţii tot el considera a fî necesar. Darul dumnezeiesc îi oferea acea arie vastă a cunoştinţelor prin care 
el se distingea. 

Multe se istoriseau despre înainte- vederea părintelui Ambrozie. El se străduia să ascundă de oameni acest dar şi nu 
şi-a făcut din prezicere un obicei. Insă din sfaturile pe care le dădea, acest dar se descoperea în toată măreţia sa. 
înaintea stareţului lucrurile erau ca şi descoperite. 

Putea să vină la el un om necunoscut şi să tacă, el însă îi cunoştea viaţa şi împrejurările care l-au marcat, starea sa 
sufletească şi de ce a venit respectivul. Din întrebările şi răspunsurile pe care le punea părintele Ambrozie, omul 
atent putea cunoaşte că stareţul le ştie pe toate. Uneori, din cauza caracterului vioi, această înainte- vedere se vădea, 
fapt care-1 făcea pe stareţ să se sfîască. Odată a venit la el un bărbat cu mâna bandajată şi a început să se plângă că 
nu o poate nicicum vindeca. In "căsuţa" stareţului erau prezenţi un călugăr şi câţiva mireni. N-a reuşit acesta să 
adauge: "Tot mă doare, mă doare foarte tare", când stareţul 1-a întrerupt: "Şi va continua să te doară, de ce ai 
supărat-o pe mama ta?" Insă deodată s-a sfiit şi a continuat: "Te comporţi bine, eşti un fiu bun? N-ai supărat oare pe 
nimeni?" 

Inainte-vederea stareţului se descoperea îndeosebi cu ocazia aşa numitelor binecuvântări generale. Stareţul trecea pe 
lângă oamenii care-i aşteptau binecuvântarea, îi privea cu atenţie, iar unora le spunea câteva cuvinte. Adeseori, 
adresându-se tuturor, el povestea ceva ce constituia gândul ascuns al unei anume persoane prezente. Era metoda 
minunată a stareţului de a discuta cu fiii săi duhovniceşti lucrurile pe care ei nici măcar încă nu i le spuseseră. 
Părintele Ambrozie cunoştea nu doar sentimentele celor care se aflau înaintea sa, el cunoştea şi gândurile celor care 
veneau la dânsul pentru întâia oară. Când era înştiinţat că a venit un oarecare om, stareţul ştia deja dacă respectivul 
a fost adus de necesitate sau a venit din curiozitate, dacă trebuie să-1 primească mai repede sau să-1 smerească prin 
aşteptare. Cel care era atent la sine observa că cu cât mai grea era povara cu care venea la stareţ, cu atât mai 
binevoitoare era primirea, chiar şi atunci când era întuneric şi nu se vedea expresia feţei celui venit. 

După cum îşi tăinuia darul înainte-vederii, părintele Ambrozie îsi ascundea de asemeni şi darul vindecării. El avea 
obiceiul să-1 trimită pe cel bolnav să se scalde în fântâna tămăduitoare din pustiul Tihon, îndepărtând în acest fel de 
la sine slava de tămăduitor. Doar prin acţiunea harului poate fî explicată acea putere caracteristică părintelui 
Ambrozie de a purta suferinţele nenumărate. Oamenii veneau la el din toate părţile pentru a-i încredinţa lui aceste 
poveri şi a-şi uşura sufletele. El îi primea fără murmur, le primea poverile nu ca pe unele străine, ci ca pe ale sale 
proprii, le retrăia ca pe ale sale. . . Părintele Ambrozie era întărit mereu de o putere nevăzută, astfel încât în orice 



clipă putea lua asupra sa o nouă sarcină. . . Stareţul îşi şoptea uneori mustrarea: "Am fost strict la începutul stăreţiei 
mele, iar acum am devenit slab. Oamenii sunt cuprinşi de atâta patimi, de atâtea patimi". Şi în aceste clipe de tristeţe 
îşi încredinţa povara sa lui Dumnezeu şi primea puteri noi. Dumnezeu, care 1-a aşezat în mijlocul suferinţelor 
omeneşti pentru a le uşura, era totdeauna împreună cu el; şi tocmai de acea părintele Ambrozie putea să-i mângâie 
pe cei aflaţi în suferinţe, pentru că era mijlocitor între oameni şi acea Cruce a lui Hristos, pe care în vecii vecilor au 
fost dezlegate suferinţele noastre, şi pe care petrece nesfârşita putere a compătimirii dumnezeieşti. 

"Sunt slab", spunea părintele despre stăreţia sa, însă aceasta nu era slăbiciune, ci îngăduinţă, întemeiată pe credinţa 
în menirea dumnezeiască a sufletului şi pe dragoste. . . El ştia că până şi sufletul care a cunoscut cele mai mari căderi 
nu a pierdut capacitatea de a ajunge pe culmile nevoinţei ascetice, că sunt persoane care îşi răscumpără greşelile din 
trecut printr-o mare pocăinţă. El ştia că există oameni care chiar dacă se prăbuşesc în adâncimea păcatului, se ridică 
totuşi şi se înalţă şi petrec într-o continuă luptă împotriva păcatului; şi chiar dacă sunt uneori învinşi, nu-şi pierd 
nădejdea şi nu cedează, purtând războiul duhovnicesc până la sfârşit. Unii ca aceştia merită mai mult decât oamenii 
obişnuiţi, care nu sunt nici buni şi nici răi, despre care este spus: "Nu eşti nici rece, nici fierbinte şi de aceea te voi 
vărsa din gura Mea". 

Pentru a înţelege mai bine de ce era atât de scump stareţul în ochii fiilor săi duhovniceşti, trebuie să descriem şi alte 
laturi ale fiinţei lui. Smerenia părintelui era atât de mare, încât îi făcea pe alţii să uite despre acea mare apariţie pe 
care o reprezenta părintele Ambrozie. Despre oamenii care îi făcuseră mult rău, stareţul vorbea cu cea mai sinceră 
compătimire şi, bineînţeles, nu credea că prin aceasta face o mare faptă. Nici lipsa de încredere, nici jignirile nu 
puteau înăbuşi în el dragostea fierbinte şi grija pentru fiecare om. Atunci când altcineva chiar şi fără voie s-ar fi 
tulburat, el glumea. Odată, în prezenţa poporului, o oarecare femeie simplă, o ţigancă cred, i-a strigat: "Părinte, 
părinte, nu-mi ghiciţi şi mie!" Părintele Ambrozie i-a răspuns: "Şi cărţile le-ai adus?" "Nu, n-am cărţi". "Ei, cum 
vrei să-ţi ghicesc fără cărţi?" 

Milostivirea lui nu avea margini. El însuşi respecta şi îi sfătuia şi pe ceilalţi să respecte următoarea regulă: pe 
nimeni şi niciodată să nu refuzi; şi pe nimeni nu 1-a refuzat. Prin mâinile sale au trecut o mulţime de bani, jertfiţi de 
fiii săi duhovniceşti, şi aceşti bani se împrăştiau cu o rapiditate uimitoare. Cu aceşti bani s-a construit şi s-a 
întreţinut Mănăstirea Samordino cu obştea sa mai mare de cinci sute de monahii, precum şi spitalele mari ale 
mănăstirii. Din aceşti bani, zeci, sute şi mii erau daţi sub formă de cadou, împrumut fără restituire şi pur şi simplu 
ajutor tuturor celor care cereau, iar adeseori şi celor care nu cereau, însă care aveau nevoie. 

Adeseori aveau loc discuţii. Părintele stătea întins pe pat şi căuta bani, iar cel care cerea insista să i se dea chiar în 
acel moment. Părintele îl chema la el pe ucenicul care-1 ajuta: "Ia vezi, cred că ne-a mai rămas pe undeva o rublă, 
caut-o. . ." "Dacă n-aţi fi poruncit să o dau ieri, ar fi rămas, acum însă sigur că nu mai sunt bani. împărţiţi totul, iar 
muncitorii cer salariu, cu ce-i vom plătiT'. Pentru a-1 linişti pe ajutorul său din chilie, Părinlele clătina din cap, 
căindu-se. Rubla era căutată de undeva, iar în scurt timp pe numele ieromonahului Ambrozie venea un aviz de la 
poşta din Kozelsk. . . erau plătiţi muncitorii, şi de la aceeaşi poştă veneau ajutoare către toţi cei aflaţi în nevoinţă. 
Una dintre ultimele jertfe ale părintelui a constat într-o mare sumă de bani dată celor care sufereau de foame. 

Părintele Ambrozie avea în sânge lucrarea creatoare. Ii învaţă adeseori pe oameni să facă un oarecare lucru, iar 
atunci când veneau la el pentru binecuvântare în acest sens oameni cinstiţi, el începea cu căldura să discute şi să-şi 
propună sfaturile. Iubea oamenii vioi, ageri la minte, care respectau cuvintele "tu însuţi să nu greşeşti", şi le dădea 
binecuvântare, iar cu aceasta aprindea credinţa în reuşita celor mai curajoase încercări. Stareţul era şi foarte 
inventiv, în sensul că ştia cum să procedeze spre a depăşi dificultăţile ivite, iar înarmat cu darul înainte-vederii, 
distrugea toate piedicile ce păreau de netrecut: Atunci când oamenii i se adresau cuprinşi de deznădejde, 
implorându-1 să-i înveţe cum să procedeze, el nu spunea: "Nu ştiu ce să vă spun, nu cunosc", ci le arăta cum şi ce 
trebuie făcut. E un prilej de smerenie să-ţi ammteşti ce minte luminată avea stareţul şi ce lucruri ştia să inventeze 
pentru fiii săi duhovniceşti începând de la cele mai dificile şi până la obiecte de uz casnic. Ne rămâne cu totul 
neînţeles cum dobândea părintele Ambrozie acele cunoştinţe adânci din toate domeniile de activitate umană, de care 
dispunea; nu era nici o problemă la care părintele Ambrozie n-ar fi putut da un răspuns temeinic. 

Ziua stareţului începea la ora 4-5 dimineaţa. La această oră el îi chema pe ucenicii săi de chilie, şi se citea pravila de 
dimineaţă. Ea continua mai bine de două ore. Apoi, ucenicii de chilie ai stareţului plecau şi părintele rămânea 
singur. Cât timp folosea pentru somn nu se cunoaşte, însă, din exemplele altor asceţi, se poate presupune că din cele 



patru ore care-i mai rămâneau, majoritatea timpului şi-o dedica rugăciunii. Probabil că în orele de dimineaţă pe care 
le petrecea singur, el se pregătea pentru marea sa slujire din ziua care începea şi căuta la Dumnezeu putere. Aceasta 
se vădeşte din următorul exemplu. 

O. dată Stareţul le-a stabilit încă de cu seară unor soţi, care aveau o problemă importantă, să vină la el la o oră când 
părintele încă nu începea primirea vizitatorilor. Ei au intrat. Părintele Ambrozie stătea pe pat, îmbrăcat în haine albe, 
având în mână şiragul de mătănii. Faţa îi era transfigurată. O sclipire nepământeană îl acoperea, şi totul în chilie era 
plin de o oarecare bucurie de sărbătoare. Cei care au venit au fost foarte emoţionaţi, fiind cuprinşi de o bucurie de 
nespus. Nu puteau spune nici un cuvânt şi au stat mult timp, nemişcaţi şi contemplând chipul părintelui Ambrozie, 
împrejur era linişte şi părintele tăcea. Ei s-au apropiat pentru binecuvântare, el i-a însemnat în tăcere cu semnul 
Sfintei Cruci; au privit încă o dată această privelişte, pentru a o păstra pentru totdeauna în inima lor; cu aceeaşi faţă 
transfigurată, părintele Ambrozie a rămas adâncit în contemplare. Soţii au ieşit cuprinşi de evlavie, fără să deranjeze 
prin vreun cuvânt această sfinţenie. 

De la ora nouă au început vizitele. Părintele locuia la schit, într-o căsuţă mică, construită lângă curte, astfel încât din 
colţul exterior puteau intra şi femeile. De la Optina până la schit se întindea o cărare largă, de aproximativ 150 de 
stânjeni lungime, înconjurată de pini înalţi. . . La Optina, omul fără să vrea se priveşte pe sine însuşi şi se smereşte, 
îşi aminteşte fărădelegile sale şi se cutremură. Neînsemnate ţi se par a fi toate grijile lumeşti, şi vrei atât de mult să 
le uiţi şi să te îndepărtezi cât mai departe de toate acestea. ... Iar pinii înalţi se ridică la mare înălţime şi stau 
încremeniţi în contemplarea cerului şi tainelor lui. Şi dacă e să priveşti spre spaţiul fără sfârşit de unde asupra 
întregii lumi se revarsă raze de viaţă făcătoare, vei înţelege unde să mergi, spre ce să aspiri. Intre aceşti copaci e 
aşezat schitul de la Optina. El este aşezat într-o livadă foarte mare; la mijloc e o biserică de lemn, mai degrabă un 
lăcaş de rugăciune. Pe alocuri cresc pini, întreg schitul fiind presărat în cea mai mare parte de meri; printre copaci 
sunt construite căsuţe simple; vara, locul e plin de flori frumos mirositoare. ...Aici se adunau oamenii cărora 
părintele le era de neînlocuit. 

De la ora nouă veneau călugării, unii mulţumindu-se cu binecuvântarea generală, alţii având nevoie de o discuţie 
aparte. După ei, câte unul, veneau mirenii, unii loviţi de o suferinţă sufletească, alţii cu păcate mari, unul cu 
nenorocirea sa, altul cu o nedumerire, unii cuprinşi de bucurie, alţii de durere. Toţi erau întâmpinaţi cu aceeaşi mare 
dragoste şi purtare de grijă. Primirea se prelungea până la prânz. In jurul orei 14, părintelui i se aducea o oarecare 
mâncare densă, el lua câteva linguri; apoi mai încerca cu furculiţa un alt fel de mâncare. Aceasta însemna că 
părintele a luat prânzul. 

După masă rămâne a singur pentru vreo oră şi jumătate, însă probabil că nu dormea, pentru că nu observa dacă 
împrejur era gălăgie, îl deranjau doar discuţiile. Apoi se citea Vecernia, şi reîncepeau vizitele ce durau până seara în 
jurul orei 23 se săvârşea lunga pravilă de seară, şi nu mai devreme de miezul nopţii stareţul rămânea singur. 

Părintele Ambrozie nu iubea să se roage când era privit. Ucenicul de chilie şi care citea pravila trebuia să stea într-o 
cameră alăturată. Odată un călugăr din schit s-a decis să se apropie de părintele în acest timp. Se citea Canonul de 
rugăciune către Născătoarea de Dumnezeu. Ochii părintelui Ambrozie erau aţintiţi spre cer, faţa îi strălucea de 
bucurie; o strălucire atât de intensă se odihnea peste el, încât călugărul n-a putut s-o suporte. Singura dată când 
părintele evita poporul era în ajunul zilei când se împărtăşea şi în ziua respectivă. 

Intre orele închinate vizitatorilor, găsea timp pentru citirea scristlrilor şi aşternerea în scris a răspunsurilor. In fiecare 
zi veneau treizeci-patruzeci de scrisori. Părintele lua teancul cu scrisori în mână şi fără să le deschidă le sorta, 
stabilind care sunt urgente, care dintre ele pot să mai aştepte; sau alteori scrisorile erau aşezate pe duşumea înaintea 
sa şi el arăta cu un băţ care să i se dea. Să scrie răspunsurile singur nu putea. El le dicta. Aceste scrisori smerite ale 
"mult păcătosului ieromonah Ambrozie" purtau mângâiere dumnezeiască în multe părţi ale lumii, manifestând din 
depărtare aceeaşi înţelepciune, aceeaşi înainte- vedere... 

Părintele Ambrozie suferea de mult timp din cauza picioarelor bolnave. Uneori, pentru vreo zece minute, el ieşea 
din chilia sa şi, aplecându-se, sprijinindu-se în cârja sa, umbla pe alee. Cea mai mare parte a zilei însă o petrecea 
stând semi-întins în pat. Arareori, vara, mergea pentru vreo două zile în adâncul pădurii, la vreo şapte vers te de 
Optina, unde era situată o casă mare, însă oamenii îl găseau şi acolo. La o astfel de casă, cu numele de Rudnovo, 
mergea părintele şi de la Şamordino. Astfel se nevoia marele stareţ, şi Domnul trimitea semne despre dreptul Său. 



Părintele Ambrozie a ieşit odată vara la popor pentru binecuvântarea generală şi deodată în mulţime s-a auzit un 
strigăt înfiorător: "El, el!" Când 1-a văzut pe bărbatul care striga, părintele 1-a cunoscut, însă nu mai putea face 
nimic. Acest om îşi căutase mult timp rostul, deja nu mai ştia ce să facă, şi a fost cuprins de deznădejde. într-o 
noapte, în timpul somnului, el a văzut un pelerin cu părul cărunt, îmbrăcat în haine monahale, cu o cârjă, cu capul 
acoperit: doar că nu era acoperit cu praf, toate hainele îi erau curate. Pelerinul i-a spus cu o voce blândă: "Mergi la 
pustiul Optina, acolo vieţuieşte un stareţ hlând, el te va ajuta!" Omul a plecat şi atunci când 1-a văzut pentru prima 
dată pe părintele Ambrozie, 1-a recunoscut în persoana sa pe acel pelerin. 

Atingând o măsură atât de înaltă a harului, părintele Ambrozie rămânea acelaşi om smerit, simplu, binevoitor. Avea 
dezvoltată la maxim acea aptitudine numită tact şi dădea fiecăruia ceea ce căuta şi ce avea nevoie. Părintele atrăgea 
în mod special prin siguranţa că te va apăra si nu va lăsa să fii supărat. In pofida înainte-vederii sale, se înfricoşa să- 
1 demaşte pe cineva înaintea oamenilor şi cu aceeaşi bunăvoinţă îi primea pe un om drept şi pe un groaznic păcătos. 
De aceea, fiilor duhovniceşti ai părintelui nu li se putea naşte niciodată îndoiala: "Cum să mă înfăţişez înaintea lui, 
după ce am procedat în acest fel?", îndoială pierzătoare, care te îndepărtează atât de mult de pocăinţă! Nu prin 
înfricoşare, ci cu dragoste ştia părintele să-i călăuzească pe oameni spre îndreptare şi ştia să inspire credinţa că nu-i 
totul pierdut şi se poate "să-1 birui pe vrăjmaş". 

Atunci când oamenii care-1 cunoşteau pe părintele intrau la el cu suferinţele şi greutăţile lor, deodată totul devenea 
uşor şi liniştit. Totul se clarifica şi devenea nespus de luminos, pentru că în prezenţa luminii este imposibil să existe 
întuneric. Şi părintele poseda... adevărata ştiinţă de a înţelege viaţa, începuturile şi scopul ei, ştiinţa de a discerne 
orice întâmplare apărută şi de a-i atribui un preţ. într-un cuvânt, darul discernământului era marea sa comoară. 

Stareţul avea o statură mijlocie, era foarte evlavios, purta un caftan negru călduros din vată, şi o căciulă-preoţească 
neagră, călduroasă. Se sprijinea în cârje, asta în cazul în care se ridica din pat, pe care stătea totdeauna semi-culcat, 
chiar şi în timpul vizitelor. In tinereţe avea o faţă frumoasă şi, precum se vede din portretele sale, foarte gânditoare. 
Cu cât înainta însă în vârstă, faţa îi devenea mai blândă şi mai plină de bucurie în prezenţa oamenilor. Părintele nu 
poate fi imaginat fără zâmbetul său prin care totul devenea deodată vesel, călduros şi bun fără privirea sa plină de 
grijă, din care înţelegeai că în curând îţi va spune ceva foarte bun. . . Din cauza firii sale pline de voioşie, expresia 
feţei părintelui se schimba necontenit. El privea pe cel dinaintea sa cu blândeţe, uneori râdea însufleţit împreună cu 
el, cu un râs tânăr, alteori îl compătimea cu veselie. Dacă era mulţumit înclina încet capul, dacă istorisea ceva trist, 
se adâncea pentru o clipă în cugetare; atunci când stareţul voia să îi spună cum să procedeze, începea să dea energic 
din cap, îl privea atent şi cu înţelepciune şi îi explica detaliat, privindu-1 dacă înţelege, cum să îşi aranjeze treburile. 
In tot timpul discuţiei, ochii negri ai părintelui priveau cu atenţie la cel dinaintea sa. Simţeai că aceşti ochi văd totul, 
tot ce ai făcut, ce este bine sau rău şi te bucura faptul că în tine nu rămâne pentru dânsul nici o taină. Părintele 
vorbea încet, iar în ultimele luni adeseori grăia în şoaptă. Pentru a ne închipui măcar puţin nevoinţa părintelui 
Ambrozie, trebuie înţeles ce efort în semna pentru el să vorbească mai bine de 12 ore pe zi, când din cauza oboselii 
limba refuza să acţioneze, vocea trecea în şoaptă, iar cuvintele ieşeau cu greutate, abia spuse. Nu puteai privi liniştit 
atunci când vedeai cum stareţul, extrem de extenuat, cu capul căzut pe perne şi limba ce abia se mai mişca, se 
străduia să se ridice şi să discute în amănunt lucrurile care îi frământau pe cei care veneau la el. In general, oricât de 
ocupat ar fi fost părintele, dacă venea cineva la el cu o oarecare treabă importantă, puteai fi sigur că nu-şi va 
economisi timpul şi, până când treaba nu se va rezolva, cel venit nu va simţi că trebuie să plece. 

Nimic nu se poate compara cu acea bucurie pe care o simţeau copii părintelui Ambrozie atunci când îl întâlneau 
după o despărţire îndelungată. Erau clipe care nu pot fi descrise, ci trebuie să le retrăieşti. După zilele petrecute cu 
părintele, oamenii se întorceau în lume întăriţi şi iluminaţi, iar ceea ce e mai important, totul devenea clar şi simplu, 
în lumina dreptăţii lui Hristos, în care trăia şi în care propovăduia părintele Amhrozie, nu mai există îndoieli şi viaţa 
toată e clară, toate vicleniile dispar şi dispar de la sine. "Vieţuieşte mai simplu, vieţuieşte mai simplu", adică 
vieţuieşte cu Dumnezeu, era unul dintre sfaturile îndrăgite ale stareţului. După discuţiile de la Optina, lumea apărea 
în toată goliciunea ei, acea lume unde opiniile sunt atât de limilate, unde inimile sunt atât de împietrite, unde sunt 
atât de multe cuvinte şi atât de puţine fapte. . . şi pretutindeni e minciună şi deşertăciune, acea lume unde multă 
vorbire este numită înţelepciune şi unde părintele Ambrozie a trecut neobservat, în sfârşit, acea lume pentru care ţi-e 
frică şi ţi-e milă. Şi în această viată tristă, în acest torent întunecat în care se adâncesc oamenii fără dragoste şi 
credinţă, între desfigurări jalnice, apărea în amintire în luminoyitatea sfinţeniei chipul părintelui Ambrozie. Spre 
acest chip îţi duceai toate simţămintele, voiai să-1 vezi şi să te odihneşti. 



începe ultima perioadă din viaţa stareţului. în vara anului 1890, el s-a mutat la Şamordino. Toamna, părintele a 
intenţionat de câteva ori să se întoarcă, însă de fiecare dată puterile i se sfârşeau. Probabil că aceasta na voia lui 
Dumnezeu, ca părintele să-şi dea ultima suflare în braţele "copilului" său drag, Şamordino. Spre sfârşitul iernii 
anului 1891, părintele Ambrozie a slăbit foarte mult, însă primăvara puterile parcă i s-au întors. Toamna târziu, 
situaţia s-a înrăutăţit iarăşi. Vizitatorii vedeau cum uneori stareţul stătea extenuat de oboseală, capul îi cădea fără 
putere înapoi, limba abia mai putea să pronunţe răspunsul şi îndrumarea; abia auzită, şoapta neclară ieşea din piept, 
iar el se tot jertfea, nerefuzând pe nimeni. în acest timp, stareţul spunea cuvinte oarecum ciudate, care aveau să se 
adeverească mai apoi, după ce stareţul a murit, cuvinte prin care îşi prezicea împrejurările morţii sale. De mai mult 
timp, arhiereul de la Kaluga îi cerea stareţului să se întoarcă la Optina. Ce putea să-i răspundă stareţul, în afară de 
ceea ce le spunea şi altora, şi anume că a rămas la Şamordino din cauza voii aparte a lui Dumnezeu. Când îi spuneau 
că pot să-1 ducă la Optina cu de-a sila, el spunea: "Ştiu că nu voi ajunge la Optina; dacă mă vor duce de aici, voi 
muri pe drum" 

Toată vara a fost aşteptată la Şamordino venirea arhiereului. 

- Cum să-1 întâmpinăm pe Vlădica? îl întrebau maicile pe stareţ. 

- Nu noi pe el, ci el ne va întâmpina, răspundea stareţul. 

- Ce să-i cântăm Vlădicăi? 

- îi vom cânta Aliluia, răspundea stareţul. 

- Părinte, despre multe vă va întreba Vlădica. 

- Vom vorbi cu el încet, nimeni nu va auzi. 

Atunci când unul dintre monahii apropiaţi stareţului a declarat că vlădica va sosi în curând, stareţul, care-1 primea 
totdeauna pe arhiereu în chilie, a spus de această dată: "Ei bine, mergi la biserică şi pregăteşte-mi locul unde voi 
sta". 

De la 21 septembrie, stareţul a rămas fără puteri; a apărut o slăbiciune extremă, manifestată prin pierderea auzului şi 
vederii, precum şi o durere intensă în zona urechilor, feţei, capului şi în tot trupul. Apoi, câteva zile i-a fost mai 
bine, însă surzenia continua, şi întrebările i se scriau pe o foaie mare de hârtie, iar el răspundea glăsuind. în data de 
6 octombrie, situaţia s-a înrăutăţit. în fiecare clipă putea veni sfârşitul. Stareţului i s-a slujit Sfântul Maslu, iar la 9 
octombrie a fost împărtăşit de ucenicul şi urmaşul său, părintele Iosif. în acea zi, a venit să-şi ia rămas bun de la 
stareţ şi egumenul de la Optina, părintele Isaac. Văzând starea stareţului, el a început să plângă. Părintele, văzându- 
1, a ridicat mâna şi şi-a scos fesul. 

Părintele spunea adeseori: "Iată, toată viaţa mea am fost în mijlocul poporului, astfel voi şi muri". Aşa s-a şi 
întâmplat. 

în dimineaţa de joi, 10 octombrie, puterile l-au părăsit. Stătea întins fără răsuflare. Buzele nu i se mai mişcau. 
Părintele Iosif a plecat la schitul de la Optina, pentru a aduce hainele pregătite de către stareţ pentru înmormântarea 
sa, între acestea fiind şi cămaşa părintelui Macarie, pe care părintele Ambrozie făcuse propria inscripţie: "după 
moartea mea să mă îmbrăcaţi neapărat cu ea". La ora unsprezece s-a citit canonul Macii Domnului la ieşirea 
sufletului. Când au citit rugăciunea la ieşirea sufletului, stareţul a început să-şi dea duhul. A oftat puternic de două 
ori, apoi a ridicat mâna dreaptă, a aşezat-o pentru însemnarea cu semnul Sfintei Cruci, a dus-o până la frunte, apoi la 
piept, la umărul drept şi, ducându-o până la cel stâng, a lovit cu putere umărul; iar atunci respiraţia a încetat. Apoi a 
mai respirat (oftat) pentru ultima dată. Era exact ora unsprezece şi jumătate zma. 

Mult timp toţi cei dimprejur au stat înlemniţi. Chipul stareţului era strălucitor şi liniştit, fiind iluminat de un zâmbet 
nepământesc. Chiar în clipa adormirii stareţului, episcopul Vitalie a ieşit din Kaluga spre a merge la Şamordino şi a 
fost adânc uimit, primind în drum ştirea despre sfârşitul stareţului. Durerea de la Şomordino nu poate fi descrisă în 
cuvinte. Maicile nu se îndepărtau de trupul învăţătorului lor. La rugăminţile lor fierbinţi, când stareţul stătea deja în 
sicriu, a fost cusut un acoperământ mare, care a acoperit faţa celui adormit. Faţa îi era minunată, luminoasă, cu 
expresia salutului, după despărţirea îndelungată de dragii lui copii. Din cauza arderii lumânărilor şi înghesuielii, pe 
faţa luminoasă a stareţului se puteau vedea chiar şi stropii de sudoare, ca şi când ar fi fost viu. în data de II, sicriul a 
fost dus din clădirea în care adormise stareţul, la biserică. între Optina şi Şamordino s-a iscat o controversă cu 
privire la locul unde urma să fie înmormântat stareţul. Disputa a fost rezolvată de Sfântul Sinod, care a indicat 
Optina ca loc de înmormântare. 



De pretutindeni s-au adunat persoane din toate păturile sociale. în total la Şamordino s-au adunat până la opt mii de 
persoane. Panihidele erau slujite la dorinţa poporului zi şi noapte. Poporul aducea baticuri, bucăţi de pânză, rugând 
să fie atinse de trupul stareţului, şi ie primea înapoi ca pe nişte sfinţenii. La data de 13 octombrie a venit Prea 
Sfinţitul şi s-a îndreptat direct în biserică, unde în acest timp se cânta Ajiluia, Aliluia, Aliluia, fapt despre care 
vorbea stareţul: "Ii vom cânta Vlădicăi: Aliluia". ' După Liturghie, săvârşită de către arhiereu şi cuvântările de 
înmormântare, a început slujba festivă: Maicile şi-au luat rămas bun până spre ora trei. 

La 14 octombrie a avut loc mutarea trupului la Optina. Timpul nu a fost prielnic. Vântul rece de toamnă îi 
străpungea pe călători, iar ploaia neîncetată a transformat pământul într-o mocirlă. Pe tot parcursul drumului, sicriul, 
condus de mii de persoane, a fost dus pe mâini. 

Adeseori se opreau pentru oficierea Litiei, însă spre sfârşit, când a început să plouă foarte tare, Litiile erau oficiate 
fără oprire, din mers. In satele întâlnite în drum, însoţiţi de dangătele clopotelor, preoţii înveşmântaţi ieşeau din 
biserici cu heruvimi şi icoane, sătenii se închinau înaintea sicriului şi se alăturau procesiunii. S-a observat că, în 
pofida ploii şi a vântului puternic, lumânările care înconjurau sicriul stareţului nu s-au stins pe tot parcursul 
drumului. 

Când procesiunea s-a apropiat de Optina, începuse deja să se întunece. In întâmpinarea sicriului a ieşit tot clerul 
oraşului Kozelisk, împreună cu locuitorii. Asemănător unui nor negru plutea spre mănăstire procesiunea. Mult 
deasupra capului se vedea sicriul, de parcă ar fi plutit în aer. Părea ca şi cum ar fi fost mutarea moaştelor. Ce 
sentiment haric i-a cuprins pe toţi! Când procesiunea a păşit pe podul amenajat peste Jizdra special pentru această 
ocazie, au văzut, cum însingurat de toţi, fără să vadă noroiul, fără să simtă vântul şi ploaia, într-o îmbrăcăminte 
simplă, cu un nedescris sentiment de durere mută în fiecare mişcare, mergea în întâmpinarea Cuviosului actualul 
stareţ, ieroschiinonahul Iosif, care s-a aflat mai bine de treizeci de ani nedespărţit de cel adormit. 

La 15 octombrie a fost săvârşită înmormântarea Stareţul a fost aşezat lângă învăţătorul său, părintele Macarie. In 
ultimii ani, părintele Ambrozie îi comandase pictorului o icoană a Maicii Domnului, pe care a numit-o "Sporitoarea 
pâinii" şi care o reprezintă pe Maica Domnului pe mori, binecuvântând snopii pe câmpul secerat. El a stabilit 
sărbătoarea acestei icoane la 15 octombrie, şi aceasta era ziua înmormântării sale. 

Iată încă un eveniment minunat. La. începutul bolii care i-a precedat moartea, pănntele Ambrozie i-a poruncit unei 
monahii să citească cartea lui Iov. In această carte este spus, printre altele, că de mirosul urât al rănilor acestui drept 
a fugit chiar şi soţia lui. Prin acest exemplu, stareţul parcă prezicea că şi cu el după moartea sa se va întâmpina 
acelaşi lucru. într-adevăr, la început de la trup se simţea un miros foarte urât. Cu mult timp înainte, stareţul îi 
spusese despre aceasta pe faţă ucenicului său, părintelui Iosif, iar la întrebarea de ce se întâmplă aceasta, a răspuns: 
"Pentru că în timpul vieţii am primit multă cinste nemeritată". însă cu cât trecea timpul, cu atât mai puţin se simţea 
acest miros urât, iar în ultima zi de la trupul celui adormit în Domnul s-a revărsat un miros plăcut. Dragostea 
stareţului năzuieşte şi acum să-i ajute pe oameni, precum a făcut-o în toate zilele vieţii sale pământeşti. 

B. Minunile 

Despre înaintevederea stareţului, după povestirile monahilor 

Momentele clarviziunii stareţului Ambrozie au fost nenumărate, foarte des şi uimitoare. Vom face cunoştinţă cu 
câteva dintre ele. Cele pomenite mai jos sunt luate din „Biografia celui adormit în Domnul, a stareţului optinean, 
ieroschimonahului Ambrozie", în două părţi, anul 1900. 

Prea Sfinţitul Episcop Macarie din Kaluga a binevoit să ne comunice despre sine următorul lucru: Pe când era 
preot de mir şi profesor la institutul din Orlov la domnişoarele nobililor, i s-a întâmplat ca împreună cu părintele 
rector al seminarului duhovnicesc din Orlov, arhimandritul H., să meargă la schitul Optina la stareţul Ambrozie. 
După ce a discutat cu oaspeţii, la plecare, stareţul le-a dat amândurora câte o cărticică cu un conţinut unic; anume - 
despre călugărie. „Eu, ca preot, relata episcopul, m-am gândit atunci la ce îmi va folosi o asemenea carte?". Şi 
stareţul, ca şi cum şi-ar fi dat seama, a spus: „A, nu că v-ar trebui, apoi a adăugat: Dar aşa şi va fi". După o perioadă 
a rămas văduv şi cum se ştie deja, fostul preot şi profesor a intrat în monahism. 

Fostul ieromonah al schitului Optina, Ilarion, a povestit: „Trăind în lume, mergeam în fiecare an la schitul Optina, 
unde se afla în rândul fraţilor şi fratele meu, ierodiaconul Pafnutie. în fiecare din aceste vizite eu îmi doream mult să 
merg la batiuşka Ambrozie şi să primesc de la el binecuvântare. Odată stareţul mi-a vorbit: „E timpul să vii la noi". 



Eu i-am răspuns: „Mă ţin legăturile, batiuşka, sunt însurat". 

Stareţul a spus: „încă nu s-a copt!". Chiar în acel an a murit mama mea, iar peste doi ani am intrat la Optina. Astfel 

s-a împlinit invitaţia stareţului „e timpul să vii la noi". împreună cu mine a intrat şi soţia mea şi a trăit aproape 13 

ani la grajdul vitelor mănăstirii. A murit în anul 1882, după ce a primit schima". 

Trăia în schit un cunoscător al rânduielii, ieromonahul Palladie. Odată a slujit în biserica schitului în ziua de 

duminică Sfânta Liturghie şi se simţea sănătos. însă chiar în acea zi batiuşka 1-a trimis la el pe ucenicul din chilie şi 

i-a poruncit imediat să fie îmbrăcat în schimă. Părintele Palladie a fost foarte mirat de acest lucru şi i-a spus 

ucenicului că e sănătos. Batiuşka 1-a trimis la el pe ucenicul său şi a doua şi a treia oară cu aceeaşi propunere, însă 

acela a refuzat să o primească. A venit ziua de luni. De dimineaţă, batiuşka 1-a trimis pentru a patra şi ultima oară pe 

ucenicul său la părintele Palladie din nou cu acea propunere. însă înainte de a se pregăti pentru primirea schimei, 

acesta a făcut congestie cerebrală. Deşi îi paralizase limba, rămăsese totuşi conştient. Au izbutit să-1 îmbrace în 

schimă şi să-1 împărtăşească cu Sfintele lui Hristos Taine. în seara aceleiaşi zile a murit. 

După moartea fratelui meu eu, cu binecuvântarea părintelui Ambrozie, m-am dus acasă şi am adus cu mine doi 

orfani - un nepot de 10 ani şi o nepoată de 7 ani. Pe băiat l-au instalat în atelierul mănăstirii, iar pe fată a dus-o la 

orfelinatul mănăstirii din Şamordino. După un an şi jumătate am primit vestea că fata s-a îmbolnăvit grav. Am mers 

la stareţ şi i-am mărturisit mâhnirea mea. Stareţul le-a întrebat despre aceasta pe surorile care veniseră chiar în acea 

zi din Şamordino, însă ele au spus că fata e mai bine şi că nu există nici un fel de pericol. 

Astfel am plecat de la batiuşka. însă după aceea am aflat de la ceilalţi că în acea zi, după plecarea fraţilor, cam pe la 

ora 1 1 seara stareţul s-a dus direct la icoană şi a început să cânte: „Cu sfinţii odihneşte". Chiar în acele momente 

nepoata mea murea în orfelinatul din Şamordino. 

Alte înaintevederi ale stareţului Ambrozie, povestite de mireni 

Doamna Şişkova scrie: „în gubernia Tambov, o rudă a părintelui Ambrozie s-a căsătorit cu preotul mănăstirii de 
maici Troekurovski, la 20 de verste de moşia noastră. După numirea ca preot a soţului ei în această mănăstire, 
tânăra a mers la batiuşka să-i ceară blagoslovenie să se stabilească acolo, deoarece până atunci trăise într-o locuinţă 
incomodă, închiriată. Batiuşka nu i-a dat binecuvântare pentru acest lucru şi i-a zis: „Mai aşteaptă zece ani, iar 
atunci - ce va da Dumnezeu". Soţia preotului a aşteptat cu nerăbdare apropierea celui de-al zecelea an. Se plictisise 
să trăiască în casă străină şi nu o singură dată le-a spus călugăriţelor: „Ceva se va întâmpla în anul acesta, căci doar 
este al zecelea an, nu cumva să se întâmple ceva cu noi, să nu moară soţul meu". El fusese bolnav. Dar iată că s-a 
apropiat sfârşitul celui de-al zecelea an şi, pe neaşteptate, s-a îmbolnăvit soţia preotului; a făcut febră, iar după trei 
zile a murit. Preotul, văduv fiind, a trebuit să părăsească mănăstirea de maici". 

Din Petersburg au venit la stareţ două surori. Cea mică era gata de măritat, cu o fire veselă; cea mare era liniştită, 
gânditoare, tăcută. Una i-a cerut binecuvântare pentru căsătorie iar cealaltă pentru mănăstire. Stareţul, celei de 
măritat, i-a dat metanii, iar celei mari i-a spus: „Ce mănăstire? Tu te vei mărita - însă nu acasă - iată unde va fi" şi 
i-a denumit o gubernie, unde ele nu mai fuseseră niciodată. Amândouă s-au întors în capitală. Cea mică a aflat că 
tânărul ei a trădat-o. Acest lucru a produs în ea o schimbare puternică, deoarece dragostea ei fusese adâncă. Ea a 
înţeles zădărnicia lucrurilor cu care se ocupa înainte; şi-a îndreptat gândurile către Dumnezeu, şi în scurt timp, a 
intrat la mănăstire. 

între timp, cea mare a primit o scrisoare dintr-o gubernie îndepărtată de la o mătuşă aproape uitată, o femeie 
cucernică, ce trăia în vecinătatea unei mănăstiri de maici. Ea a chemat-o ca să se deprindă cu viaţa monahală. însă s- 
a întâmplat altceva. Locuind cu mătuşa, nepoata a făcut cunoştinţă cu un bărbat nu prea tânăr, care semăna foarte 
mult cu ea la caracter şi s-a căsătorit cu el. 

Neascultarea faţă de stareţ şi urmările ei 

Un ţăran tânăr din ţinutul Tihonova, care este lângă Kaluga (60 de verste de Optina) a hotărât să se însoare, 
deoarece mama lui bătrână slăbise şi alte femei în casă nu erau. în sărbătoarea Adormirii Maicii Domnului a mers la 
stareţ, însă acesta 1-a sfătuit să aştepte până la Tăierea împrejur, iar mama lui a fost foarte nemulţumită de sfatul 
stareţului. La Tăierea împrejur a venit iar şi batiuşka i-a vorbit: „Mai aşteaptă până la Bobotează şi atunci vom mai 
vedea". Bătrâna s-a tulburat foarte mult. S-a dus de la ea şi puţina linişte pe care o avea. La Bobotează tânărul a 
revenit la stareţ şi i-a mărturisit că nu mai poate să îndure ocările mamei. însă batiuşka i-a răspuns: „Mă tem că nu 
mă vei asculta, însă sfatul meu acesta este: nicicum nu trebuie să te însori, mai aşteaptă". Tânărul a plecat şi s-a 
însurat, iar peste două luni tinerii căsătoriţi au murit. 
Iată o povestire despre un locuitor din oraşul Kozelsk, Kapiton. Acesta avea un singur fiu - un tânăr matur, iscusit şi 



frumos. Tatăl a hotărât să-1 trimită în lume şi 1-a dus la stareţ ca să obţină binecuvântare de la el pentru ce şi-a 
propus. Amândoi stăteau în hol şi lângă ei mai erau câţiva monahi. Kapiton, primind împreună cu fiul său 
blagoslovenie, i-a explicat părintelui că vrea să-şi trimită băiatul în lume. Stareţul a fost de acord cu această intenţie 
şi 1-a sfătuit să-şi îndrepte fiul spre Kursk. Kapiton a început să-1 contrazică pe stareţ şi a zis: „In Kursk nu avem 
cunoştinţe, dar binecuvântaţi-ne, batiuşka, să meargă la Moscova". Stareţul a răspuns cu un ton glumeţ: „Moscova 
loveşte cu piciorul şi izbeşte cu scândurile, mai bine să meargă la Kursk". Insă Kapiton nu 1-a ascultat pe stareţ şi 1-a 
dus pe fiul său la Moscova, unde în scurt timp i-a găsit un post bun. în acea perioadă proprietarul a construit o 
clădire unde să stea numai tânărul pe care 1-a angajat la el. Brusc au început să cadă de sus câteva scânduri, care i-au 
zdrobit ambele picioare. Numaidecât a fost înştiinţat tatăl lui, printr-o telegramă. Cu lacrimi amare a venit el la 
stareţ să-i mărturisească necazul, însă pentru această amărăciune nu mai exista ajutor. Pe fiul bolnav l-au adus de la 
Moscova şi a zăcut mult. Deşi rănile s-au închis, el a rămas pentru toată viaţa olog, nemaifiind apt pentru nici un fel 
de muncă. 

Vindecarea fiului profesoarei, bolnav de febră tifoidă şi izbăvirea minunată de la dezastru 

Doamna M. P., profesoară la Moscova, avea pentru stareţ un mare respect. Unicul ei fiu era aproape de moarte din 
cauza febrei tifoide. Despărţindu-se de el, s-a dus la Optina şi 1-a înduplecat pe părintele Ambrozie să se roage 
pentru fiul ei. „Ne vom ruga împreună" i-a spus stareţul şi amândoi au început să se roage în genunchi. După câteva 
zile mama s-a întors la fiul ei, care a întâmpinat-o pe picioare. Chiar în acele momente în care stareţul se ruga pentru 
el, s-a produs o schimbare şi s-a însănătoşit repede. 

Tot această doamnă, împreună cu fiul ei, deja vindecat, au mers în vara anului 1881 la Optina şi au stat acolo mai 
mult decât şi-au propus. Soţul ei, care se afla în guberniile de sud, s-a îngrijorat cu privire la cei doi şi, în cele din 
urmă, i-a spus într-o telegramă ziua în care va veni după ei la gară cu caii. M. P. a mers să-şi ia rămas bun de la 
batiuşka. 

Părintele Ambrozie, care nu opreşte niciodată pe nimeni fără motiv întemeiat, i-a mărturisit că nu îi dă 
binecuvântare să plece. Ea a început să-i demonstreze că nu poate să stea mai mult la Optina, iar el i-a răspuns: „Eu 
nu binecuvântez să pleci astăzi. Mâine e sărbătoare; rămâi până după liturghie şi atunci mai vedem". Ea s-a întors în 
arhondaric unde o aştepta fiul ei, care a fost foarte nemulţumit de hotărârea părintelui. Nu mai aveau nici un motiv 
să rămână, însă mama lui 1-a ascultat pe stareţ. In ziua următoare, batiuşka le-a spus: „Acum mergeţi cu 
Dumnezeu". In Kursk au aflat că s-a întâmplat un dezastru în Kukuevsk cu trenul care a plecat în ajun şi cu care au 
vrut şi ei să plece. 

Un alt caz de vindecare 

Uneori stareţul Ambrozie, fugind de slava lumească, după exemplul înaintaşului său, stareţul Lev, se comporta ca 
şi cum ar fi fost scrântit. Dacă îi prezicea cuiva ceva vorbea pe un ton glumeţ, aşa cum am menţionat mai sus, încât 
ascultătorii începeau să râdă; dacă vroia să dea ajutorul în boală cuiva, lovea locul bolnav cu mâna sau uneori cu 
toiagul şi boala trecea. 

De exemplu a venit la stareţ un călugăr cu o cumplită durere de dinţi. Trecând pe lângă el, stareţul 1-a lovit cu toată 
puterea pumnului peste dinţi şi vesel 1-a întrebat: „E bine?". „E bine, batiuşka, a răspuns călugărul în râsul tuturor - 
dar încă mă doare foarte mult". Insă, când a ieşit de la stareţ a simţit că durerea a trecut şi nici după aceea nu a mai 
revenit. 

Apariţia în vis şi vindecarea călugăriţei bolnave 

O călugăriţă din mănăstirea de maici din Kaşirsk, gubernia Tul, Ilariona Ponomareva, a comunicat despre ea în 
scris următorul lucru: „Fiind grav bolnavă, cu două zile înainte de Sf Nicolae (6 decembrie, anul 1888), m-am 
întristat şi am plâns pentru că în ziua de sărbătoare, din cauza bolii, urma să stau în chilie, fără să am posibilitatea să 
merg în biserica lui Dumnezeu. 

Atât de puternice erau durerile, încât la ora 10 seara m-am aşezat în pat şi am adormit. Şi iată ce am văzut în vis: 
părintele Ambrozie s-a apropiat de mine şi mi-a vorbit: „Ce te necăjeşte mai înainte de vreme?". Apoi m-a lovit aşa 
de tare peste urechea dreaptă, încât mi-a izbucnit sângele din ea. Şi a adăugat: „Pleacă în biserică, nătângo, la 
praznic!". Când m-am trezit am văzut că perna pe care am dormit şi capotul în care eram îmbrăcată erau murdare de 
sânge. Insă chiar în acel moment m-am simţit complet sănătoasă - şi nu mi-au rămas urme după boală. 



Apariţia după moarte şi vindecarea 

Fragment din scrisoarea nepublicată către Liudmila Osipovna Raevskaia, care a trăit în mănăstirea Şamordino, din 
23 februarie, anul 1898: 

„Ieri a sosit V. şi a povestit că o doamnă, rudă a lui Z., i-a scris din Moscova că soţul ei e foarte bolnav. Doctorii au 
refuzat să-1 trateze şi el era pe moarte. într-o noapte, acesta 1-a văzut lângă el, pe pat, pe stareţ, care s-a rugat şi i-a 
vorbit: „Fă rugăciunile Sf Ambrozie din Mediolan" şi-a dispărut. Bolnavul i-a spus acest lucru soţiei şi ei au făcut 
rugăciunile. El s-a împărtăşit şi de atunci a început să se îndrepte. S-a ridicat chiar şi din pat şi nimănui nu i-a vorbit 
despre această apariţie a stareţului. Când a început să se simtă bine, i-a apărut din nou stareţul! Bolnavul îl cunoştea 
deja şi stareţul i-a spus: ,Acum eşti pe deplin sănătos, de ce te ascunzi şi nu vorbeşti despre vindecarea ta? Trebuie 
să vorbeşti! Iar stareţul din faţa ta este Ambrozie de la Optina" şi a dispărut. Când V. mi-a povestit, eu l-am invidiat, 
însă în suflet am simţit o aşa bucurie, încât nu pot să o descriu. Părintele nostru drag nu m-a lăsat. 

C. învăţăturile 

A trăi înseamnă să nu fii mâhnit, să nu judeci pe nimeni, să nu superi pe nimeni şi cu toţi să fii respectuos. 

Pentru mireni, rădăcina tuturor relelor este iubirea de argint, iar pentru călugări - iubirea de sine. Tristeţea vine din 

îngâmfare şi de la diavol. Vine din îngâmfare când nu ni se face voia, când ceilalţi nu vorbesc despre noi aşa cum 

am vrea şi, de asemenea, vine din râvna de a depune eforturi peste puterile noastre. Omul e ca un gândac: când e 

cald ziua şi e soare el zboară, se mândreşte şi bâzâie: „Toate pădurile şi luncile sunt ale mele! Toate luncile sunt ale 

mele, toate pădurile sunt ale mele!". Iar când soarele dispare, când vine frigul şi bate vântul, gândacul îşi pierde 

îndrăzneala, se lipeşte de o frunzuliţă şi zice: „Nu mă împinge jos!". 

Neliniştea sufletească este simptomul mândriei ascunse şi demonstrează lipsa de experienţă şi de pricepere a 

omului. 

Dacă cineva este neputincios cu trupul, dar a făcut multe păcate, acela să pornească pe drumul smereniei. 

înţelepciunea duhovnicească se câştigă prin smerenie, frică de Dumnezeu, menţinerea conştiinţei curate şi a răbdării 

în necazuri. 

Casa sufletului este răbdarea, hrana sufletului este smerenia. Când în casă nu se găseşte hrană, atunci sufletul iese 

afară, adică din răbdare. Pe vechii creştini, vrăjmaşul îi ispitea prin chinuri, iar pe cei de azi - prin boli şi gânduri. 

Fiţi dar înţelepţi ca şerpii (Matei 10,16). Şarpele, când trebuie să-şi schimbe vechea piele cu cea nouă, caută un loc 

îngust şi ferit de ochii lumii, care i se pare potrivit şi astfel îşi lasă pielea dinainte. Aşa şi omul, care doreşte să-şi 

scoată şubrezeala (omul vechi) trebuie să meargă pe calea îngustă a împlinirii poruncilor evangheliei. 

Domnul, în Grădina Ghetsimani, a plâns pentru că ştia că nu mulţi se vor folosi de suferinţele Lui de pe cruce, ci 

mulţi prin rea voinţă se abat de la mântuire. Dacă cineva nădăjduieşte să ajungă acolo unde e Sfânta Treime, acela 

să se străduiască să nu piardă din vedere pe Hristos întrupat. Cei care ating despătimirea vor fi acolo unde e Sf. 

Treime, iar cei care obţin iertarea păcatelor se învrednicesc să locuiască înlăuntrul grădinii raiului şi contemplă 

chipul lui Hristos. 

Din scrisorile cuviosului Ambrozie 

„In general ştii, cum ai citit şi tu însuţi în cărţile sfinţilor părinţi, că vrăjmaşul la nimic nu stă împotrivă, aşa cum stă 

împotriva rugăciunii lui Iisus. De aceea, dacă ai început să faci rugăciunea lui Iisus, nu o lăsa, ci continuă, 

nădăjduind la mila şi ajutorul lui Dumnezeu. 

Dumnezeu şi împărăteasa Cerului au putere să ne ferească de relele şi necazurile pe care le aduc vrăjmaşii 

sufletului". 

„Făcând rugăciunea cu buzele, nimeni nu intră în necaz, dar făcând rugăciunea minţii şi a inimii fără îndrumare 

devine primejdios. O astfel de rugăciune are nevoie de îndrumări, de linişte, tăcere şi de încurajare smerită în fiecare 

întâmplare neplăcută. De aceea sunt lipsiţi de primejdie toţi cei care fac rugăciunea cu gura pentru că suntem săraci 

în răbdare, smerenie şi blândeţe". 

„Nu au existat exemple în rândul celor care au zis cu gura rugăciunea ca vreunul să fi căzut în cursa vrăjmaşului. 

Dar cei care au făcut rugăciunea minţii şi a inimii incorect au căzut destul de des în cursa vrăjmaşului. 

De aceea, mai înainte de toate, trebuie să se facă cu tărie rugăciunea verbală, apoi cea mintală, cu smerenie şi pe 

urmă cel căruia i se cuvine şi îi dă Dumnezeu binecuvântare, poate trece la rugăciunea inimii, după sfatul Sfinţilor 

Părinţi şi urmărind experienţa înaintaşilor". 

„Te plângi că bârfele te împiedică să exersezi rugăciunea lui Iisus. Ce să faci? Ducând viaţă de obşte, nu se poate să 



scapi pe deplin de vorbe şi griji. De asemenea, mai scrii că rugăciunea verbală nu poţi să o faci întotdeauna cu 
putere, însă de rugăciunea minţii te temi să te apuci, ca să nu cazi în cursă. Sf. Grigorie Sinaitul în „Iubirea 
binelui", în al 7-lea şi ultimul capitol despre cursa vrăjmaşului, scrie aşa: „Noi nu trebuie să ne temem; sau să oftăm, 
ci să-L chemăm pe Dumnezeu. Dacă unii s-au abătut, scrântindu-se la cap, atunci să ştii că au suferit de îngâmfare şi 
mândrie. Căci în ascultare, prin rugăminţi şi smerită înţelepciune, cel care îl caută pe Dumnezeu, niciodată nu e 
lăsat în voia răului de harul lui Hristos, care vrea să-1 mântuiască pe tot omul. Dacă totuşi se întâmplă să vină ispita 
şi aceasta este spre încercare şi încununare şi este însoţită de ajutorul grabnic al lui Dumnezeu, care a îngăduit-o, el 
ştie cu ce scop. Căci cine trăieşte drept şi se poartă respectuos cu toţi, lepădându-se de plăcerile lumeşti şi de 
îngâmfare, acela, chiar dacă s-ar ridica împotriva lui ispite nenumărate sau un întreg regiment de diavoli nu poate fi 
vătămat după cum spun şi Sfinţii Părinţi. 

Cei care acţionează având încredere prea mare în sine şi nefâcând ascultare, sunt supuşi relelor", 
„îmi scrii că faci rugăciunea lui Iisus cu gura şi cu mintea, însă despre rugăciunea inimii nici măcar nu ai idee. 
Rugăciunii inimii îi trebuie nu povăţuitor. Totuşi cine face de la început corect rugăciunea verbală îşi închide mintea 
în cuvintele rugăciunii: „Doamne Iisuse Hristoase, Fiul lui Dumnezeu, miluieşte-mă pe mine, păcătosul (sau 
păcătoasa)". Dar apoi începe să facă corect şi rugăciunea minţii cu smerenie, având mintea atentă. In acele 
momente, şi fără îndrumător, la unii, rugăciunea minţii se transformă singură în rugăciunea inimii". 
„Trei virtuţi se cuvine să le avem negreşit: înfrânarea, tăcerea şi mustrarea de sine, adică smerenia". 

Despre Taina Maslului 

„în neputinţele mele, printre picături, ca de obicei, nădăjduiesc să vă răspund la scrisoarea dumneavoastră. Mă 
rugaţi să fac rugăciuni pentru mama dumneavoastră suferindă şi pentru fiul ei bolnav, care este principalul sprijin al 
familiei şi împreună cu aceasta să îi alin în necazul lor. Deşi sunt nevrednic şi păcătos, totuşi nu pot să refuz să fac 
acestea pentru că porunca apostolului spune: vă rugaţi unul pentru altul ca să vă vindecaţi" (Iacov 5, 16). Spre 
mângâierea lor propun sfatul Sfântului Apostol Iacov, care ne vorbeşte: „Este cineva bolnav între voi? Să cheme 
preoţii Bisericii şi să se roage pentru el, ungându-1 cu untdelemn, în numele Domnului. Şi rugăciunea credinţei va 
mântui pe cel bolnav şi Domnul îl va ridica şi de va fi făcut păcate se vor ierta lui (Iacov 5, 14-15). Nu se ştie de ce 
în Rusia s-a înrădăcinat concepţia că la Taina Maslului trebuie să alergăm numai atunci când omul nu are speranţe 
că va mai trăi. Dimpotrivă, în Grecia şi oamenii sănătoşi primesc taina ungerii, după obiceiul de acolo, făcând 
aceasta deşi nu li se apropie moartea. Cuvintele apostolului zise mai sus ne arată contrariul concepţiei false 
înrădăcinate în Rusia, deoarece în ele se spune destul de clar: „rugăciunea credinţei va mântui pe cel bolnav şi 
Domnul îl va ridica; şi de va fi făcut păcate, se vor ierta lui". Puterea Tainei Maslului constă în faptul că prin ea se 
iartă în special păcatele uitate datorită neputinţelor omeneşti, iar prin iertarea păcatelor se dăruieşte sănătate trupului 
şi voia lui Dumnezeu va fi peste acesta. Să ne rugăm lui Dumnezeu ca El să vindece mai înainte sufletele noastre şi 
împreună cu aceasta să ne dăruiască şi sănătatea necesară trupului, după cum va rândui voia Lui cea sfântă". 

Smerenia 

„Din scrisorile tale se vede că te-ai dăruit neîncrederii într-atât, încât spui că nimeni nu poate să te convingă. 
Aceasta nu e bine. Spui că nu trebuie ca cineva să te facă să-ţi schimbi convingerea. Aceasta înseamnă că eşti foarte 
încrezătoare în neputinţa de a greşi şi convingerilor tale şi a concluziilor pe care le tragi. Dar aceasta este o trăsătură 
rea, este simptomul mândriei. 

întotdeauna ai cerut ca Dumnezeu să-ţi dăruiască smerenie. însă nu Dumnezeu dă acest dar. Dumnezeu este gata să- 
1 ajute pe om să dobândească smerenia şi binele în toate, însă trebuie ca şi omul să se îngrijească de acest lucru. 
Sfinţii Părinţi spun: „Dai sânge şi primeşti duh". Aceasta înseamnă: osteneşte-te până la vărsarea sângelui - şi vei 
dobândi darul duhovnicesc. Tu cauţi şi ceri daruri duhovniceşti, însă îţi pare rău de vărsarea sângelui; ţie îţi place ca 
nimeni să nu te sâcâie sau să te neliniştească. Dar printr-o viaţă liniştită cum se poate să obţii smerenie? Smerenia 
constă în faptul că omul se vede pe sine cel mai rău dintre toţi - nu numai dintre oameni, ci şi dintre animalele 
necuvântătoare şi chiar dintre duhurile rele. Când oamenii se tulbură, iar tu vezi că nu rabzi şi te mânii pe ei, atunci 
să te consideri, cu siguranţă, cea mai rea. Sau, de exemplu, când îi judeci şi îi bănuieşti pe ceilalţi, din nou să te 
consideri, vrând-nevrând, cea mai rea. Dacă vei plânge pentru răutatea ta şi te vei mustra pentru nedreptate şi dacă 
te vei căi sincer înaintea lui Dumnezeu şi a părintelui duhovnicesc, atunci vei fi deja pe calea smereniei. Acum ni se 
pare că e rău ceea ce e dureros, tulburător şi neplăcut. Este adevărat, însă este folositor pentru suflet. îţi spun, de 
asemenea, ni se pare că sunt nefolositoare pentru suflet. Dar toate acestea ţi se întâmplă pentru că nu înţelegi viaţa 
duhovnicească. 



Totuşi Dumnezeu a numit drumul spre împărăţia Cerească o cale îngustă. Dar dacă nu te-ar tulbura nimeni şi ai 
rămâne în starea de linişte, atunci cum ai putea să-ţi cunoşti răutatea? Cum ai putea să-ţi vezi lipsurile? Nu ai putea 
nicicum să te vezi rea, ci imediat ai începe să te consideri îndreptăţită şi s-ar putea să ajungi să-ţi pierzi minţile. Au 
fost multe exemple asemănătoare chiar în ochii noştri. Te întristezi pentru că, după cum ai observat, toţi caută să te 
umilească. Dacă vor cu tot dinadinsul să te înjosească înseamnă, că vor să te smerească, dar şi tu însăţi să-i ceri lui 
Dumnezeu smerenie. De ce să te mai superi pe oameni după aceea? Tu te plângi de nedreptatea oamenilor, care te 
înconjoară cu privire la atitudinea lor faţă de tine. Dacă vrei să reuşeşti să împărăteşti cu Domnul Hristos, atunci 
uită-te la El şi vezi cum a procedat faţă de duşmanii care L-au înconjurat: Iuda, Ana, Caiafa, cărturarii şi fariseii, 
toţi cei care l-au pregătit moartea. Se pare că El nu S-a plâns de nimeni, nici de faptul că vrăjmaşii s-au purtat cu 
nedreptate faţă de El. Insă în toate chinurile cumplite la care a fost supus de duşmanii Lui, El a văzut Voinţa Unică a 
Tatălui Său Ceresc pe care s-a hotărât să o îndeplinească şi a împlinit-o până la ultima Lui suflare, neţinând cont de 
faptul că instrumentele cu care a fost împlinită voia Tatălui Său au fost oamenii cei mai nelegiuiţi. El a văzut că 
acţionează în grabă şi în neştiinţă şi de aceea nu i-a urât, ci S-a rugat pentru ei: „Tată, iartă-i căci nu ştiu ce fac". 
Nu analiza faptele oamenilor, nu judeca şi nu spune: „De ce e aşa, pentru ce e aceasta?". Mai bine spune în sinea ta: 
„Dar ce treabă am eu cu ei? Nu eu trebuie să răspund pentru ei la Infricoşătoarea Judecată a lui Dumnezeu". 
Indepărtează-ţi fiecare gând de la judecarea faptelor oamenilor şi roagă-te cu sârguinţă lui Dumnezeu, ca El singur 
să te ajute în acest lucru. Deoarece fără ajutorul lui Dumnezeu, noi nu putem să facem nimic bun, după cum însuşi 
Domnul spune: „Fără Mine nu puteţi să faceţi nimic". Păzeşte-te de neîncredere ca de foc, pentru că vrăjmaşul aşa îi 
prinde pe oameni în plasa lui şi se străduieşte să prezinte totul în chip denaturat: ce e alb în negru şi ce e negru în 
alb, aşa cum a procedat cu protopărinţii Adam şi Eva în Rai". 

Căutarea drumului liniştit în viaţă 

Marea greşeală din partea noastră este că nu vrem să ne supunem voii Atotbunului Dumnezeu care ne arată după 
împrejurări drumul folositor pentru suflet. Toţi căutăm un drum liniştit, care există numai în visele noastre, iar nu în 
realitate pe pământ. Nu tuturor, ci doar câtorva le e dat să se liniştească atunci când se cântă: „Cu sfinţii odihneşte". 
Vieţuirea omului pe pământ înseamnă mâhnire, muncă, boli, nevoinţe, tristeţe, nedumerire, strâmtorare, pierderea 
cuiva sau a altuia, necazuri, tulburări, revolta patimilor, lupta cu ele, epuizare sau biruinţă, deznădejde şi altele 
asemănătoare cu acestea. Nu degeaba a spus proorocul David: „Nu există pace în oasele mele de la faţa păcatelor 
mele". Iar dreptul Iov cerea ajutor: „Să nu fie ispită omului viaţa aceasta". Noi toţi gândim aşa; nu se poate oare să 
se aranjeze totul în linişte şi pe linişte. Şi deseori gândim: dacă n-ar exista asemenea neajunsuri şi dacă n-ar fi 
asemenea împrejurări şi dacă n-ar fi omul potrivnic, atunci poate că ar fi şi pentru mine mai comod şi mai liniştit 
traiul. Insă uităm că aceste neajunsuri deseori provin dinlăuntrul nostru, ca şi gândurile rele. De unde locuiesc 
patimile, (de acolo) provin toate neajunsurile noastre, neînţelegerile, neplăcerile şi haosul. Insă dacă toate acestea îi 
mântuiesc pe cei păcătoşi la Parousie atunci să ne ridicăm să ne pocăim, să ne smerim şi să fim supuşi. 

Cum să-L imităm pe Dumnezeu 

Sfântul Apostol Pavel, în Epistola către Efeseni, scrie: „Fiţi, dar, următori ai lui Dumnezeu, ca nişte fii iubiţi 

(Efes. 5, 10). 

Adevăraţii creştini pot să-L imite pe Dumnezeu prin împlinirea în special a următoarelor trei porunci evanghelice: 

1. Domnul vorbeşte în Evanghelie: „Fiţi milostivi, precum şi Tatăl vostru cel Ceresc milostiv este (Luca 6, 36), că 
El face să răsară soarele peste cei răi şi peste cei buni şi trimite ploaie peste cei drepţi şi peste cei nedrepţi" (Matei 
5,45). 

Această poruncă, în primul rând, arată că omul trebuie să fie milos faţă de aproapele şi să facă milostenie fără să îi 
deosebească pe cei vrednici de cei nevrednici. In al doilea rând trebuie ca noi să fim îngăduitori cu aproapele şi să îi 
iertăm toate defectele, insultele şi supărările. 

2. Sf. Apostol Petru scrie: „Ca fii ascultători, nu vă potriviţi poftelor de mai înainte, din vremea neştiinţei voastre, 
ci după Sfântul care v-a chemat pe voi, fiţi şi voi înşivă sfinţi în toată petrecerea vieţii, că scris este: „Fiţi sfinţi, 
pentru că Eu sunt sfânt" (1 Petru 1, 14-16). Această poruncă arată că omul trebuie să-şi păstreze nevinovăţia şi 
curăţenia trupească şi sufletească nu numai în ceea ce priveşte patima desfrâului, ci şi cu privire la alte patimi 
deoarece şi invidia şi ura şi pomenirea răului provoacă necurăţia sufletului. 

3. Se spune în Evanghelia după Matei: „Fiţi, dar, voi desăvârşiţi precum Tatăl vostru cel ceresc desăvârşit este 
(Matei 5, 48). 

Desăvârşirea creştină, după cuvintele Sf. Isaac Şirul, constă în adâncimea smereniei: fariseul, cum a şi mărturisit 



singur despre el, nu era supus nici unui viciu, ca acela care, ridicându-se, se mustra şi se umilea chinuindu-se. în 

comparaţie cu vameşul nu numai că a pierdut totul, dar a fost şi pedepsit de Dumnezeu. 

Pentru acest motiv, Domnul spune: „Aşa şi voi când veţi face toate cele poruncite vouă, să ziceţi: suntem slugi 

netrebnice, pentru că am făcut ceea ce eram datori să facem" (Luca 17, 10). 

Dacă cineva dintre creştini nu ar fi tare şi ferm în împlinirea obligaţiilor lui de creştin, această împlinire şi faptele 

sufleteşti, după cuvântul Sfinţilor Părinţi, se aseamănă numai cu mica cristelniţă sau cu focul cel mai mic, iar 

poruncile lui Dumnezeu se aseamănă cu marea cea mare, după cum spune Sf. Prooroc David: „porunca Ta este fără 

de sfârşit" (Ps. 118,96). 

Faţă de această vastitate, vrând nevrând s-au smerit şi cei mai mari sfinţi, numindu-se pământ şi cenuşă şi s-au 

considerat mai răi decât orice făptură. Sau, aşa cum s-a exprimat cel mai înţelept dintre apostoli, Sfântul Pavel: 

„Uitând cele ce sunt în urma mea şi tinzând către cele dinainte, alerg la ţintă, la răsplata chemării de sus, a lui 

Dumnezeu, întru Iisus Hristos. Aşadar, câţi suntem desăvârşiţi aceasta să gândim" (Filip. 3, 14-15). 

Necazurile nu ne ucid, ci ne mântuiesc dacă le îndurăm cu răbdare şi cu nădejde în Dumnezeu 

Am primit scrisoarea ta despre necazuri. îmi scrii că eşti gata să arunci totul şi să fugi undeva. Ai răbdare, înainte să 
aştepţi să vină sfârşitul, căci s-ar putea să nu fie aşa cum ai plănuit. în zadar gândeşti că oamenii se prăpădesc din 
cauza nenorocirilor. Dimpotrivă, vedem în Sfânta Scriptură că necazurile îi apropie pe oameni de mântuire dacă 
aceştia nu sunt nehotărâţi şi nu deznădăjduiesc, ci se înarmează cu răbdare, smerenie şi credinţă în voia lui 
Dumnezeu. Tu aşteaptă încă să vezi cum se va sfârşi lucrul. Roagă-te cu sârguinţă împărătesei Cerului, Sfântului 
Nicolae, Sfântului Ioan Războinicul şi Sfântului Mucenic Foca. Rugăciunile lor puternice te apără de atacurile 
agresive. 

Rabdă cât trebuie şi ţine minte cuvântul apostolului: „Necazul aduce răbdarea, răbdarea - iscusinţă, iscusinţa - 
nădejdea, iar nădejdea nu te va face de ruşine". 

învăţătură prin proverbe 

„Aud că ţi-ai dori să primeşti de la mine ceva în stil omenesc, iar textele Sfintei Scripturi le ştii. 

Dacă Fiul lui Dumnezeu nu a vorbit nimic de la Sine, ci a împlinit doar poruncile Tatălui, ce poate să-ţi spună de la 

el un om păcătos şi bolnav cu trupul şi sufletul? 

Ai răbdare şi ascultă (pentru dorinţa ta). Isidor de Carp a trăit în Columna, dar cine nu păcătuieşte în necazuri. 

Dacă ar fi în stare de beţie şi nu ar simţi gerul, atunci înseamnă că este un stejar matur. 

Laptele searbăd, ca omul nătâng, e puţin folositor. Altfel sunt crema de lapte şi smântână şi în special untul bun 

făcut din ele, curat şi bine păstrat. 

Ce nu bagi în seamă, plăteşti cu buzunarul. 

Cine se resemnează, după aceea are satisfacţii. 

Fuga lui Adam a fost la început de lumină. Adam a făcut o greşeală şi după aceea a trebuit să rabde mult; aşa se 

întâmplă cu toţi cei care fac greşeli. 

Cuvântul nu e ca vrabia - zboară, dar nu îl prinzi. Foarte des, din cauza cuvintelor nesocotite, se întâmplă mai multe 

necazuri decât din cauza faptelor. De aceea este numit omul cuvântător, ca să pronunţe cuvintele gândite şi 

chibzuite. Iată că ţi-am spus o grămadă de cuvinte omeneşti. Nu ştiu dacă vei alege din ele ceva inteligent pentru 

tine şi util pentru fapte". 

Ispita este folositoare 

Ispita e un lucru bun şi foarte folositor. Pe cei care se află în ispită, apostolul îi laudă zicând: Fiind în ispită, cel ce 

rătăceşte se pierde, iar cel ce suferă se întăreşte. în concluzie, adaugă: de ei nu e vrednică toată lumea. 

Dacă ei nu au fugit de ispite în necazuri, pentru folosul lor sufletesc, atunci noi, neputincioşii, nicidecum nu trebuie 

să renunţăm şi să fugim de ispitele folositoare pentru suflet. 

îmi mai scrii că, uneori, din cauza luptei cu gândurile defăimătoare, nu poţi să te uiţi la icoană. Ca gândurile să te 

chinuie mai puţin, poţi să te uiţi din când în când numai la icoană, însă trebuie să ştii că icoanele sunt doar pentru 

ochii exteriori şi de aceea stând la rugăciune, trebuie să ne amintim că stăm înaintea lui Dumnezeu. Nu trebuie să ne 

închipuim icoana în minte în nici un caz. 



D. Acatistul Cuviosului Ambrozie de la Optina (10 octombrie) 

Rugăciunile incepatoare, apoi: 

Condacul 1 

Drept ales al lui Dumnezeu si făcător de minuni, Mare stareţ Ambrozie, lauda Optinei si indrumatorul minunat al 
intregii Rusii, lăudând viata ta plina de nevointe, iti aducem cinstita cântare de lauda. Tu insa, ca unul care 
indrazneala către Domnul ai căpătat, roaga-te pentru noi toţi, fiii tai duhovniceşti, care cu umilinţa te chemam: 
Bucura- te, Cuvioase Ambrozie, intru Dumnezeu intelept invatator al credinţei si evlaviei! 

Icosul 1 

Viata ingereasca urmând, ai lepădat toate frumuseţile trecătoare ale lumii acesteia si paşii ti i-ai indreptat spre 
invatatorul duhovnicesc si inainte-vazatorul stareţ Ilarion, ca sa te călăuzească pe calea adevăratei vieţuiri si sa te 
binecuvânteze pentru nevointele mântuirii. El insa, vazand inainte cu duhul viitoarea ta viata plăcuta lui Dumnezeu, 
te-a trimis la Sihăstria Optina, si acolo ai găsit tie liman bun. Vazand aceasta purtare de grija a lui Dumnezeu pentru 
tine, iti cântam: 

Bucura-te, vlăstar de Dumnezeu ales al evlaviei părinţilor tai; 

Bucura-te, ca din copilăria ta pe Domnul l-ai iubit; 

Bucura-te, ca spre intelepciunea cârtii din tinereţe râvna ai avut; 

Bucura-te, ca invatatura Sfinţilor Părinţi ai cunoscut; 

Bucura-te, renunţare la bunurile grabnic pieritoare ale lumii acesteia; 

Bucura-te, iubire cu dor necontenit a comorilor nestricacioase; 

Bucura-te, căutare a voii lui Dumnezeu spre mântuire; 

Bucura-te, ca binecuvântare pentru calea monahala ai primit; 

Bucura-te, Cuvioase Ambrozie, intru Dumnezeu intelept invatator al credinţei si evlaviei 

Condacul 2 

Vazand inima ta plina de buna dorire, Hristos ti-a orânduit spre mântuire o cale strâmta si plina de spini. Si pe patul 
de moarte al bolii fiind, i-ai făgăduit Domnului, de te va vindeca, sa te inchini cu totul Lui, prin monahicestile 
nevointe. Atunci te-ai ridicat din mila lui Dumnezeu de pe patul pătimirii, si L-ai slăvit pe data pe Preabunul 
Dumnezeu, Doctorul sufletelor si al trupurilor, cântând Lui: Aliluia! 

Icosul 2 

înţelepciunea Dumnezeieştilor Scripturi dobândind, cugetai cu frica de Dumnezeu cum iti va orandui El calea 
mântuirii tale si cum vei merge pe calea grea si plina de suferinţa a nevointei monahale. Noi insa, de gândul tau bun 
minunandu-ne, iti cântam: 

Bucura-te, nădejde pusa intreaga in Pronia lui Dumnezeu; 

Bucura-te, căutare doar a voii Lui celei bune; 

Bucura-te, pregătire de a indura orice incercare pentru mântuirea sufletului; 

Bucura-te, urmare a indemnului conştiinţei; 

Bucura-te, urare a desfătării lumeşti; 

Bucura-te, nealipire de bogăţiile pământeşti; 

Bucura-te, ca rob a lui Dumnezeu te-ai făcut; 

Bucura-te, dorire de a-I bineplacea Lui mai presus de toate; 

Bucura-te, Cuvioase Ambrozie, intru Dumnezeu intelept invatator al credinţei si evlaviei! 

Condacul 3 



întărit in credinţa de puterea dragostei, ai năzuit sa dobândeşti viata Evanghelica după pilda Preacuviosilor părinţi ai 
Biserici vechi. Si când ti-a dat Dumnezeu priceperea vieţuirii bineplacute Lui, cu umilinţa ai cântat: Aliluia! 

Icosul 3 

Având credinţa puternica in purtarea de grija a lui Dumnezeu pentru mântuirea omului, ai căzut la Cinstita icoana a 
Prea Curatei Născătoare de Dumnezeu "Tambovskaia", care iti era binecuvântare părinteasca, si ai rugat-o cu 
smerenie pe Stăpâna, sa-ti indrepte calea. Noi insa, vazand nădejdea ta neclatinata in mila imparatesei Cerului, cu 
veselie iti cântam: 

Bucura-te, fiu credincios si preaiubit al Maicii Domnului; 

Bucura-te, cunoscător al sfanţului ei acoperământ; 

Bucura-te, bun păstrător al binecuvântării părinteşti prin icoana ei; 

Bucura-te, cinstitor evlavios al Mijlocitoarei; 

Bucura-te, inaltare de rugăciuni cu lacrimi către dansa in vremea nopţii; 

Bucura-te, primire de la ea a ajutorului ceresc neruşinat; 

Bucura-te, dobândire in inima a mângâierii sale preadulci; 

Bucura-te, aflare a umilinţei aducătoare de linişte; 

Bucura-te, Cuvioase Ambrozie, intru Dumnezeu intelept invatator al credinţei si evlaviei! 

Condacul 4 

Mânat de furtuna patimilor ai venit la Mănăstirea Cuviosului Serghie de Radonej, pentru ca Marele Făcător de 
minuni al intregii Rusii si invatatorul ostenelilor monahale sa-ti intareasca inima pentru nevointele monahiceşti care 
vor urma. Si ai primit ajutor minunat de la racla cu cinstitele sale moaşte, pentru care umilindu-se inima ta, cu 
bucurie ai strigat: Aliluia! 

Icosul 4 

Auzind despre viata minunata si evlavia inteleptilor intru Dumnezeu Părinţi si Stareţi de la Sihăstria Optina, lumea 
si toate cele din ea in taina le-ai părăsit, si ai venit degrab in mănăstire cu inima smerita, ca sa te mantuiesti si 
bineplacut lui Dumnezeu sa fii. Iar noi, vazand râvna sufletului tau, cântare de lauda iti aducem: 

Bucura-te, lepădare a bunurilor pieritoare ale acestei lumi; 

Bucura-te, cunoştinţa a dulcetii bisericeşti; 

Bucura-te, salasluire in lăcaşul cel Sfanţ; 

Bucura-te, deplina incredintare de sine lui Dumnezeu; 

Bucura-te, implinire osardnica a poruncilor lui Dumnezeu; 

Bucura-te, gustare din roadele dulci ale invataturii lui Hristos; 

Bucura-te, următor al nevointelor Sfinţilor Părinţi; 

Bucura-te, apărător neadormit al curatiei sufleteşti; 

Bucura-te, Cuvioase Ambrozie, intru Dumnezeu intelept invatator al credinţei si evlaviei! 

Condacul 5 

Sihăstria data de Dumnezeu primindu-te ca in bratele-i Părinteşti, te-ai aşezat intr-insa cu traiul. Acolo ti-ai purtat 
primele osteneli ale ascultării in chilia marelui Stareţ iluminat de Dumnezeu, Leon, si spre duhovniceasca nevointa 
de el ai fost indrumat. Iar noi vazand dulceaţa renunţării la voia ta, strigam lui Dumnezeu: Aliluia! 

Icosul 5 

Vazand sporirea ta in nevointele monahiceşti, Părinţii pustiei in hainele schimei mari te-au imbracat. Si te-a 
invrednicit incepatorul nevointelor Hristos sa te impartasesti de harul cinului ingeresc, pentru care iti cântam: 



Bucura-te, iubire de Dumnezeu din toata inima; 

Bucura-te, slujire a Lui din tot sufletul; 

Bucura-te, cel prin multe osteneli intarit in credinţa; 

Bucura-te, inarmare cu nădejde in ajutorul de Sus; 

Bucura-te, iubire a comorii Evangheliei; 

Bucura-te, potir al Duhului Sfanţ; 

Bucura-te, ostaş neinfricat al nevointelor monahiceşti; 

Bucura-te, viata in asemănare cu a ingerilor lui Dumnezeu; 

Bucura-te, Cuvioase Ambrozie, intru Dumnezeu intelept invatator al credinţei si evlaviei! 

Condacul 6 

Propovăduitor al credinţei ortodoxe si al adevăratei vieţi intru Hristos Iisus te-ai arătat, risipind invataturile 
potrivnice Evangheliei si Bisericii. Si pe mulţi de pe calea rătăcirii la Hristos datatorul de Viata intorcandu-i, cântai 
cu mulţumire: Aliluia! 

Icosul 6 

Strălucind in pământul Rusiei ca un mare luminator, cu razele adevărului pe toţi care la tine veneau ii luminai. 
Oamenii impovarati de multe păcate si suferinţe ca pe un intelept indrumator al dumnezeieştii evlavii te-au cunoscut 
si părinte bun ai fost celor neputincioşi, suferinzi si necăjiţi. Pentru aceasta iti cântam: 

Bucura-te, luminator al Rusiei ortodoxe; 

Bucura-te, oglinda a iubirii dumnezeieşti; 

Bucura-te, stâlp al credinţei apostolice; 

Bucura-te, piatra a nădejdii vieţii veşnice; 

Bucura-te, indrumator insuflat de Dumnezeu in toate incercarile; 

Bucura-te, propovăduitor al pocăinţei; 

Bucura-te, doctor al neputinţelor trupeşti; 

Bucura-te, tămăduitor al bolilor sufleteşti; 

Bucura-te, Cuvioase Ambrozie, intru Dumnezeu intelept invatator al credinţei si evlaviei! 

Condacul 7 

Vrând lui Hristos sa-I urmezi, i-ai fost Lui credincios intru toate, drept care jugul Sau asupra ta ai luat. Si de la El 
invatand blândeţea si smerenia, ai dobândit linişte sufletului tau, neincetat strigând: Aliluia! 

Icosul 7 

Noua si minunata stea a sfinţeniei te-ai arătat pe cerul Bisericii, si pe scara duhovniceasca la desăvârşirea cea după 
ingereasca asemănare urcandu-te, ti-ai imprastiat razele dragostei tale pe fata intregului pamant rusesc. Asa ai atras 
la tine pe nobili si pe tarani, pe inteleptii veacului acestuia si pe cei mai puţin intelepti, care-ti striga: 

Bucura-te, cetate aflata in vârful muntelui; 

Bucura-te, luminator care risipeşti intunericul necunostintei; 

Bucura-te, tămăduitor a toata neputinţa; 

Bucura-te, izbăvitor din toate nenorocirile si ispitirile vrăjmaşilor; 

Bucura-te, mângâietor al celor intristati; 

Bucura-te, izvor duhovnicesc al celor insetati; 

Bucura-te, vaditorul vicleniei acestui veac; 

Bucura-te, intoarcere a multor rătăciţi la calea adevărului; 

Bucura-te, Cuvioase Ambrozie, intru Dumnezeu intelept invatator al credinţei si evlaviei! 

Condacul 8 



Ca un străin si calator in aceasta lume te-ai arătat, căutând cetatea cereasca. Greutăţile si neputinţele celor care 
veneau la tine le-ai purtat, si asa ai implinit poruncile lui Hristos, cu mulţumire cântând: Aliluia! 

Icosul 8 

Plin de dragoste dumnezeiasca, crucea mult-patimitoare a bolilor trupeşti intreaga ta viata ai purtat-o, in răbdare 
dobandindu-ti sufletul tau, după cuvintele Evangheliei lui Hristos. Si pe noi toţi ne-ai invatat a purta fara murmur 
crucea vieţii, pentru care iti cântam: 

Bucura-te, călăuzitor al celor ce caută mântuirea; 

Bucura-te, chip al adevăratei ascultări; 

Bucura-te, radare a neputinţelor grele pana la sfârşit; 

Bucura-te, invatator al răbdării pentru cei mult intristati si bolnavi ce veneau la tine; 

Bucura-te, bun iconom al turmei tale; 

Bucura-te, hrănitor al celor ce flămânzesc după viata veşnica; 

Bucura-te, apărător al celor necăjiţi; 

Bucura-te, inteleptitor al celor potrivnici voii lui Dumnezeu; 

Bucura-te, Cuvioase Ambrozie, intru Dumnezeu intelept invatator al credinţei si evlaviei! 

Condacul 9 

Toate bolile si neputinţele trupeşti le-ai incercat, rastignindu-ti patimile si plăcerile trupului, iar prin rugăciune 
neincetata asupririle si ispitirile duhurilor viclene le-ai alungat. Prin aceasta pe toţi ii invatai sa se ridice impotriva 
uneltirilor diavoleşti, cu credinţa strigând: Aliluia! 

Icosul 9 

Mrejele falşilor intelepti, care n-au cunoscut puterea credinţei ortodoxe, prin cuvântul lui Dumnezeu si viata ta 
curata le-ai rupt. Si cu adevărat ca un luminos stâlp al evlaviei si păstrător al tradiţiei Părinţilor ai strălucit, 
ostenindu-te a tipări scrierile Părinţilor intr-un limbaj uşor de inteles. Pentru aceasta, minunandu-ne de roadele 
nevointelor tale, iti cântam: 

Bucura-te, piatra neclintita a credinţei adevărate; 

Bucura-te, viata intemeiata pe piatra credinţei; 

Bucura-te, insuflator al duhului evlaviei; 

Bucura-te, semănător al virtuţilor creştine; 

Bucura-te, lucrator harnic al nevointelor staretiei; 

Bucura-te, luminator duhovnicesc al multor călugări; 

Bucura-te, călăuzire a lor la limanul mântuirii; 

Bucura-te, minunata aducere a multor păcătoşi la pocăinţa; 

Bucura-te, Cuvioase Ambrozie, intru Dumnezeu intelept invatator al credinţei si evlaviei! 

Condacul 10 

Ajutandu-i sa se mântuiască pe cei ce caută imparatia Cerului, bun indrumator te-ai arătat, oranduindu-le pe cele 
lumeşti si pe cele duhovniceşti; spre sfârşitul anilor tai multe osteneli ai depus, Mănăstirea Samordino frumos 
oranduind-o. Iar maicile linişte sufleteasca si mântuire au dobândit, inaltand cântare de lauda: Aliluia! 

Icosul 10 

Apărător si adăpost fiilor tai duhovniceşti te araţi, si prin rugăciuni neincetate ocrotitor in fata năvălirilor vrăjmaşe; 
in lupta impotriva duhului răutăţii ii insufletesti, mândria si iubirea de sine prin smerenie biruind. Pentru aceasta, cu 
bucurie iti strigam: 



Bucura-te, stingere a săgeţilor arzătoare ale vrăjmaşului; 

Bucura-te, biruire a legiunilor de demoni; 

Bucura-te, slobozire a celor robiţi de duhul răutăţii; 

Bucura-te, izbăvire a multor suflete din temniţa deprinderilor pătimaşe; 

Bucura-te, intoarcere la Dumnezeu prin dragoste si rugăciune a multor suflete rătăcite; 

Bucura-te purtatorule de grija al orfanilor si văduvelor; 

Bucura-te, purtatorule de Dumnezeu, indrumator al cetelor monahiceşti; 

Bucura-te, cinstit propovăduitor al fecioriei si blândeţii; 

Bucura-te, Cuvioase Ambrozie, intru Dumnezeu intelept invatator al credinţei si evlaviei! 

Condacul 11 

Cântare de umilinţa iti aducem tie, ca unui grabnic ajutător in nevoi si mâhniri al tuturor celor care cu credinţa si 
dragoste vin la tine. Căci pana la sfârşitul vieţii ai fost un părinte iubitor al fiilor tai duhovniceşti si al celor 
impovarati, care aşteaptă mângâierea sufletului. Si cu dreptate se proslăveşte prin tine Dumnezeu, Cel minunat intru 
sfinţii Sai, care ii slăvesc si cânta neincetat: Aliluia! 

Icosul 11 

Sfeşnic al virtuţilor te-ai arătat, părintele nostru Ambrozie, in răbdare si smerenie călătoria pământeasca petrecandu- 
o. Si implinind toate cele pe care Hristos in Sfânta Sa invatatura ni le-a poruncit, te-ai strămutat de pe pamant la cer, 
intrând ca un rob credincios al lui Hristos in bucuria Domnului tau. Pentru aceasta cu bucurie iti cântam: 

Bucura-te, sluga credincioasa, care ai implinit voia Domnului tau; 

Bucura-te, ostaş a lui Hristos, care ai renunţat la deşertăciunea vieţii; 

Bucura-te, slujire adusa unicului Dumnezeu; 

Bucura-te, implinire a tuturor poruncilor Sale; 

Bucura-te, invrednicire de camarile cereşti; 

Bucura-te, impartasire de slava de sus; 

Bucura-te, moştenitor al vieţii veşnice; 

Bucura-te, drept prealaudat al lui Dumnezeu; 

Bucura-te, Cuvioase Ambrozie, intru Dumnezeu intelept invatator al credinţei si evlaviei! 

Condacul 12 

Mostenit-ai comoara nepieritoare a harului lui Dumnezeu si liman liniştit fara furtuna in cer ai dobândit. Prin 
lucrarea Proniei lui Dumnezeu in zilele praznuirii a o mie de ani de la increstinarea Rusiei ai fost proslăvit si in 
ceata sfinţilor infrumusetat te-ai arătat; iar noi, sfânta ta pomenire cu bucurie cinstindu-o, cântam: Aliluia! 

Icosul 12 

Cântând proslăvirea ta, te mărim, ca pe o cădelniţa inmiresmata. Nu uita rugăciunile smerite ale fiilor tai 
duhovniceşti, care cinstesc sfanţul tau nume si către tine cu mulţumire striga: 

Bucura-te, Ambrozie, moştenitor al nemuririi cereşti; 

Bucura-te, lauda cinstita a Bisericii ortodoxe; 

Bucura-te, invrednicire de a vedea chipurile Sfinţilor lui Dumnezeu; 

Bucura-te, partas al păcii lui Hristos cu ceata Preacuviosilor Părinţi; 

Bucura-te, tare mijlocitor inaintea Altarului lui Dumnezeu Celui Atottiitor; 

Bucura-te, fierbinte mijlocitor inaintea judecaţii lui Dumnezeu; 

Bucura-te, indrumator al nostru, celor ce in valea plângerii umblam; 

Bucura-te, neincetat rugător pentru intreg pământul; 

Bucura-te, Cuvioase Ambrozie, intru Dumnezeu intelept invatator al credinţei si evlaviei! 

Condacul 13 



Minunat drept al lui Hristos si făcător de minuni, Cuvioase Stareţe al nostru Ambrozie, primeşte acum smerita 
noastră rugăciune, a nevrednicilor fiilor tai duhovniceşti. Nu ne lasă pe noi in suferinţe si boli, vino si tinde-ne mana 
de ajutor, indreptandu-ne pe calea pocăinţei si mântuirii. Ca izbavindu-ne de moartea cea veşnica, pe tine pururea sa 
te mărim, lui Dumnezeu cântând: Aliluia! (Acest condac se repeta de trei ori) 

Apoi se citeşte Icos 1 si Condac 1 . 

Rugăciuni către Cuviosul Ambrozie de la Optina 

Rugăciunea intaia 

O, Mare Stareţ si Drept al lui Dumnezeu, Cuvioase părinte al nostru Ambrozie, lauda Optinei si al intregii Rusii 
invatator al evlaviei! Cinstim viata ta smerita intru Hristos, pentru care Dumnezeu a preamărit numele tau inca de 
aici de pe pamant, si cu cinste cereasca te-a incununat după plecarea ta in cămara slavei veşnice. 

Primeşte acum rugăciunea noastră, a nevrednicilor tai robi, care te cinstesc si cheamă sfanţul tau nume, si ne 
izbăveşte prin mijlocirea ta inaintea Altarului lui Dumnezeu de toate imprejurarile pline de suferinţa, de neputinţe 
sufleteşti si trupeşti, de rele, de ispite viclene si inselatoare. 

Revarsă patriei noastre si lumii intregi de la Dumnezeu cel Atotbun pace, linişte si bunăstare, fii mijlocitor neclintit 
a Sihăstriei unde te-ai nevoit si ai bine-placut atotslavitului Dumnezeu in Treime, Căruia i se cuvine toata lauda, 
cinstea si inchinaciunea, Tatălui si Fiului si Sfanţului Duh, acum si pururea si in vecii vecilor. Amin! 

Rugăciunea a doua 

O, Preacuvioase si Purtatorule de Dumnezeu Părinte al nostru Ambrozie! Dorind sa devii rob al lui Dumnezeu, te-ai 
sălăşluit in sihăstria Optina, si fara lene, in osteneli, in privegheri, in rugăciuni si postiri te-ai nevoit, fiind 
indrumator monahilor si tuturor oamenilor zelos invatator. 

Astăzi insa, după trecerea ta de la cele pământeşti inaintea imparatului Ceresc stand, roaga-L sa miluiască cu harul 
Sau locul nevointelor tale, Sfânta Mănăstire aceasta unde cu duhul neincetat petreci, si tuturor oamenilor care cu 
credinţa cad la racla cu sfintele tale moaşte, implineste-le cererile. 

Roaga-L pe milostivul Dumnezeu sa ne trimită prisosinţa de bunătăţi, indeosebi insa darurile cele spre folosul 
nostru sufletesc. Si invrednicindu-ne a sfarsi viata aceasta trecătoare in pocăinţa, in ziua Judecaţii de moştenirea 
desfătărilor din imparatia Lui sa ne facă părtaşi in vecii vecilor. Amin! 

Rugăciunea a treia 

O, Preacinstit Stareţ al Sfintei si Minunatei Sihastrii Optina, Cuvioase si Purtatorule de Dumnezeu Părinte al nostru, 
Ambrozie! Podoaba cinstita a Bisericii noastre si sfeşnic luminos al harului, cu dumnezeiasca strălucire pe toţi ii 
luminezi, si ca un preafrumos rod duhovnicesc al Rusiei, tuturor sufletelor credincioase cereasca desfătare si bucurie 
mare le reversi! 

Pentru aceasta, cu credinţa si cutremur cădem acum inaintea raclei cu sfintele si făcătoarele de minuni moaştele tale, 
pe care spre mângâiere si ajutor celor in suferinţa le-ai dăruit, si cu smerenie ne rugam tie cu gura si cu inima. 

Părinte sfinte, indrumator al intregii Rusii si evlaviei invatator, pastor si doctor al sufletelor si trupurilor noastre 
cuprinse de neputinţe, priveşte spre fiii tai duhovniceşti, care păcătuiesc mult cu cuvântul si cu fapta, si acopera-ne 
cu multa si sfânta ta dragoste, cu care te-ai proslăvit inca in timpul vieţii pe pamant. 

Si mai vârtos după sfârşitul tau incununat, calauzeste-ne in rânduielile Sfinţilor si de Dumnezeu insuflaţilor Părinţi, 
invata-ne poruncile lui Hristos, pentru a căror implinire mult te-ai nevoit pe pamant pana in ultima clipa a vieţii tale 
monahale. 



Roaga-te pentru noi, cei neputincioşi cu sufletul si cuprinşi de suferinţe, sa dobândim vreme binecuvântata si 
mântuitoare pentru pocăinţa, indreptare adevărata si reinnoirea vieţii noastre, pentru izbăvire de patimile aprige si de 
fărădelegile fara număr. 

Primeste-ne, apara-ne si ne păzeşte cu acoperământul milei tale, mijloceşte pentru noi ca sa primim de la Domnul 
binecuvântare si sa purtam cu răbdare jugul blând al lui Hristos pana la sfârşitul zilelor noastre. Si asa sa aflam viata 
si imparatia viitoare, unde nu este durere, nici intristare, nici suspin, ci viata si bucurie veşnica, prin darul 
Singurului, Atotsfantului si Fericitului Izvor al nemuririi, Dumnezeu Cel in Treime inchinat, Tatăl si Fiul si Sfanţul 
Duh, acum si pururea si in vecii vecilor. Amin! 



IX. CUVIOSUL STAREŢ ANATOLIE CEL BATRAN 

(1824-1894) (25 ianuarie) 

Trebuie astfel să ne rugăm 
ca între suflet şi Dumnezeu 
să nu se afle nimic şi nimeni. 
Să fie numai Dumnezeu şi sufletul. 

A. Viaţa 

Când marele stareţ Macarie se afla deja spre amurgul vieţii, Dumnezeu, pentru rugăciunile Sfântului Ioan 

Botezătorul - protectorul schitului, 1-a adus pe acela pe care 1-a ales să fie de la început ajutorul şi apoi succesorul 

marelui stareţ Ambrozie. 

Stareţul Anatolie Zerţalov s-a născut pe 6 martie 1824, în satul Bobol, gubernia Kaluga, în familia unui diacon. La 

sfântul botez a fost numit Alexie, în cinstea Sfântului Alexie, omul lui Dumnezeu. 

Părinţii lui, evlavioşi, au avut dorinţa sfântă ca fiul lor să devină călugăr şi l-au educat în cunoscuta rigurozitate. La 

timpul său, Alexie a fost dat la şcoala duhovnicească din Borov, iar când a terminat anii de învăţătură a fost mutat la 

seminarul din Kaluga. La vârsta de 14 ani s-a îmbolnăvit de friguri şi a pierdut un an de studiu. Sănătatea nu i-a fost 

niciodată prea puternică. Tendinţa către viaţa monahală s-a dezvoltat devreme în el şi lui Alexie aproape că îi venea 

să plece la pustnicii din pădurile Roslavl. 

Când a terminat anii de seminar, viitorului călugăr i s-au propus câteva locuri pentru a fi preot, însă el a refuzat 

aceste propuneri. Intrând în slujba administraţiei financiare, a locuit acasă. împreună cu mama sa, căreia îi plăcea să 

meargă în locuri sfinte şi cu sora lui, Ana, au mers în pelerinaj la cuviosul Serghie şi au trecut prin Hotikovo. In 

Hotikovo i-a plăcut foarte mult tânărului Alexie şi a convins-o pe sora lui să intre în această mănăstire. 

In scurt timp însă Alexie s-a îmbolnăvit şi doctorul i-a spus că are tuberculoză. Atunci, bolnav fiind, a făgăduit că, 

dacă se va însănătoşi, va intra în mănăstire. Părinţii l-au blagoslovit bucuroşi pentru această faptă. 

La Optina a fost primit cu dragoste de cuviosul Moisei. Pe 17 noiembrie, anul 1862, a fost tuns în monahism cu 

numele Anatolie, în cinstea Sfântului Anatolie, patriarhul Constantinopolului (a cărui pomenire e în ziua de 3 iulie). 

Stareţul Macarie 1-a îndrăgit pe noul venit din lumea deşartă şi cu privirea sa de duhovnic priceput a văzut în el o 

râvnă puternică pentru mântuire. De aceea, cu o deosebită dragoste, a început să-1 îndrume pe noul călugăr. Când 

mama lui Alexie a venit să-1 revadă pe cuviosul Anatolie, stareţul Macarie a primit-o cu dragoste pe această 

femeie evlavioasă şi ea a fost adânc mişcată de cuvintele acestui povăţuitor al călugărilor: „Fii binecuvântată, 

femeie bună, căci ţi-ai adus fiul pe un drum aşa de bun!". Stareţul însuşi 1-a învăţat pe cuviosul Anatolie rugăciunea 

lui Iisus şi acesta a plecat departe, în pădure, unde s-a rugat în singurătate. Pentru că stareţul Macarie avea foarte 

multe treburi, 1-a binecuvântat pe cuviosul Anatolie, ca în afară de el, să se adreseze şi cuviosului Ambrozie pentru 

problemele lui sufleteşti. Stareţul i-a explicat alegerea astfel: „El este mai glumeţ". Cuviosul Anatolie a fost unul 

dintre primii ucenici ai părintelui Ambrozie, urmaşul lui Macarie. Astfel, pe căi tainice, au fost atraşi într-o foarte 

strânsă legătură aceşti doi călugări care, mai târziu, s-au nevoit mult împreună pentru mănăstirea din Şamordino. 

Sub îndrumarea înţeleaptă a cuviosului stareţ Macarie şi Ambrozie, tânărul Anatolie, pe drumul neobosit şi vigilent 

al lucrării duhovniceşti, s-a călăuzit prin citirea cuvântului lui Dumnezeu şi a scrierilor asceţilor, a sporit repede în 

viaţa duhovnicească şi abia atunci s-a putut întrevedea viitoarea frumuseţe morală. 

Comportându-se faţă de cuviosul Anatolie cu deosebită dragoste şi grijă, stareţul Macarie 1-a condus pe calea aspră 



a nevoinţelor monahiceşti şi de aceea i s-a întâmplat de multe ori să îndure necazurile şi greutăţile vieţii pustniceşti. 
Fiecare soartă are necazurile ei şi aşa este şi în viaţa monahală, iar înţeleptul povăţuitor nu a îndepărtat aceste 
necazuri de ucenicul râvnitor ci, dimpotrivă, 1-a îmbogăţit cu ele. Acest lucru 1-a făcut cu binecuvântatul scop de a 
forma în el o bună structură de monah şi de a-1 căli pentru viitor. 

In mănăstire, cuviosului Anatolie i-a fost foarte greu în primii ani. Schitul era deosebit de sever în respectarea 
regulilor vieţii monahale. La această structură severă a vieţii s-a adăugat o altă greutate. Prima ascultare a lui 
Anatolie a fost la bucătărie unde, datorită muncilor neobişnuit de grele, se întâmpla să doarmă puţin şi direct pe 
lemnele de foc. Apoi l-au mutat des din chilie în chilie. El era foarte îngrijit şi îi plăcea curăţenia. Acolo unde i se 
spunea să locuiască, de cum intra, spăla şi curăţa chilia, apoi începea să locuiască. Mergea zilnic să-şi mărturisească 
gândurile, citea cărţile asceţilor. Şi iarăşi îl mutau în altă chilie. Abia se stabilea acolo că iarăşi era mutat într-o alta 
nouă; altă curăţenie, altă spălare şi altă plecare. Fără să se împotrivească, îşi lua catrafusele: bucata de pâslă, 
iconiţele, hârtia şi cerneala - şi mergea unde i se spunea. 

Odată a venit la Optina Prea Sfinţitul Ignatie Brianceaninov. El a vrut să vadă şi să vorbească cu acei călugări care 
cunoşteau bine învăţătura Sfinţilor Părinţi despre rugăciunea lui Iisus. Şi i l-au recomandat pe cuviosul Anatolie. 
Episcopul a discutat mult cu el şi această discuţie i-a plăcut foarte mult. Luându-şi rămas bun de la cuviosul 
Anatolie, Prea Sfinţitul nu a putut să nu-şi exprime mirarea şi a spus că a fost bucuros că a întâlnit un asemenea 
călugăr erudit: experimentat în lucrurile duhovniceşti şi cunoscător al ştiinţelor lumeşti. 

Intorcându-se după discuţia avută cu episcopul Ignatie (la care a mers numai după două invitaţii şi atunci la porunca 
stareţilor), cuviosul Anatolie s-a întâlnit cu stareţul Macarie, care venea spre schit înconjurat de călugăriţe şi alte 
persoane. Stareţul 1-a întrebat: „Ce ţi-a spus Prea Sfinţitul?". Cuviosul Anatolie, în simplitatea lui, i-a redat totul. 
Atunci cuviosul Macarie, în prezenţa tuturor, a început să-1 bată cu toiagul şi să-i spună: 

„Ah, netrebnicule, tu prea ţi-ai luat-o în cap, crezând că eşti aşa de bun! Prea Sfinţitul este aristocrat, crescut cu 
maniere şi ţi-a spus aşa din politeţe, iar tu ţi-ai şi ciulit urechile, gândindu-te că este adevărat". Cu ruşine a plecat 
apoi călugărul Anatolie. Iar stareţul Macarie, imediat ce cuviosul Anatolie s-a îndepărtat de el, a spus celor ce erau 
cu el: Doar nu l-am mustrat! El este un călugăr ascet, isteţ, cultivat şi de aceea este respectat de astfel de oameni. 
Doar să nu se mândrească". In acel timp, cuviosul Anatolie era deja ierodiacon. 

Când stareţul Macarie a murit, cuviosul Anatolie şi cuviosul Ambrozie s-au apropiat între ei în chip deosebit, 
deoarece l-au pierdut pe stareţul şi îndrumătorul iubit deopotrivă de amândoi. Stareţul Ambrozie a văzut cum 
cuviosul Anatolie a început să atingă măsura înaltă a structurii sufleteşti şi că s-a maturizat într-atât încât să-i poată 
îndruma pe alţii. Treptat a început să-1 atragă în lucrarea lui de stareţ (îndrumător duhovnicesc), fâcându-1 
colaboratorul lui, exact aşa cum i se întâmplase lui cu părintele Macarie. 

In anul 1870, cuviosul Anatolie a fost hirotonit ieromonah. In anul următor, prin hotărârea Sinodului din 3 august 
1871 a fost numit stareţul mănăstirii Spaso-Orlovski, din gubernia Viatsk şi ridicat la rangul de arhimandrit. Insă, de 
dragul lucrării duhovniceşti şi al ascultării faţă de stareţul Ambrozie, cuviosul Anatolie a refuzat această slujire. 
Răposatul stareţ, părintele Macarie, 1-a numit uneori pe cuviosul Anatolie „cel mai mare", pe de o parte referindu-se 
la statura lui înaltă, iar pe de altă parte, referindu-se la înălţimea structurii sale duhovniceşti. Ţinând cont de această 
structură, cuviosul Ambrozie 1-a implorat să-i vină în ajutor încă de la început, apoi 1-a atras în treburile schitului. 
Imediat după hirotonirea ca ieromonah, cuviosul Anatolie a fost numit econom. Ajutor al cuviosului Ambrozie a 
devenit prin rugămintea acestuia faţă de Prea Sfinţitul arhiepiscop Grigorie, când se afla într-una din vizitele sale la 
Optina, iar numirea ca stareţ al schitului a avut loc pe 13 februarie, în anul 1874, după moartea cuviosului Ilarion. 
După dorinţa cuviosului Ambrozie, el a fost numit în această slujire cu aprobarea părintelui arhimandrit. Cuviosul 
Anatolie a primit toate aceste numiri din ascultare faţă de stareţul său şi le-a purtat cu smerenie şi vrednicie. Chiar 
el însuşi a povestit mai târziu că despre numirea lui ca econom, mulţi nu au ştiut vreme îndelungată. Odată a văzut 
că fraţii fac ceva neregulamentar. Cuviosul Anatolie le-a făcut observaţie, iar ei în loc de răspuns l-au întrebat: „Dar 
ce treabă aveţi frăţia voastră?" şi foarte mult s-au fâstâcit când cineva care se apropia, le-a spus că acela este 
economul. Fraţii au început să-i ceară iertare şi l-au rugat mult să nu-i spună arhimandritului. Cuviosul Anatolie nu 
i-a spus părintelui arhimandrit. In general, înainte să-1 înştiinţeze pe stareţ cu privire la vreuna din abaterile fraţilor, 
cerea sfatul cuviosului Ambrozie; nu-i plăcea să se expună, nu avea nevoie de stimă. Şi după ce a fost numit stareţul 
schitului a continuat să se poarte faţă de stareţul Ambrozie cu respectul dinainte şi de multe ori, la fel ca ceilalţi. 
Când se afla la stareţ, stătea în genunchi. Odată stareţul Ambrozie discuta cu el, iar el stătea în genunchi; cuviosul a 
chemat pe cineva anume şi, arătând spre părintele Anatolie, a spus: „Vă recomand: stareţul meu", dând prin aceasta 
o edificatoare lecţie de smerenie. 

In cadrul slujirilor de duhovnic şi stareţ al schitului, cuviosul Anatolie a fost un mare nevoitor, cu spirit de sacrificiu 
şi într-adevăr un succesor vrednic al înaintaşilor săi. Nimic nu scăpa din vedere şi cu râvnă se îngrijea de câştigul 
sufletesc al fraţilor şi îi liniştea, organizându-le bine viaţa pe rânduielile severe şi simple ale vieţii schitului. 



Când fraţii i se adresau cuviosului Ambrozie privind treburile schitului, acesta întotdeauna îi trimitea la stareţul lui, 
cum îl numea pe cuviosul Anatolie. Pe fiii săi duhovniceşti, în toate problemele importante, cuviosul Anatolie îi 
îndruma pentru sfaturi către stareţul Ambrozie, iar stareţul Ambrozie, în asemenea cazuri, întreba întotdeauna: 
„Dar ce a spus Anatolie?". Când afla că acesta nu îi sfătuia să facă aşa cum au cerut, nici el nu le dădea 
binecuvântare. 

A venit vremea întemeierii mănăstirii din Şamordino. Cuviosul Ambrozie, din cauza stării de boală, a căzut la pat şi 
a stat numai în chilia lui. Cu deosebire, a început să nădăjduiască în ajutorul său - cuviosul Anatolie, care i-a 
devenit colaborator credincios şi devotat. Eforturile lui cuprindeau toate laturile vieţii mănăstirii şi trăitorilor ei. 
Când în Şamordino a fost construită biserica, stareţul Anatolie însuşi le-a învăţat pe surori rânduiala slujbelor şi 
Tipicul. După ce biserica a fost sfinţită, el a locuit în mănăstire două săptămâni şi a slujit, învăţându-le pe surori 
rânduielile slujbelor şi să cânte. Zilnic participa la fiecare slujbă; el însuşi le învăţa pe surori să săvârşească 
„cincisutita" (o pravilă de rugăciuni care consta, mai ales, în rugăciunea lui Iisus). Stând în picioare la strana din 
dreapta, supraveghea săvârşirea acestei pravile. Egumena mănăstirii din Şamordino, maica Sofia, întotdeauna s-a 
purtat faţă de stareţul Anatolie cu adânc respect. Nu o dată a spus că un bun călugăr nu se deosebeşte prin nimic în 
comportament de cel mai educat aristocrat. Insă o diferenţă există între ei şi e mare: aristocratul se poartă cu tact din 
bunăcuviinţă, iar călugărul bun - din credinţă şi dragoste pentru aproapele. Şi, ca model pentru a fi imitat, 1-a 
recomandat pe cuviosul Anatolie. 

Pe cuviosul Ambrozie ea îl numea „măreţ", iar pe cuviosul Anatolie „mare" şi „apostolul nostru"; cuviosului 
Ambrozie călugăriţele i se adresau ca unui stareţ, iar cuviosului Anatolie - ca unui părinte care lua parte întotdeauna 
la toate nevoile lor. De multe ori, când le întâlnea, le întreba: „Dar tu ai de toate?" Stareţul Ambrozie nu o dată le-a 
spus trăitoarelor din Şamordino: „Eu vă chem rar la mine să discutăm, pentru că în privinţa voastră sunt liniştit; voi 
sunteţi cu părintele Anatolie". 

Cuviosul Anatolie avea un caracter neobişnuit de bun şi era foarte milostiv. 21 de ani le-a slujit stareţul fiicelor sale 
- trăitoarelor tinerei mănăstiri. El, ca nevoitor devotat marelui stareţ, întemeietorul mănăstirii, s-a dedicat cu totul 
lucrării sfinte de conducere a sufletelor spre mântuire şi pentru acesta şi-a folosit toate puterile. 
Văzând neputinţele şi apropierea de moarte a egumenei Sofia, cuviosul Anatolie, ca să le liniştească pe surori, le-a 
spus că dacă Dumnezeu o cheamă, înseamnă că ea s-a maturizat pentru veşnicie, căci Dumnezeu, când fiul e 
pregătit pentru soarta fericită, nu zăboveşte nici un minut şi îl ia la El ca şi cum n-ar fi nevoie de el aici. Şi, ca 
exemplu, 1-a arătat pe Sf. Vasile cel Mare pe care Dumnezeu, neţinând cont de nevoia Bisericii, 1-a luat de foarte 
tânăr, având 49 de ani. Prin binecuvântarea cuviosului Ambrozie s-au îndreptat către stareţul Anatolie surori din 
mănăstirile din întreaga eparhie: Kaluga, Moscova, Smolensk, Tul, Orlov, Kursk şi din alte părţi. 
Rugător înflăcărat şi săvârşitor al rugăciunii lui Iisus, cuviosul Anatolie, întotdeauna le-a îndemnat pe surori să facă 
neîncetat această rugăciune şi, astfel, le-a amintit despre necesitatea de a păzi curăţenia inimii. 
Nici smerenia şi nici răbdarea nu se pot atinge fără să ne adresăm lui Dumnezeu în rugăciune. El considera că 
rugăciunea lui Iisus este principala cale spre mântuire. Stareţul Anatolie învăţa surorile că în zilele de post în special 
trebuie să facă această rugăciune cu sârguinţă, iar la liturghie, când se împărtăşesc, să privească în sine, cu nimeni să 
nu vorbească şi nicăieri să nu-şi îndrepte gândurile. „Mai bine decât toate - scria el - să se întipărească în inima 
tânără şi fragedă cel mai dulce nume - prin rugăciunea scânteietoare: Doamne Iisuse Hristoase, Fiul lui Dumnezeu, 
miluieşte-mă pe mine, păcătoasa. Atunci va fi culmea bucuriilor, o veselie nesfârşită. Atunci când în inimă Se 
înrădăcinează Iisus, nu-ţi doreşti nici Roma, nici Ierusalimul. Căci însuşi împăratul, împreună cu Maica Sa, cu toţi 
îngerii şi sfinţii vor veni la tine şi vor locui la tine. „Eu şi Tatăl vom veni la el şi vom face la el locaş", zice Domnul. 
Cuviosul Anatolie le-a învăţat pe surori să cinstească zilele împăraţilor ca pe cele mai mari sărbători şi a călăuzit 
gândul surorilor spre necesitatea de a se ruga zilnic pentru împărat. Când a învăţat-o pe o soră să citească Psaltirea şi 
ea s-a plâns că îi e greu, stareţul a mângâiat-o, zicându-i: „Ce se face greu, va fi folositor, iar ce se face uşor se va 
uita uşor". A poruncit să se citească zilnic cei 12 psalmi, plus încă un psalm care începe cu cuvintele: „Gata e inima 
mea, Doamne...". Pentru aceasta dădea următoarele învăţături: „Rosteşte neîncetat rugăciunea lui Iisus şi nimeni nu 
te va mai deranja. Chiar şi când vor fi mulţi oameni de faţă, tu nu îi vei observa. Să nu mergi prin chilii şi să nu 
discuţi cu nimeni, dacă nu e nevoie. în biserică stai în picioare, ca îngerul, nu discuta şi nu te uita înjur. Biserica 
este cerul pământesc. Când ieşi din biserică rosteşte «Născătoare de Dumnezeu, Fecioară, bucură-te. . .» şi nu vorbi 
cu nimeni, căci altfel te vei asemăna cu vasul care a fost plin şi pe urmă s-a vărsat. Când posteşti, să faci cu 
deosebire şi cu sârguinţă rugăciunea lui Iisus. Când mergi să te împărtăşeşti, la liturghie, fii atentă la tine, nu vorbi 
cu nimeni şi nu-ţi îndrepta gândurile niciunde. 

Să mergi să te împărtăşeşti cu sufletul liniştit, făcând rugăciunile părintelui tău duhovnic. Despre rugăciune spunea: 
„Trebuie să te rogi lui Dumnezeu în aşa fel, încât între sufletul ce se roagă şi Dumnezeu să nu se afle nimic şi 
nimeni. Să fie numai Dumnezeu şi sufletul. Trebuie ca cel ce se roagă să nu simtă nici cerul, nici pământul şi nimic 



în afară de Dumnezeu, altfel rugăciunea nu va fi desăvârşită. Când te rogi sub impresia unei cântări sau citiri, 

rugăciunea făcută nu este o rugăciune adevărată. Iată care este adevărata rugăciune. Proorocul Ilie şi-a lăsat capul pe 

genunchi când s-a rugat şi în câteva minute 1-a înduplecat pe Dumnezeu să-Şi schimbe mânia în milă". 

Cuviosul Ambrozie îl numea pe cuviosul Anatolie un mare stareţ şi săvârşitor al rugăciunii lui Iisus. „Lui îi este 

dată rugăciunea (a minţii şi a inimii) şi harul - spunea el - care se dau unuia dintr-o mie". 

Cuviosul Anatolie, spre amurgul vieţii lui, a dobândit câteva daruri: al povăţuirii duhovniceşti, al vederii în 

adâncurile sufletului omenesc şi al cunoaşterii viitorului cu care au fost înzestraţi îndrumătorii lui, marii stareţi 

Macarie şi Ambrozie. 

Cuviosul Anatolie nu dădea binecuvântare să se stea jos în biserică în timpul primei catisme (la începutul vecerniei 

de duminică) şi spunea: „Părintele egumen Antonie a poruncit cu stricteţe să se stea în picioare; el a avut picioarele 

bolnave, cu răni, însă niciodată nu a stat jos". De asemenea, a poruncit să nu se iasă din biserică în timpul 

catismelor, zicând: lupii aleargă şi pot să te prindă. Dacă trebuie să pleci, atunci pleacă mai devreme sau după 

catisme, însă nu în timpul citirii lor. 

Cuviosul era foarte bun şi milostiv, ierta totul, numai în biserică pedepsea sever atunci când se vorbea. 

De asemenea, mai spunea: „Când în biserică te neliniştesc gândurile rele, atunci să te ciupeşti mai tare, ca să-ţi 

aminteşti unde te afli". Odată o călugăriţă i-a spus cuviosului: „Tare mă tem că îmi vor veni ispite". Batiuşka i-a 

spus: „Trăieşte, fără să judeci, priveşte la toţi latura bună, nu te lua după oameni şi Dumnezeu te va păzi. îţi mai 

spun că, cine zice rugăciunea lui Iisus, acela nu va avea ispite". 

Se întâmpla ca părintele să înceapă să le înveţe cum să se obişnuiască cu rugăciunea lui Iisus: „La cel ce o rosteşte, 

Dumnezeu îşi face cuib în inima lui. Acolo vor fi Tatăl, Fiul şi Sfântul Duh, sfinţii îngeri şi toţi sfinţii şi nu vor 

pleca". Pe cei care locuiau în casele mănăstirii, conform ascultărilor, îi sfătuia: „Dacă locuiţi şi dormiţi în casă, să 

nu vă plângeţi şi să nu mâncaţi pe ascuns. Căci altfel se va deplasa omul ca şarpele: cât nu ai ce mânca, nu vei fi 

sătul. Să nu trăiţi după poftele voastre în casă. Trăiţi corect şi veţi fi mântuiţi". Surorilor bolnave, care sufereau încât 

nu puteau să meargă la slujbe, stareţul le spunea şi le mângâia că pot citi rugăciuni şi mulţumindu-se cu o singură 

rugăciune spusă în casă, să-şi supravegheze cu atenţie inima: să rămână acasă nu din lene, ci din cauza bolii. 

El a sfătuit neîncetat să se facă pocăinţă din toată inima înaintea lui Dumnezeu, iar faţă de părintele duhovnic să nu 

se ascundă nimic. în parte definea folosul mărturisirii gândurilor ca fiind o dezvoltare a conştiinţei şi o durere pentru 

păcătoşenie, de unde reiese smerenia atât de necesară pentru lucrarea mântuirii. Când surorile nu îndeplineau 

sfaturile stareţului sau făceau contrariul, nu aveau pace sufletească şi obţineau pagubă, nu folos. Cu privire la 

drumul nevoinţelor, stareţul spunea surorilor: „Ţineţi calea de mijloc, nu alergaţi înainte şi nu rămâneţi în urmă". 

O soră, aflându-se odată în necaz, a venit la cuviosul Anatolie şi în amărăciunea ei a zis: „Of, de ce am venit la 

mănăstire?". El i-a spus: „Dacă cei din lume ar şti cât e de greu să trăieşti în mănăstire, atunci chiar de i-ar bate cu 

toiagul, n-ar veni la mănăstire; mai bine le-ar fi să meargă în lume descălţaţi. Dar dacă ar şti ce răsplată au în cer 

călugării, s-ar lepăda de toate şi ar pleca la mănăstire". 

Lui nu-i plăcea deloc atunci când cel ce se afla în necaz îşi dorea moartea, ci îl mustra şi îl ameninţa: „Vrei ca eu să 

mă rog să mori?". Iar acela, desigur, răspundea: „Nu, nu!" - şi începea să-i ceară iertare. îşi dădea seama cât de 

puţin e pregătit pentru moartea pe care şi-a cerut-o aşa de uşor. 

Nevoitorul Anatolie era de o gravitate înaltă; când afla despre un anumit necaz, se frământa îndelung, până când 

avea dureri de cap. Din această cauză, după observaţiile medicilor, i-a apărut boala de inimă, de la care au început şi 

alte boli. Uneori, auzind despre un anumit eveniment tragic chiar şi din altă ţară, cuviosul îl pomenea mult timp şi îl 

plângea. 

Un vizitator a vorbit astfel despre cuviosul Anatolie: „Acesta este neobişnuit de inteligent, neobişnuit de bun şi este 

un rus autentic". 

După moartea stareţului Ambrozie, cuviosul Anatolie a început să slăbească rapid. Gânditor şi trist, îşi simţea grea 

singurătatea spirituală şi se apropia cu repeziciune de apusul vieţii sale. 

La sfârşitul anului 1892 a mers la Sankt Petersburg şi în Kronstadt s-a întâlnit cu Sf. Ioan, pe care îl cunoştea de 

mult timp şi a discutat cu doctori. împreună cu Sf. Ioan, cuviosul Anatolie a slujit pomenirea stareţului Ambrozie de 

pe 10 octombrie şi s-a mângâiat în sfaturi cu el. Doctorii i-au găsit inima slăbită şi o uşoară umflătură. Conform cu 

sfaturile lor, a început să se trateze, însă acest tratament care necesită plimbări, a fost întrerupt repede: picioarele 

stareţului au început să se umfle, refuzând să mai intre în încălţări şi el nu a mai putut să meargă. 

în timpul bolii dinaintea morţii, discutând despre rugăciunea lui Iisus, a arătat care sunt şi celelalte rugăciuni scurte, 

însă dintre toate a spus că cea mai bună este aceasta; ea e calea principală şi cea mai adevărată spre mântuire. Când 

dădea lămuriri aducea foarte des exemple din Vieţile Sfinţilor şi din Proloage. înainte de moarte, nu o dată şi-a 

concentrat atenţia asupra rugăciunii lui Iisus, dând învăţături despre ea, după care, neputincios fiind, îşi lăsa capul 

fără putere pe piept şi buzele slăbite şopteau rugăciunea lui Iisus. 



Stareţul Anatolie a suportat boala puţin timp. Pe 15 decembrie, în anul 1893, a primit în taină schima mare, lucru 
despre care au ştiut numai duhovnicul lui, părintele Gherontie şi câteva persoane apropiate. La 3 luni şi jumătate 
după acest eveniment, în anul 1894, în timpul citirii rugăciunilor de plecare, cuviosul stareţ Anatolie a adormit în 
pace în al 71-lea an al vieţii lui. 

O tristeţe adâncă a cuprins inimile călugăriţelor şi ale călugărilor devotaţi lui. Numai conştiinţa că stareţul a 
moştenit partea drepţilor şi rugăciunile au uşurat suferinţa acestei grele pierderi, atât de apropiate de cealaltă mare 
pierdere: moartea cuviosului Ambrozie. Multe dintre surori l-au văzut după aceea pe stareţ în vis: ba în locurile 
sfinte, ba mângâindu-le, ba spovedindu-le, ba vindecându-le - şi după aceste vise simţeau alinare, bucurie, iar 
câteva au primit şi uşurare pentru suferinţele lor. 

Cuviosul Anatolie se odihneşte printre îndrumătorii lui. In biserica din Kazan, pe dreapta, se odihnesc cuvioşii 
Moisei, Antonie şi Isaac, iar în faţa lor, un pic la stânga - cuviosul Lev, cuviosul Macarie şi cuviosul Ambrozie. 
„Dă-ne nouă să ne împărtăşim cu Tine mai sârguincios în zilele neapuse ale împărăţiei Tale - scria stareţul 
Anatolie. De ce este această zi neapusă?! Pentru că soarele ei nu este cel al creaţiei, ci este Iisus Hristos. Acest soare 
răsare o singură dată şi nu apune în vecii vecilor, nici nu păleşte, nici de nori nu este umbrit, nici razele Lui nu pier. 
Acolo este o lumină nepieritoare, o frumuseţe de nedescris şi veselie veşnică. 

B. Minunile 

Vindecarea de tuberculoză prin rugăciunile stareţului 

Una din surorile din Şamordino povestea: 

„Eu, după intrarea în mănăstire, m-am îmbolnăvit. Aveam 15 ani, doctorii mi-au găsit insuficienţă cardiacă şi ftizie 

şi au spus că voi muri în scurt timp, însă mie nu-mi venea să cred că voi muri. 

Batiuşka mi-a spus: «Zi cum poţi, şi stând culcată şi stând ridicată, rugăciunea lui Iisus şi totul va trece». Aşa am 

şi făcut şi, pentru sfintele lui rugăciuni, m-am însănătoşit. 

De arunci au trecut 23 de ani şi încă trăiesc, îmi duc ascultarea după puteri, în chilie fac tot ce trebuie deşi nu am 

sănătate puternică, însă înainte nici prin chilie nu puteam să merg". 

Darul străvederii 

Aşa cum iarba se ofileşte, sub razele soarelui arzător, toată neputinţa şi slăbiciunea trec sub acţiunea postului, a 
ascultării şi în general a vieţii aspre, iar focul rugăciunii de care este cuprins cel ce moare îi aprinde sufletul şi 
curăţindu-1, îl întăreşte. Către sfârşitul zilelor sale, cuviosul Anatolie avea acele daruri ale Duhului Sfânt - vederea 
adâncurilor sufletului omenesc şi cunoaşterea viitorului, cu care au fost înzestraţi îndrumătorii lui - marii stareţi, 
cuviosul Macarie şi cuviosul Ambrozie. El ştia dinainte despre moartea fiilor săi duhovniceşti apropiaţi, despre 
bolile şi nenorocirile lor şi îi prevenea în mod delicat pe aceia de care se apropia încercarea. Amintirile fiilor lui 
duhovniceşti sunt încărcate de descrieri ale unor astfel de întâmplări. Unei călugăriţe şi unui călugăr le-a prezis mult 
timp că îi aşteaptă ascultarea de stareţă şi stareţ; unei tinere i-a descoperit moartea grabnică, unei călugăriţe - boala 
picioarelor. Prevenea oamenii cu privire la încercările care se apropiau şi cu privire la eliberarea de necazurile dure. 

Rămânând singuri, trebuie să ne întărim cu rugăciunea lui Iisus 

„Scrisoarea ta, soră bolnavă, A., am primit-o. îmi scrii cu mâhnire că stai închisă în chilie, atunci când ceilalţi merg 
la biserică. înseamnă că tu, măicuţă, uiţi de dorinţa şi înştiinţarea mea, ca să faci cât de mult poţi cu gura rugăciunea 
lui Iisus. Şi mai ales să faci asta când rămâi singură. Cu timpul ţi se înrădăcinează în memorie. Dar înseamnă că tu 
hoinăreşti cu mintea şi acest lucru devine plictisitor. însă rugăciunea lui Iisus veseleşte inima. . . Nu te descuraja 
dacă trăieşti rău, ci smereşte-te, şi Dumnezeu are grijă de tine dacă te smereşti, căci nu ţine cont de faptele mari care 
nu sunt smerite. Pace ţie şi Domnul să te binecuvânteze". 

E folositor să ne temem de moarte dar nu trebuie să ne descurajăm 

„Măicuţă, cuvioasa mea! 

Am primit toate scrisorile tale. Faptul că te temi de moarte e foarte corect şi folositor. Dacă cineva are numai puţine 

păcate, nu poate să nu se teamă de moarte. însă tu, măicuţă, nu eşti dintre păcătoşii care deznădăjduiesc ci din turma 



cea bună a celor care se căiesc şi se mustră pe sine şi se mâhnesc din cauza păcatelor. De aceea, nu te descuraja! Eu 
sunt de o sută de ori mai rău decât tine şi tot strig: Tu, Doamne, ai venit să-i mântuieşti pe cei păcătoşi, nu pe cei 
drepţi îi chemi la pocăinţă. Aşadar, mântuieşte-mă şi pe mine, păcătosul!". Aşa să te rogi şi tu! Pace ţie!". 

Hristos cel înviat îi va învia pe toţi 

„Hristos a înviat, G! A înviat Hristos şi mortul nu e singur în mormânt. Dacă mortul nu e singur, atunci e posibil ca 

cei bolnavi să fie? Nu! 

Astăzi prăznuim distrugerea morţii şi nimicirea ei şi începutul vieţii veşnice. Dar ce mai fac Saşa, Masa şi celelalte 

bolnave? însuşi Dumnezeu a hotărât că apostolii, că s-au purtat omeneşte atunci când au auzit despre boala lui Lazăr 

pentru să sufere. Iar Adevărul Veşnic a grăit: „Aceasta na e spre moarte, ci spre slava lui Dumnezeu. Mă bucur 

pentru voi". 

Slujeşte cu dragoste celor bolnavi. Iisus a spus: «Dacă veţi sluji acestora mici, Mie îmi slujiţi!»". 

Despre rugăciunea lui Iisus 

„Pace ţie, soră A.! Vrei să primeşti de la mine un cuvânt: iată că-ţi dau cinci! Dacă vrei să fii recunoscătoare, atunci 
învaţă cele cinci cuvinte: 1. Doamne, 2. Iisuse, 3. Hristoase, 4. Fiul, 5. lui Dumnezeu. Şi la ele să adaugi: 
„Miluieşte-mă pe mine, păcătoasa". Aşa să repeţi mereu. Cu acestea II mulţumeşti pe Dumnezeu, mie îmi eşti 
recunoscătoare, iar pe tine te mântuieşti". 

Mai presus de toate, gândeşte-te la bucuria Raiului şi la chinul viitor 

„Iată cum este, măicuţă, să te desparţi cu părere de rău, de cei apropiaţi, încă din timp. Dar ce va fi cu aceia care 
încep să-L simtă pe Mântuitorul şi Dumnezeul lor în ultimul timp? Căci pentru totdeauna, fără putinţă de întoarcere, 
Bucuria noastră, Lumina noastră, Viaţa noastră, Mântuirea noastră înconjurată de slava veşnică, de mulţimi 
nenumărate de îngeri şi sfinţi, intră pe porţile raiului în Ierusalimul ceresc şi privesc chipurile şi frumuseţea celor 
mântuiţi, apoi merg în prăpastie şi îi acoperă munţii, prin care niciodată nu pătrunde nici cea mai mică rază de 
lumină, nici cea mai mică vorbă a dulcelui Iisus! Gândeşte-te la acest lucru! Dacă vei medita la acesta mai mult 
decât orice, nu vei fi aşa de supărată şi schimbătoare. Şi vei fi mai miloasă faţă de surori!" 

Duhul Sfânt ne mângâie în necazuri 

„Eu nu te-am uitat, fricoaso! întotdeauna îmi aduc aminte de tine şi te pomenesc! însă nu te pot mângâia cu puterea 
mea, căci Mângâietorul nostru este Duhul Sfânt. Adresează-i-te Lui cu toată inima şi El va veni la tine neîntârziat. 
Numai că nu vine atunci când vrei tu sau când îi spui un termen. Faptul că te tulbură gândurile, cârteala şi frica este 
rodul obişnuit al vieţii greşite şi slabe. 

Dar vine ceasul şi acum este, când morţii (cei cu sufletul) vor auzi glasul Fiului lui Dumnezeu şi, ascultându-1, vor 
învia prin Duhul Sfânt". 

Trebuie să trăim în pace 

„. . . Tu tot te mai cerţi cu Nasta. Aşa s-a întâmplat permanent: două neîndemânatice într-o singură treabă. Iată ce 
trebuie să faci: într-un moment prielnic vorbeşte cu Nasta ca să începeţi să trăiţi în pace. Şi să ştii că atunci e nevoie 
să i te supui: „Cinstindu-vă una pe alta, vă faceţi bine vouă". Căci fără dragoste pentru aproapele e greu să te 
mântuieşti. Totuşi, trebuie să dobândiţi această virtute căci altfel nu vă veţi mântui". 

Patima desfrânării pe toţi îi luptă. Eforturile noastre vor fi evaluate în ziua înfricoşatei Judecăţi 

„Eu nu te-am uitat, dar am simţit o durere. Tot postul a fost fără odihnă. Patima desfrânării se luptă cu toţi, iar 

diavolul desfrânării se laudă înaintea tuturor regilor întunericului, că el mai mult decât toţi, a dat iadului pe cei 

capturaţi. Rabdă şi cere-i lui Dumnezeu ajutor. E bine să vorbeşti cu surorile pentru folos, dar să taci e şi mai bine. 

Iar să te mustri pe tine şi să te rogi pentru ele - e cel mai bine. 

învaţă să citeşti şi să iubeşti, iar eforturile noastre vor fi evaluate corect în ziua Judecăţii Universale. 

Sileşte-te, soră, căci a celor ce se silesc este împărăţia Cerească. Trebuie să mărturiseşti acele gânduri care te tulbură 



des. E încă devreme să afli despre rugăciunea minţii. Până atunci, fă-o cu gura: Doamne, Iisuse Hristoase, Fiul lui 
Dumnezeu, miluieşte-mă pe mine, păcătoasa!". 

Despre Schimbarea la Faţă a lui Hristos - Dumnezeu 

„Vă salut pe tine şi pe toate măicuţele noastre la un loc şi pe surori, cu ocazia venirii unei veri noi şi a participării la 
marea sărbătoare a Schimbării la Faţă. Mare este această sărbătoare a Schimbării la Faţă. Ea se prăznuieşte de 
Sfânta Biserică pe tot pământul, în toată lumea. O prăznuieşte fiecare suflet ortodox (în special monahul). Când prin 
necazuri, răbdare puternică şi smerenie se purifică sufletul de patimi şi în special de mândria diavolească, atunci se 
învredniceşte de arătarea lui Dumnezeu, ceea ce înseamnă că II vedem pe însuşi Dumnezeu cu sufletul şi El 
locuieşte în noi: „In armonie e locul Lui". Iar următoarele cuvinte spun: „şi lăcaşul Lui e în Sion". Acest lucru e 
încă departe de voi. Trebuie multă minte şi fapte ca să ajungeţi până acolo. Iar pacea (armonia) puteţi să o găsiţi: la 
început în sufletele voastre, apoi cu surorile şi apoi cu Dumnezeu. Atunci vom avea parte de arătarea lui Dumnezeu. 
De aceea străduiţi- vă să găsiţi pacea călăuzitoare. Desigur, singure nu puteţi, dar rugaţi-vă lui Dumnezeu şi vă va da 
„pacea care e mai presus de orice înţelegere". 

Iubeşte-i pe duşmani! 

„Cu adevărat a înviat Hristos! 

M., nu te mânia! M., smereşte-te! Ai pur şi simplu toane! Ai certat toate surorile şi te întrebi: se poate ca aceasta să 

fie de la vrăjmaşul? De ce nu gândeşti tu: nu e posibil să fie din cauza harului? Of, călugăriţo! Le sancţionezi pe 

sătence şi pe surori după lege şi tu însăţi încâlci legea monahicească, crezând că e dinte pentru dinte. Măicuţa mea, 

cuvioasa mea! Ele nu sunt bune, dar tu eşti bună? Pleosc-trosc, ce mai duşmani, nici nu vreau să-i văd. Dar cu ce 

eşti tu mai bună decât ei? Aşa cum se ceartă, ştiu şi să se mânieze. Pentru ce ţi se cuvine respect? Pentru faptul că 

eşti mai în vârstă? Acest lucru e rău pentru tine. Domnul a zis: „Cel ce vrea să fie mai mare, acela să fie sluga 

tuturor". Iar tu - ca o cucoană supărată, zici: „Nu vreau să-i văd pe duşmani". 

Smereşte-te! Să nu-ţi pierzi minţile din cauza mândriei şi a mâniei. . . Prin mila lui Dumnezeu îndură creştineşte şi 

monahiceşte! Dă surorilor un exemplu bun, iubeşte-i pe duşmani, căci şi Dumnezeu ne iubeşte pe noi, păcătoşii". 

Patimile smeresc 

Pace ţie şi binecuvântare de la Dumnezeu! Din scrisoarea ta văd plângerea dinainte - aceea că îmbătrâneşti, iar 
patimile nu se îndepărtează, neţinând cont de cei 25 de ani ai tăi. Iţi pare foarte rău că atâţia ani ai trăit în lume şi nu 
ţi-ai omorât patimile! Dimpotrivă, îţi spui: ce ar trebui să faci acum, la cei 25 de ani respectabili ai tăi? Cum s-ar 
putea să te smereşti? Dar iată că acum, scormonind în această grămadă de gunoi rău mirositor al patimilor, nu ridic 
prea mult din sprâncene. Trebuie să reuşeşti să nu te mândreşti. 
Chiar dacă eşti păcătoasă, să fii smerită şi vei fi liniştită. Căci pe cei smeriţi însuşi Dumnezeu îi ocroteşte. 

Despre înalta chemare de a fi mireasa lui Hristos 

îţi trimit salutări, S., pentru intrarea în turma noastră aleasă şi iubită de Dumnezeu, în rândul mireselor lui Hristos. 

Fii atentă la tine însăţi, trăieşte cu vrednicie faţă de noua chemare, căci această chemare e înaltă. Despre ea 

apostolul spune: „Voi sunteţi cetăţenii Ierusalimului ceresc, preoţie împărătească, neam sfânt, oameni născuţi din 

nou". „Locuinţa voastră este în ceruri". Dar cum se obţine locuinţa cerească, mai adevărat zis, împărăţia Cerească? 

Sfânta Scriptură spune: „Prin multe necazuri ne e dat să intrăm în împărăţia Cerească". 

De aceea, dacă se înmulţesc necazurile - bucură-te, căci atunci mergi pe drumul adevărat. Iar cine nu fuge de 

necazuri şi le suportă după puteri, acela va dobândi împărăţia Veşnică. 

La întoarcere, mama ta a fost pe la noi şi s-a bucurat pentru tine că eşti liniştită, chiar veselă. Străduieşte-te, cât poţi, 

să ai pace sufletească, căci se spune despre omul lui Dumnezeu: „în pace este locul lui". Aceasta înseamnă că 

Dumnezeu însuşi locuieşte în acel om care are o inimă împăcată. în general să te consideri mai rea decât toţi, nu 

căuta nici dragostea, nici cinstea de la nimeni, ci pe acestea să le ai tu însăţi faţă de toţi şi astfel vei dobândi pacea! 

Dar dacă începi şi cauţi să te aprecieze ceilalţi, ca să-ţi descopere vrednicia şi câteva virtuţi, atunci pierzi pacea 

sufletească! 

Batiuşka Ambrozie îţi trimite binecuvântare! 



Cei care suferă cu Hristos, cu El se vor preaslăvi 

Hristos a înviat! Ce te-ai întristat? Ori nu crezi în Dumnezeu, care a venit la noi? Care a murit pentru tine şi care te 
iubeşte mult? Tu Lui încă nu l-ai arătat nici un fel de dragoste, iar El ţi-a dovedit şi prin cuvânt şi prin faptă şi prin 
legământ; El însuşi ne-a învăţat să îndurăm necazurile şi a mers pe drumul suferinţelor şi a murit pentru noi cu 
moarte de ocară. Şi le-a lăsat celor iubiţi ai Săi următorul testament: „In lume necazuri veţi avea. Insă necazul 
vostru se va preschimba în bucurie. Şi bucuria voastră nimeni nu o va lua de la voi". Dar bucuriile ocazionale sunt 
trecătoare. De aceea, bucură-te că suferi împreună cu Mirele tău, Iisus". 

„Ieri m-am îngropat cu Tine, Hristoase; astăzi mă ridic şi înviez cu Tine. Ieri m-am răstignit cu Tine, (pentru 
aceasta) Tu însuţi mă vei preaslăvi în împărăţia Ta". înţelegi oare ce înseamnă „a preaslăvi"? înseamnă că iradiez 
de acea lumină, cu care străluceşte însuşi Atotţiitorul! Că mă îmbracă cu acel veşmânt împărătesc şi dumnezeiesc în 
care este El însuşi îmbrăcat atunci când stă de-a dreapta Tatălui Său, pe tronul slavei cereşti. 
Şi însuşi Iisus îi cere Tatălui Său: „Tată! Dacă mi i-ai dat pe aceştia Mie, atunci să fie una cu Noi, precum suntem 
Eu cu Tine, Tu în Mine şi Eu în Tine şi aceia vor fi una cu Noi". Amin. 

Cum să ne izbăvim de oameni răi 

Tu mă întrebi cum se poate să scapi de oamenii răi? Prin felul simplu de a gândi şi a socoti, pentru că ai venit să 
slujeşti lui Dumnezeu, nu diavolului. . . Căci Stăpânul Cerului şi al pământului şi al întregului Univers nu e diavolul, 
ci Dumnezeu, care porunceşte şi îngerilor şi demonilor şi care dă pace sufletelor noastre. 

La adaosul tău răspund cu un adaos: „Dacă necazurile tale te smeresc şi îi dau sufletului linişte şi îl îndeamnă la 
rugăciune, atunci să ştii că sentimentul tău nu e înşelător. De aceea Sfântul Marcu Ascetul spune: „în necazuri este 
ascunsă mila lui Dumnezeu". 

Trebuie să purtăm crucea ascultării şi să fim îngăduitori cu cei neputincioşi 

Cu dragoste vă felicit de Anul Nou şi vă doresc o viaţă nouă, spre mântuire. Se înţelege că toate acestea nu se ating 
fără efort, ci prin săvârşirea cu vrednicie a ascultării, prin suferinţe mari şi răbdare. Cine n-ar vrea să stea liniştit? 
Iată că eu, de la 20 de ani, duc greutatea slujirii mele în folosul aproapelui, iar în prezent stau rău cu sănătatea şi 
sufăr de astm şi de insomnie, însă cine poate lua asupra sa, personal, această ascultare, pe care Domnul Atotbun a 
lăsat-o spre folosul sufletelor noastre şi al celorlalţi. Deşi nu trebuie să vedem puţinele foloase pe care ni le aducem 
nouă şi celorlalţi, totuşi Dumnezeu singur rânduieşte totul, dar nu se pierde răsplata Lui pentru bunăvoinţa inimii. 
Trebuie, fără îndoială, să spunem că fiecăruia i se dă crucea pentru mântuire şi ea creşte din cauza inimii noastre, 
dar numai prin această cruce putem să ne mântuim. De aici reiese că dacă noi refuzăm să ne ducem crucea ascultării 
fără pricină binecuvântată, atunci refuzăm să mergem pe cale cu Hristos, pe calea mântuitoare şi vrem să se 
alcătuiască pentru noi un alt drum - uşor - către minunăţiile împărăţiei cereşti. însă acest lucru nu e posibil: 
împărăţia lui Dumnezeu se ia cu nevoinţa, iar nevoitoarele se vor bucura de ea. 

Să-ţi iubeşti aproapele şi să îndeplineşti trebuinţele surorilor şi să le îngădui neputinţele lor este un lucru bun şi 
mântuitor. însă dacă egumena se opune acestui lucru, atunci fă binele mai mult în taină şi alină pe cine cu ce poţi, 
iar în discuţii să vorbeşti puţin - căci mai repede se strică ambele părţi, decât să se folosească. . . 
Nu v-am răspuns mult şi din cauza bolii şi din cauza marii mele lipse de timp. Vă rog din suflet să iertaţi multele 
mele neputinţe... 

învăţătură despre cum să trăim şi să ne mântuim 

Blagosloviţi-mă, sfinţite maici şi surori! Şi în primul rând, cea mai cuvioasă maică a noastră, P. şi toate maicile şi 

surorile! 

Am vrut să vin personal la voi, însă neputinţa m-a biruit. . . Vremea este umedă iar sănătatea mea o cunoaşteţi; 

iertaţi-mă! 

Vă mulţumesc pentru salutările voastre şi dragostea în Dumnezeu. M-aţi bucurat mult. îi voi duce vestea bunului 

nostru părinte şi stareţ. 

înainte de toate, supuneţi-vă celor mai mari, fără să vă împotriviţi, căci aceasta nu este de la Dumnezeu. Cei care se 

împotrivesc cu putere stau împotriva voinţei lui Dumnezeu, iar unii ca aceştia acceptă păcatul. 

E bine dacă cineva poate să meargă neîntrerupt la biserica lui Dumnezeu - în ea e viaţa noastră. Nu renunţaţi la 

masa comună. „La masa comună se aşează cel iubit - spune Sfântul Isaac Şirul - iar masa de taină este masa 



iubirii". 

Păziţi tradiţiile părinţilor: nu mergeţi prin chilii, nu primiţi mireni, în special bărbaţi, nu vă faceţi prietenii între voi 

- noi toţi suntem rude, iar prieteniile deosebite întotdeauna sunt în afara legii. 

Iertaţi-mă pe mine, nevrednicul şi păcătosul iar eu, slujitorul vostru, vă iert în numele Domnului Iisus. Nu vă 

plângeţi că în discuţia cu voi n-am fost faţă către faţă; credeţi-mă că inima mea e cu voi şi va fi cu voi cât veţi păzi 

învăţăturile fericiţilor noştri părinţi Macarie şi Leonid. Pace vouă şi mântuire! 

X. CUVIOSUL STAREŢ ISAACHIE I 

(1810-1894) (22 august) 

Trăiţi după conştiinţă, 

cereţi ajutorul împărătesei Cereşti 

şi totul va fi bine. 

A. Viata 

Cuviosul Isaachie (în lume Ivan Ivanovici Antimonov) s-a născut la Kursk, la 21 mai 1810, într-o veche familie de 
negustori, care se bucura de o mare stimă din partea orăşenilor, datorită onestităţii şi vieţii creştine, milostivirii faţă 
de săraci şi a râvnei spre înfrumuseţarea bisericii din oraş. 

Viitorul mare stareţ de la Optina a crescut într-o atmosferă plină de dragoste, ascultare faţă de părinţi, respectare 
strictă a rânduielilor bisericeşti şi acrivie morală. Băiatul era modest şi blând, tăcut şi reţinut, însă nu era morocănos, 
nu era lipsit de umor, era ager la minte şi simplu în purtări. Gândul despre plecarea la mănăstire s-a copt mult timp 
în sufletul tânărului evlavios, obligat să-i ajute tatălui în afacerile comerciale. La vârsta de treizeci şi şase de ani 
gândul s-a maturizat definitiv. Acest fapt a fost influenţat şi de intrarea în monahism a fratelui său mai mare, Mihail. 

Şi iată că în anul 1847, fiind deja matur, el părăseşte cu o fermă convingere casa părintească şi intră ca posluşnic la 
schitul deja renumitei Sihăstrii Optina, în al cărei mod de viaţă era rânduită îndrumarea duhovnicească a fiecărui 
frate la un stareţ. Posluşnicul Ioan a fost încredinţat stareţului Macarie de la Optina, al cărui renume trecuse mult 
dincolo de hotarele mănăstirii. Anii de ascultare au trecut sub îndrumarea sa duhovnicească: mai întâi la stupărie, 
apoi la brutărie şi la bucătăria mănăstirii, a cântat la strană, iar în chilie, cu binecuvântarea stareţului Macarie, 
fratele Ioan a lucrat şi ca legător de cărţi. In acest timp, împlinea fără nici o abatere pravila de rugăciune din chilie 
cuvenită fiecărui posluşnic, iar mai târziu, după ce a devenit rasofor în anul 1851 şi a fost tuns în mantie în anul 
1854, a arătat tot mai multă râvnă fată de desăvârşirea lumii sale duhovniceşti, a vieţii sale lăuntrice, neîngăduindu- 
şi nici măcar o indulgenţă: era aspru în a se sili pe sine însuşi spre lucrarea minţii, spre participarea la slujbele 
bisericeşti şi se înfrâna la mâncare şi odihnă. 

Fugind de gândurile iubitoare de slavă şi ferindu-se din această pricină de orice înălţare, doar din ascultare faţă de 
stareţul Macarie, părintele său duhovnicesc, el a primit în anul 1855 hirotonirea în diacon, iar mai apoi, în 1858, a 
fost hirotonit ieromonah. Şi după primirea demnităţii preoţeşti, Cuviosul a rămas la fel de modest precum era şi mai 
înainte, însă şi mai sever şi exigent faţă de sine însuşi, încrezându-se în toate îndrumării duhovniceşti a stareţului. 

Probabil că aşa ar fi trecut toată viaţa sa în mănăstire, în împlinirea ascultărilor şi pravilelor monahale, în 
respectarea tipicului bisericesc, în desăvârşire duhovnicească şi înălţare treptată "din putere în putere", dacă 
Dumnezeu nu ar fi binevoit altfel. 

In anul 1860, deja grav bolnav, Cuviosul stareţ Macarie şi-a presimţit apropiatul sfârşit şi 1-a binecuvântat pe fiul 
său duhovnicesc să treacă sub îndrumarea marelui stareţ de la Optina Ambrozie, ucenicul fericitului Macarie. Iar 
peste alţi doi ani, în 1862, după moartea stareţului Macarie, proestosul Sihăstriei Optina, Cuviosul Isaachie devine 
succesorul său. 

El a condus mănăstirea pe parcursul a mai bine de treizeci de ani, continuând construcţiile începute încă din vremea 
păstoririi stareţului Macarie. Prin străduinţa sa se duce la bun sfârşit construirea bisericii Tuturor Sfinţilor situată la 
noul cimitir, se înalţă un iconostas nou in catedrala Kazanskaia şi se reînnoieşte un altul vechi, se execută o nouă 



pictură a pereţilor, se clădeşte un nou spital mănăstiresc cu farmacie pentru folosinţă gratuită, cu o biserică pe lângă 
ea în cinstea Sfântului Ilarion cel Mare, apoi un magazin de cărţi; se termină construirea apeductului, se ridică 
clădirea noului arhondaric şi se restaurează, se reconstruiesc, se reînnoiesc multe alte încăperi. Sub înţeleaptă sa 
îndrumare el hotărăşte cumpărarea păşunilor de lângă moară, se deschide o fabrică de lumânări se susţine 
dezvoltarea livezilor şi grădinilor mănăstireşti. In acest fel, Sihăstria Optina devine, In a doua jumătate a sec. XIX, 
una dintre cele mai înfloritoare mănăstiri din Rusia. 

Insă activitatea mai-marelui mănăstirii nu s-a limitat doar la grijile gospodăreşti. Cea mai importantă a rămas totuşi 
grija părintească severă în vederea împlinirii de către fraţi a ascultărilor şi rânduielilor monahale, fără să facă 
excepţie nici măcar pentru sine. 

Fiind deja egumen, iar mai târziu, în anul 1885 arhimandrit, Cuviosul nu săvârşea fără binecuvântarea stareţului nici 
o muncă mănăstirească şi îi învăţa acelaşi lucru şi pe fraţi. "Părinţi şi fraţi! Trebuie să mergem la stareţ pentru 
curăţirea conştiinţei", repeta el adeseori. In acest fel, cu evlavie, aproape până la extenuare, el stătea la rând 
împreună cu toţi ceilalţi la duhovnicul său, Cuviosul stareţ Ambrozie şi discuta cu el, stând în genunchi, ca un 
simplu posluşnic. 

In ultimii ani de viaţă ai proestosului asupra sa s-au abătut multe suferinţe. Deosebit de greu a suportat plecarea 
stareţului Ambrozie la Mănăstirea Şamordino, Douăzeci şi nouă de ani am fost proestos pe lângă stareţ şi n-am avut 
parte de suferinţe, acum însă se pare că binevoieşte Domnul să mă cerceteze pe mine, păcătosul, cu suferinţe", 
spunea el. 

Sănătatea a început să-i slăbească în mod vădit şi în taină a fost tuns în schimă. In scurt timp a trecut la Domnul 
stareţul Ambrozie, şi împotriva proestosului Cuviosului Isaachie au început să apară denunţuri despre incapacitatea 
sa de a conduce mănăstirea, din cauza înaintării în vârstă şi a bolii. Şi cu toate că obştea fraţilor s-a ridicat în 
unanimitate în apărarea proestosului său, puterile i se stingeau deja. A murit liniştit, înconjurat de fiii săi 
duhovniceşti înlăcrimaţi, cărora le-a dat ultima îndrumare: "Iubiţi-1 pe Dumnezeu şi pe cei din jur, iubiţi Biserica lui 
Dumnezeu. In slujba bisericească, în rugăciune, să nu căutaţi bunuri pământeşti, ci binele ceresc; aici, în această 
sfântă mănăstire, unde aţi pus început vieţii monahale, să vă sfârşiţi zilele voastre". 

Preacuviosul părintele nostru Isaachie a trecut la Domnul la 22 august 1894. A fost un adevărat adept al acelei 
tradiţii a stăreţiei, care deosebea modul de viaţă de la Sihăstria Optina de al altor mănăstiri din Rusia: cel al 
ascultării stricte a întregii obşti de stareţul-duhovnic, indiferent de demnitate şi rangul ierarhic. Toată viaţa sa a fost 
o continuare vrednică a nevoinţei începute deja de către predecesorul său, Cuviosul părintele nostru Macarie, şi de 
alţi mari stareţi ai Optinei. 

B. Minunile 

Izbăvirea minunată de la pieire 

Credinţa părintelui Isaachie în voia lui Dumnezeu s-a întărit nu o singură dată prin mila şi ajutorul lui Dumnezeu, 
care l-au mângâiat în timpul ocârmuirii. Cuviosul Isaachie a povestit despre sine următorul lucru: 
Odată a mers la moara mănăstirii, lângă oraşul Bolhov. Era vreme de iarnă. A înnoptat în oraşul Belev şi apoi, după 
obicei, s-a urcat în trăsură şi caii au pornit mai departe. Nu se ştie de ce, au ţâşnit dintr-o dată şi au luat-o la goană. 
Vizitiul a reuşit să sară de pe capră şi privind în urmă troica ce se îndepărta cu putere a văzut-o cum sărea pe drum 
cu stareţul care şedea în ea. Părintele Isaachie a simţit nenorocirea care 1-a lovit, însă nu a avut posibilitatea să se 
elibereze din cupeul închis pe toate părţile şi de aceea s-a îndreptat în gând cu rugăciune fierbinte spre mila 
Sfântului Nicolae, Făcătorul de minuni. Şi caii s-au oprit imediat. Părintele Isaachie a ieşit din cupeu, s-a apropiat 
de ei şi a început să-i mângâie. Se pare că troica s-a oprit la marginea unei râpe adânci. Un singur minut dacă ar mai 
fi trecut şi stareţul cu troica şi caii n-ar mai fi fost nicăieri. Vizitiul, alergând în urma trăsurii, a strigat: „Batiuşka, 
sunteţi întreg?". „După cum vezi" - a răspuns părintele Isaachie. „Iar eu am crezut - a continuat acela că n-o să 
găsesc nici măcar un oscior al sfinţiei voastre". Prin rugăciunile sfântului lui Hristos, Nicolae, părintele Isaachie a 
rămas viu şi nu a simţit nici măcar o durere de la izbiturile din cupeu. Abia mai târziu, după un oarecare timp, a 
început să simtă durere în trup şi a bolit ceva vreme. Din acea perioadă, părintele Isaachie a avut evlavie deosebită 
către grabnicul apărător în nenorociri, Sfântul Nicolae Făcătorul de minuni. 



Arătarea stareţului Isaachie către episcopul Alexandru 

La înmormântarea părintelui Isaachie a venit episcopul de Kaluga, Alexandru. Pe 23 august el a participat la 

priveghiul liniştit, iar în ziua următoare, pe 24 august, după săvârşirea Dumnezeieştii Liturghii, a săvârşit şi slujba 

înmormântării. Trebuie să menţionăm că în noaptea de 23 spre 24, când episcopul Alexandru s-a aşezat în pat şi a 

aţipit, brusc înaintea lui a apărut părintele Isaachie, îmbrăcat în schimă şi cu o voce puternică 1-a întrebat: „De ce ai 

venit aici?". 

Episcopul Alexandru s-a sculat din pat şi a mers în sală; acolo s-a aşezat pe sutană, însă a fost deranjat din nou de 

vedenia părintelui Isaachie. Toata noaptea şi-a petrecut-o fără somn. Această apariţie 1-a tulburat cumplit pe 

episcopul Alexandru, încât nu a putut să rabde şi să nu povestească despre această apariţie ciudată prinţesei O., în 

auzul tuturor, în ziua următoare, pe 24 august, la prânz. 

După plecarea din schitul Optina el a răcit, s-a îmbolnăvit serios şi pe 8 octombrie în anul 1895 a murit. 

XI. CUVIOSUL STAREŢ IOSIF 

(1837-1911) (9 mai) 

Dacă te-ai apucat de un lucru, ţine-te de el 
şi îndură toate câte se află..., şi întotdeauna 
mustră-te pe tine însuţi - şi te vei mântui. 

A. Viaţa 

Stareţul Iosif, în lume Ivan Litovkin, s-a născut pe 2 noiembrie în anul 1837 şi a murit pe 9 mai în anul 1911. 
Acesta a fost cel mai apropiat ucenic al marelui stareţ Ambrozie. A fost cel mai apropiat nu numai în exterior, ci şi 
cu sufletul, prin puterea ascultării, devotamentului şi dragostei. El a fost cu adevărat „fiul cel iubit" al stareţului 
Ambrozie. Acest fiu al ascultării s-a educat între pereţii „hibarcăi" smerite şi sărăcăcioase a cuviosului Ambrozie, 
pline de învăţăturile marilor stareţi Lev şi Macarie şi de rugăciunile continuatorului lor, stareţul Ambrozie. Aici, în 
această chilie strâmtă, care devenise pentru el şcoala evlaviei, a făcut cunoştinţă cu cea mai înaltă dintre ştiinţe - 
monahismul şi, la timpul său, a devenit el însuşi îndrumătorul monahilor. Şi cât de simplu şi modest, chiar 
neobservat pentru mulţi era acest lucru - monahismul! Trăsăturile distinctive ale caracterului cuviosului Iosif erau 
modestia neobişnuită, delicateţea, îngăduinţa, iar cu timpul aceste calităţi au pătruns adânc în toată fiinţa lui şi s-au 
transformat în virtuţi mari - smerenie, dragoste şi blândeţe îngerească. 

Mersul îi era smerit, ochii plecaţi, răspunsul scurt, cu metanie, şi întotdeauna zâmbetul amabil, de o modestie 
constantă. 

Pe timpul când era ucenicul de chilie al stareţului Ambrozie toţi se purtau, oarecum inconştient, cu un deosebit 
respect faţă de el; simţeau în el ceva special. 

Ivan s-a născut în gubernia Harkovsk. Părinţii lui erau oameni simpli, dar evlavioşi. Le plăcea foarte mult să 
citească cărţi duhovniceşti şi să meargă la biserica lui Dumnezeu. Mama îşi lua copiii cu ea la biserică, iar acasă îi 
punea să se roage. Micul Ivan cânta la strană. El a crescut ca un copil vesel, vioi şi prietenos. In sufletul său delicat 
simţea o tristeţe străină, însă din timiditate nu putea să-şi exprime sentimentul acesta. Ivan avea 8 ani. Odată, 
jucându-se în curte, s-a schimbat brusc la faţă, a ridicat capul şi mâinile în sus şi a căzut fără simţire. Când şi-a venit 
în fire, cei ai casei l-au întrebat ce i s-a întâmplat. El a răspuns că a văzut-o în văzduh pe împărăteasa Cerească, 
lângă care era soarele. învăţătorul lui Vania spunea că din el va ieşi ceva neobişnuit. Tatăl lui vroia ca cineva dintre 
copiii săi să meargă la mănăstire. Prima care a plecat a fost sora mai mare, Alexandra - monahia Leonida. 
Vania avea 4 ani când i-a murit tatăl. Pe mama sa a pierdut-o când avea 1 1 ani - ea a murit de holeră! El a rămas 
complet orfan şi a fost trimis la fratele mai mare, Semen. însă Semen avea patima beţiei şi în scurt timp, cheltuind 
toată averea părintească, a trebuit să meargă să lucreze la oameni străini. Pe fratele său Ivan, de asemenea, 1-a 
stabilit într-un loc. Multe locuri a trebuit să schimbe tânărul Ivan. A fost încercat şi de frig şi de foame, uneori de 
bătăi şi diferite primejdii. Deşi trăia într-un mediu corupt şi brutal, nimic rău nu s-a lipit de el. Rugăciunea a fost 
tovarăşa lui statornică în viaţa nenorocită pe care o ducea, iar biserica - unicul loc unde căpăta mângâierea. 
în cele din urmă i s-a întâmplat să nimerească într-un loc mai bun, la negustorul Rafailov, care 1-a îndrăgit pe Ivan 
pentru firea lui blândă şi chiar a vrut să i-o dea în căsătorie pe fiica lui, însă dragostea lumească era departe de Ivan. 
Sufletul lui curat trăgea spre mănăstire. Lectura preferată de el în copilărie fusese citirea vieţilor sfinţilor. Intenţiona 
să meargă în pelerinaj la Kiev pentru închinare. Când negustorul i-a propus să se însoare cu fiica lui, Ivan 1-a rugat 



să-i dea voie să se roage, rămânând ca el să se pună la dispoziţia voii lui Dumnezeu. Bunul său stăpân, văzând 

năzuinţa fierbinte a tânărului pentru Dumnezeu, nu a îndrăznit să-1 reţină. Astfel Ivan a plecat la Kiev. Pe drum, 

ajungând în sfinţii munţi, în schitul de maici Borisovsk, a găsit-o pe sora lui, care era călugăriţă. 

Această obşte se deosebea printr-un regulament sever. Aici schimonahia Alipia 1-a sfătuit să nu meargă în Kiev, ci 

la Optina, la stareţi. Ivan a ascultat sfatul ei şi a plecat la Optina. Ajungând la stareţul Ambrozie, i-a povestit 

acestuia toată viaţa lui şi i-a cerut binecuvântare pentru călătoria spre Kiev, însă cuviosul 1-a sfătuit să rămână la 

Optina. Ivan a fost încredinţat că în cuvintele stareţului se ascunde arătarea voii lui Dumnezeu şi a rămas acolo. 

Acest lucru s-a întâmplat pe 1 martie, în anul 1861. 

Prima lui ascultare în Optina a fost la bucătărie. Insă în scurt timp i s-a propus să se mute la stareţul Ambrozie, care 

preţuia calităţile lui bune: ascultarea fără împotrivire, modestia şi tăcerea. In „hibarca" stareţului Ambrozie a 

petrecut exact 50 de ani. La început, apropierea de stareţ, pe de o parte, 1-a înduioşat, iar pe de altă parte, forfoteala 

permanentă şi primirea vizitatorilor îl tulburau şi îl incomodau. Şi iarăşi începea să viseze la Kiev şi la Athos. 

Odată, cuviosul Ambrozie 1-a surprins în asemenea cugetări. Citindu-i gândurile, i-a spus: „Frate Ivan, la noi e mai 

bine decât la Athos, rămâi cu noi". Aceste cuvinte l-au mirat într-atât pe tânărul ascultător, încât a înţeles că 

gândurile lui erau numai o ispită. De atunci a devenit cel mai devotat şi iubit ucenic al cuviosului Ambrozie. Nu 

numai voia stareţului, ci fiecare cuvânt al acestuia, pentru el era lege. Ucenicul mai bătrân al cuviosului Ambrozie 

era un om sever şi ursuz, care nu îi arăta novicelui cum şi ce trebuie să facă, iar când acesta greşea, îl mustra. Iată că 

această şcoală a răbdării 1-a făcut pe stareţul Iosif atât de blând şi de smerit. Ea a prelucrat în el mustrarea de sine. 

Iar dreptatea îl supără de obicei pe om, însă când acesta, prin atenţia la propria conştiinţă, începe să găsească vina în 

el, atunci, înainte de toate, se judecă pe sine şi primeşte osânda aproapelui ca pe o pedeapsă de la Dumnezeu pentru 

păcatele sale şi nu se supără, ci îi mulţumeşte chiar aproapelui. 

Starea liniştită constantă a cuviosului Iosif avea influenţă în toate. El se afla în pace cu toţi şi ştia să-i smerească pe 

toţi prin propria lui smerenie, blândeţe şi îngăduinţă. 

In anul 1872 a fost tuns în monahism, cu numele Iosif De atunci starea lui sufletească atât de serioasă a devenit mai 

concentrată şi mai adâncă. El a păstrat deplina ascultare faţă de stareţul său şi nu făcea nimic fără blagoslovenia lui. 

După cinci ani a fost hirotonit ierodiacon. Viaţa nu i s-a schimbat după acest eveniment, ci dimpotrivă, i s-au mai 

adăugat munci şi griji. 

Dormea în pridvorul stareţului Ambrozie. Această încăpere se elibera uneori de vizitatori noaptea târziu, astfel că 

părintele Iosif nu avea timp să se odihnească. Deseori stareţul Ambrozie, după învăţătura Sf. Ioan Scărarul, încerca 

răbdarea şi smerenia ucenicului său, dându-i ocazia să-şi arate cumpătarea de monah. 

In anul 1884 a fost sărbătorită deschiderea mănăstirii de maici din Şamordino, care se afla mai departe de Optina. 

La liturghie, cuviosul Iosif a fost hirotonit ieromonah. încă din prima zi şi-a început slujirea de preot cu tărie, 

claritate, evlavie şi fără grabă. In zilele slujirii devenea oarecum bucuros. 

Din cauza bolii, stareţul Ambrozie nu mergea la biserică. Cuviosul Iosif a început atunci să-i slujească în chilie 

miezonoptica. A devenit ucenicul mai mare al chiliei şi a primit o chilie împreună cu celălalt ucenic. Ca ucenic mai 

mare considera că principala lui obligaţie este să se îngrijească de liniştea stareţului Ambrozie. De aceea, deseori 

ieşea în pridvor şi cu atenţie îi asculta pe vizitatori. Apoi transmitea cu exactitate răspunsul stareţului şi nimic nu 

adăuga de la el. 

Prin aceasta a dobândit respectul şi dragostea tuturor oaspeţilor. Pridvorul stareţului uneori era ocupat până la ceasul 

1 1 din noapte. Văzând istovirea stareţului, curiosul Iosif începea delicat să întoarcă ceasul în camera lui, amintind 

astfel că e timpul să se termine vizitele. 

Neţinând cont de lipsa mare de timp, cuviosul Iosif găsea vreme pentru citirea operelor Sfinţilor Părinţi, în special 

pentru „Filocalie". Era un om căruia îi plăcea lucrarea lăuntrică adâncă şi făcea rugăciunea lui Iisus. Cuviosul 

Ambrozie 1-a pregătit treptat pentru slujirea de stareţ, învăţându-1 prin cuvânt şi exemplu personal. Stareţul 

Ambrozie îl iubea şi avea încredere în el, numindu-1 mâna lui dreaptă şi niciodată nu s-a despărţit de el în decursul a 

30 de ani. După moartea cuviosului Ambrozie, stareţul Iosif a rămas tot aşa de smerit cum a fost. Niciodată nu şi-a 

acordat nici un fel de importanţă şi spunea: „Ce însemn eu fără batiuşka? O nulitate şi nimic mai mult". 

Stareţul Iosif avea sănătatea slabă şi totuşi era foarte cumpătat la mâncare. Niciodată şi prin nimic nu s-a înălţat pe 

sine. îşi făcea treburile în linişte şi cu modestie. A fost un ajutor adevărat al stareţului Ambrozie, însă se purta ca şi 

cum n-ar fi fost ridicat aşa de sus. 

Comportamentul lui era neprefăcut şi simplu din punct de vedere spiritual. Dragostea lui pentru stareţul Ambrozie 

era atât de adâncă, încât era gata să-şi dea viaţa pentru el. Nu 1-a contrazis pe stareţ nici cu cuvântul, nici cu fapta, 

nici cu gândul. 

în ultimii ani ai vieţii, la cuviosul Ambrozie au început să vină atât de mulţi vizitatori, încât nu putea să-i primească 

pe toţi. Şi pe mulţi îi trimitea la stareţul Iosif 



în anul 1888 cuviosul Iosif s-a îmbolnăvit puternic şi s-a pregătit de moarte. Deja începuseră să-i citească 

rugăciunea de plecare. Stareţul Ambrozie s-a întristat foarte mult pentru ucenicul său iubit şi desigur, s-a rugat 

fierbinte pentru el. In cele din urmă, cuviosul Iosif s-a îndreptat. 

După însănătoşire a început să-1 ajute pe stareţul Ambrozie, spovedind credincioşii. 

Chiar în acel an, în timpul verii, cuviosul Ambrozie i-a dat binecuvântare să meargă în Kiev, unde năzuise atât de 

mult să meargă cu 30 de ani în urmă. In călătoria sa a mers şi la mănăstirea unde trăia sora lui, monahia Leonida. 

Bucuria ei nu a avut margini când şi-a văzut „frăţiorul". 

După doi ani, stareţul Ambrozie s-a mutat complet în mănăstirea Şamordino, iar cuviosului Iosif i-a poruncit să 

rămână la Optina. Acesta s-a văzut deodată singur, fără stareţ, însă fiind supus voii lui Dumnezeu şi a stareţului, s-a 

împăcat cu noua lui poziţie. După încă un an, în 1891, stareţul Ambrozie s-a îmbolnăvit grav şi în scurt timp a 

murit. Toţi cei care se aflau aproape de cuviosul Ambrozie au suportat cu greu această moarte, însă mai greu decât 

toţi a suportat-o stareţul Iosif Cu toate acestea, el nu s-a pierdut cu firea şi nu s-a descurajat, ci chiar i-a alinat pe 

ceilalţi. După moartea stareţului Ambrozie, ocârmuirea duhovnicească a mănăstirii Şamordino i-a revenit cuviosului 

Iosif Insă imediat după moartea conducătorului schitului, Anatolie, stareţul Iosif a luat şi această sarcină şi a 

devenit ocârmuitorul întregii obşti din schitul Optina. 

Şi astfel „hibarca" stareţului Ambrozie, care a fost martora atâtor rugăciuni şi nevoinţe, nu a fost părăsită. Fiii 

duhovniceşti ai cuviosului Ambrozie au văzut în stareţul Iosif pe succesorul lui. 

Rânduiala zilei cuviosului Iosif a fost stabilită definitiv. De dimineaţă primea vizitatorii. După masă se odihnea 

puţin, iar apoi primea din nou credincioşii. 

Cu sine era întotdeauna sever şi niciodată nu îşi permitea nici un fel de indulgenţă. Se considera egal cu toţi. 

Răspunsurile lui scurte şi învăţăturile concise erau mai eficiente decât cele mai lungi discuţii. In afară de influenţa 

pe care o avea cuvântul său plin de har asupra stării sufleteşti a omului, stareţul Iosif avea şi darul neîndoielnic al 

vindecării de boli trupeşti şi sufleteşti. Cazurile în care s-a manifestat clar darul clarviziunii lui sunt aşa de multe, 

încât este imposibil să le redăm pe toate. Iată un exemplu: 

In cartea lui S. Nilus: „Pe malul râului dumnezeiesc", tipărită în Lavra Sf. Treimi- Serghiev în anul 1916, e scrisă 

următoarea întâmplare: 

„Pe 25 septembrie, în întreaga Rusie este ziua cuviosului Serghie de Radonej, Făcătorul de minuni. Este ziua 

numelui meu. Ieri seară, la noi în casă, s-a slujit vecernia şi a fost extrem de mişcător. Pe toată ziua de astăzi inima a 

prăznuit cu o bucurie sărbătoarească deosebită. Am mers la stareţ. Stareţul Iosif m-a uimit printr-o surpriză pe care 

niciodată nu am avut-o şi nu am aşteptat-o de la el. Ne-a primit în camera lui. Era slăbit, însă foarte liniştit şi stătea 

pe divanul lui, fiind îmbrăcat în sutana călduroasă de culoare cenuşie, făcută dintr-un postav foarte moale şi pufos. 

Peste sutană era încins cu un şnur subţire, împletit din câteva şnururi - albe şi roşii. Noi am stat în faţa stareţului, în 

genunchi, ca să primim binecuvântare. 

Batiuşka ne-a binecuvântat şi, brusc, cu o mişcare năvalnică, şi-a scos şnurul şi a rostit cuvintele: „Iată - e pentru 

tine!" - mi 1-a pus pe ceafă şi cu blândeţe mi-a legat pe piept un nod, extraordinar de frumos şi artistic. Ce ar putea 

să însemne aceasta?". 

Autorul cărţii a fost nedumerit şi s-a tot întrebat ce înseamnă acest gest al stareţului? Explicaţia a venit mult mai 

târziu. Legătura simbolică a cordonului a însemnat închiderea în temniţă a lui Nilus peste aproape 20 de ani. In 

Faptele Apostolilor, proorocul Agav şi-a legat mâinile şi picioarele cu brâul apostolului Pavel şi a zis: „Pe bărbatul 

al căruia este acest brâu, aşa îl vor lega iudeii la Ierusalim, şi-1 vor da în mâinile neamurilor" (Fapte 21,11). 

Invăţându-i pe ceilalţi cu răbdare, smerenie şi bunătate, stareţul Iosif însuşi era primul care le dădea exemplu în 

împlinirea tuturor acestor virtuţi. Fiecare necaz îl suporta cu o aşa linişte şi calm încât străinii nici nu bănuiau prin 

ce încercări trecea el. El îi îndemna pe fiii lui duhovniceşti la săvârşirea rugăciunii lui Iisus, arătându-le că, în tot 

timpul acestei rugăciuni, e necesar să ne purtăm cu smerenie în toate: în privire, în mers, în îmbrăcăminte. La 

rugăciunea lui Iisus se ajunge tot prin rugăciune. 

Cuviosul Iosif a petrecut în funcţia de conducător al schitului şi de stareţ al obştii timp de 12 ani. In ultimii cinci ani 

a început să slăbească şi uneori nu primea pe nimeni, timp de două zile. Din anul 1905 au început cu deosebire 

suferinţele, însă cu duhul era tot aşa de vioi şi senin. La sfârşit a trebuit să renunţe la sarcinile de ocârmuitor al 

schitului. La mănăstirea din Şamordino a murit înţeleaptă şi capabila stareţă. Dintr-o dată s-au amplificat treburile, 

problemele şi grijile din obşte. Stareţul Iosif stătea culcat şi deja nu se mai putea ridica. Luându-şi rămas bun de la 

obştea optineană şi de la surorile din Şamordino şi Beley, s-a stins din viaţă pe 9 mai, în anul 1911. 

In biografia stareţului Iosif, retipărită în mănăstirea Sf. Treime din Iordanville, în anul 1962, este prezentată 

povestirea prot. Pavel Levaşev, care s-a învrednicit să-1 vadă pe cuviosul Iosif luminat de o lumină harică, ce însoţea 

gradul înalt al săvârşirii rugăciunii inimii, aşa cum scriu sfinţii părinţi în „Iubirea binelui". Iată textul exact al 

povestirii părintelui Pavel: 



„în anul 1907, am vizitat pentru prima dată schitul Optina, oarecum întâmplător, căci nu mă pregătisem pentru 
aceasta. Mai înainte auzisem câte ceva despre stareţi, însă nu-i văzusem niciodată. Când am ajuns la mănăstire, mai 
înainte de toate m-am aşezat să dorm, deoarece în tren am petrecut o noapte fără somn. 

Clopotul, care chema la vecernie, m-a trezit. Credincioşii s-au dus în biserică la slujbă, iar eu m-am grăbit spre schit 
ca să am posibilitatea să vorbesc, pentru că erau mai puţini vizitatori. M-am interesat de drumul spre schit şi acolo, 
de chilia stareţului Iosif. In cele din urmă am ajuns în pridvorul hibarcăi. Pridvorul era o cămăruţă cu mobilier 
extrem de modest. Pereţii erau împodobiţi cu portretele diferiţilor nevoitori cucernici şi cu cugetările sfinţilor 
părinţi. 

Când eu am ajuns acolo, era un singur vizitator - un funcţionar din Petersburg. In scurt timp a venit ucenicul de 
chilie al stareţului şi 1-a invitat pe acel funcţionar la batiuşka, iar mie mi-a spus: „Acest domn aşteaptă de mult 
timp". Funcţionarul a stat 3 minute şi s-a întors; eu am văzut că în jos de la capul lui cădeau nişte raze de o lumină 
neobişnuită, iar el emoţionat, cu lacrimi în ochi, mi-a povestit că în acea zi de dimineaţă au scos din schit icoana 
făcătoare de minuni „Kalujskaia" a Maicii Domnului, iar batiuşka a ieşit din hibarcă şi s-a rugat. Atunci, împreună 
cu ceilalţi, funcţionarul a văzut raze de lumină, care se răspândeau în toate părţile de la părintele care se ruga. După 
câteva minute m-au chemat şi pe mine la stareţ. Am intrat în chilia lui săracă şi semiîntunecată, cu mobilier 
sărăcăcios, numai din lemn. In acele momente l-am văzut pe stareţ istovit de nevoinţele neîntrerupte şi post, abia 
ridicându-se din locşorul lui. Pe atunci era bolnav. Ne-am salutat; după o clipă am văzut o lumină neobişnuită în 
jurul capului său şi de asemenea, o mare rază de lumină, care cădea pe el de sus, ca şi cum tavanul chiliei se 
desfăcuse. Raza de lumină venea din cer şi era exact aşa ca lumina din jurul capului său; chipul stareţului devenise 
plin de har şi el zâmbea. Nu am aşteptat nimic de la stareţ şi pentru că am fost atât de uimit, am uitat complet toate 
întrebările care se îngrămădeau în capul meu şi la care doream atât de mult să obţin răspuns iscusit din viaţa 
duhovnicească a stareţului. Cu adânca lui smerenie creştinească şi prin blândeţe - acestea erau calităţile specifice 
stareţului - el stătea şi aştepta răbdător ca eu să vorbesc. Eu, însă, uimit, nu puteam să mă desprind de vedenia 
complet neînţeleasă pentru mine. In cele din urmă abia am putut să-mi dau seama că vreau să mă spovedesc la el şi 
am început să-i vorbesc: „Batiuşka! Eu sunt un mare păcătos". Nici nu am izbutit să-i spun acest lucru, căci într-o 
clipă faţa lui a devenit serioasă, iar lumina, care se revărsa peste el şi îi învăluia capul, a dispărut, 
înaintea mea stătea din nou obişnuitul stareţ pe care l-am văzut în momentul în care am intrat în chilie. Am petrecut 
aşa puţin timp. Căci lumina a strălucit iarăşi în jurul capului său şi iarăşi a apărut acea rază de lumină, însă acum era 
de câteva ori mai strălucitoare şi mai puternică. Din cauza bolii nu a putut să mă spovedească. I-am cerut sfatul cu 
privire la începutul meu în funcţia de curator şi l-am rugat să facă rugăciuni pentru mine. Nu puteam să mă desprind 
de vedenia aceea atât de minunată şi de zece ori mi-am luat rămas bun de la batiuşka şi am tot privit chipul plin de 
har şi luminat de un zâmbet îngeresc. Şi l-am lăsat aşa în acea lumină nepământeană. După aceea am mai mers timp 
de trei ani la schitul Optina şi am fost de multe ori la batiuşka Iosif, însă niciodată nu l-am mai văzut aşa ca atunci. 
Lumina pe care am văzut-o asupra stareţului nu se aseamănă cu nici una dintre luminile pământeşti, cum ar fî cea 
solară, fosforescentă, electrică, lunară şi altele; lumină ca cea a cuviosului nu am văzut în realitate. 
Eu mi-am explicat această vedenie prin faptul că stareţul se afla într-o stare puternică de rugăciune şi harul lui 
Dumnezeu a ieşit din vasul Lui ales în chip văzut. însă nu am putut să-mi explic de ce m-am învrednicit să văd o 
asemenea arătare, ştiindu-mi păcatele, căci nu mă pot lăuda decât cu neputinţele mele. Poate că Dumnezeu m-a 
chemat pe mine, păcătosul, pe drumul pocăinţei şi al îndreptării, arătându-mi în faţă ce har pot dobândi aleşii Lui în 
această viaţă pământească a plângerii şi necazului. Povestirea mea este adevărată şi pentru că eu, după această 
vedenie, am simţit o bucurie nespusă şi o înflăcărare religioasă puternică, deşi înainte de a intra la stareţ nu 
avusesem asemenea sentimente. Au trecut deja patru ani de atunci, însă şi acum, prin simpla amintire a acelor 
momente, trec prin înduioşare şi încântare". 

Povestirea mea „Iudeilor le va fi îndemn, iar elinilor sminteală"; necredincioşilor, care şovăie şi se îndoiesc de 
credinţă le va fî plăsmuire, fantezie sau în cel mai bun caz, halucinaţie. în vremea noastră, în care domneşte 
neîncrederea, necredinţa şi destrămarea religioasă, asemenea povestiri provoacă numai un zâmbet iar uneori chiar şi 
supărare. 

Ce să facem? Să tăcem noi, slujitorii adevărului - nu se va întâmpla! Vrednicul de pomenire stareţul Iosif e o 
adevărată lumânare care arde şi face lumină, iar lumânarea nu stă sub obroc, ci în sfeşnic pentru a-i lumina pe toţi 
cei care se află în adevărata biserică a lui Hristos. îi rog pe toţi credincioşii creştini să se roage pentru el, ca şi el să 
se roage pentru noi înaintea tronului lui Dumnezeu. Toate cele spuse mai sus le-am redat ca pe un adevăr curat: nu 
este aici nici o urmă de exagerare sau ficţiune, căci mărturisesc în numele lui Dumnezeu şi din conştiinţa mea de 
iereu". 



Părintele Pavel a vizitat cu adevărat atunci schitul Optina, „oarecum întâmplător" - scrie una dintre contemporanele 

acelor evenimente. El a ajuns acolo pentru că a mers în vizită la mătuşa mea, care în acea perioadă locuia cu soţul ei 

permanent în mănăstire. Pe părintele Pavel mi-1 amintesc încă din copilărie, când venea să facă sfeştanie în casa 

mătuşii mele, Elena Alexandro vna Ozerova, soţia lui S. A. Nilus. Pe atunci ea era tutorele şcolii de fete felceri - 

Rojdestvensk - unde părintele Pavel era paroh al bisericii. La ea a şi mers în vizită pentru un timp părintele Pavel, 

când mătuşa mea locuia la schitul Optina. Părintele Pavel era un preot minunat, însă ca şi majoritatea clerului 

mirean din Rusia, era împotriva monahismului. Dar iată ce zguduitură 1-a aşteptat odată cu sosirea la schitul Optina. 

A devenit, de atunci, ascultătorul stareţilor optineni. 

In anul 1916 a trebuit să îmi petrec iarna la Petersburg şi acolo am mers la părintele Pavel să mă spovedesc. înaintea 

mea s-a înfăţişat un om neobişnuit de serios şi atent, care se temea să rostească cuvinte de prisos. Era un călugăr 

sobru, deşi fără călugărie. Participa des la privegherile care se săvârşeau noaptea la Karsov la biserica de pe cavoul 

părintelui Ioan de Kronştadt. 

Acolo, în locul primitor de străini, slujea în fiecare săptămână acatiste. 

In momentul pomenirii numelui Maicii Domnului începeau să urle duhurile rele care se aflau în cei îndrăciţi, pentru 

că aceia veneau acolo în speranţa vindecării. Ţipetele erau foarte ascuţite, neasemănătoare la glas cu cele omeneşti. 

Erau nedescris de puternice şi reci, îngheţând sufletul de groază. Eu abia am putut să mă ţin pe picioare din cauza 

ţipetelor îngrozitoare pe care le scoteau cei posedaţi. Sufletul meu tremura ca o pasăre care aude glasul cruntului ei 

duşman. 

In perioada descrisă, părintele Pavel era parohul bisericii, ales prin acordul general. După revoluţie s-a mutat la 

Moscova şi a slujit în mănăstirea Novo-Devicie şi mai departe nu mai ştiu. 

B. Minunile 

Izbăvirea casei de incendiu prin rugăciunea micului Ivan, viitorului stareţ Iosif 

In sat s-a produs un mare incendiu. Familia micului Ivan Litovkin se mutase nu cu mult timp înainte într-o casă 
nouă, abia construită. Copilul a văzut spaima celor din casă şi singur a înţeles primejdia. Neştiind la cine să se 
îndrepte pentru ajutor, şi-a întins mâinile către biserica din apropierea casei lor şi care avea hramul 
Acoperământului Prealuminoasei Născătoare de Dumnezeu şi a început să strige: „împărăteasă Cerească! Lasă-ne 
căsuţa noastră, că e nou-nouţă!". Rugăciunea copilului a fost ascultată; totul înjur a ars, însă casa Litovkinilor a 
rămas întreagă. 

Vindecarea surorii bolnave 

O călugăriţă a redat despre ea următorul lucru: „încă din timpul vieţii cuviosului am avut suferinţe mari. îmi era 
inexprimabil de greu, iar printre cei din jur nu era nici un om care să mă înţeleagă. în cele din urmă am ajuns până 
acolo, încât m-am îmbolnăvit de piept şi îmi ieşea sânge din gât, iar ascultarea mea o îndeplineam cu mare greutate, 
ascunzându-mi slăbiciunea faţă de toţi. 

între timp a venit vremea cositului fânului şi a trebuit să merg în rând cu ceilalţi, deşi îmi simţeam cumplita 
slăbiciune. 

M-am pierdut de tot cu firea şi în timpul serii am rugat-o fierbinte pe împărăteasa Cerească să mă ajute ea. Am 
adormit şi am văzut că mă aflu în hibarcă, lângă icoana Maicii Domnului „Vrednică eşti". Am aşteptat, însă 
batiuşka nu m-a primit. în cele din urmă a ieşit liniştită maica egumenă faţă de care eram apropiată şi i-am vorbit: 
„Măicuţă, oamenii îl roagă pe batiuşka pentru cei apropiaţi ai lor; sfinţia voastră, de ce nu l-aţi rugat pentru mine?". 
„- Ba l-am rugat pe batiuşka pentru tine", a răspuns ea. Numai ce a spus aceasta şi pe uşă a ieşit însuşi batiuşka, în 
halatul albicios şi a spus de trei ori: Hristos a înviat! Iar eu am început să zic în somn „Vrednică eşti. . ." şi, ajungând 
la sfârşitul rugăciunii, m-am aruncat la picioarele cuviosului şi i-am povestit suferinţele mele şi cum mă doare 
pieptul. Atunci batiuşka a făcut un nod jos la sutana lui şi a apăsat cu el locul bolnav pe pieptul meu, spunându-mi 
să-mi amintesc că „Dumnezeu e milostiv", apoi m-a mângâiat, şi eu m-am sculat complet sănătoasă. 

Minunea clarviziunii stareţului 

O moşiereasă bogată din Kozlovsk, după ce a citit cu însufleţire biografia stareţului Ambrozie, le-a propus celor 
două fiice ale sale, ca imediat ce termină institutul, să plece la schitul Optina. Fata mai mică a consimţit cu dragă 
inimă, însă cea mare nu a vrut, pentru că aşteptau ca la ei pe moşie să sosească un mare grup de oaspeţi şi tineret şi 



urma să-şi petreacă timpul în mod plăcut. Mama ei a încercat să o convingă, însă ea a rugat-o să o lase acasă cu 

guvernanta. Moşiereasa împreună cu fata cea mică au plecat la Optina, unde le-a plăcut atât de mult amândurora, 

încât s-au hotărât să stea mai mult. Călugărul de la arhondaric le-a sfătuit să meargă la părintele arhimandrit şi apoi 

să vadă camerele libere. 

Ajungând la stareţ pentru binecuvântare, ele i-au spus acestuia că le place acolo atât de mult, încât s-au hotărât să 

rămână pentru mai mult timp. Insă batiuşka le-a răspuns în mod serios şi categoric: „Nu, trebuie să mergeţi mai 

repede acasă". Acest răspuns le-a mirat foarte tare şi le-a nedumerit, neînţelegând de ce batiuşka se poartă cu ele aşa 

de neprietenos şi chiar le goneşte. 

In zilele următoare ele iarăşi au mers în hibarcă. Stareţul, ieşind să dea blagoslovenie, le-a văzut şi le-a spus aspru: 

„Cum, mai sunteţi aici? Plecaţi mai repede - şi întorcându-se rapid s-a dus la el şi urcând deja pe scări a vorbit - 

numai că mi-e teamă să nu găsiţi un mormânt". 

Mulţi dintre cei care se aflau în hibarcă au auzit aceste cuvinte, care au produs asupra tuturor o impresie puternică. 

In cele din urmă, moşiereasa s-a îngrijorat şi, neţinând cont de rugăciunile călugărului de la arhondaric, şi-a strâns 

imediat lucrurile şi a plecat. 

Apropiindu-se de casa lor, au fost uimite văzând o mare mulţime de oameni în cerdac şi în scurt timp, dincolo de 

uşă, au văzut un coşciug. Fata mai mare, refuzând să meargă la Optina, s-a plimbat pe creastă, a căzut de pe cal şi 

s-a lovit mortal. 

Sora rasoforă M. a spus despre ea: „Eu am intrat în mănăstire din dorinţă sinceră, însă eram foarte săracă. Mi-era 

total imposibil să trăiesc. M-am gândit şi le-am vorbit călugăriţelor: „Voi pleca în lume, mă voi angaja într-un loc, 

voi agonisi bani şi atunci voi reveni şi voi îmbrăca din nou veşmântul călugăresc". Am trăit în mănăstire aproape un 

an, am studiat viaţa de mănăstire şi am văzut că fără mijloace materiale nu se poate trăi, însă am părăsit această 

hotărâre cât am fost la batiuşka. Când am sosit la părintele, am intrat la el trei persoane, iar el a vorbit: „Iată că au 

venit la mine două călugăriţe şi o mireancă. Această mireancă trăieşte de mult în mănăstire, iar surorile îi spun: 

«Călugăreşte-te!» dar nu vrea. Ea spune: „Voi pleca în lume, voi agonisi bani şi atunci mă voi călugări". 

Minunea de după moarte 

In a doua zi după moartea stareţului Iosif, la mormântul lui s-a vindecat complet o îndrăcită. Ea a suferit mult timp 
de o boală neînţeleasă şi până nu s-a vindecat nimic nu a ajutat-o şi nimeni nu a putut să-i spună din ce cauză este 
bolnavă. 

In acea vreme, când s-a sfârşit stareţul Iosif, i s-a întâmplat să ajungă la Optina şi în biserică s-a aşezat lângă mâna 
lui moartă şi a început imediat să ţipe. După aceea n-a putut nicicum să se apropie liniştită de mormântul stareţului 
şi de fiecare dată se opunea şi ţipa: „Mă tem, mă tem de el!". In cele din urmă, ţăranii care o însoţeau au hotărât să o 
ducă forţat la mormânt; bolnava s-a opus, a ţipat cu furie, însă toţi aceia au înclinat-o şi au aşezat-o pe mormânt. 
Atunci ea s-a liniştit dintr-o dată şi, după ce a stat culcată câtva timp, s-a ridicat complet sănătoasă. Stând la Optina 
un timp destul de îndelungat, a postit şi s-a însănătoşit, iar crizele de boală nu au mai revenit. 

Răspândirea harului din ochii stareţului 

O credincioasă foarte devotată stareţului, fiind pe deplin liberă, s-a mutat în apropierea schitului Optina ca să fie 
mai aproape de batiuşka Iosif O perioadă de timp s-a luptat puternic cu un gând ce o tulbura şi îi spunea că ea îl 
nelinişteşte cumplit pe stareţ şi că nu are de ce să trăiască acolo. Cu aceste gânduri a intrat în schit, hotărându-se în 
sufletul ei să meargă la hibarcă pentru ultima oară. Stareţul a primit-o să-i dea binecuvântare şi când ea a vrut să-i 
spună de ce a venit, a fost uimită de privirea stareţului: din ochii lui curgea potop de raze de lumină harică. 

Vindecarea unei femei de patima beţiei 

Una dintre contemporanele stareţului a povestit: „Eu am primit o scrisoare de la o cunoştinţă din Sevastopol, care 
mi-a spus că s-a luptat puternic cu patima beţiei. Mergând la Optina, i-a explicat părintelui despre ea, însă el nu a 
crezut. Atunci eu i-am scris o scrisoare părintelui. Batiuşka mi-a spus: „Dacă ea bea, atunci trebuie să facă canonul 
Mântuitorului, al Macii Domnului şi al mucenicului Bonifatie". I-a dat o iconiţă şi cu credinţă a adăugat: „Nu va 
mai suferi de această boală". într-adevăr, într-un timp scurt ea a încetat să mai bea şi a trimis o scrisoare de 
mulţumire. 

In acea noapte în care a murit stareţul, o maică din mănăstirea Belevska, trăind în sărăcia ei fără ajutorul stareţului şi 
fiind foarte mâhnită la gândul cum va trăi de acum încolo, 1-a văzut pe stareţ în vis. Batiuşka a venit la ea bucuros, 



luminos, şi i-a vorbit: „Nu te întrista. Iată că batiuşka Ambrozie îţi trimite pentru nevoi 25 de ruble". După ce s-a 
sculat a aflat că batiuşka Iosif a murit în acea noapte şi s-a gândit că acum nu numai batiuşka Ambrozie, ci şi 
batiuşka Iosif nu va mai putea să-i dea niciodată nimic şi nici nu avea de unde să primească mai mult. Insă ce mare 
i-a fost mirarea când, după câteva zile, a primit o donaţie de 25 de ruble. In scurt timp, acea binefăcătoare i-a mai 
trimis 25 de ruble, deoarece şi-a amintit că părintele Iosif a rugat-o cândva să o ajute pe această maică săracă. 

C. învăţăturile 

Toate sfaturile cuviosului Iosif sunt pătrunse de duhul învăţăturii Sfinţilor Părinţi şi al stareţilor. Prin ele 

întotdeauna s-a străduit cu dragoste să explice că fiecare om trebuie să aibă răbdare în toate, în fiecare loc, până la 

sfârşit. 

Dacă te-ai apucat de un lucru, ţine-te de el şi îndură toate câte există, numai să nu părăseşti locul şi întotdeauna să te 

mustri - şi te vei mântui. 

Necazurile sunt drumul nostru; vom merge pe el până când vom ajunge în patria veşniciei pregătită nouă, însă 

nenorocirea e că ne îngrijim puţin de veşnicie şi nu răbdăm nici cel mai mic cuvânt de dojana. 

Noi înşişi ne mărim necazurile atunci când începem să cârtim. Cine a biruit patimile şi a dobândit raţiunea 

duhovnicească, acela şi fără cultură exterioară are acces la inima fiecăruia. Pravila impusă întotdeauna e grea, iar 

săvârşirea ei cu smerenie este şi mai grea. 

Ce se dobândeşte cu trudă, acela e şi folositor. Cel care este întrebat nu trebuie să vorbească mult, ci doar să 

răspundă celui ce întreabă, pentru ca binele să fie făcut prin voinţă liberă. 

Dacă vezi greşeala aproapelui şi ai vrea să o îndrepţi şi dacă ea îţi alungă pacea ta sufletească şi te supără, atunci şi 

tu vei greşi, prin urmare, nu vei îndrepta greşeala cu greşeală - ea se îndreaptă prin blândeţe. 

Dacă cele trebuincioase sunt imperfecte, înseamnă că sunt şi folositoare; căci cu răul se pune la încercare binele. 

Conştiinţa omului e asemenea unui ceas deşteptător. Dacă ceasul a sunat şi te scoli imediat, ştiind că trebuie să 

mergi la ascultare, atunci înseamnă că îl vei auzi întotdeauna. Dar dacă nu te scoli imediat câteva zile la rând, 

spunându-ţi: „Mai stau puţin!", atunci la urma urmelor nu vei mai reuşi să te trezeşti când sună. 

Ce e uşor pentru trup, acela e nefolositor pentru suflet, iar ce e folositor pentru suflet, acela e greu pentru trup. 

Rugăciunea însăşi ne învaţă. Răbdarea este mama mângâierilor. Mântuirea înseamnă a răbda cu mulţumire. 

Sunt mulţi cei care plâng, însă nu pentru ce trebuie, sunt mulţi care se mâhnesc, însă nu pentru păcate; sunt mulţi 

care par smeriţi, însă nu sunt cu adevărat. Exemplul Domnului Iisus Hristos ne arată cu câtă blândeţe şi răbdare 

trebuie să suportăm greşelile oamenilor. 

XII. CUVIOSUL STAREŢ VARSANUFIE 

(1845 - 1913) (1 aprilie) 

împlinirea legii lui Dumnezeu nu se poate învăţa 
fără trudă, iar truda aceasta înseamnă 
rugăciune, post şi trezvie. 

A. Viaţa 

In acelaşi timp cu cuviosul Iosif şi cuviosul Anatolie şi după moartea lor s-a nevoit în schitul Optina stareţul 
Varsanufie, ulterior schiarhimandrit. Stareţul Varsanufie, în lume Pavel Ivanovici Plihankov, de viţă nobilă, s-a 
născut pe 5 iulie în anul 1845. După terminarea şcolii în corpul de cădeţi din Poloţk, a intrat în serviciul militar şi a 
avansat până la gradul de colonel al armatei căzăceşti din Orenburg, având funcţia de conducător al secţiei de 
mobilizare şi mare aghiotant al districtului militar din Razansk. Insă îndrumarea duhovnicească pe care i-au dat-o 
părinţii încă din copilărie a căpătat trecere peste celelalte interese şi el a hotărât să se dedice lui Dumnezeu. 
Mai târziu, cuviosul Varsanufie a povestit despre el: „In fiecare zi mergeam la liturghia de dimineaţă. Aşa m-a 
învăţat mama mea vitregă şi acum îi sunt foarte recunoscător! Când stăteam în sat şi aveam numai cinci ani, ea mă 
trezea în fiecare zi la ora 6 dimineaţa. Eu nu prea vroiam să mă scol, însă ea trăgea pătura de pe mine şi mă obliga 
să mă ridic; şi trebuia să mergem, oricum ar fi fost vremea, o verstă şi jumătate până la liturghie. Ii mulţumesc 
pentru o asemenea educaţie! A avut o perseverenţă continuă şi a educat în mine dragostea pentru biserică, pentru că 
ea însăşi se ruga întotdeauna cu sârguinţă". 
Când stareţul era încă ofiţer, a reuşit să participe la Liturghia pe care o săvârşea sfântul părinte Ioan Kronştadt. 



Pavel Ivanovici a mers în altar. în acel moment, Sf. Ioan aducea Sfintele Daruri din proscomidier în altar. După ce a 

aşezat potirul, Sf. Ioan repede s-a apropiat de el, i-a sărutat mâna şi fără să spună nimic, a plecat iarăşi în 

proscomidiar. Toţi cei prezenţi au văzut acest lucru şi au spus după aceea că într-adevăr, el va fi preot. Insă Pavel 

Ivanovici nici nu se gândea pe atunci la aceasta. 

Şi iată că, odată, îmbolnăvindu-se grav de pneumonie şi simţindu-şi moartea aproape, i-a poruncit ordonanţei să 

citească cu voce tare Evanghelia, iar el a aţipit. . . In acele momente i s-a întâmplat să aibă o vedenie minunată: a 

văzut cerurile deschise şi o lumină puternică şi s-a cutremurat, fiind cu totul cuprins de o mare frică. Toată viaţa i s- 

a derulat înaintea lui fulgerător. A fost pătruns adânc de conştiinţa pocăinţei pentru întreaga sa viaţă şi a auzit o voce 

de sus, care i-a poruncit să meargă la schitul Optina. In sufletul lui s-a produs o transformare, i s-a deschis vederea 

duhovnicească şi a înţeles cuvintele Evangheliei, în toată profunzimea lor. Datorită chemării stareţului Nectarie, 

„din strălucitul războinic, într-o noapte, prin bunăvoinţa lui Dumnezeu, a devenit un mare stareţ". In lume a purtat 

numele Pavel şi această minune care i s-a întâmplat aminteşte de convertirea miraculoasă a protectorului său ceresc 

- apostolul Pavel. Pavel Ivanovici s-a născut în ziua aflării moaştelor cuviosului Serghie de Radonej şi 1-a 

considerat pe acesta protectorul său. 

Spre uimirea tuturor, colonelul bolnav a început să se însănătoşească şi a plecat la schitul Optina. 

In acea vreme, stareţ la Optina era cuviosul Ambrozie, care i-a poruncit să-şi termine toate treburile în trei luni, 

spunându-i că, dacă nu va sosi la timp, va muri. Apoi au început diferite piedici. Colonelul Plihankov a mers la 

Petersburg pentru a-şi pregăti retragerea, însă i s-a propus o funcţie şi mai bună şi i-au refuzat retragerea. Colegii 

râdeau de el, plata banilor încetinea, nu putea să-şi plătească datoriile faţă de toţi cei care trebuia, a căutat bani cu 

împrumut şi n-a găsit. Dar i-a venit în ajutor stareţul Varnava de la schitul Ghetsimani: i-a arătat unde poate găsi 

bani. Şi s-a grăbit să îndeplinească porunca lui Dumnezeu. 

Oamenii, împotrivindu-se plecării lui, i-au găsit chiar şi logodnică. . . Numai mama lui vitregă s-a bucurat şi i-a dat 

binecuvântare pentru viaţa de călugăr. Cu ajutorul lui Dumnezeu a biruit toate obstacolele şi a ajuns la Optina în 

ultima zi a termenului de 3 luni pe care 1-a avut. Stareţul Ambrozie era aşezat în coşciug, iar el s-a lipit de 

coşciugul acestuia. 

In luna decembrie a anului 1891, Pavel Ivanovici a fost primit în rândul fraţilor schitului Inaintemergătorului. 

Succesorul stareţului Ambrozie, cuviosul Anatolie Zerţalov i-a dat ascultarea de a fi ucenicul de chilie al stareţului 

Nectarie. Lângă stareţul Nectarie, cuviosul Varsanufie a trecut în decursul a 10 ani prin toate treptele monahale, 

până la cea de ieromonah şi i-a studiat pe Sfinţii Părinţi teoretic şi practic. Timp de 3 ani, în fiecare seară, a mers la 

stareţul Anatolie pentru convorbiri lungi, apoi la stareţul Iosif. 

In anul 1903 înalt Prea Sfinţitul Antonie, mitropolitul Sankt-Petersburgului, 1-a chemat pentru o demnitate mai 

înaltă, însă cuviosul Varsanufie, din smerenie şi dragoste pentru viaţa singuratică, a refuzat propunerea şi a rămas la 

Optina unde, în anul 1907 a fost numit conducătorul schitului, cu ridicarea în rangul de egumen şi i s-a dăruit cârja. 

Lui i s-a încredinţat ocârmuirea duhovnicească a obştii şi a tuturor vizitatorilor, cu care a stabilit apoi o relaţie 

spirituală neîntreruptă, al cărei rod a fost corespondenţa zilnică, ajungând până la nu mai puţin de patru mii de 

scrisori pe an. 

Asprimea vieţii, erudiţia în cuvântul dumnezeiesc şi bunul simţ rar întâlnit, au atras într-un timp foarte scurt atenţia 

multora faţă de el. De la moartea Sfântului Ioan de Kronştadt şi a stareţului Varnava Ghetsimanski, afluxul 

pelerinilor la Optina s-a mărit considerabil. Printre ei se aflau multe persoane din înaltele clase sociale şi, de 

asemenea, tineret studios din ambele genuri de învăţământ superior. Frământaţi de diferite sentimente şi derutaţi din 

cauza îndoielilor, alergau către ajutorul şi îndrumarea stareţului Varsanufie şi, datorită acţiunii harului dumnezeiesc, 

găseau la el medicamentul potrivit. 

Cuviosul Varsanufie avea un caracter oarecum asemănător cu caracterul marilor stareţi optineni Lev şi Anatolie. 

Dreptatea incoruptibilă, simplitatea şi sinceritatea lui erau de neîndurat pentru toţi păcătoşii mândri, egoişti şi fără 

scrupule. El nu putea niciodată să se prefacă şi nici să dea dovadă de făţărnicie. 

Cuviosul Varsanufie era înzestrat cu darul clarviziunii nu mai puţin decât au fost ceilalţi stareţi. în el acest dar se 

manifesta deschis. El vedea sufletul omului, iar acest lucru îi oferea posibilitatea să-i îndrepte pe cei lacomi, să-i 

îndrume de pe calea minciunii pe cea a adevărului, să vindece bolile trupeşti şi sufleteşti, să alunge demonii. 

Stareţul, îmbrăcat în sutană cu epitrahil, înainte de spovedanie purta discuţii, în timpul cărora vedea sufletele celor 

prezenţi cu ajutorul diferitelor întâmplări din viaţă, le arăta păcatele uitate sau pe cele de care se îndoiau. 

Nu se uita la nimeni, ca să nu tulbure pe cineva şi ca oamenii să înţeleagă bine. O tânără a spus odată: „Dar acest 

părinte m-a descris pe mine! Aceasta era taina mea, de unde a putut să o afle?!". 

După molitva de obşte, stareţul îl spovedea pe fiecare în parte. Nu se grăbea să pună întrebări, asculta şi dădea 

poveţe. Astfel a avut o atitudine total egală, atât faţă de cei mari, cât şi faţă de ultimul dintre fraţi. Purtându-se cu 

foarte mare atenţie şi dragoste, trata sufletele, căci cunoştea în amănunţime structura sufletească a fiecăruia. 



Dându-le binecuvântare celor ce posteau, îi sfătuia ca după pavecerniţă, când se citeau canoanele, să nu mănânce 

nimic până la împărtăşirea cu Sfintele Taine. In cazuri excepţionale hotăra să se bea un ceai. „Uneori, în ziua 

împărtăşaniei, se crează o stare greoaie, însă nu trebuie să-i acordăm atenţie şi nu trebuie să deznădăjduim, căci în 

ziua aceasta diavolul special îl întărâtă pe om şi lucrează asupra lui ca o hipnoză. Hipnoza este rea, nu este o putere 

bună. 

Datorită acestei înşelăciuni diavolul ne tulbură şi pe noi, preoţii, când săvârşim Liturghia" - spunea stareţul. De 

asemenea, îi sfătuia pe oameni să nu doarmă în ziua în care se împărtăşeau. 

Cuviosul Varsanufîe spunea: „Nu trebuie să ieşi din Biserică până la sfârşitul liturghiei, căci altfel nu primeşti harul 

lui Dumnezeu. Mai bine să soseşti către sfârşitul liturghiei şi să rămâi, decât să ieşi înainte de sfârşit. Iată că la noi 

în biserică se citesc cei şase psalmi şi oamenii, adesea, ies în aceste momente din biserică. Ei nu înţeleg şi nu simt că 

cei şase psalmi sunt o simfonie duhovnicească, viaţa duhovnicească ce cuprinde tot sufletul şi îi oferă cea mai înaltă 

desfătare". 

In tot timpul şederii la Optina, stareţul nu s-a îndepărtat de obşte şi a ieşit din schit numai cu ascultare. Ultima lui 

ieşire a fost în anul 1910, la gara Astapovo, pentru că a fost chemat să-şi ia rămas bun de la contele muribund Lev 

Tolstoi. 

însă lui, aşa cum se ştie, nu i-au permis cei din jurul contelui să-1 vadă, spre părerea de rău a tuturor credincioşilor şi 

a însuşi cuviosului Varsanufîe, care a spus cu tristeţe: „Nu m-au lăsat să merg la Tolstoi. Doctoriile vracilor, ale 

rudelor, nimic nu 1-a ajutat. . . Lanţul de fier 1-a ferecat pe răposatul Tolstoi; deşi s-a numit şi Lev, tot nu poate să se 

rupă, nici să iasă din el. . .". 

Fără să ţină cont de marile daruri duhovniceşti ale cuviosului Varsanufîe şi de aptitudinile sale administrative, s-au 

găsit oameni nemulţumiţi de activitatea lui. 

In general, aceştia erau călugări noi, veniţi în obşte din rândurile revoluţionarilor decăzuţi spiritual. Ei nu înţelegeau 

nici esenţa nevoinţelor călugăreşti, nici ideea ocârmuirii duhovniceşti. Ei vroiau să producă schimbări în mănăstire, 

să închidă schitul şi pentru aceasta doreau să ocupe funcţii de conducere. Acest lucru a evoluat până la o răzvrătire 

deschisă. Din păcate, prin reclamaţii şi vorbe de cleveteală şi defăimare, ei l-au indus în eroare pe episcopul 

Serafim Ciceagov. Datorită dispoziţiei acestuia, stareţul Varsanufîe a fost îndepărtat din schitul Optina şi numit 

egumen al mănăstirii Golutvinsk, una dintre cele mai sărace mănăstiri din Rusia. Acest lucru s-a produs în luna 

aprilie a anului 1912. 

Stareţul Varsanufîe a găsit mănăstirea Golutvinsk în paragină, atât pe latură exterioară, cât şi pe cea interioară. 

Insă, în ciuda bătrâneţii sale, a bolii şi a încercărilor grele din ultimele zile, nu s-a descurajat. Cu energia lui 

specifică, s-a apucat de treburile conducerii, îngrijindu-se de bunăstarea exterioară şi interioară a mănăstirii. 

Eforturile lui au fost covârşitor de mari şi însoţite de necazuri puternice, în principal, datorită contactului cu fraţii 

nedisciplinaţi. 

In timpul cel mai scurt, mănăstirea a început să se înnoiască şi să înflorească. Printre altele, în timp ce poporul 

credincios ortodox venea de pretutindeni la stareţ pentru a dobândi vindecarea suferinţelor sufleteşti şi trupeşti, 

suferinţa 1-a săpat pe însuşi cuviosul Varsanufîe. El a biruit-o oarecum tot anul 1912, însă de la începutul anului 

1913 a început să slăbească rapid. 

Trecuseră 365 de zile de la ieşirea din schitul Optina şi această perioadă trebuia să coincidă cu sfârşitul cuviosului, 

după proorocia fericitei Parascheva din Sarov. 

Batiuşka s-a chinuit puternic şi, uneori, chiar a plâns. In afară de sfinţii plăcuţi lui Dumnezeu şi Maicii Domnului, 

faţă de care avea dragoste, el i-a chemat în ajutor şi pe stareţii optineni, spunând: „Batiuşka Lev, batiuşka Macarie, 

batiuşka Ambrozie, batiuşka Ilarion, batiuşka Anatolie, batiuşka Iosif, ajutaţi- mă prin sfintele voastre rugăciuni!". 

Pe 1 aprilie, în anul 1913, la ora şapte şi şapte minute dimineaţă şi-a dat sufletul său curat în mâinile Domnului, pe 

Care L-a iubit atât de mult şi de dragul Căruia toată viaţa lui s-a răstignit până în ultimele clipe. In acelaşi timp, 

trupul stareţului era îmbrăcat în schima pe care o primise în anul 1910 în taină şi în care a vrut să fie aşezat în 

coşciug, lăsând aceasta cu limbă de moarte. 

Spre marea alinare a fiilor săi duhovniceşti, Sfântul Sinod a hotărât să fie îngropat la schitul Optina, unde i-au şi 

mutat trupul. Aici, în apropiere de mormintele marilor stareţi optineni, în faţa mormântului ieroschimonahului 

Pimen şi în rând cu marele stareţ Anatolie cel Mare, iubitul său părinte, duhovnic şi îndrumător, şi-a găsit locul de 

veci cuviosul Varsanufîe. S-a stins marele stareţ şi şi-a găsit odihna în iubitul său schit de la Optina. 

Episcopul Trifon, care îl cunoştea pe stareţ încă din vremuri îndepărtate, când era doar frate de mănăstire şi care îl 

respecta adânc, a zis următorul lucru: „Tu ai ştiut numai să iubeşti, numai să faci bine şi ce mare de răutăţi şi 

defăimări s-a revărsat peste tine! Toate le-ai primit cu supunere, asemenea lui Iov, care a suferit mult. Eu sunt 

martor că nici un cuvânt de osândă nu mi-a fost dat să aud de la tine cu privire la cineva. . . Eu, ca păstor, ştiu ce 



înseamnă în vremurile noastre asemenea stareţi. învăţăturile lui sunt mai preţioase prin faptul că a unit erudiţia cu 
înălţimea vieţii monahale". 

B. Minunile 

Străvederea stareţului Varsanufie 

Cuviosul Varsanufie era înzestrat cu darul clarviziunii nu mai puţin decât ceilalţi stareţi. In el acest dar se 
manifesta oarecum deschis. In toată înfăţişarea lui exista ceva asemănător cu marii prooroci sau apostoli, în care se 
oglindea, ca o lumină clară, slava lui Dumnezeu. 

Despre înfăţişarea lui interioară e greu de spus în două cuvinte. Un stareţ adevărat, aşa cum era el, trebuie să fie 
înzestrat cu darul proorociei. Dumnezeu îi descoperă nemijlocit trecutul, prezentul şi viitorul. Aceasta este 
clarviziunea. Acest dar - de a vedea sufletul omenesc - îi dă posibilitatea de a-i îndrepta pe cei lacomi, de a-i 
îndruma de pe drumul greşit pe cel adevărat, de a vindeca bolile sufleteşti şi trupeşti, de a alunga demonii. Toate 
acestea l-au caracterizat pe părintele Varsanufie. Un asemenea dar are nevoie de nevoinţă neîntreruptă, de sfinţenia 
vieţii. Mulţi oameni au văzut stareţi învăluiţi de lumină în timpul rugăciunii lor. L-au văzut şi pe stareţul Varsanufie 
oarecum strălucind în timpul dumnezeieştii liturghii. O martoră în viaţă ne-a transmis despre acest lucru. într- 
adevăr, el a mers pe urmele marilor săi înaintaşi şi «a intrat în rândurile învingătorilor din oastea lui Hristos». 
în anul 1903 stareţul scria: 
„Demult, în sufletul meu tăinuiam dorinţa 
De a rupe toate legăturile cu lumea deşartă, 
De a începe o altă viaţă - o viaţă de nevoinţe: 
în obştea călugărilor să mă izolez pe veci 
Unde aş fi putut şi să plâng şi să mă rog! 
Cutreierând prin lumea rebelă şi aspră 
Să suport cu smerenie necazurile şi greutăţile ei 
Şi să aştept să încep o nouă viaţă duhovnicească 
Să aduc roade vrednice de pocăinţă, 
Şi să intru cu bărbăţie în rândurile biruitoare 
Ale marii armate a lui Hristos". 

Clarviziunea părintelui Varsanufie era excepţională. Spre pomenirea lui, părintele Vasile Şustin a descris multe 
întâmplări. Măria Vasilievna Şustina, sora protoiereului, ne-a trimis următoarea povestire, care se referă la sora lor 
decedată: „Părintele Varsanufie i-a recitat surorii mele de 9 ani, Ana, următoarea poezie: 
„Pasărea lui Dumnezeu nu cunoaşte 
Nici griji, nici greutăţi, 
Şi nu-şi construieşte cuib pentru mulţi ani". 

Apoi a continuat: „La stareţul Ambrozie a venit o moşiereasă bogată împreună cu fiica ei frumoasă, ca să îi ceară 
blagoslovenie pentru căsătoria cu un husar. Stareţul Ambrozie i-a răspuns: „Ea va avea un Mire mult mai minunat şi 
mai onorabil. Veţi vedea că va veni El însuşi în noaptea de Paşti". Şi a venit Pastele. Toţi erau frământaţi, se 
înfierbântaseră de tot şi ardeau de nerăbdare. Când s-au întors de la biserică, mesele erau încărcate de bucate. Mama 
tinerei fete stătea pe verandă şi a văzut o imagine minunată. Zorile începuseră să se ivească. La un moment-dat a 
exclamat: «Iată că vine o troică pe drum - sigur este mirele». însă troica a trecut în goană pe lângă ei. După ea a 
apărut o a doua troică, însă şi aceea a trecut pe lângă ei. Fata a ieşit pe verandă şi a spus: «Mie mi-e rău!». Apoi au 
auzit clopoţeii. Mama ei s-a repezit să dea ordine, însă a auzit strigătul puternic al fiicei: «Iată, Mirele meu 
minunat!». Ea a alergat înapoi şi ce i-a fost dat să vadă: fata ei ridicase mâinile către cer şi căzuse fără cunoştinţă." 
Această povestire, ca şi versurile despre pasărea lui Dumnezeu care «nu-şi face cuib pentru mulţi ani» au fost 
proorocii pentru Ana. Când a împlinit 19 ani, ei i-a plăcut un tânăr, apoi un altul mai bun, însă nu i-a fost dat să se 
bucure de fericire. în timpul războiului civil ea a trebuit ca, împreună cu părinţii, să părăsească ferma din gubernia 
Poltava şi să se îndrepte spre sud. Pe drum, în apropiere de Krâm, Ana s-a îmbolnăvit de febră tifoidă şi a murit, 
înainte de moarte s-a împărtăşit cu Sfintele Taine. Iată cum s-a împlinit prezicerea părintelui Varsanufie. 
Aceeaşi Măria Vasilievna scrie: „Altădată stareţul a prevenit-o pe o călugăriţă tânără să nu fie încrezătoare în sine. 
în scurt timp însă, ea singură s-a apucat să citească Psaltirea în biserică pentru cei morţi şi a refuzat participarea 
altor călugăriţe. La miezul nopţii a simţit că îi este frică, a luat-o la fugă şi şi-a prins îmbrăcămintea cu uşa. De 
dimineaţă au găsit-o pe duşumea, în delir. Au dus-o la sanatoriu, unde a stat un an şi s-a întors încărunţită". 
Nouă ne sunt cunoscute câteva cazuri de clarviziune a stareţului Varsanufie dovedite în timpul spovedaniei fiilor lui 



duhovniceşti. 

Elena Alexandrovna Nilus ne-a povestit că odată, când a mers împreună cu soţul să se spovedească la stareţ (iar el, 

în chip excepţional, îi spovedea în acelaşi timp, pentru că ştia că ei nu au secrete unul faţă de celălalt), 1-a întrebat pe 

Serghei Alexandrovici dacă a săvârşit un păcat anume: „Da - a răspuns el - însă eu nu am considerat că e păcat". 

Atunci stareţul i-a explicat lui Nilus păcătoşenia faptei lui sau a gândului şi a exclamat: „Şi poliţa aţi rupt-o în 

bucăţi, Serghei Alexandrovici". 

Tânăra domnişoară Sofia Konstantinova a venit în vizită la Nilus în schitul Optina şi la spovedanie s-a plâns 

stareţului că, locuind în casă străină, e lipsită de posibilitatea de a ţine posturile. „Dar de ce acum, în timpul 

călătoriei, în ziua de post v-aţi ispitit cu salamul?", a întrebat-o stareţul. Sofia Konstantinova s-a înspăimântat: 

„Cum a putut stareţul să afle acest lucru?". 

O întâmplare asemănătoare a avut loc cu Sofia Mihailovna Lopuhina, născută Osorghina. Ea a povestit că a mers la 

schitul Optina când era o tinerică de 16 ani. Mulţimea de o mie de oameni din jurul „hibarcăi" stareţului a uimit-o. 

(Hibarcă se numea căsuţa de lemn unde locuia stareţul). 

Ea s-a suit pe un buştean ca să îl vadă pe stareţ când iese. Nu după mult timp, stareţul a apărut şi, deodată, i-a făcut 

semn să se apropie. El a condus-o în chilie şi i-a povestit toată viaţa ei, an cu an, enumerând-i toate greşelile, când şi 

unde le-a săvârşit şi a pomenit personajele după numele lor. Iar apoi i-a spus: „Mâine tu vei veni la mine şi îmi vei 

repeta tot ce ţi-am spus. Nu am vrut decât să te învăţ cum trebuie să te spovedeşti". 

Sofia Mihailovna nu a mai fost de atunci la schitul Optina. L-a revăzut pe stareţ când acesta a poposit la Moscova, 

în drum spre Golutvin. îmbătrânise mult şi era tras la faţă. Spunea că e limpede că Dumnezeu îl iubeşte, dacă i-a 

trimis o astfel de încercare. A trecut un an. Ea s-a căsătorit cu Lopuhin. Stareţul a murit. Pe neaşteptate, în 

apartamentul ei s-a auzit soneria. A intrat un călugăr de statură foarte înaltă şi i-a dat două icoane din partea 

părintelui care murise; după dispoziţia lui, ele fuseseră aşezate în coşciug şi lăsate cu limbă de moarte pentru ea şi 

verişoara ei primară, S. F. Samarina. De icoana „Kazanskaia" a Maicii Domnului, Lopuhina nu s-a despărţit 

niciodată. Excepţii a făcut numai atunci când i-a dat-o soţului care s-a aflat în temniţă. 

O a treia întâmplare, tot atât de minunată la spovedanie a avut loc în Golutvin, cu Nicolae Arhipovici Jukovski, 

astăzi ajuns la adânci bătrâneţi, dar care e sănătos şi trăieşte în Franţa, aşa cum trăieşte şi S.M. Lopuhina, cea care 

ne-a dat voie deplină să aducem la cunoştinţă povestirea despre relaţia ei cu stareţul (pe care ne-a comunicat-o 

monahia Taisia). 

Părintele egumen Innochentie Pavlov, care şi-a început viaţa monahală la Optina spre sfârşitul anului 1908 ne-a 

povestit prima lui spovedanie la stareţ. In acea perioadă, conducătorul schitului şi stareţ era părintele Varsanufîe. 

Din Brazilia, părintele care astăzi e mort, ne-a scris: „Acesta a fost un stareţ admirabil care a avut darul clarviziunii 

ce l-am simţit pe pielea mea atunci când m-a primit în mănăstire şi pentru prima dată m-a spovedit. Eu am amuţit de 

spaimă pentru că am văzut în faţa mea nu un om, ci un înger în trup, care îmi citeşte gândurile cele mai ascunse, îmi 

aminteşte faptele pe care le-am uitat, persoanele şi altele. Am fost cuprins de o teamă nefirească. El m-a încurajat şi 

a spus: „Nu te teme, acest lucru nu pot să-1 fac eu, Varsanufîe păcătosul, ci Domnul mi-a descoperit despre tine. Cât 

trăiesc eu să nu vorbeşti nimănui despre ceea ce simţi acum, dar după moartea mea poţi să vorbeşti". 

In ultimele fragmente ale acestei povestiri, stareţul însuşi descoperă Izvorul harului şi al darului său. 

Un contemporan al stareţului relatează: „Cu mine a avut loc o întâmplare. Familia noastră avea abonament în 

Petersburg la spectacolele de operă de la teatrul Mariinsk. Cu un an înainte de sosirea mea la Optina s-a jucat 

„Faust", cu Şaliapin, în ajunul zilei de 6 decembrie, a Sfântului Nicolae Făcătorul de Minuni. Eu îmi doream foarte 

mult să ascult această operă cu Şaliapin. Gândindu-mă că nu voi putea să merg la vecernie, m-am hotărât ca în ziua 

următoare să mă scol mai devreme şi să merg la utrenie. Şi am intrat singur într-un asemenea compromis cu mine 

însumi. Am fost la operă, iar în dimineaţa zilei următoare, cu întârziere, am participat la utrenie, iar apoi la liturghia 

de dimineaţă şi m-am gândit: „Am respectat astăzi pomenirea plăcutului lui Dumnezeu Sfântului Nicolae". Deşi în 

suflet ceva s-a produs, totuşi am uitat. 

Şi iată că, înainte de spovedanie, batiuşka mi-a spus că există cazuri în care nici nu bănuieşti că ai greşit. Cum a 

fost, de exemplu, faptul că în loc să cinstesc pomenirea marelui cuvios al lui Dumnezeu, care e Sfântul Nicolae 

Făcătorul de Minuni şi să merg la vecernie, m-am dus la teatru pentru propria desfătare. 

Plăcutul lui Dumnezeu împlineşte ceva nedesăvârşit şi iată, păcatul e săvârşit. Apoi a avut loc o altă întâmplare în 

mănăstirea din Golutvin. Acolo bărbaţii şi femeile posteau împreună şi batiuşka discuta cu ei într-o singură cameră 

de primire. S-a întâmplat ca să se afle atunci în post pentru împărtăşanie 15 oameni, bărbaţi şi femei. Şi batiuşka le- 

a vorbit: o fiică de boier iubea un tânăr, însă el nu i-a împărtăşit dragostea şi i-a făcut alteia curte. Atunci în acea 

domnişoară a apărut sentimentul geloziei şi s-a hotărât să se răzbune pe tânăr. S-a folosit de faptul că el mergea 

permament să patineze pe acelaşi patinoar, unde mergea şi ea. Gândul ei era: „II distrug ca să nu îi revină rivalei 

mele". Şi iată că, atunci când el a prins viteză, rostogolindu-se, ea, în mod dibaci i-a pus piedică, acela a căzut pe 



spate şi şi-a frânt mâna. Slavă lui Dumnezeu pentru aceasta, căci putea să facă o comoţie cerebrală şi să moară şi ar 
fi fost un omor premeditat. Iar astfel de întâmplări deseori se uită la spovedanie. In timpul acestei povestiri, eu am 
simţit că în umerii mei s-au înfipt degetele cuiva. M-am uitat şi am văzut că s-a agăţat de mine o tânără de 1 8 ani, 
ruda mea, care devenise palidă ca o pânză. M-am gândit că i s-a făcut pur şi simplu rău din cauza zăpuşelii şi am 
sprijinit-o. Insă ea mi-a spus apoi: „Acest părinte m-a descris pe mine! Aceasta era taina mea, de unde a putut să o 
afle?!..." 

„Acum ştii?" 

Ii suntem îndatoraţi monahiei Taisia pentru comunicarea povestirilor pe care le-a auzit, în timpul şederii în Rusia, de 
la monahia Alexandra Gurko din Şamordino, tot o fiică duhovniceasca a stareţului Varsanufîe. In lume ea a fost 
moşiereasă în gubernia Smolensk. Mama Alexandrei a povestit: „Odată, batiuşka Varsanufîe a adunat câteva 
călugăriţe, fiicele lui duhovniceşti şi a purtat cu ele o discuţie despre lupta cu duhurile din văzduh. Pe mine, nu ştiu 
de ce, m-a aşezat lângă el, chiar a insistat să stau mai aproape de el. In timpul discuţiei, când batiuşka vorbea despre 
răspunderile pe care le au monahii, am văzut brusc în realitate un diavol care stătea nu prea departe, cu o înfăţişare 
atât de îngrozitoare, încât am ţipat puternic. Batişka m-a luat de mână şi a spus: „Ce este? Acum ştii?". Celelalte 
surori nu au văzut nimic şi nu au înţeles ce s-a întâmplat". 

Strălucirea stareţului în timpul slujirii Liturghiei 

O altă povestire a mamei Alexandrei: „Odată am participat la Liturghia slujită de părintele Varsanufîe. De această 

dată mi-a fost dat să văd şi să simt ceva ce nu poate fi descris. Batiuşka era învăluit de o lumină clară. El singur se 

afla parcă în centrul acestui foc şi emana raze de lumină. Raza care ieşea din el lumina şi chipul diaconului ce slujea 

împreună cu batiuşka. 

După slujbă eu am fost împreună cu alte maici la batiuşka. El avea o înfăţişare foarte obosită. Adresându-se uneia 

dintre noi, a întrebat: „Poţi să spui «Slavă lui Dumnezeu?»". Maica a fost încurcată de această întrebare şi a spus: 

„Slavă lui Dumnezeu!". „De parcă aşa se spune «Slavă lui Dumnezeu!»" a exclamat batiuşka. Atunci eu m-am 

apropiat de batiuşka şi am spus: „Dar şi eu pot să spun - slavă lui Dumnezeu!". „Slavă lui Dumnezeu", „Slavă lui 

Dumnezeu", a repetat cu bucurie batiuşka. 

Dacă pătrundem în toate aceste mărturii, vedem că aşa trebuie să ardem în inimă când spunem „Slavă lui 

Dumnezeu!". 

Mărturia stareţului despre sine 

Mărturiile stareţului despre sine, menţionate mai jos, ne uimesc nu numai prin înălţimea darurilor lui, ci mai ales 
prin modestia şi smerenia cu care stareţul a primit aceste daruri. 

S. Nilus scrie: „Părintele stareţ Varsanufîe mi-a spus că eu nu voi avea niciodată o relaţie apropiată cu părintele 
Eleodor şi că toată legătura mea cu el s-a limitat de obicei la oficialitatea rece şi aceea numai din întâmplare. In ziua 
în care el a murit, după ce am luat binecuvântare, nu ştiu de ce, brusc, i-am pus următoarea întrebare: „Dar ce, frate, 
te-ai şi pregătit pentru drum?". întrebarea a fost cu totul neaşteptată şi pentru mine şi pentru el, încât părintele 
Eleodor chiar s-a tulburat şi nu a ştiut ce să răspundă. Eu luasem cu mine din tavă dropsuri - dulciurile monahilor în 
sărbători - şi i le-am îngrămădit în mână spunându-i: „Acestea ţi le dau ţie pentru drum!". Şi gândiţi-vă la ce drum a 
avut! 

Stareţul mi-a povestit, ca şi cum s-ar fi mirat că s-a întâmplat exact aşa cum a spus el. Insă eu nu m-am mirat: trăind 
aşa de aproape de sfinţenia Optinei, am încetat să mă mai minunez aşa de mult". 

„Aceste morminte sunt ale fiilor mei duhovniceşti. Iată aici este îngropat doctorul docent Z. de la universitatea din 
Moscova. El a fost matematician şi astronom! A studiat înaltele ştiinţe şi s-a plecat înaintea măreţiei creaturilor şi 
mai ales, înaintea Creatorului lor. Colegii profesorului şi soţia lui, care era doctor în medicină, râdeau de el. A fost 
ucenicul renumitului profesor Lebedev. Soţia lui Z., lucrând în clinică, s-a îndrăgostit de un profesor şi a fugit la 
Paris, împreună cu copiii săi. Z. s-a întristat foarte mult şi, după trecerea câtorva ani, a venit la noi ca să găsească 
aici alinare pentru necazul lui. Aici, cu îngăduinţa lui Dumnezeu, s-a îmbolnăvit grav de pneumonie şi i-a fost foarte 
greu. Eu am văzut că va muri în curând şi i-am propus să se lepede de lume şi să se tundă în monahism. Deja de 
foarte multă vreme nu mai avusese nici un fel de informaţie despre familie. Z. s-a gândit şi a fost de acord. După 
câteva luni a venit la schit o doamnă foarte înflăcărată şi a început să strige: „Daţi-mi-1 pe soţul meu!". La început 
nu am înţeles ce vrea, însă apoi m-am lămurit că vorbeşte despre Z. 



I-am spus că bărbatul ei se află printre îngeri. Cu supărare şi-a manifestat dorinţa de a vedea mormântul soţului ei. 
Insă eu i-am spus că este interzisă pătrunderea femeilor în schit şi de aceea nu am putut să-i dau voie să meargă într- 
acolo. Atunci ea, cu mândrie, a început să vorbească despre sine şi despre cunoştinţele ei: „Eu am studiat 12 limbi 
străine şi am căpătat un renume peste hotare cu lucrările mele". Ea a crezut că prestigiul ei ştiinţific îi va deschide 
porţile schitului, însă eu i-am spus că deşi cunoaşte multe limbi, totuşi nu cunoaşte singura limbă importantă - aceea 
a îngerilor. Ea m-a întrebat ironic: „Unde se poate învăţa această limbă?". „Ca să o cunoşti - am spus eu - trebuie să 
citeşti Sfânta Scriptură. Aceasta este limba îngerească". Ea a declarat că aici nu mai poate face nimic şi că va trebui 
să plece peste hotare să ţină cursuri la o universitate din Elveţia. 

Eu am rugat-o să-mi trimită o scrisoare atunci când viaţa îi va fi grea şi i-am spus că va mai veni încă o dată aici. Ea 
a izbucnit în râs şi a plecat. După câteva luni mi-a trimis o scrisoare din Elveţia şi mi-a scris că e foarte nefericită. 
Soţul ei mirean a trădat-o şi a părăsit-o, luându-i cu el şi pe copiii ei. Potrivit cu sfatul meu, ea a început să citească 
Evanghelia şi a văzut că este foarte interesantă. In scrisoare mi-a pus câteva întrebări. Pentru rezolvarea lor i-am 
propus să vină la noi. Ea a venit şi a petrecut la noi o vreme destul de îndelungată, apoi a început să vină de câteva 
ori pe an. Şi a devenit credincioasă şi bună". 

„Mai târziu am văzut-o iarăşi - îşi aminteşte S. Nilus. Devenise foarte modestă şi când batiuşka intra în camera de 
primire, întotdeauna se apropia de el căzându-i la picioare. Era foarte bogată şi toată averea a dat-o săracilor. Ce 
transformare s-a produs în ea!". 

Legătura duhovnicească dintre Sfântul Ioan de Kronştadt şi cuviosul Varsanufîe 

Părintele Ioan de Kronştadt a văzut cu duhul în persoana părintelui Varsanufie un adevărat nevoitor. Din amintirile 

părintelui Vasile Şustin ne-a fost relatat faptul că părintele Ioan, în altarul catedralei Sfântul Andrei, i-a sărutat 

mâna tânărului ofiţer - viitorului stareţ şi schimnic. 

Din predica arhiepiscopului Teofan de Poltava, ţinută pe 21 august în anul 1929, în Bulgaria, în oraşul Varna, 

aflăm că Sfântul Ioan i-a apărut în vis lui Pavel Ilie şi 1-a trimis ca să se vindece deplin la schitul Optina la stareţul 

Varsanufie. Prin aceasta 1-a cinstit pe cuvios şi a arătat că lui i-a fost dat de către Dumnezeu darul facerii de minuni. 

Trecând peste descrierea bolii şi a obsesiei lui Pavel Ilie, aducem la cunoştinţă numai sfârşitul, în care părintele Ioan 

de Kronştadt îi apare bolnavului ce se afla în stare de inconştienţă lângă mormântul lui. 

Sfântul părinte Ioan de Kronştadt s-a apropiat de fratele Pavel şi i-a spus: „Acum ieşi din trup şi cu sufletul 

urmează-ne pe noi". Lui Pavel i-a fost foarte greu să îndeplinească această poruncă, însă a îndeplinit-o şi i-a urmat 

pe sfinţii părinţi. „Ei mi-au arătat la început - a spus Pavel - locurile şi desfătările din Rai, pregătite pentru cei 

virtuoşi, iar apoi chinurile păcătoşilor. Nu se pot descrie nici slava şi fericirea drepţilor, nici chinurile păcătoşilor. 

După ce mi-a arătat totul, părintele Ioan de Kronştadt a început să mă înveţe cum să trăiesc, iar pentru a dobândi 

vindecare definitivă mi-a poruncit să intru din nou în trupul meu şi să merg la schitul Optina, la părintele stareţ 

Varsanufie". Cu aceste cuvinte şi-a încheiat fratele Pavel povestirea despre cele văzute în stare de extaz. In luna 

noiembrie a anului 191 1, el a ajuns la părintele Varsanufie, fiind însoţit de un ierodiacon de la Valaam, cu numele 

Varsanufie. 

Stareţului i-a fost anunţată sosirea bolnavului, 1-a primit, 1-a spovedit şi 1-a împărtăşit şi după acestea a dobândit 

vindecare completă. 

Apariţia Sfântului Ioan de Kronştadt în visul stareţului Varsanufie 

Vorbind despre legătura spirituală dintre părintele Ioan şi părintele Varsanufie, nu se poate să nu pomenim visul 
stareţului, pe care el 1-a adus la cunoştinţă Elenei Andreevna Voronova, preşedinta comitetului penitenciarului din 
Sankt-Petersburg, fiica lui duhovnicească apropiată. Acest lucru reiese din jurnalul optinean al lui S. A. Nilus: 
„Am mers, împreună cu soţia, pentru binecuvântare la părintele Varsanufie. E. A. Voronova a auzit de la el că în 
noaptea de miercuri, 17 februarie, spre joi, 18 februarie a avut un vis care i-a lăsat o impresie puternică părintelui 
nostru. 

- Mie nu îmi place - i-a spus el Elenei Andreevna atunci când cineva începe să-mi povestească visele, căci eu 
însumi nu mă încred în visele mele. Insă uneori există şi unele care pot fi recunoscute ca date de Dumnezeu. 
Asemenea vise nu se pot uita. Iată ce mi s-a întâmplat în noaptea de 17 februarie spre 18 februarie. Vă daţi seama ce 
vis a fost dacă îmi amintesc chiar şi datele! . . . Am văzut în vis că mergeam printr-un loc minunat şi ştiam că scopul 
călătoriei mele este să obţin binecuvântarea părintelui Ioan de Kronştadt. Şi iată că înaintea ochilor mei a apărut o 
clădire măreaţă, în genul unei biserici de o frumuseţe nedescrisă şi de un alb orbitor. Şi ştiam că această clădire 
aparţine părintelui Ioan. Am intrat în ea şi am văzut o sală uriaşă din marmură albă, prin mijlocul căreia se ridica o 



scară de marmură albă, de o frumuseţe uimitoare, largă şi grandioasă, aşa cum era, de fapt, toată biserica marelui 
păstor din Kronştadt. Scara începea de la pământ cu un palier, iar treptele ei, alternând cu asemenea paliere, năzuiau 
ca o lumânare dreaptă, spre înălţimea nesfârşită şi se îndreptau spre cer. Pe palierul cel mai de jos stătea însuşi 
părintele Ioan, în veşminte albe ca zăpada, care străluceau de o lumină puternică. Eu m-am apropiat de el şi am 
primit binecuvântarea lui. Părintele Ioan m-a luat de mână şi mi-a vorbit: 

- Se cuvine ca eu să urc împreună cu tine pe această scară! 

Şi am început să urcăm. Şi dintr-o dată mi-a venit în cap: Cum se poate întâmpla acest lucru? Doar părintele Ioan a 
murit: cum se poate ca eu să merg împreună cu el, ca şi cum ar fi viu? Datorită acestui gând i-am şi vorbit: 

- Batiuşka! Dar sfinţia voastră nu aţi murit? 

- Ce tot spui? a exclamat el în loc de răspuns. Părintele Ioan e viu, părintele Ioan e viu! 

Şi după aceea m-am trezit. „Cu adevărat aţi avut un vis minunat", i-a spus Elena Andreevna părintelui Varsanufie - 
şi o mare bucurie să auziţi chiar din gura părintelui Ioan mărturia adevărului incontestabil al credinţei noastre!". 

Darul alungării demonilor 

Fiii duhovniceşti apropiaţi ai stareţului au fost nu o dată martorii manifestării darurilor lui duhovniceşti. 
Iată un exemplu: Soţia lui Nilus, venind odată la stareţ pentru binecuvântare, a asistat la izgonirea unui demon dintr- 
un om care fusese adus la el. De data aceasta a fost nevoie din partea stareţului de multă putere. Demonizatul se afla 
într-o stare de turbare violentă şi arunca asupra părintelui Varsanufie cele mai rele cuvinte de ocară, numindu-1 tot 
timpul colonel, fiind gata să se năpustească asupra lui. Stareţul i-a explicat apoi lui Nilus că acesta a fost un caz greu 
şi rar întâlnit, în care a avut de-a face cu diavolul „de miazăzi". Acesta este unul dintre cei mai crunţi demoni şi se 
alungă greu. Despre acest diavol se pomeneşte în psalmul 90 în textul slav: „. . . şi de duhul de miazăzi". în 
traducerea rusească, textul e schimbat; „... şi molima, care pustieşte totul în miezul zilei" (Ps. 90, 6). 

Cazuri de vindecare prin rugăciunea stareţului Varsanufie 

înainte de a pleca din Optina înapoi la Petersburg, Elena Andreevna a mers la părintele Varsanufie să-şi ia rămas 
bun şi să primească binecuvântare pentru drum. Batiuşka a condus-o din chilia lui în pridvor, i-a dat o icoană a 
Maicii Domnului şi i-a spus: 

- Duceţi-i această icoană de la mine, ca binecuvântare, prinţesei Măria Mihailovna şi spuneţi-i că, astăzi, eu, înainte 
de sosirea frăţiei voastre, ne-am rugat înaintea acestei icoane pentru a i se da sănătate sufletească şi trupească. 

- Dar o voi mai găsi eu, oare, printre cei vii? - a obiectat Elena Andreevna. 

- Să dea Dumnezeu - a răspuns părintele Varsanufie - ca pentru rugăciunile împărătesei Cereşti să o găsiţi nu 
numai vie, ci şi sănătoasă. 

Elena Andreevna s-a întors la Petersburg şi prima grijă a fost să meargă la prinţesă. A sunat la uşă. Uşa s-a deschis 
şi a văzut-o pe prinţesă: ea însăşi deschisese uşa şi era veselă şi viguroasă, ca şi cum n-ar fi fost bolnavă. 

- Dumneavoastră sunteţi, oare? - a strigat Elena Andreevna, pentru că nu-i venea să creadă ochilor. Cine este acela 
care v-a înviat? 

- După ce dumneavoastră aţi plecat - a spus prinţesa - mie mi-a fost foarte rău şi, dintr-o dată, în a treia zi, în jurul 
orei 10 dimineaţa, nu ştiu cum, dar m-am simţit mai bine, iar astăzi, precum vedeţi, sunt complet sănătoasă. 

- La ce oră spuneţi că s-a întâmplat această minune? 

- La ora 1000, în a treia zi. 

Acestea au fost ziua şi ora când părintele Varsanufie s-a rugat înaintea icoanei Maicii Domnului, pe care i-a trimis-o 

prinţesei ca binecuvântare. 

Această prinţesă, Măria Mihailovna Dandukova-Korsakova, femeie cunoscută în tot Petersburgul prin acţiunile ei 

de binefacere, şi-a închinat toată viaţa slujirii aproapelui aflat în necaz: săracilor, bolnavilor, întemniţaţilor. A avut 

nefericirea de a se molipsi de ideile sectanţilor, care tăgăduiau credinţa în sfinţii plăcuţi lui Dumnezeu şi chiar în 

Preacurata Născătoare de Dumnezeu. După această minune a fost încredinţată pe deplin de sfinţenia Preacuratei şi a 

plăcuţilor lui Dumnezeu. Astfel a dobândit vindecare nu numai de suferinţa trupească, ci şi de cea sufletească. 

S. A. Nilus a scris: 

„Elena Andreevna Voronova a stat la Optina 3-4 zile, a postit şi s-a împărtăşit. La plecare şi-a luat rămas bun de la 

noi şi a zis: 

- Părintele nostru, Varsanufie, mi-a dat blagoslovenie pentru drum ca să merg la schitul Tihonov şi să mă scald 
acolo în izvorul cuviosului Tihon din Kaluga. 

Dacă n-am cunoaşte marea îndrăzneală a credinţei puternice din Elena Andreevna, ne-am îngrozi. însă Optina, prin 



duhul său, a reuşit să ne înveţe multe lucruri şi de aceea noi, fără nici un fel de ezitare, ne-am luat rămas bun şi am 

rugat-o să mă pomenească la cuviosul Tihon. In scurt timp de la plecarea Elenei Andreevna am primit de la ea o 

scrisoare din Petersburg şi scria: 

„Minunat e Dumnezeul nostru şi marea noastră credinţă ortodoxă! Pentru rugăciunile părintelui nostru Varsanufie 

m-am scăldat în izvorul cuviosului Tihon, care în timpul băii avea 10 grade. Când m-am îmbrăcat, rufele stăteau ca 

parul din cauza gerului, aşa erau de tari. 

Douăsprezece verste de la izvor până la staţia de cale ferată birjarul m-a dus în acea şubă în care m-aţi văzut. Părul 

meu, ud din cauza băii, se transformase în ţurţuri de gheaţă. Abia m-am dezgheţat în gara încălzită şi în vagon şi nu 

am avut nici măcar guturai. De la pleurită nu a rămas nici urmă. Insă cu adevărat marea minune a milei lui 

Dumnezeu şi a cuviosului Tihon a fost faptul că nu numai ochiul bolnav s-a însănătoşit, ci şi celălalt, pierdut 

demult. Acum văd minunat cu ambii ochi! . . .". 

„O femeie, care stătea în mijlocul camerei, s-a aruncat a batiuşka cu cuvintele: „Batiuşka, rugaţi-vă! Fiul meu mi-a 

scos sufletul: am cheltuit pentru el toată averea, însă tot surdo-mut a rămas şi aşa este de 12 ani". Batiuşka 1-a 

binecuvântat, s-a uitat la el şi a spus: „El a săvârşit un mare păcat şi trebuie să se pocăiască şi să postească şi va auzi 

şi va vorbi din nou". 

Mama s-a întristat pentru fiul ei: „Cum! Doar este un băiat model; putea el oare să păcătuiască în doisprezece ani?". 

Batiuşka s-a adresat tânărului şi 1-a întrebat: „Iţi aminteşti ce ai făcut?". Acela, nedumerit, a clătinat din cap: „Dar 

el, batiuşka, nu aude" - a spus mama. „Pe tine nu te aude, dar pe mine mă aude". Atunci batiuşka s-a aplecat şi i-a 

şoptit ceva la ureche iar băiatului i s-au făcut ochii mari pentru că şi-a amintit. După o săptămână tânărul s-a 

însănătoşit. 

Arătarea de după moarte a stareţului faţă de fiul său duhovnicesc muribund, părintele Vasile Şustin 

Sora lui a scris despre acest lucru. „E ciudat faptul că pe batiuşka (pe părintele Vasile) de două ori l-au îngropat şi 
de două ori a murit. Prima dată a murit în Rusia, după al treilea tifos. Avea temperatură mare şi stătea întins fără 
cunoştinţă. îl vedea pe doctorul care îi lua pulsul şi pe sora lui. Doctorul a spus: „Va muri". Sufletul fratelui a zburat 
în sus, s-a pomenit într-o grădină minunată, unde 1-a întâlnit pe părintele Varsanufie de la Optina, care i-a vorbit: 
„Vrei să fii în această grădină după moarte?". „Da". „Atunci întoarce-te, că nu eşti pregătit; după ce te vei chinui 
mult şi vei îndura totul, te vei întoarce aici". Fratele a intrat cu teamă în trupul lui. Oamenii veniseră să-1 spele, 
aduseseră coşciugul şi au fost uimiţi, pentru că era viu". 

In a patruzecea zi, Măria Vasilievna 1-a văzut în vis pe fratele său care se afla în acea grădină unde îl chemase 
părintele Varsanufie. 

„Mergeam prin grădină singură pe cărare, însă simţeam că părintele Vasile merge în urmă. Cărarea cotea la dreapta, 
formând un unghi. Fratele meu mi-a luat-o înainte, s-a apropiat de colţul unde creşteau flori neobişnuite, a rupt o 
floricică ce înflorise, iar cu degetul mi-a arătat altă floare, deschisă pe jumătate. Eu am întins mâna să o rup şi totul 
a dispărut. 

C. învăţăturile 

Invăţându-ne despre cum trebuie să fie un adevărat monah, stareţul Varsanufie spunea că toată baza vieţii 
monahale trebuie să fie rugăciunea, iar esenţa ei - lupta cu patimile, ascultarea, smerenia şi dragostea. 
Primul lucru pe care să-1 faceţi să fie semnul crucii; iar primele voastre cuvinte să fie cuvintele rugăciunii lui Iisus. 
Când este posibil, faceţi rugăciunea lui Iisus pe metanii, iar când sunteţi ocupaţi cu treburi, fără metanii. Când aveţi 
anumite fantezii, nu vă contraziceţi cu ele, ci aruncaţi în ele cu piatra. Piatra este numele lui Hristos, rugăciunea lui 
Iisus. Să alungaţi gândurile nu stă în puterea voastră, însă puteţi să nu le primiţi - numele lui Iisus le alungă. Dacă 
uneori nu sunteţi atenţi la rugăciune şi sunteţi împrăştiaţi, nu trebuie să vă descurajaţi. In timpul rugăciunii, gura 
noastră se sfinţeşte cu numele Domnului Iisus Hristos. Să aveţi permanent în voi rugăciunea lui Iisus. „Doamne 
Iisuse Hristoase, Fiul lui Dumnezeu, miluieşte-mă pe mine, păcătosul". Numele lui Iisus distruge toate cursele 
diavolului, pentru că el nu se poate împotrivi puterii numelui lui Hristos. Toate uneltirile diavolului se transformă în 
pulbere. De ce se întâmplă aşa şi cum are loc acest lucru, noi nu ştim. Ştim numai că într-adevăr se întâmplă acest 
lucru. Unii oameni credeau că mă aflu într-o vrajă atunci când trăiam atent şi făceam rugăciunea lui Iisus. . . Acum 
se gândesc aşa: „Ori că te rogi, ori că nu te rogi - e tot una, pentru că nu vei dobândi rugăciunea. Au trecut acele 
vremuri". Acesta este, desigur, un gând insuflat de diavol. Rugăciunea lui Iisus este necesară pentru a intra în 
împărăţia Cerurilor. 
Dacă trăieşti rău, atunci nimeni nu te tulbură, iar când începi să trăieşti bine, dintr-o dată apar necazurile şi ispitele. 



Proorocul David a spus: „Sărăceşte cel cuvios". De ce a sărăcit el? Pentru că a pierdut adevărul şi a vorbit în 

deşert, pentru că nu a vorbit cele folositoare pentru suflet, ci a spus vorbele goale şi a vorbit despre deşertăciuni. 

Proorocul David a mai spus: „Smereşte-mă şi mântuieşte-mă, Doamne". Pentru mântuire e de ajuns smerenia 

singură. Şi iarăşi spune în alt psalm: „Vezi-mi smerenia şi osteneala mea şi iartă-mi toate păcatele mele". Proorocul 

David a vorbit aşa, pentru că adevărata smerenie niciodată nu există fără osteneală. . . Drumul smereniei şi răbdarea 

umilinţelor sunt grele. Mulţi s-au apucat de acest drum, s-au hotărât să meargă pe el şi nu au rezistat. „Cine nu se 

uneşte cu Domnul Iisus aici, niciodată nu se va uni cu El" - spune Sfântul Simeon Noul Teolog. 

Operele Sfântului Ignatie Brianceaninov sunt de neînlocuit. Ele sunt, dacă se poate spune aşa - abecedarul, silabele. 

Operele Sfântului Teofan Zăvorâtul sunt fondul gramatical, pentru că ele sunt mai adânci. Ca să reuşim să le citim, 

întâmpinăm câteva greutăţi. 

Există păcate de moarte şi păcate care nu sunt aşa de grave. Păcatul de moarte este acela pentru care omul nu se 

căieşte. Se numeşte de moarte, pentru că din cauza lui sufletul moare şi după moartea trupească merge în iad. 

Femeia nu poate să trăiască fără credinţă. După o necredinţă vremelnică, ea se întoarce iarăşi la Dumnezeu. 

In relaţia ucenicului cu stareţul, principalul lucru este credinţa ucenicului. Dacă acesta îl întreabă pe stareţ cu 

credinţă, atunci Dumnezeu, pentru credinţa celui ce a întrebat, îi descoperă ucenicului voia Sa. 

Dacă cei care îşi doresc să intre în mănăstire ar şti ce necazuri îi aşteaptă, nimeni n-ar merge la mănăstire. 

Dumnezeu ascunde aceste necazuri. Dar dacă oamenii ar şti ce fericire îi aşteaptă pe călugări, toată lumea ar alerga 

la mănăstire. Esenţa vieţii noastre de mănăstire - lupta cu patimile. . . 

Smerenia şi dragostea sunt cele mai înalte virtuţi. Ele trebuie să fie trăsăturile caracteristice ale monahului... Să nu 

credeţi că e posibil ca dintr-o dată să zburăm la cer. Nu. Trebuie să îndurăm fiecare necaz, umilinţă şi întărâtare din 

lăuntrul nostru, de la diavol şi din afară - de la fraţii nesocotiţi. De la început trebuie să trecem peste toată ispita. 

Trebuie să ducem luptă cu patimile, să dobândim o părere smerită despre sine şi apoi. . . Uneori veţi simţi chiar 

dezgust şi ură faţă de viaţa monahală. . . Toate acestea trebuie să le înduraţi. . . 

Călugării moderni se străduiesc în toate să-şi îndeplinească propria voie. Avva Dorotei spune: „Eu nu cunosc 

pentru călugăr altă cădere decât respectarea voii sale...". Monahismul s-a abătut de la drumul lui. înseamnă că 

diavolului nu îi place monahismul zilelor noastre, dacă se răzvrăteşte atât împotriva lui. Datorită monahismului se 

menţine lumea toată. Când nu va mai fi monahism, atunci va veni Infricoşătoarea Judecată. . . 

In învăţăturile lui, cuviosul Varsanufîe adesea avertizează cu privire la acele primejdii, care îl aşteaptă pe monahul 

ce se află pe drumul mântuirii. 

Fiecare om trebuie să îndure o vreme ispite şi lupte - starea gravă a bolii. Cu privire la aceste chinuri se vorbeşte şi 

în psalmi: „Cuprins sunt de boală, de când m-am născut". Fiecare om, născându-se cu duhul într-o nouă viaţă, e 

încercat de boală, până când iese la lărgime. Aceste „boli" constau în lupta cu patimile. Patimile se vor ridica 

împotriva voastră şi vrăjmaşul nu vă va lăsa. Aici e nevoie de răbdare. Trebuie să vă suportaţi pe voi şi să nu 

depuneţi armele, ştiind că lupta este inevitabilă. 

Necazurile neîncetate, trimise de Dumnezeu omului reprezintă semnul grijii deosebite a lui Dumnezeu faţă de noi. 

Scopul necazurilor e diferit. Ele sunt trimise ori pentru curmarea răului, ori pentru învăţătura de minte, ori pentru 

marea slavă din viaţa viitoare, ori ca pedeapsă pentru păcatele făcute înainte. Toţi să-şi ducă crucea. 

Fiecare lucru bun ori este precedat, ori este urmat de ispită. In timpul îngrămădirii necazurilor trebuie să spunem în 

sinea noastră: „Cu adevărat merit toate aceste necazuri. înseamnă că toate îmi sunt necesare ca să mă curăţ de 

patimi, dar mai ales de trufie". Nu e suficient să îndurăm jignirile, ci trebuie să ne străduim să nu ne înfuriem pe cel 

care a adus jignirea. Necazuri vom avea întotdeauna, însă starea lăuntrică a omului va fi alta. Chiar dacă vor fi 

necazuri, cel care a dobândit rugăciunea lăuntrică le va suporta uşor, căci cu el va fi Hristos, Care va umple de o 

bucurie nespusă inima nevoitorului şi această bucurie a lui Dumnezeu nu o poate birui nici un fel de necaz. Când vă 

neliniştesc gândurile de teama necazurilor apropiate, nu trebuie să intraţi în vorbă cu ele, ci să spuneţi pur şi simplu: 

„Să se facă voia lui Dumnezeu!". Acest lucru vă va linişti foarte mult. 

Din discuţiile cuviosului Varsanufîe cu fiii duhovniceşti 

„Ridică-ţi ochii tăi înjur, Sioane, şi vezi că vin spre tine de la apus şi din miazănoapte, şi dinspre mare şi de la 
răsărit copiii tăi". Iată cum se poate spune acum: Din diferite locuri aţi sosit aici în căutarea lui Hristos voi, copiii 
mei. Să vă răsplătească Dumnezeu pentru aceasta şi să dea pacea şi bucuria Duhului Sfânt în inimile voastre. 
Dar s-ar putea ca cineva dintre voi, la urmă, să se învrednicească de chipul îngeresc. Eu nu vă chem în mănăstire, 
puteţi să vă mântuiţi şi în lume, numai să nu-L uitaţi pe Dumnezeu. în mănăstire oamenii intră pentru a atinge 
treapta înaltei desăvârşiri. 
E adevărat că aici sunt ispite mai mari, dar vine şi ajutor mare de la Dumnezeu. Un sfânt a dorit să afle cum îi ajută 



Dumnezeu pe călugări şi a avut o vedenie: a văzut un călugăr, înconjurat de o mulţime mare de îngeri cu sfeşnice 
care ardeau. 

Se spune că în lume sunt mai puţine ispite, dar să ne închipuim un om, după care aleargă un criminal. Să 
presupunem că a scăpat de el, însă acela i-a arătat pumnul şi i-a spus: „Vezi, numai să-mi cazi în mână". Dar să 
presupunem că un om merge şi asupra lui se năpusteşte o mulţime de duşmani. Nu are unde să fugă. însă dintr-o 
dată, de unde nici nu te aştepţi, apare un regiment de soldaţi şi vine în apărarea lui, iar duşmanii, cu feţele 
însângerate, se împrăştie în toate părţile. Nu-i adevărat că ultimul se află în afara pericolului mai mult decât primul? 
E greu să te mântuieşti când trăieşti într-o societate coruptă. 

în Sfânta Scriptură se spune: Cu cel cuvios, cuvios vei fi şi cu cel nevinovat, nevinovat vei fi şi cu cel ales, ales vei 
fi şi cu cel îndărătnic Te vei îndărătnici" (Ps. 17, 28-29). 

Patimile păcătoase acţionează în chip dăunător şi asupra sufletului şi asupra trupului. Aflându-mă deja în mănăstire 
şi citindu-i pe Sfinţii Părinţi, am aflat pentru prima dată că patimile sunt molipsitoare, asemenea bolilor contagioase 
şi aşa cum ultimele se transmit la ceilalţi, aşa fac şi primele. Când Sfântul Spiridon, episcopul Trimitundei, a mers la 
Sinodul Ecumenic, în drum a poposit la un han. Călugărul care îl însoţea pe Sfântul Spiridon, intrând la el, a spus: 
„Părinte, nu pot să înţeleg de ce calul nostru nu mănâncă". Sfântul a răspuns: „Pentru că animalul simte duhoarea 
insuportabilă ce iese din varză, fiind provocată de faptul că patronul nostru este molipsit de patima zgârceniei". 
Omul care nu e sfinţit de Duhul Sfânt, nu observă acest lucru, însă sfinţii au darul dumnezeiesc de a constata 
patimile. De la lucrurile omului pătimaş ceilalţi se pot molipsi de patima lui. Şi natura înconjurătoare ne oferă multe 
învăţăminte. Toţi cunosc planta floarea-soarelui. Ea întotdeauna îşi îndreaptă inflorescenţa către soare, tinde către el 
şi din această cauză a căpătat această denumire. Dar se întâmplă şi ca floarea-soarelui să stea întoarsă faţă de soare, 
iar oamenii pricepuţi în acest domeniu spun: „A început să se strice, în ea au apărut viermii; trebuie să o tăiem". 
Sufletul, însetat de dreptatea lui Dumnezeu, asemenea florii-soarelui, se îndreaptă şi tinde către Dumnezeu-Izvorul 
luminii. însă dacă încetează să îl caute atunci un asemenea suflet va muri. E necesar ca în această viaţă să-L simţim 
pe Hristos; cine nu îl vede aici, acela niciodată nu îl va vedea nici acolo, în viaţa viitoare. 

Dar cum să îl vedem pe Hristos? Calea spre el poate fi neîncetata rugăciune a lui Iisus care e capabilă să-L sădească 
pe Hristos în sufletele noastre. Adevăratul semn al morţii sufleteşti este îndepărtarea de slujbele bisericeşti. Omul 
care şi-a pierdut interesul pentru Dumnezeu mai înainte de toate începe să evite mersul la biserică, la început tinde 
să vină la slujbe mai târziu, iar apoi încetează de tot să mai intre în biserica lui Dumnezeu. Sunt multe căi spre 
mântuire. Pe unii, Dumnezeu îi mântuieşte în mănăstire, iar pe alţii în lume. Sfântul Nicolae din Mira Lichiei a 
plecat în pustiu ca să trăiască în post şi rugăciune, iar Dumnezeu i-a poruncit să meargă în lume: „Nu acesta este 
ogorul pe care îmi vei aduce rodul", a spus Mântuitorul. 

Sfintele Taisia, Măria Egipteanca, Evdochia, de asemenea, nu au trăit în mănăstiri. Oamenii se pot mântui 
pretutindeni, numai să nu-L părăsească pe Mântuitorul. Agăţaţi-vă de mantia lui Hristos şi Hristos nu vă va lăsa. 
Da, sunt măreţe zilele noastre. în lume oamenii se bucură în aceste zile, însă nu din punct de vedere spiritual: unul 
se bucură că a câştigat bani; altul - că a câştigat ranguri şi distincţii, al treilea - din alte motive. Câţiva se bucură că 
a trecut postul şi e dezlegare la toate - aceasta este, oarecum, o bucurie întemeiată, dar numai în hrană nu se poate 
găsi adevărata fericire. însă în sfintele mănăstiri există bucuria pentru Iisus înviat. Nu renunţaţi să vizitaţi 
mănăstirile, mai ales în sărbători, căci acolo se ascunde viaţa duhovnicească, ce încălzeşte sufletul omului, 
îmi aduc aminte de o întâmplare. într-o familie bogată a fost petrecută o seară festivă. în cadrul ei, o tânără talentată 
a interpretat nemaipomenit de bine o frumoasă operă de Mozart. Toţi au fost încântaţi, iar lacheul, care stătea la uşă 
şi oferea ţigări, ocupându-se, în general, cu servirea oaspeţilor, a spus pentru el: „Ce este această muzică 
plictisitoare pe care o ascultă domnii pe lângă dacă ar fi cântat la balalaică?". 

El a avut dreptate în aprecierea lui, căci muzica serioasă era pentru el complet neînţeleasă. Ca să înţelegi opera, arta 
pământeană, trebuie să ai simţ artistic. Canonul de Paşti, facerea Sfântului Ioan Damaschin este aşa de minunat 
alcătuit, încât înalţă sufletul şi îl umple de bucurie duhovnicească în măsura în care o primeşte fiecare. însă apare 
întrebarea: unde este cheia pentru deschiderea bucuriilor duhovniceşti? La ea există un singur răspuns: în 
rugăciunea lui Iisus. Această rugăciune are o mare putere. Ea are diferite trepte: prima este rostirea simplă a 
cuvintelor: „Doamne, Iisuse Hristoase, Fiul lui Dumnezeu, miluieşte-mă pe mine, păcătosul". Pe treptele cele mai 
înalte are o aşa putere, încât poate să mute şi munţii: Doamne Iisuse Hristoase, Fiul lui Dumnezeu, miluieşte-mă pe 
mine, păcătoasa - nu e greu pentru nimeni, iar folosul e foarte mare. Aceasta este arma cea mai puternică pentru 
lupta cu patimile. 

Perioada bucuriei noastre de astăzi este Pastele. „Hristos a înviat din morţi cu moartea pe moarte călcând şi celor 
din mormânturi viaţă dăruindu-le". Cine sunt aceia care se află în mormânturi? Sunt toţi oamenii păcătoşi, care au 
murit de timpuriu pentru Dumnezeu, însă au înviat spre o viaţă nouă prin învierea Mântuitorului Hristos. 
Cei care îl caută pe Hristos, îl vor găsi aşa cum spune cuvântul evanghelic: „Bateţi şi vi se va deschide, căutaţi şi 



veţi afla"; „în casa Tatălui Meu multe locaşuri sunt". 

Şi luaţi seama că aici Dumnezeu vorbeşte nu numai despre locaşurile cereşti, ci şi despre cele pământeşti şi nu 

numai despre cele interioare, ci şi despre cele exterioare. 

Pe fiecare suflet, Dumnezeu îl aşează într-un loc şi îl înconjoară cu lumină, astfel încât să corespundă cel mai bine 

cu izbânzile sale. Acesta este locaşul exterior. Sufletul îl umple de linişte, pace şi bucurie - acesta fiind locaşul 

interior, pe care Dumnezeu îl pregăteşte celor ce-L iubesc şi-L caută. 

Cât de bine e în Rai! Dostoievski, cel care a fost aici şi a stat în acest fotoliu, i-a spus părintelui Macarie că înainte 

nu credea în nimic. „Ce v-a determinat să vă întoarceţi la credinţă?" 1-a întrebat batiuşka Macarie. „Am văzut Raiul. 

Ah, cât e de bine acolo, câtă lumină şi câtă bucurie! Şi locuitorii lui sunt atât de minunaţi, atât de plini de dragoste. 

M-au întâmpinat cu o blândeţe neobişnuită. Nu am putut uita ceea ce am trăit acolo şi de atunci m-am întors la 

Dumnezeu!". 

Astăzi creştinii nu mai sunt torturaţi în arene, nu mai sunt arşi pe rug, bisericile sunt deschise, în ele se săvârşeşte 

slujba dumnezeiască, însă are loc un fenomen trist - mulţi oameni, chiar şi fără chinuri renunţă la Hristos. Lumea îi 

prigoneşte pe robii lui Hristos prin ironie şi dispreţ, iar ei nu le pot îndura. „Dar ai început să mergi cam des la 

biserică!" observă cei din jur ironic. Şi creştinul tace. „Desigur, din această cauză nu mai ieşi în zi de sărbătoare, dar 

se pare că aproape în fiecare zi nu ieşi şi ai început să ţii posturile". Şi din nou tace. Altcineva spune: „Tot citeşti 

cărţi sfinte, dar ai citit oare Nietzsche? Ia să citeşti numai şi vei vedea ce spune" şi aşa îl copleşeşte pe cel 

nepriceput cu numele dumnezeilor săi (ei au doar dumnezeii lor). „Dacă eşti religios, trebuie să priveşti problema 

din toate părţile, dar nu te teme să asculţi o părere opusă". 

Nu trebuie să-i ascultaţi. Nu citiţi cărţile care sunt fără Dumnezeu, rămâneţi credincioşi lui Hristos. Dacă sunteţi 

întrebaţi despre credinţă, răspundeţi cu îndrăzneală. „Se pare că mergi des la biserică!". „Da, pentru că acolo îmi 

găsesc mulţumirea". „Nu vrei, cumva, să ajungi printre sfinţi?". „Fiecare vrea acest lucru, dar nu depinde de noi, ci 

de Dumnezeu". Astfel să îl respingeţi pe vrăjmaş. 

Trebuie să înţelegeţi că Dumnezeu îi iubeşte pe toţi şi de toţi are grijă, dar dacă vorbim omeneşte, nu se poate da un 

milion săracului pentru că se prăpădeşte şi îi păgubeşte şi pe alţii, dar o sută de ruble poate să îl pună pe picioare. 

Dumnezeu ştie mai bine ce îi este de folos fiecăruia. 

Nu se poate învăţa îndeplinirea legii lui Dumnezeu fără efort, iar acest efort e întreit - rugăciune, post şi trezvie. 

Stareţul Macarie se afla pe înalta treaptă a darului puterii cuvântului şi vorbirea lui exercita o foarte mare influenţă 

asupra sufletului ascultătorului. Ieşind de la stareţ, Gogol a spus: „Da, mi-au spus adevărul, acesta este singurul 

dintre toţi oamenii cunoscuţi de mine până acum, care are puterea de a te conduce spre izvoarele cu apă vie". Gogol, 

după ce a recunoscut, a spus: „Am intrat la stareţ unul şi am ieşit altul". Şi Gogol a murit ca un creştin adevărat. Se 

ştie că, nu cu mult înainte de moarte, i-a spus prietenului său apropiat: „Ah, cât de mult am pierdut, îngrozitor de 

mult am pierdut. . .". „Ce aţi pierdut? Din ce cauză aţi pierdut?". „Din cauză că nu am intrat în monahism. . . Ah, de 

ce batiuşka Macarie nu m-a luat la el în schit. . .". 

Mi se întâmplă să aud plângeri cum că trăim vremuri grele în prezent, că acum s-a dat libertate deplină fiecărei 

învăţături eretice şi fără de Dumnezeu, că Biserica este împresurată din toate părţile de atacurile vrăjmaşilor, care se 

ridică împotriva ei cu putere şi că o răpun aceste valuri întunecate ale necredinţei şi ereziei. 

Eu răspund întotdeauna: „Nu vă neliniştiţi! Nu vă temeţi pentru Biserică! Ea nu va muri: porţile iadului nu o vor 

birui până la Infricoşătoarea Judecată. Nu pentru ea trebuie să vă temeţi, ci pentru voi înşivă şi e adevărat că 

vremurile noastre sunt foarte grele. De ce? Din cauză că acum e foarte uşor să te dezlipeşti de Hristos, iar atunci 

vine moartea". 

Testamentul cuviosului Varsanufie 

Lăsând, în sfârşit, toate grijile acestei lumi, care asupresc şi chinuie sufletul meu, voi spune, pe scurt, ultimul meu 

cuvânt şi voi da ultimele mele poveţe fiilor mei duhovniceşti, care mi-au fost dragi. Şi, în primul rând, cu smerenie 

vă rog: iertaţi-mi toate greşelile vrute şi nevrute, pe care le-am făcut faţă de voi şi, la rândul meu, vă iert pe toţi 

pentru toate necazurile şi supărările provocate prin intrigile vrăjmaşului mântuirii noastre. 

Credeţi-mă, sfinţiţi părinţi şi fraţi, că toate faptele şi dorinţele mele au năzuit către un singur lucru - să păstrez 

sfintele învăţături şi poveţe ale părinţilor nevoitori din vechime şi ale marilor noştri stareţi, în toată frumuseţea lor 

minunată şi dumnezeiască. Să le feresc de diferitele influenţe vătămătoare ale acestui veac, căci începutul lor este 

mândria satanică, iar sfârşitul - focul nestins şi chinul nesfârşit! 

S-ar putea ca eu să fi îndeplinit rău acest lucru. Mă căiesc pentru aceasta şi cad înaintea bunătăţii lui Dumnezeu, 

cerându-i milostivire. Iar pe voi, toţi cei care mă iubiţi în Domnul, vă iert şi mă rog să îndepliniţi vorbele mele 



smerite. Nu vă distrugeţi sufletele, ci aprindeţi-le cu rugăciunea şi citirea sârguincioasă a operelor Sfinţilor Părinţi şi 
a Sfintei Scripturi, având răbdare şi curăţind inima de patimi. 

XIII. CUVIOSUL STAREŢ ANATOLIE CEL TÂNĂR 

(1855-1922) (30 iulie) 

Increde-te în voia lui Dumnezeu 
şi Dumnezeu nu te va face de ruşine, 
Increde-te nu prin cuvinte, ci prin fapte! 

A. Viata 

In anii tinereţii, cuviosul Anatolie, în lume Alexandru Potapov, şi-a dorit să devină monah şi să intre în mănăstire, 
însă mama lui nu a vrut acest lucru şi el, asemenea cuviosului Serghie Radonej, a intrat în mănăstire numai după 
moartea ei. Mulţi ani a petrecut în schit, fiind ucenic la chilia marelui stareţ Ambrozie. După moartea acestuia, fiind 
deja ierodiacon, a ocârmuit duhovniceşte schitul şi, în scurt timp, a devenit stareţul recunoscut de toţi al schitului 
Optina. 

El şi-a însuşit duhul ascetismului optinean - al privegherii intense şi grele a sufletului, în intimitatea chiliei sale, din 
„crăpătura în stâncă, unde Dumnezeu i-a vorbit lui Moise", după cum s-a exprimat cuviosul Isaac Şirul. Avea o 
atitudine simplă şi sinceră faţă de toate cele văzute în exterior - faţă de fraţi, vizitatori, natură, faţă de lumea lui 
Dumnezeu. Rânduiala vieţii de obşte, cu slujbele ei, cu stareţii, cu activitatea cultural-spirituală bogată a educat în el 
un mare ascet, săvârşitor al rugăciunii lui Iisus. îşi petrecea nopţile în rugăciune neîntreruptă şi era un luptător 
iscusit în războiul cu vrăjmaşul. A fost un militant social excelent, care a educat mii de suflete ruseşti în duhul 
adevăratei evlavii creştineşti. L-a preţuit mult pe Sfântul Tihon din Zadonsk şi dăruia oamenilor cu mare preţuire 
cartea acestuia: „Despre creştinismul adevărat". După ce a trecut aproape jumătate de veac, un fiu duhovnicesc al 
stareţului a pomenit cu înfiorare: „In anul 1921, dându-mi binecuvântare pentru preoţie, stareţul Anatolie mi-a spus: 
„Ia «Creştinismul adevărat» al lui Tihon din Zadonsk şi trăieşte după învăţăturile lui". 

învăţând fundamentele duhovniciei monahale de la marele Ambrozie, stareţul Anatolie a condus cu putere viaţa 
monahală interioară. Mărturisirea gândurilor înseamnă arma cea mai puternică ce se află în mâinile duhovnicului şi 
stareţului. Celui ce a scris aceste fragmente nu o dată i s-a întâmplat să se afle la schitul Optina, când stareţul 
Anatolie primea de la monahi mărturisirea gândurilor. Aceste scene produceau o puternică impresie. Cu atenţie şi 
evlavie veneau monahii unul după altul la stareţ. Se aşezau în genunchi, luau binecuvântare şi schimbau cu el câteva 
fraze scurte. Unii erau reţinuţi puţin, alţii plecau repede. Se simţea că stareţul lucrează cu dragoste părintească şi cu 
putere. Uneori folosea metode exterioare. De exemplu, îl lovea peste frunte pe monahul care stătea aplecat în faţa 
lui şi cu adevărat alunga obsedantele gânduri, care îl urmăreau pe acesta. Toţi plecau de la el împăcaţi, liniştiţi, 
mângâiaţi. Acest lucru se întâmpla de două ori pe zi, dimineaţa şi seara. într-adevăr, „traiul" la Optina nu era trist şi 
toţi monahii erau blânzi şi înduioşaţi, bucuroşi sau adânc concentraţi. Trebuie să vedeţi cu ochii voştri rezultatul 
mărturisirii gândurilor ca să înţelegeţi importanţa ei. Starea de bucurie sfântă care învăluia toată existenţa celui ce se 
spovedea la stareţ, o descrie un călugăr bătrân în următoarele cuvinte: „Eu mă umplusem de o bucurie nespusă, 
pentru că îmi simţeam mintea curăţită de toate ticăloşiile. Dobândisem o asemenea curăţie, încât e imposibil să 
descriu. Mărturiseşte despre aceasta însuşi adevărul, iar eu m-am întărit puternic în credinţa în Dumnezeu şi în 
iubire. . . Eram despătimit şi uşurat, învăluit de iluminarea lui Dumnezeu şi gata să fac poruncile Lui" (Patericul 
Palestinian, ediţia a Ii-a, p. 95-96). 

Pentru mireni cuviosul ieşea, de obicei, în tindă şi îl binecuvânta pe fiecare cu semnul crucii scurt şi repede, 
lovindu-1 uşor la început, de câteva ori, pe frunte, cu degetele, ca şi cum ar fi înrădăcinat şi ar fi întipărit semnul 
crucii. De statură mică, neobişnuit de vioi şi rapid în mişcări, înconjurându-i pe toţi cu privirea, răspundea la 
întrebările puse, iar apoi îi primea pe unii separat la el în chilie pentru discuţii. Dragostea şi blândeţea cu care se 
adresa, atrăgeau întotdeauna la stareţ mulţimi de oameni. îmi amintesc că, în vremea bolii sale, cuviosul Anatolie, 
fără să iasă din chilie, doar se apropia de fereastră şi, dincolo de geam, binecuvânta poporul, care se aduna afară, 
lângă fereastră. Când îl vedea, toată mulţimea se apleca la pământ. 

Avea hernie şi adesea se aşeza pe o laviţă mică iar oamenii se înclinau, trecând la rând. Stareţul îi atingea pe frunte: 
„ţoc, ţoc, ţoc" şi îi binecuvânta. în acelaşi timp, în curte, iarăşi se aduna popor, care aştepta să ia binecuvântare. 
Ucenicii lui de chilie spuneau: „Batiuşka, spuneţi oamenilor să plece". Iar el se ridica la ferestruica chiliei şi îi 
binecuvânta. Poporul tăcea şi cu evlavie, politicos se împrăştia. Iar în inimi oamenii aveau linişte şi pace. 



în anul 1903 - îşi aminteşte arhimandritul Ambrozie Konovalov - eu a trebuit să merg şi să răspund la chemarea de 

luptă pentru patrie din Petersburg în ţinutul Belev Tulsk. 

Am plecat împreună cu colegul meu, Iliuşa Kartoşkin, care era de aceeaşi vârstă cu mine. Era un tânăr bun, însă nu 

cunoştea viaţa duhovnicească, cu atât mai puţin pe cea monahală. I-am spus: „Iliuşa, vrei să mergi cu mine în 

pustiul Optinei, să vezi mănăstirea, călugării şi pe marii stareţi?". El a răspuns: „Da. Sunt gata să merg pentru că nu 

ştiu nimic nici despre monahism, nici despre stareţi". 

Ajungând în oraşul Kozelsk, din gubernia Kaluga, la cinci verste de Optina, am plecat pe jos printr-o luncă 

minunată, acoperită de verdeaţă. Ea se întindea înaintea ochilor noştri ca un covor împodobit cu diferite flori. Iar la 

poalele muntelui, peste râul Jizdra se vedea Optina - această mare pustie, „Tebaida" noastră, „Pustiul Iordanului"... 

Am ajuns la Jizdra. Acolo ne aştepta un vaporaş, pregătit să ne treacă peste râu. El lucra pentru călugării smeriţi ai 

Optinei. Şi iată că am păşit pe pământul sfintei mănăstiri, unde totul era pătruns de truda şi nevoinţele pustnicilor 

optineni, de lacrimile lor şi de rugăciunea neîntreruptă. . . 

După ce am coborât din vapor, am mers pe drumul spre arhondaricul cu şase corpuri. Toate erau ocupate, însă noi 

aveam o scrisoare de recomandare de la baroana O. P. Mengden, care îi admira pe stareţi şi ne-au dat o cameră 

modestă, rezervată pentru orice eventualitate. Am întrebat cum putem să mergem în schit la stareţul Anatolie. Pe 

atunci el era ierodiacon, însă mergeau oamenii la el pentru sfaturi şi învăţături. Am plecat spre stareţ prin livada 

mănăstirii, am trecut pe lângă grădina mănăstirii şi am intrat în pădurea minunată de pini a mănăstirii cu copaci 

groşi, care pot fi îmbrăţişaţi de 2-3 oameni. Apoi am mers pe cărarea ce ducea direct în schit. Şi, în sfârşit, am 

ajuns. Am văzut clopotniţa schitului. La dreapta era hibarca, acea casă unde au locuit marii stareţi optineni. Tot în 

partea dreaptă se afla şi căsuţa conducătorului schitului. Am ajuns la porţi. Am bătut şi a ieşit un călugăr: „Ce treabă 

aveţi?". Noi am răspuns că am venit să-i dăm stareţului Anatolie o scrisoare de la O.P. Mengden. 

Stareţul ne-a primit cu dragoste. In timpul discuţiei cu el ni s-a dezvăluit darul clarviziunii lui. Pe toată viaţa mi-a 

rămas amintirea despre această discuţie... 

După aceea, în fiecare an, am vizitat Optina şi pe stareţii schitului şi amintirile acestor vizite până în momentul de 

faţă m-au întărit şi m-au menţinut pe mine, păcătosul, în credinţă şi evlavie". Această impresie îmbucurătoare a 

viitorului misionar canadian, arhimandritul Ambrozie Konovalov se aseamănă cu prospeţimea florilor de câmp, cu 

soarele, cu tinereţea şi cu bucuria de viaţă. De asemenea şi înfăţişarea duhovnicească a marelui nevoitor optinean, a 

stareţului Anatolie numit „cel tânăr" spre deosebire de conducătorul schitului Anatolie „cel bătrân" Zerţalov. 

Prot. Serghei Cetverikov, în cartea sa despre schitul Optina, scrie despre stareţul Anatolie: „In anul 1905 mi s-a 

întâmplat să mă aflu în chilia lui mică şi strâmtă din adâncul schitului. In rând cu el, într-o altă chilie, locuia 

părintele Nectarie. Noi eram trei oameni aşezaţi lângă samovarul părintelui Anatolie. Cu statura lui mică, cu 

vorbirea extrem de repezită, înflăcărat, cu multă dragoste, părintele Anatolie a lăsat atunci asupra mea o impresie 

nemaiîntâlnită. 

După trecerea a şase ani l-am văzut din nou pe părintele Anatolie, care era deja ieromonah. Nu mai trăia în schit, ci 

în mănăstire, lângă biserica cu icoana „Vladimirskaia" a Maicii Domnului şi se bucura de un mare renume, ca un 

stareţ recunoscut de toţi. 

în jurul lui se creea o atmosferă duhovnicească deosebită de dragoste şi evlavie, care îi înconjoară, de obicei, pe 

adevăraţii stareţi şi în care nu există nici făţărnicie, nici nervozitate. Părintele Anatolie, atât prin înfăţişarea lui 

exterioară, cât şi prin stilul său, când ieşea la oameni în sutana neagră, prin adresarea smerită, bucuroasă şi 

drăgăstoasă faţă de ei, amintea de cuviosul Serafim de Sarov. Atrăgea atenţia asupra sa prin maniera deosebită, 

pioasă, de a binecuvânta pentru că ţinea un oarecare timp mâna cu care binecuvânta lângă fruntea celui 

binecuvântat. în el se simţeau clar duhul şi puterea primilor stareţi optineni. Renumele lui creştea cu fiecare an şi 

numărul vizitatorilor se înmulţea". 

„Lângă chilia părintelui Anatolie se îmbulzeau oamenii - descrie prinţul N. D. Jevahov, care a vizitat schitul Optina 

în ajunul revoluţiei, în legătură cu numirea lui ca adjunct al procurorului Sfântului Sinod - şi erau acolo mai mult 

ţărani, care sosiseră din satele din împrejurimi şi din guberniile învecinate. îi aduseseră cu ei pe copiii lor bolnavi şi 

schilozi şi se plângeau că au cheltuit fără folos mulţi bani la doctori. . . O singură nădejde mai aveau, la batiuşka 

Anatolie, ca să se roage lui Dumnezeu pentru sănătatea copiilor nevinovaţi. 

Cu durere în inimă i-am privit pe acei copii nevinovaţi cu adevărat şi nefericiţi din cauza bolilor netratate, cocoşaţi, 

schilozi, orbi. . . Toţi erau jertfele neatenţiei părinteşti, toţi crescuseră fără supraveghere din partea celor mai mari şi 

însemnau o mustrare vie pentru întunecimea şi ignoranţa sătenilor. La o oarecare distanţă de ei stătea un alt grup de 

ţărani, optsprezece oameni, cu lumânări aprinse în mâini. Ei aşteptau să înceapă slujba şi erau îmbrăcaţi ca de 

sărbătoare. 

Eu am fost întrucâtva uimit, văzând înaintea mea oameni tineri şi sănătoşi şi am căutat printre ei un bolnav. însă nu 

era nici unul bolnav: toţi păreau sănătoşi. Abia mai târziu am aflat că la Optina au venit şi oameni complet sănătoşi 



fizic, însă bolnavi spiritual, cuprinşi de necaz, griji ale vieţii, suferind de patima beţiei. . . Privind această masă de 
oameni credincioşi, am văzut în ea, în acelaşi timp o îmbinare între incultură, simplitate şi cea mai adâncă 
înţelepciune. Aceşti oameni, înapoiaţi cultural, ştiau unde este adevăratul doctor al sufletelor şi al trupurilor: se 
duceau în mănăstire, ca într-o clinică duhovnicească şi niciodată credinţa lor nu îi făcea de ruşine. întotdeauna se 
întorceau renăscuţi, înnoiţi şi întăriţi prin rugăciunea şi discuţiile cu stareţii. 

Dintr-o dată, mulţimea a început să se agite; toţi oamenii s-au adunat la uşa chiliei. Pe prag se arătase părintele 
Anatolie. Un stareţ micuţ, cu un chip uimitor de tânăr, cu ochii copilăreşti clari şi curaţi, părintele Anatolie le era 
extrem de simpatic. Eu îl ştiam de mult timp pe batiuşka şi îl iubeam. El era întruchiparea iubirii şi se deosebea 
printr-o smerenie şi blândeţe uimitoare iar discuţiile cu el îl reînnoiau cu adevărat pe om. Se părea că nu există 
problemă pe care părintele Anatolie să nu o rezolve; nu exista situaţie din care acest stareţ al lui Dumnezeu să nu-i 
scoată cu mâna lui pricepută pe cei ce s-au rătăcit în labirintul vieţii şi pe cei ce s-au încurcat în plasele satanei. 
Acesta a fost cu adevărat un stareţ - un mare învăţător al vieţii. Când 1-a văzut pe părintele Anatolie, mulţimea s-a 
aruncat la picioarele lui pentru binecuvântare. 

Stareţul, croindu-şi încet drum prin mulţimea de oameni, s-a îndreptat spre ţăranii care aşteptau slujba şi a început 
să săvârşească Taina Sfântului Maslu. 



=+= =4= =4= 



în ultimii ani, stareţul a locuit nu departe de biserică, în grădina mănăstirii. Mult popor mergea la el. Cuviosul 

Nectarie, care locuia în schit, vedea oamenii de departe şi îi întreba: „La cine aţi venit?" şi chiar el însuşi îi 

conducea la stareţul Anatolie. 

Panica în popor, provocată de ateismul revoluţionar, i-a determinat pe credincioşi să meargă la stareţ pentru ajutor 

duhovnicesc. 

A sosit şirul suferinţelor şi la stareţul Anatolie. Cei din armata roşie i-au ras barba, l-au chinuit şi şi-au bătut joc de 

el. El suferea mult, însă atunci, când era posibil îşi primea fiii duhovniceşti. în seara zilei de 29 iulie a anului 1922 a 

sosit o comisie, care 1-a interogat îndelung şi a fost nevoită să-1 aresteze pe stareţ. însă el, fără să se împotrivească, a 

cerut cu modestie o amânare de 24 de ore ca să se pregătească. Ucenicului de chilie, părintelui cocoşat Varnava, i- 

au spus cu mânie să-1 pregătească pe stareţ pentru plecare, astfel încât să-1 ducă în ziua următoare şi s-au retras. S-a 

instaurat liniştea şi cuviosul a început să se pregătească pentru drum. în ziua următoare, de dimineaţă a revenit 

comisia. Au ieşit din maşină şi l-au întrebat pe ucenicul chiliei, părintele Varnava: „E gata stareţul?". „Da, e gata" - 

a răspuns ucenicul. Au deschis uşa şi l-au văzut pe cuviosul, care adormise în pace. Mare le-a fost uimirea când 

înaintea ochilor lor s-a înfăţişat un asemenea tablou: în centrul chiliei, în coşciug, era aşezat stareţul mort „care se 

pregătise". Nu a îngăduit Dumnezeu ca să fie dezonorat robul său credincios şi în acea noapte 1-a primit pe robul său 

pregătit. Acest lucru s-a întâmplat pe 30 iulie în anul 1922, în ziua strămutării din Soloveţk a moaştelor cuviosului 

Gherman, Făcătorul de minuni. 

Fiica duhovnicească a cuviosului Anatolie, E.G.R., a mărturisit: „în anul 1922, înainte de postul Adormirii Maicii 

Domnului, am primit de la batiuşka Anatolie o scrisoare care se încheia aşa: «Ar fi bine ca să vii să te odihneşti în 

mănăstirea noastră». Nu m-am pregătit imediat de plecare pentru că nu am înţeles de ce batiuşka m-a sfătuit să vin, 

dar când am ajuns la Optina a fost prea târziu: ziua următoare a fost a noua zi de la moartea dragului părinte. A fost 

foarte trist să simt că l-am pierdut pe omul apropiat, pe care nimeni nu îl poate înlocui. în a noua zi au venit diferite 

persoane şi discutând cu ele am aflat că nu am fost singura care a întârziat; au fost şi alţii care au întârziat şi pe care 

batiuşka îi chemase fie prin scrisori, fie apărându-le în vis. însă au fost şi oameni care l-au mai găsit pe batiuşka în 

viaţă". 

Despre înmormântarea stareţului Anatolie nu avem mărturii, însă ştim că a fost aşezat în rând cu mormântul 

stareţului Macarie. 

în încheiere aducem câteva mărturii de la o altă fiică duhovnicească a stareţului Anatolie, maica Măria, care i-a scris 

maicii Matrona, tot o fiică duhovnicească a cuviosului. 

„Cât aş vrea să se întoarcă măcar pentru o lună acea perioadă fericită petrecută la Optina, patria mea spirituală dragă 

şi de neuitat. Fiind deja mare, mergeam în vizită acolo timp de două luni şi jumătate şi mă simţeam liniştită şi 

fericită, ca un copilaş sub ocrotirea tandră şi drăgăstoasă a părintelui stareţ care ţinea locul, în acelaşi timp şi mamei 

şi fratelui şi prietenului şi doicii cu o diferenţă, aceea că în el, în părintele stareţ, totul era pătruns şi învăluit de o 

iubire nepământeană. 

îţi aminteşti, draga mea, îţi aminteşti biserica Vladimirskaia şi în ea o mulţime de pelerini de 70-80 de oameni. Cine 

nu a fost mângâiat de cuvântul lui, de zâmbetul părintesc, de privirea lui, de acordarea sfintei binecuvântări cu 

râvnă, de înfăţişarea lui smerită? Cine?. . . 



Imediat ce batiuşka ieşea, feţele tuturor se luminau şi nu mai ţineau cont de stările apăsătoare. Cel ce venea se 
umplea de bucurie. Şi după ce batiuşka pleca, acea lumină se păstra în toţi. Făcându-şi semnul crucii, cu suspine din 
inimă, cu recunoştinţă faţă de Dumnezeu, pelerinii plecau pe un drum adesea foarte lung şi soseau la el, uneori 
numai pentru a primi binecuvântare şi ceva învăţături spuse în trecere. Şaisprezece ani am trăit sub îndrumarea 
neuitatului părinte Anatolie. Şaisprezece ani de bucurie duhovnicească neîntreruptă. Slavă lui Dumnezeu, celui ce 
ne-a dat să simţim pacea şi bucuria nepământeană încă de aici, de pe pământ şi să vedem un înger ceresc. In această 
viaţă grea şi plină de necazuri, amintirile vii, deseori chiar şi pentru un minut, ne oferă linişte; şi pentru aceasta se 
cuvine mulţumire Creatorului. 

B. Minunile săvârşite de stareţ prin rugăciune 

Să ascultăm povestirea unui ţăran, care era un vizitiu localnic: „Am mers spre batiuşka întotdeauna pe partea 
dreaptă a acestui drum. în momentele grele, el îmi era la fel ca îngerul păzitor; cum spunea, aşa şi făcea. Niciodată 
nu voi uita următoarea întâmplare. Am plecat de la tatăl meu. Toţi banii pe care îi aveam în buzunar erau cincizeci 
de ruble. Soţia, copiii şi eu însumi nu ştiam unde să ne punem capul (nu aveam adăpost). Am mers la economul 
mănăstirii din acele locuri şi am cerut adăpost pentru o perioadă. Să-i dea Dumnezeu multă sănătate acelei mănăstiri 
căci ne-a ajutat. M-am gândit să iau de la ei o părticică de pădure şi să-mi construiesc ceva. 

Am mers la econom, însă nu era acolo. Ce i s-o fi întâmplat, numai Dumnezeu ştie, căci eu nu pot să-mi dau seama. 
Eu am făcut şi aşa şi aşa, şi nimic nu a ieşit. Aşa stând lucrurile, m-am dus acasă şi i-am spus soţiei: «Acum nu mai 
avem decât o singură plăcere gratuită - să te întinzi şi să mori». M-am întristat puternic şi primul lucru pe care noi, 
ca ţăranii, l-am fi făcut ar fi fost să cheltuim banii, apoi aş fi lăsat-o pe nevastă cu copiii în sat şi eu m-aş fi dus la 
Moscova să muncesc. Dar nu degeaba se spune că dimineaţa e mai înţeleaptă decât seara. Dis de dimineaţă m-am 
sculat şi primul gând pe care l-am avut în cap a fost „mergi la stareţul Anatolie şi numai la el". Nu aveam nimic e 
făcut; m-am sculat, m-am îmbrăcat şi m-am dus". 

Am sosit, aşadar, ca acum şi am văzut o mulţime de oameni. Mă gândeam cum să răzbesc aici ca să pot discuta cu 
părintele; măcar pentru blagoslovenie să mă apropii. Numai ce am gândit şi văd cum se deschide uşa chiliei şi iese 
stareţul Anatolie. Toţi s-au grăbit la el pentru binecuvântare. Am răzbit şi eu. El, stareţul, avea următorul obicei: 
când te învrednicea cu sfânta binecuvântare, te lovea încet pe frunte de două ori şi îţi dădea binecuvântarea 
respectuos şi uneori în acel moment era posibil să-i spui câteva cuvintele. Aşa am hotărât să fac. El m-a 
binecuvântat, iar eu, în acelaşi timp, i-am spus: „Mă prăpădesc, batiuşka, o să mor cu totul". 
„- Cum aşa?". „Iată că aşa". Şi i-am spus despre casă. M-am tânguit şi i-am spus că m-am hotărât să cheltuiesc 
banii. Ar fi bine să ştiţi că dacă vreţi să primiţi un răspuns corect de la stareţ, trebuie să-i spuneţi totul pe rând. 
Stareţul s-a oprit ca şi cum s-ar fi gândit, iar apoi a vorbit: „Nu te descuraja, peste trei săptămâni vei intra în casa 
ta". M-a binecuvântat încă o dată şi, dacă mă credeţi, am ieşit de la el cam sprinten. Devenisem alt om cu 
desăvârşire. Revenisem la viaţă. De unde şi cum putea să se întâmple ca peste trei săptămâni eu să intru în casa 
mea? Nici nu am stat pe gânduri, ci am ştiut că acest lucru se va întâmpla negreşit, pentru că aşa a spus stareţul 
Anatolie. V-aţi fi gândit că în seara acelei zile m-a angajat un locuitor din Şamordino? Mergeam prin sat şi brusc 
m-a strigat o voce: „Ascultă, spune acolo în satul tău dacă nu vrea cineva să cumpere de la mine o casă din bârne. . . 
E bună casa, o dau pentru un sfert şi banii în rate".Display click tags 
înţelegeţi ce minune a fost aceea? 

Desigur, am luat casa pentru mine, iar în ziua următoare am mers iarăşi la părintele econom; de data aceasta el a fost 
mai uşor de convins şi a fost de acord. Şi peste trei săptămâni împreună cu soţia am mers să-i mulţumim stareţului 
Anatolie şi am plecat din propria noastră casă. . . Iată cum era el, stareţul Anatolie! . . . 
Multe povestiri asemănătoare se aud în jurul sfintei chilii a acestui nevoitor. 

Hrănirea duhovnicească 

Unul dintre vizitatorii lui îşi aminteşte: „Stareţul mi-a dăruit o cupă de lemn lucrată de monahii optineni şi pe ea se 
afla o inscripţie importantă: «Domnul Dumnezeu îţi întinde mâna Lui, dă-I-o şi tu pe a ta". Apoi mi-a dat 
cărticelele: «Câteva trăsături ale vieţii vrednicului de pomenire arhimandritul Macarie Gluharev, întemeietorul 
Misiunii Duhovniceşti din Altai», «învăţătură despre faptele bune, necesare pentru mântuire», «Nu judeca, ci taci - 
efortul e puţin, iar foloasele sunt multe», «Cum trăieşte şi lucrează împăratul Nicolae Alexandrovici», 
«Rugăciunile către Preasfânta Născătoare de Dumnezeu ale cuviosului Nil Sorski». 

Când m-am uitat apoi prin toate aceste cărţi, mi s-au părut, într-adevăr, extrem de folositoare şi necesare, fără 
îndoială, pentru mine. Având o groază de treburi în cadrul transcrierii, pregătirii prelegerilor şi discuţiilor cu 



caracter special şi datorită vizitelor aproape neîntrerupte ale oamenilor, care se interesau de schimbarea mea şi de 
celelalte probleme ale mele, mie întotdeauna mi-a fost fost greu să repartizez timpul de lucru şi munca mea şi 
nicăieri nu am putut găsi povăţuire directă pentru aceasta. Cât de mare mi-a fost satisfacţia când în cartea „Cum 
trăieşte şi lucrează împăratul" am văzut procedeul împărţirii în egală măsură a muncii, privind ordinea însemnărilor 
la începutul zilei. Brusc am devenit organizat şi am scăpat de greutăţile extrem de neplăcute. 

Clarviziunea stareţului Anatolie 

Maica Matrona Zaiţeva, tunsă în monahism cu numele Nicolaia, ce se află astăzi în Italia, ne-a comunicat următorul 
lucru: 

„La opt ani eu am rămas orfană. La paisprezece ani am intrat în mănăstire cu binecuvântarea stareţului clarvăzător 
Atanasie. Mănăstirea era săracă, iar eu eram şi mai săracă. Aşa am trăit cinci ani. Am mers la schitul Optina pentru 
blagoslovenie să schimb mănăstirea. In acea perioadă, părintele Iosif era încă în viaţă. Eu l-am întrebat unde şi cum 
e mai bine, iar batiuşka Iosif stătea pe divan, îmbrăcat în anteriul alb, ca un înger, şi se uita la crucea metanierului 
lui. A spus că nu se dă binecuvântare pentru a schimba mănăstirea şi că trebuie să continui să trăiesc în acelaşi loc. 
Eu m-am liniştit pentru că am primit blagoslovenie şi de la părintele Anatolie. 

In anul 1909 am sosit la Optina şi de bucurie i-am spus părintelui Anatolie: «Vedeţi, batiuşka, am venit din nou». 
Iar batiuşka a răspuns: «E bine că ai venit la noi, căci peste patru ani vei pleca în Italia». Eu nu i-am răspuns nimic 
şi m-am hotărât să păstrez aceste cuvinte ca pe o taină. Nu am îndrăznit nici să-1 întreb, nici să mă gândesc. Au 
trecut doi ani. Am plecat din nou. Am mers în Kaluga unde l-am întâlnit pe fericitul Nichituşka şi mi-a spus că voi 
petrece cumva anume doi ani. Mi-a poruncit să-i spun părintelui Anatolie că l-am întâlnit. Batiuşka s-a mirat şi a 
spus că Nichituşka e un om mare. Iar eu i-am spus: „Iată că fericitul Nichituşka mi-a zis că voi mai trăi doi ani; 
probabil voi muri". Iar batiuşka Anatolie mi-a răspuns: „Nu, nu e vorba de moarte, ci de mutare; peste doi ani va 
avea loc o schimbare. Uite, arhimandritul nostru Varsanufie a trăit aici unsprezece ani şi apoi l-au dus în Golutvin. 
Aşa ţi se va întâmpla şi ţie". Nici atunci nu am îndrăznit să îl întreb căci am înţeles referirea la cei 4 ani, cum a spus 
mai înainte şi am răbdat şi am aşteptat. 

In anul 1913 comitetul a hotărât să pornească să construiască un locaş în Bari. Şi au hotărât să mă ia şi pe mine 
acolo. In acea perioadă, o familie a fost la schitul Optina, iar batiuşka Anatolie mi-a trimis prin ea o iconiţă şi a zis: 
„Spuneţi-i că nu a crezut, dar iată, Dumnezeu o binecuvântează să plece". Batiuşka îmi arătase destinaţia şi locul 
unde voi trăi, însă eu, desigur, nu înţelesesem. 

După ce a trecut un an cu multe greutăţi, i-am scris: „Batiuşka, binecuvântaţi-mă să vin înapoi. Aici e foarte greu şi 
eu m-am obişnuit să trăiesc în mănăstire". Batiuşka mi-a răspuns: „Dumnezeu te binecuvântează, vino înapoi". Eu 
m-am bucurat mult şi nu am aşteptat să-mi dea voie societatea palestiniană. Pentru ce să-mi dea voie, m-am gândit, 
căci nu mă voi mai întoarce în Bari. In acea perioadă se aflau acolo pelerinii noştri din Tul şi împreună cu ei am 
plecat la Ierusalim, iar apoi acasă. După trei zile eram deja la schitul Optina. Am mers la batiuşka Anatolie. Primul 
lui cuvânt a fost: „Ce este, ai fost la Ierusalim?". „Da, batiuşka, cu sfintele rugăciuni ale sfinţiei voastre". „Vei fi cu 
noi acum, iar apoi te vei întoarce". „înapoi? Nu, batiuşka, nu mă mai duc la Bari. Deja am predat paşaportul, de 
acum nu voi mai fi în slujba aceea. Am plecat fără să primesc voie". Batiuşa a răspuns: „Nu-i nimic, totul va fi 
bine". Am stat la Optina aproape două săptămâni şi tot timpul batiuşka mi-a spus: „Să ştii că în Bari este casa ta". 
Iar eu îi spuneam: „Nu, nu! Nu mă mai duc la Bari!". 

în cele din urmă m-am hotărât şi am zis: „Batiuşka, m-aţi binecuvântat să vin, iar acum trebuie să mă binecuvântaţi 
să plec înapoi". Batiuşka a răspuns: „Da, a fost foarte bine că ai venit să ne vezi pe noi şi pe rudele tale. Nu ai de 
unde să ştii ce va fi". Şi batiuşka, apropiindu-se de icoana Maicii Domnului, a spus: „Maica Domnului! Ţie ţi-o 
încredinţez! îndrum-o tu însăţi!". După aceste cuvinte nu am îndrăznit să zic nimic, numai am ascultat şi am cerut 
blagoslovenie să plec. Batiuşka m-a întrebat: „Unde?". Eu i-am răspuns: „în Tul". „Nu în Tul, în Bari. Iar acum îţi 
voi spune ziua în care trebuie să mergi la Moscova, la fiii mei duhovniceşti. Vei merge în trei case, numai să nu te 
duci în Tul". Eu, desigur, din nesăbuinţă, m-am dus în prima zi în Tul, iar când am sosit la Moscova mi-au spus: 
„Cât de rău ne pare că nu aţi venit ieri, căci a fost aici preşedintele dumneavoastră". Şi au început să mă întrebe ce şi 
cum. Eu am spus că nu vreau să mă întorc în Bari. Fiii duhovniceşti ai părintelui au început să mă convingă de 
faptul că s-a construit totul şi se va merge pe stilul vechi. Bine. M-am dus să-mi iau înapoi paşaportul şi am plecat. 
Batiuşka mi-a spus că acolo prinţul ne va ajuta în toate. „Unde e prinţul, batiuşka? Prinţul e în Petersburg, iar eu 
merg la Bari". Şi am sosit acolo în aceeaşi zi cu prinţul, ca şi cum ne-am fi vorbit". 

Povestirea Elenei Karţova 
- anul 1916, toamna - 



Mi s-a spus că stareţul Anatolie de la Optina vine la Petersburg şi poposeşte la negustorul Usov. Toţi trei - eu, sora 
şi fratele meu ne-am îndreptat în ziua stabilită către Usov. Negustorul Usov era un binefăcător renumit, un 
ascultător mirean al stareţilor optineni. Când am intrat în casa lui Usov, am văzut un rând uriaş de oameni, care 
veniseră să primească binecuvântarea stareţului. Rândul se întindea pe scară, până la apartamentul lui Usov şi pe 
holurile şi în camerele acestuia. Toţi aşteptau ieşirea stareţului. 

Când am pornit spre Usov, fratele şi sora mea au spus că ei au nevoie de la stareţ numai de binecuvântarea lui. Eu 
le-am spus că îmi doresc foarte mult să vorbesc cu el. Când ne-a ajuns şi nouă rândul, stareţul i-a binecuvântat pe 
fratele şi sora mea, iar mie mi-a spus: „Tu ai vrut să vorbeşti cu mine? Acum nu pot; vino pe seară". 
Stareţul cunoştea dorinţa mea fierbinte, deşi nu mi-o exprimasem prin cuvinte! 

Povestirea lui O.N.T. din Australia 

O domnişoară tânără, făcându-i promisiuni logodnicului ei în secret faţă de părinţi, a intrat la cursurile surorilor de 
caritate, ca să plece în război. Mama ei s-a hotărât să meargă la stareţi şi să facă aşa cum o vor sfătui ei. 
In toamna anului 1915 ele au plecat la Optina. O.N.T. a spus: „După ce ne-am odihnit de pe drum, eu m-am dus la 
chilia părintelui, am intrat şi m-am aşezat în pridvor, iar în suflet m-am gândit: ce bine că am venit la stareţ singură, 
fără mama. Stareţul, desigur, mă va binecuvânta să merg în război, când îl voi ruga, iar mama, fără să vrea, îmi va 
da voie. La un moment-dat văd că se deschide uşa chiliei şi în pridvor intră un stareţ micuţ, îmbrăcat în sutană şi cu 
brâu din piele şi care se îndreaptă direct spre mine spunând: „Tu, vino la mine". Mie mi se făcuse inima cât un 
purice la auzul cuvintelor stareţului. Insă am văzut că are un zâmbet neobişnuit de blând, pe care nu-1 pot descrie! 
Trebuie să-1 vezi! Am mers după el în chilie. El a închis uşa după noi, s-a uitat la mine şi eu într-o clipă am înţeles 
că nu pot să-i ascund nimic: el mă vedea în întregime. M-am simţit oarecum transparentă; îl priveam şi tăceam. Iar 
el a zâmbit tot aşa prietenos şi a spus: „De ce vrei ca mama să nu audă?". Eu am continuat să tac. „Iată ce îţi spun: 
mama ta te cunoaşte mai bine, locul tău nu e în război, acolo nu sunt numai soldaţi, sunt şi ofiţeri; acest lucru nu e 
pentru firea ta. Eu, când eram tânăr, vroiam să fiu călugăr, însă mama nu mi-a dat voie, nu a vrut şi eu am plecat la 
mănăstire tocmai atunci când a murit ea. Acum tu ce îmi spui: vrei să te măriţi?". Am tăcut. „Tu acum îl iubeşti 
pentru frumuseţea lui! Mărită-te cu el atunci când simţi că nu poţi trăi fără el. Eu ştiu o întâmplare: un bărbat a 
plecat în război şi a fost omorât. In acelaşi timp, soţia lui a murit acasă. Iată cum iese". 

Cu aceste cuvinte stareţul a luat un scaun, s-a aşezat pe el şi a ajuns la raftul de sus unde era o iconiţă de lemn, de un 
sfert de arşin, pătrată, a Maicii Domnului „Kazanskaia"; eu m-am aşezat în genunchi şi m-a binecuvântat. Apoi a 
spus: „Când vei ajunge în Petrograd, nu te gândi că nu ai nimic de făcut - vei fi ocupată". Cuvintele părintelui s-au 
adeverit întocmai. In prima zi de la sosire ei i s-a propus să lucreze într-un spital pentru soldaţi şi s-a căsătorit cu 
aghiotantul corpului de divizie. 

Din scrisorile lui I. M. Konţevici 

O. a povestit: „In anul 1922, când am fost prima dată cu mama la Optina, stareţul Anatolie era încă în viaţă. Despre 
tine noi nu aveam nici o veste, iar mama 1-a întrebat pe părintele Anatolie cum să se roage pentru tine: pentru 
sănătate sau pentru liniştea de veci? Batiuşka a întrebat-o pe mama dacă nu cumva i-ai apărut în vis. Mama a 
răspuns că şi-a văzut fiii în vis, mergând cu caii; la început pe liniştitul Volodia, iar apoi pe tine, însă caii aveau 
culori diferite. Părintele Anatolie a spus: „Păi, ce mai este? Dumnezeu este milostiv, rugaţi-vă pentru sănătate, 
Dumnezeu e milostiv!". Mama a crezut că stareţul doar o mângâie. 

După ce l-am vizitat pe părintele Anatolie, am fost la părintele Nectarie. Mama i-a pus stareţului un şir de întrebări 
despre fetele ei, despre ea, despre mine, iar despre tine nu i-a spus nimic pentru că ştia că nu se poate să-i întrebe pe 
doi stareţi despre aceeaşi problemă. Eu nu am ştiut acest lucru şi am presupus că mama a uitat să-1 întrebe despre 
tine şi tot timpul o sâcâiam şi îi spuneam: „Dar Vania? Dar Vania?". Mama continua să nu întrebe. 
Atunci batiuşka i-a spus după ce eu o întrebasem: „Dar Vania?". „El e viu. Rugaţi-vă pentru sănătatea lui. In curând 
veţi primi o veste despre el. Nu ţi-a fost util să ştii despre el până acum". După ce ne-am întors acasă, mama s-a 
grăbit să-i comunice părintelui Nicolae Zagorovski că Vania e viu. Preoteasa Ecaterina Ivanovna, văzând-o pe 
mama pe fereastră, a ieşit în întâmpinarea ei cu cuvintele: „Aveţi o scrisoare de la Vanecica". 

Din amintirile preotesei Evghenia Gregorievna Râmarenko 

înainte de a fi hirotonit ca preot în anul 1921, părintele Adrian a fost la Optina. Părintele Anatolie i-a spus: „Trebuie 
să mergi la cursuri". Şi într-adevăr, arhiepiscopul Partenie Poltavski i-a spus: „Deşi aveţi cultură înaltă, este o 



situaţie lumească şi de aceea trebuie să susţineţi un examen". 

Părintele Adrian a locuit în Poltava o lună, s-a pregătit pentru examen şi s-a meditat la profesori. Părintele Adrian 

i-a cerut stareţului binecuvântare să meargă într-un sat, Evloşi, sub Romn, unde se afla icoana făcătoare de minuni a 

Maicii Domnului „Kazanskaia". Batiuşka i-a dat pentru mine un ouşor; pe el era desenată pe o parte o biserică, iar 

pe cealaltă parte - icoana Maicii Domnului. Batiuşka a întrebat: „Ce icoană este aceasta?". Părintele Adrian a spus: 

„Smolenskaia, se pare", iar batiuşka a răspuns: „Nu, e Iverskaia". 

Primul popas al părintelui Adrian a fost în Romn, la biserica în care se afla icoana Maicii Domnului „Iverskaia" 

foarte cinstită de toţi, învăluită într-un veşmânt mare şi scump, sub un baldachin. 

C. învăţăturile 

„Mândria este diferită. Există mândrie lumească - deşteptăciunea, dar există şi mândrie duhovnicească - iubirea de 
sine. Aceasta este aşa: oamenii cu adevărat îşi pierd minţile dacă se încred în inteligenţa lor şi dacă aşteaptă totul de 
la ea. Dar unde ajungem dacă ne luăm după mintea noastră mică şi plină de necurăţie? 

Luaţi de la ea ceea ce poate să dea, căci mai mult nu vă trebuie. . . învăţătorul nostru e smerenia. Dumnezeu stă 
împotriva celor mândri, iar celor smeriţi le dă har şi harul lui Dumnezeu este tot ce ne trebuie. . . Aici este şi marea 
ta înţelepciune. Smereşte-te şi spune-ţi: „Deşi sunt un fir de nisip pe pământ, totuşi tind spre Dumnezeu şi să se facă 
asupra mea voia lui Dumnezeu". Dacă spui acest lucru nu numai cu mintea, ci şi cu inima şi îndrăzneşti, efectiv, ca 
un creştin adevărat, să te bizui pe Dumnezeu şi cu hotărâre fermă, smerit, să respecţi voia lui Dumnezeu, oricare ar 
fi ea, atunci se vor împrăştia norii înaintea ta şi se va ivi soarele, care te va lumina şi te va încălzi. Atunci vei 
cunoaşte adevărata bucurie a lui Dumnezeu şi totul ţi se va părea clar şi transparent. Vei înceta să te chinui şi în 
suflet îţi va fi uşor". 

„Ar fi greu să trăim pe pământ dacă n-ar exista nimeni care să ne ajute să răzbim în viaţă. . . Dar deasupra noastră 
este însuşi Dumnezeu Atotţiitorul, Iubirea însăşi. . . De ce să ne temem şi să ne întristăm, pentru ce să ne ferim de 
greutăţile vieţii, să presupunem şi să pricepem. . . Cu cât e mai complicat şi mai greu să trăim, cu atât mai puţin 
trebuie să facem aceste lucruri. . . Lăsaţi-vă în voia lui Dumnezeu şi Dumnezeu nu vă va face de ruşine. Lăsaţi-vă nu 
cu cuvintele, ci cu faptele. . . De aceea a devenit viaţa grea, pentru că oamenii o încurcă cu deşteptăciunea lor. 
în loc să se îndrepte spre ajutorul lui Dumnezeu, au început să se adreseze raţiunii lor şi se încred în ea. . . 
Nu vă temeţi nici de necazuri, nici de suferinţe, nici de toate ispitele: toate acestea înseamnă cercetarea lui 
Dumnezeu, care este spre folosul vostru... 

înainte de sfârşitul vostru, mulţumiţi-i lui Dumnezeu nu pentru bucurii şi fericire, ci pentru necazuri şi suferinţe. Cu 
cât sunt mai multe în viaţa voastră, cu atât veţi muri mai uşor şi sufletul se va ridica la Dumnezeu. 

XIV. CUVIOSUL STAREŢ NECTARIE 

(1853-1928) (29 aprilie) 

Prin rugăciune şi cuvântul lui Dumnezeu 
se curăţă orice răutate... Fără rugăciune 
sufletul este mort fără de har. 

A. Viaţa 

Ultimul stareţ de la Optina ales de către obşte a fost Cuviosul părintele nostru Nectarie, ucenicul Cuvioşilor 
Anatolie (Zertalov) şi Ambrozie. Cuviosul Nectarie (în lume Nicolae Vasilievici Tihonov) s-a născut în anul 1853, 
în oraşul Eliţ din gubernia Orlov într-o familie săracă. Tatăl său era muncitor la moară şi a murit de timpuriu. Cu 
mama avea o relaţie foarte inimoasă şi caldă. Ea era exigentă cu el, însă acţiona mai mult prin blândeţe şi ştia să-i 
atingă inima. însă şi mama sa a murit la scurtă vreme. Şi a rămas Nicolae orfan. Câţiva ani a muncit în prăvălia unui 
negustor. în timpul liber mergea la biserică şi citea cărţi bisericeşti. 

în anul 1873 a venit la Sihăstria Optina, având în traistă doar Evanghelia. Aici, prin pronia lui Dumnezeu, şi-a 
împlinit adevărata sa menire. Căci în puterea Domnului este şi nu "în voia celui ce merge, putinţa să-şi îndrepte 
paşii săi" (Ieremia X, 23). Nicolae a fost primit de către Cuviosul Ambrozie. Cuviosul Nectarie n-a descoperit 
nimănui despre ce au discutat, însă după această convorbire a rămas pentru totdeauna la schit. A devenit fiu 
duhovnicesc al Cuviosului Anatolie (Zertalov), iar pentru sfat venea la stareţul Ambrozie. 



Prima sa ascultare la Op tina a fost să îngrijească florile, apoi a fost numit paraclisier. Uşa chiliei Cuviosului 
Nectarie dădea direct spre biserica. In această chilie a vieţuit el douăzeci de ani, fără să discute cu nimeni dintre 
monahi: mergea doar până la stareţ sau duhovnic şi se întorcea înapoi. îndrăgea să repete că pentru călugăr există 
doar două ieşiri din chilie: la biserică şi la mormânt. Petrecând mult timp în această ascultare, el întârzia adesea la 
biserică şi umbla cu ochii somnoroşi. Fraţii se plângeau de el stareţului Ambrozie, dar acesta le răspundea: 
"Aşteptaţi, Nicolae le va fi tuturor de folos". 

Sub conducerea marilor săi îndrumători, Cuviosul Nectarie sporea duhovniceşte cu repeziciune. La 14 martie 1887 a 
fost tuns în mantie, iar la 19 ianuarie 1894 a fost hirotonit ierodiacon. Peste alţi patru ani a fost hirotonit ieromonah 
de către arhiereul oraşului Kaluga. 

încă din aceşti ani el a primit de la Dumnezeu darul de a tămădui pe bolnavi, darul înainte- vederii, al facerii de 
minuni şi discernământului duhovnicesc. însă din smerenie îşi ascundea aceste daruri sub nebunia exterioară. 

în anul 1912, obştea de la Optina 1-a ales stareţ. însă Cuviosul Nectarie a refuzat: "Nu, părinţi şi fraţi! Am puţină 
minte şi nu pot duce o astfel de povară". Şi doar silit de ascultare a fost de acord să primească stăreţia. 

Vizitatorii erau primiţi de către Cuviosul Nectarie în "căsuţa" foştilor stareţi. Uneori el lăsa pe masă în camera de 
primire cărţi, pe care vizitatorii le răsfoiau în timp ce aşteptau, şi găseau răspuns întrebările lor. Iar Cuviosul 
Nectarie, din smerenie, spunea că ei vin la Cuviosul Ambrozie şi chilia vorbeşte pentru el. Pentru fiecare om, 
stareţul avea tratarea sa, măsura potnvită . Uneori îl lăsa pe vizitator să rămână singur cu gândurile sale în liniştea 
"căsuţei", uneori discuta cu el îndelung şi vioi, uimindu-i pe interlocutori cu cunoştinţele sale, şi oamenii întrebau: 
"Unde a absolvit stareţul universitatea?" Şi nu puteau înţelege că n-a învăţat nicăieri. "Toată educaţia noastră este 
de la Scriptură", spunea stareţul despre sine. 

După închiderea mănăstirii în anul 1923, Cuviosul Nectarie a fost arestat. După ieşirea din închisoare stareţul a trăit 
în satul Holmscina, la un ţăran, însă şi acolo, în pofida dificultăţilor, veneau fiii săi duhovniceşti pentru a găsi sfat şi 
călăuzire. Stareţul Nectarie a profeţit încă în anul 1917: "Rusia îşi va recăpăta puterile, nu va fi bogată material, însă 
va fi bogată cu duhul şi la Optina vor mai fi şapte luminători, şapte stâlpi". 

Cuviosul Nectarie s-a sfârşit la adânci bătrâneţe, la 29 aprilie 1928 şi a fost înmormântat în cimitirul local. După 
renaşterea Sihăstriei Optina, la 3 iulie 1989, în ziua pomenirii Mitropolitului Filip al Moscovei, a avut loc aflarea 
moaştelor Cuviosului Nectarie. în timp ce procesiunea se mişca prin mănăstire, moaştele stareţului răspândeau o 
mireasmă deosebită: mantia stareţului s-a descoperit a fi neputrezită, iar moaştele sale aveau o culoare de chilimbar. 
La ora actuală, racla cu Sfintele Moaşte ale stareţului se află în partea vestică a catedralei Sihăstriei. 

Ca şi în timpul vieţii stareţului, şi după fericitul său sfârşit toţi care apelează la el cu adevărată credinţă primesc 
ajutor binecuvântat. Mulţumită rugăciunilor Cuviosului Nectarie oamenii trec cu bine situaţiile dificile ale vieţii, şi 
se săvârşesc minunile vindecării duhovniceşti şi trupeşti. 

B. Minunile 

Proorocia ascunsă sub nebunie 

„Când l-au numit stareţ, el a început să se poarte ca un măscărici (ca un nebun), încât au vrut să-1 înlocuiască, dar un 
călugăr cu înaltă viaţă duhovnicească a spus: „Lăsaţi-1, că aşa prooroceşte el". 

Apoi toţi şi-au dat seama că atunci el prefigura câte ceva anume. De exemplu, era îmbrăcat cu un halat pe trupul gol 
şi în timp ce mergea, îi luceau picioarele goale. în anii 20-22 chiar studenţii, cursantele şi slujbaşii mergeau la 
slujbă încălţaţi cu pantofii pe picioarele goale, fără albituri sau cu paltonul peste îmbrăcămintea uzată. Aduna 
diferite lucruri nefolositoare: pietricele, cioburi de sticlă, argile şi altele; a construit un dulăpior foarte mic şi 1-a 
arătat tuturor: „Acesta e muzeul meu". într-adevăr, după aceea mult timp, la Optina a fost un muzeu." 

Clarviziunea stareţului ascunsă sub purtarea de nebun 

„Către ziua de 8 iunie am început să ne pregătim pentru împărtăşania cu Sfintele lui Hristos Taine - scria S. Nilus. 
Vrăjmaşul nu dormitează. Astăzi, înainte de spovedanie, nu am vrut să mă ospătez cu mare plăcere şi am iscat motiv 



de neînţelegere cu părintele egumen, pe care îl respectam adânc şi îl iubeam. însă nu degeaba au trecut peste mine 

doi ani de viaţă părtaşă la smerenia nevoitorilor optineni. M-am smerit şi eu, ca şi cum nu era greu pentru iubirea de 

sine lumească din mine. Această ispită a avut loc după slujba de seară, când eu, împreună cu soţia, trebuia să 

mergem la spovedanie la părintele nostru duhovnic, părintele Varsanufie. După spovedanie ne-am întors acasă, am 

intrat în cerdac şi am văzut că pe cerul pictat pe schiţa mea cu vopsele uleioase, cineva a scris cu cărbune, cu litere 

mari, pe tot cerul, în franţuzeşte „le nuage" (norul). 

Imediat am ghicit că vinovatul acestei „ştrengării" nu putea fi nimeni altul în afară de prietenul nostru, părintele 

Nectarie. Acest lucru era atât de asemănător cu înclinaţia lui către o oarecare scrânteală, sub care, pentru mine, 

deseori se ascundeau lecţii edificatoare ale uneia sau alteia dintre virtuţile creştine. Acesta era el, fără îndoială era 

cel care prevedea apariţia norilor pe cerul meu duhovnicesc; el, dragul meu batiuşka, căruia îi plăcea uneori, spre 

surprinderea tuturor să pună în cuvântarea lui, pe neaşteptate, un cuvânt franţuzesc! . . . 

Stăteam pe terasa noastră şi priveam iar el, scumpul nostru, stătea în colţişorul lui şi râdea liniştit, aşteptând să vadă 

ce va ieşi din gluma lui. 

„Ah, batiuşka, batiuşka! - râdeam şi eu odată cu el - ce ştrengar!". 

Iar „ştrengarul" s-a ridicat, s-a apropiat de schit, a şters cu mâneca sutanei sale inscripţia şi cu un zâmbet a spus: 

„Vedeţi? Nu a rămas nimic!". Nici în inima mea nu a rămas nimic din vrajbă. 

Fără îndoială, prietenul nostru avea o a doua vedere, cu care vedea ceea ce se ascundea pentru ochii omului 

obişnuit. Nu degeaba a avut o viaţă evlavioasă în mănăstire timp de patruzeci de ani." 

Schimbarea minunată din sufletul unei femei prin rugăciunile stareţului Nectarie şi prezicerea călugăriei ei 

„Am conversat îndelung cu batiuşka. Mi-a spus: „Chiar dacă aţi avea toată lumea în puterea frăţiei voastre, tot nu aţi 
avea linişte şi v-aţi simţi nefericită. Sufletul vi se chinuie, suferă, iar dumneavoastră vă gândiţi că se poate să-1 
mulţumiţi cu lucrurile exterioare sau cu uitarea de sine. Nu! Toate acestea nu îl ajută şi nu se va linişti niciodată. . . 
Trebuie să părăsiţi totul. . .". 

După aceea batiuşka a stat mult timp cu capul aplecat pe piept, apoi a vorbit: „Eu văd în jurul dumneavoastră harul 
lui Dumnezeu: veţi ajunge la mănăstire. . ." „Ce tot ziceţi, batiuşka? Eu, la mănăstire? Dar nu mă potrivesc deloc 
pentru aceasta. Nu sunt în stare să trăiesc acolo". Eu nu ştiu când va fi aceasta, s-ar putea în curând, dar s-ar putea 
peste zece ani, însă dumneavoastră sigur veţi fi la mănăstire". 

Această călătorie la Optina m-a întărit şi mai mult. După câteva zile am plecat în Altai şi am intrat la mănăstirea pe 
care mi-a recomandat-o mitropolitul Macarie. Iată cum s-au împlinit cuvintele rostite de batiuşka Nectarie: „Eu 
văd în jurul dumneavoastră harul lui Dumnezeu, veţi fi la mănăstire". Atunci eu m-am mirat şi nu am crezut, dar la 
două luni după această discuţie, într- adevăr, am îmbrăcat veşmântul călugăresc. Ii mulţumesc lui Dumnezeu care m- 
a povăţuit să merg în acest colţişor fericit - schitul Optina". 

Prezicerea datei morţii stareţului Varsanufie 

Părintele Nectarie a povestit: „Mare a fost stareţul Varsanufie! Şi extraordinar de smerit şi ascultător a fost 
batiuşka! Când el era sub ascultare, a trecut pe sub pridvorul meu, iar eu i-am spus în glumă: Ţi-au mai rămas de 
trăit exact douăzeci de ani. Eu i-am spus în glumă, însă el a ascultat şi exact peste douăzeci de ani, în aceeaşi zi de 1 
aprilie, a şi murit. Iată ce om de mare ascultare a fost", 
înaintea unei asemenea puteri a părintelui Nectarie, fără să vreau, mă treceau fiorii. 

Minunea cu ulciorul 

Unul din ucenicii lui şi-a amintit: „Batiuşka mi-a spus - mai întâi scutură de praf samovarul, apoi toarnă apă", căci 
deseori uitau să toarne apă şi samovarul începea să se încingă. Ca urmare, samovarul se strica şi rămâneau fără ceai. 
„Iată, apă este acolo, în colţ, în ulciorul de aramă; ia-1 şi toarnă". Eu m-am dus la ulcior, iar acesta era foarte mare, 
avea două vedre şi era greu. Am încercat să-1 mişc, însă nu am putut - nu mai aveam puteri şi atunci m-am hotărât 
să aduc samovarul la el şi să torn apă. Batiuşka a observat intenţia mea şi mi-a repetat iarăşi: „Ia ulciorul şi toarnă 
apă în samovar!". „- Dar, batiuşka, el e foarte greu pentru mine şi nu pot să-1 urnesc din loc". Atunci batiuşka s-a 
apropiat de ulcior, i-a făcut semnul sfintei cruci şi a spus: „Ia-1". Eu l-am ridicat şi cu uimire m-am uitat la batiuşka: 
îl simţeam extrem de uşor, ca şi cum nu avea nici o greutate. Am turnat apă în samovar şi am dus ulciorul înapoi, 
având o expresie de uimire pe chip. Iar batiuşka m-a întrebat: „Ce spui, e greu ulciorul?". „- Nu, batiuşka, mă mir 
că e extrem de uşor". „Ia aminte că fiecare ascultare care ne pare grea devine foarte uşoară în momentul îndeplinirii 



ei, pentru că lucrul respectiv se face cu ascultare". Dar eu am fost complet uimit: cum a desfiinţat el forţa greutăţii 
cu semnul sfintei cruci! 

Clarviziunea stareţului Nectarie 

Unul dintre contemporanii stareţului a povestit: „într-una din vizitele mele la schitul Optina am văzut cum 
părintele Nectarie citea scrisori sigilate. A ieşit spre mine cu scrisorile primite, care erau în număr de cincizeci şi, 
fără să le deschidă, a început să le studieze. Unele scrisori le-a pus deoparte zicând: „Aici trebuie să dau răspuns, iar 
aceste scrisori sunt de recunoştinţă, pot rămâne şi fără răspuns". Nu le citea, însă le vedea conţinutul. Pe câteva din 
ele le-a binecuvântat, iar pe câteva le-a şi sărutat, iar două scrisori, oarecum întâmplător, le-a dat soţiei mele şi a 
spus: „Iată, citeşte-le cu voce tare. Iţi va fi de folos". Conţinutul unei scrisori l-am uitat, iar cealaltă scrisoare era de 
la o studentă ce făcea cursuri la Şcoala superioară de fete. L-a rugat pe batiuşka să se roage pentru ea, căci se 
chinuieşte şi nu poate nicicum să se biruiască pe sine. Ea se îndrăgostise de un preot care a atras-o prin predicile lui 
înflăcărate şi iată că a renunţat la toate ocupaţiile ei şi alerga la el pentru fiecare fleac, deseori ţine post intenţionat 
numai pentru ca să se apropie de el. Nu doarme în timpul nopţilor. La această scrisoare batiuşka a spus: 
„Dumneavoastră îl cunoaşteţi pe preot şi aţi avut de-a face cu el. Mai târziu va ocupa un post foarte important, 
despre care nici prin cap nu i-a trecut. încă nu ştie nimic despre acest lucru, dar va primi această putere din cauză că 
s-a abătut de la adevăr". 

„Cine este acest preot - mă gândeam eu - atât de bine cunoscut mie?". Atunci batiuşka a spus că el e studentul acela 
de la Academia Duhovnicească, cel ce venise cu mine la Optina pentru prima dată şi care o ceruse în căsătorie pe 
sora mea. Insă Dumnezeu a păstrat-o pe sora mea prin stareţul Varsanufie, căci el a stricat această căsătorie. . . 
(acum acest preot s-ar putea, într- adevăr, să fie la o biserică renovată şi să păstorească acolo). 
Alegând scrisorile, părintele Nectarie a spus: „Iată, oamenii mă numesc stareţ! Ce mai stareţ sunt eu! Când voi 
primi în fiecare zi mai mult de o sută de scrisori, ca părintele Varsanufie, atunci pot să mă numească stareţ, care 
are atâţia fii duhovniceşti...". După ce a ales scrisorile, batiuşka le-a dus secretarului. 

îmi aduc aminte încă o întâmplare cu părintele Nectarie. într-una din vizitele noastre la Optina soţia mea a pictat un 
tablou: vederea din mănăstire spre râu şi un mal situat în jos, în vremea apusului soarelui, cu cerul complet senin şi 
cu un joc intens de culori. Apoi şi-a aşezat schiţa pe balconul deschis şi a mers împreună cu mine la plimbare prin 
pădure. Pe drum noi ne-am certat atât de serios, încât ne-am tulburat complet şi nici nu mai vroiam să ne uităm unul 
la celălalt. Ne-am întors acasă şi, dintr-o dată, ne-a sărit în ochi tabloul: în locul cerului senin erau pictaţi nori de 
furtună şi fulgere. Noi am fost uimiţi. Ne-am apropiat mai mult şi am început să ne uităm. Vopselele erau proaspete, 
doar ce fuseseră puse. Am chemat-o pe fata care locuia la noi şi am întrebat-o cine a venit la noi. Ea a răspuns că a 
venit un oarecare călugăr de statură mică şi a făcut ceva aici pe balcon. Ne-am tot gândit cine ar fi putut să fie şi, 
dintre călugării care se potriveau descrierii făcute, am ghicit că a fost părintele Nectarie. A fost el, cel care stăpânea 
pensula şi care a înfăţişat simbolic starea noastră sufletească, a mea şi a soţiei. Această furtună cu fulgere ne-a 
produs o aşa impresie, încât am uitat de cearta noastră şi ne-am împăcat, căci doream ca cerul vieţii noastre să se 
însenineze din nou şi să devină iarăşi în întregime curat şi clar". 

*** 

Ultima dată când maica Xenia a fost la stareţ, el i-a dat un ghem şi i-a spus: „Ia, deapănă acest ghem, vezi cât e de 
încurcat". Ea ştia că din cauza leucemiei slăbise foarte mult şi de aceea pentru ea acest lucru era peste puteri, iar el a 
zis: „Nu-i nimic, nu-i nimic, iată că viaţa ta se va aranja; îţi va fi greu la început, dar apoi va fi bine". Aşa a şi fost. 

Stareţul le-a prezis maicilor Alexia şi Xenia, când erau încă tinere, că vor avea mulţi copii. Le-a spus: „Iată, veţi 
pleca la Locurile Sfinte şi veţi avea mulţi copii". Maicile s-au îngrozit, pentru că ele se hotărâseră să-şi închine viaţa 
lui Dumnezeu şi nu să aibă familii. în anul 1933, când, într-adevăr, se aflau la mănăstirea rusească din Ţara Sfântă, 
proorocia stareţului a început să se împlinească. La început le-au adus o fetiţă de opt ani, care mai târziu a devenit 
maica Ioana. Apoi mitropolitul Atanasie i-a spus maicii Alexia să ia şi să educe copii arabi. Ea nu a vrut, pentru că 
tot timpul picta icoane, însă nu a îndrăznit să nu dea ascultare vlădicii. După maica Ioana, la jumătate de an, le-au 
adus-o pe verişoara ei primară şi pe alţi copii. în anul 1938, au mai adus o fetiţă de trei ani, care a devenit maica 
Iuliana. Atunci maica Alexia şi-a amintit de proorocia stareţului Nectarie. 
Trebuie să spunem că în mănăstirea Gornenskaia, unde trăiau ele pe atunci, regulamentul era altul faţă de 



mănăstirile de pe Eleon sau Ghetsimani. Mănăstirea era de sine şi trebuia ca flecare soră să muncească pentru 
existenţă. De aceea, fiecare soră avea dreptul să crească şi să educe o începătoare sau chiar mai multe. Iată cum s-a 
ajuns ca maicile să aibă „mulţi copii". După ce s-au mutat în Chile, ele au organizat un orfelinat cu numele 
Sfântului Ioan de Kronstadt şi o şcoală. Acolo au educat optzeci şi nouă de copii. 



*** 



Episcopul Teofan din Kaluga nu credea în sfinţenia stareţului Nectarie. Când a vizitat schitul Optina şi a mers la 
stareţ, stareţul nu i-a acordat nici un fel de atenţie şi se ocupa cu păpuşile pe care i le dăduseră copiii, ca lucrul lor 
cel mai de preţ, din dragoste pentru stareţ. Părintele Nectarie a început să înghesuie o păpuşă în temniţă, vorbind în 
acelaşi timp despre ceva anume; pe alta a bătut-o, iar pe a treia a pedepsit-o. Vlădica Teofan a hotărât că stareţul nu 
e normal. Când a fost arestat de bolşevici şi băgat la închisoare, a înţeles totul şi a spus: „Păcătos sunt eu înaintea lui 
Dumnezeu şi înaintea stareţului; tot ce a spus mi s-a adeverit, iar eu credeam că nu e normal". Trăind în exil, 
episcopul a suferit foarte mult din cauza gazdei (locuia la familia Plohin), însă nu a cârtit. 



Stareţul Nectarie a mai spus: „Rusia nu va fi bogată material, însă va fi bogată spiritual şi la Optina vor mai fi şapte 
sfeşnice, şapte stâlpi". 

=*= =4= =+= 

Un actor a povestit: „Am ajuns şi eu la stareţ şi iată cum s-a întâmplat: 

Poeta rusă N., aflându-se în legătură cu el, mi-a spus odată că în timpul ultimei ei vizite, stareţul a văzut la ea 

portretul meu în rolul lui Hamlet. Uitându-se la portret, a spus: 

- Văd deşteptarea sufletului. Adu-1 la mine. 

Atunci, mulţumită lui N., am aflat pentru prima dată de existenţa stareţului Nectarie şi, pregătindu-mă, m-am dus la 
el. 

- Să nu vă neliniştiţi în privinţa soţiei dumneavoastră - a spus el dintr-o dată - ea este sănătoasă şi acasă la 
dumneavoastră totul e bine. 

Eu, într-adevăr, începusem să mă frământ puternic, gândindu-mă ce face ea acasă, la Moscova. Iscoadele care mă 

urmăreau întotdeauna şi peste tot, nu puteau să nu ştie, după părerea mea, de drumul meu la stareţ şi puteau să se 

ivească în apartamentul meu şi fără să fiu eu acolo. încă de dimineaţă am observat clarviziunea stareţului şi am ştiut 

că spune adevărul. 

Mi-a fost dat să-1 vizitez pe stareţul Nectarie de câteva ori. întotdeauna era vesel, râdea, glumea şi îi făcea fericiţi pe 

toţi care intrau la el şi îi conducea chiar şi numai pentru câteva minute. 

El lua asupra lui păcatele, greutăţile şi suferinţele celorlalţi - iar acest lucru îl simţeau toţi cei care veneau în contact 

cu el, aşa cum am simţit şi eu. Când a fost întrebat despre putinţa de a da vindecare celor ce veneau la el, a răspuns: 

„Când se adună multe greutăţi în cârca mea, atunci vine harul lui Dumnezeu şi exact ca pe frunzele uscate le 

risipeşte şi iarăşi devine uşor". 

De două sau trei ori, după moartea stareţului, eu l-am văzut în vis şi de fiecare dată mi-a dat sfaturi care m-au scos 

din greutăţile sufleteşti din care eu n-aş fi putut să ies prin propriile puteri". 

=*= =4= =4= 

Relatăm o întâmplare marcată de clarviziunea părintelui Nectarie, transmisă nouă de către profesorul I.M. Andreev. 
în timpul călătoriei spre părintele Nectarie, profesorii Komarovici şi Anicikov s-au certat cu privire la slăvirea 
numelui, iar unul dintre profesori, fiind împotriva slăvirii numelui, a dat exemplul în care s-a arătat că, atunci când 
este rostit numele lui Dumnezeu, ne speriem ca de o placă de gramofon. 

Când aceşti profesori au ajuns la părintele Nectarie, având dorinţa de a-i pune această întrebare stareţului, cuviosul a 
anticipat şi, înainte ca ei să reuşească să întrebe, le-a propus să asculte „o povestioară". înţelesul acelei povestiri era 
următorul: într-o casă, în colivie, trăia un papagal. Jupâneasa acestei case era foarte religioasă şi deseori repeta 
scurta rugăciune: „Doamne miruieşte!". Papagalul, de asemenea, a învăţat să repete această rugăciune. Odată, când 
jupâneasa a ieşit din casă şi a uitat să închidă colivia, în cameră a intrat pisica şi s-a repezit la colivie. Papagalul a 
început să se agite şi a ţipat, imitând vocea jupânesei: „Doamne miruieşte!". Pisica, pentru că se temea foarte mult 



de stăpână, când a auzit vocea ei, a fugit de spaimă. 

Ambii profesori au fost foarte uimiţi de această povestire a părintelui Nectarie. 

Odată, în anul 1927, părintele Nectarie 1-a sfătuit pe un fiu duhovnicesc al său să meargă la o cunoştinţă de-a lui, 

care trăia pe insula Aptekar, în Petrograd, şi i-a spus: „Acolo vă veţi întâlni cu contabilul fabricii de prelucrare a 

lemnului, care vă va găsi de lucru. Ajungând la cunoscutul stareţului, acest om 1-a întâlnit, într-adevăr, pe contabilul 

acelei fabrici. Au făcut cunoştinţă şi contabilul i-a dat de lucru în fabrica lui. 

Din scrisorile maicii Nectaria Kontevici 

Eu am cunoscut o familie. Soţia era credincioasă şi o bună creştină, care trăia în rugăciune, iar bărbatul îşi bătea joc 
de posturi şi era puţin credincios. Ei se aflau într-o situaţie financiară cumplită şi au vândut ultimele lucruri. Femeia 
mergea cu râvnă la biserică, iar bărbatul o bătea la cap şi spunea că ea împarte totul la popi şi că din această cauză ei 
vor pieri de foame. Ea, în stare de deznădejde, era foarte aproape de sinucidere şi a vrut să-şi părăsească soţul, 
pentru că nu mai era în stare să rabde reproşurile lui necontenite. Cu necazul ei s-a îndreptat spre batiuşka. Prin 
mine, el i-a transmis: „Să facă canonul Sfântului Nicolae şi Dumnezeu o va ajuta". In aceeaşi zi ea şi-a vândut un 
oarecare lucru şi a făcut canonul Sfântului Nicolae. După ce au trecut două zile, bărbatul ei a întâlnit un coleg care i- 
a propus o slujbă. El a acceptat cu bucurie, însă la noi (în U.R.S.S. - pe atunci - nota red.) nu se poate obţine o 
slujbă dacă nu eşti membru de sindicat, iar membrii de sindicat aşteaptă cu miile la rând. El s-a dus la acela de care 
depindea instituirea lui în funcţie şi acela i-a spus: „Mă mir, chiar, cum puteţi să vă adresaţi mie, cunoscând regulile 
şi văzând rândurile de mii de oameni şi nici nu sunteţi membru". 

El s-a dus înapoi la colegul său şi acesta i-a spus: „Eu nu pot să fac nimic fără aprobare". S-a dus din nou la sindicat 
şi a spus: „Eu voi pieri dacă nu faceţi măcar o dată în viaţă o faptă bună - viaţa mea este în mâinile dumneavoastră". 
Ca rezultat a primit un post: o sută douăzeci de ruble pe lună şi patru ruble şi jumătate ca indemnizaţie zilnică - cu 
totul era aproape două sute cincizeci de ruble. La Direcţia Căilor Ferate erau angajaţi vechi şi la fel cu cei din alte 
instituţii primeau treizeci - patruzeci de ruble pe lună. Slujba lui îi cerea să călătorească şi venea acasă o dată pe 
lună, ca un oaspete drag. 

Tu nu poţi să înţelegi toată măreţia acestei minuni, nu-ţi poţi imagina cât de greu este să obţii o slujbă, în general, şi 
nu ştii că este complet imposibil să nu fii membru de sindicat. In fiecare lună aveau loc reduceri de personal, erau 
concediaţi din funcţii cu zecile angajaţii care aveau o vechime de zece - cincisprezece ani. 
Soţia lui a dobândit totul: pentru că el nu era acasă, ea putea să se roage fără oprelişti, să postească şi în relaţia cu 
soţul totul mergea strună. El, când pleca, spunea: „Roagă-te pentru mine!". 
Ne rămâne să exclamăm: „Minunat e Dumnezeu întru sfinţii Săi!". 



Ca să nu provoace în om păcatul neascultării sau al uitării, sau al trândăviei, batiuşka nu dădea nici un fel de pravilă 
nimănui. însă, prin rugăciunile lui, omul însuşi, cu ajutorul lui Dumnezeu, se lovea de cărţile care i se potriveau 
într-un anumit moment sau întâlnea oameni care puteau să îl ajute. Cât de mare era smerenia lui şi dragostea pentru 
oameni! Cât de minunat e Dumnezeu între sfinţii Săi! 

*** 

Eu am observat că numai dacă îmi exprimam o rugăminte despre ceva anume către batiuşka, în acelaşi timp 
primeam ajutor de la el. Era evident că, prin mila lui Dumnezeu, sufletul lui auzea toate cererile care i se adresau. 
Cu batiuşka s-au întâmplat următoarele: o tânără domnişoară a venit să-i ceară binecuvântare pentru călugărie, iar el 
a spus: „Nu, tu vei avea logodnic, te vei căsători, vei naşte un fiu şi el va avea zece funţi". Exact asta s-a şi 
întâmplat. Peste doi ani ea şi-a adus copilul rotofei, încântător, la batiuşka, pentru binecuvântare. 
Lida B. a căutat un an întreg de lucru la câte cineva şi nu a putut găsi, iar în timpul verii a lucrat cu ziua la ferme 
pentru o jumătate de copeică pe zi: scotea boii, ara, într-un cuvânt - suferea nemaipomenit. A vrut să se angajeze ca 
bucătăreasă, spălătoreasă şi nu a găsit nicăieri. Eu am îndemnat-o să se roage pentru sănătatea lui batiuşka şi după 
trei zile a obţinut în sat un post de profesoară. Bucuria ei a fost de nedescris. 

Tu m-ai rugat să-ţi scriu ce a spus batiuşka ultima oară. Când am ajuns, Olejoc (fiul ei, viitorul episcop Nectarie, | 
1983) era bolnav. Avea temperatura de patruzeci de grade. Eu i-am spus părintelui: Olejoc al meu e bolnav", iar el a 
spus, zâmbind: „E bine să bolească de bunăvoie pentru sănătate". In ziua următoare i-a dat un merişor şi i-a spus: 
„Iată, îţi dau un medicament". Iar când ne-a binecuvântat pentru drum, a spus: „Când veţi hrăni caii, daţi-i lui 



Olejoc să bea apă clocotită şi va fi sănătos". Aşa am şi făcut, Olejoc a băut apă fiartă, a adormit şi când s-a trezit a 
zis: „Mămico, sunt sănătos!". 



Un băiat s-a plâns părintelui că la şcoală colegii îl jignesc, iar batiuşka a spus, zâmbind: „Tu cheamă-1 pe Sfântul 
Gheorghe Purtătorul de biruinţă în ajutor şi aşa îi vei învinge pe toţi, numai să dai din picioare". Exact aşa s-a şi 
întâmplat. Când s-a trezit la bătăuş, chemându-1 pe Gheorghe Purtătorul de biruinţă în ajutor, a dat numai din 
picioare şi de atunci nimeni nu 1-a mai tulburat. 

Pe Olejoc 1-a binecuvântat să muncească pentru salariu. Şi, în chip minunat, a primit salariu nu numai pentru anul 
acesta, ci şi pentru anul trecut, în întregime, fără nici o intervenţie, deşi anul trecut îl refuzaseră. Olejoc a fost 
binecuvântat să înveţe bine şi până acum la toate obiectele la care a avut atestat a obţinut rezultate foarte bune. 

=4= =4= =4= 

El pe mine m-a binecuvântat să mă ocup de lecţii şi au venit la mine şase elevi care mi-au cerut să le predau şi toţi 

erau unul şi unul, isteţi, talentaţi, credincioşi! 

Ah, cât e de trist că locuim departe de batiuşka şi că putem atât de rar să mergem să ne binecuvânteze. 

=4= =4= =4= 

Mama a doi dintre elevii maicii Nectaria a rugat-o să-1 întrebe pe stareţ la ce şcoală să-i dea pe fiii ei. „Nu trebuie 
să-i dea nicăieri; pentru ei este de ajuns şi ceea ce îi înveţi tu" - a spus părintele. Maicii Nectaria i-a fost penibil să 
transmită aceste cuvinte ale stareţului, astfel încât mama acestor copii să nu creadă că ea îi vorbeşte cu scopul de a-i 
păstra pe elevi pentru ea. Aşa a şi fost: mama lor a ridicat din umeri şi şi-a trimis copiii la şcoală. Acolo ei au intrat 
într-un anturaj rău, au trăit în dezmăţ, au început să fure îmbrăcămintea şi lucrurile colegilor, iar apoi au ieşit pe 
stradă să jefuiască şi au intrat în rândul micilor delicvenţi. 



După şase ani s-a împlinit prezicerea părintelui Nectarie cum că L. nu va intra în serviciul militar. L., cu 
binecuvântarea părintelui Nectarie, a studiat educaţia fizică şi a devenit instructor în acest domeniu. La comisia de 
recrutare a produs impresie asupra tuturor prin constituţia lui atletică şi prin sănătatea lui. Seara, L. trebuia să 
meargă la birou pentru a i se indica postul pentru funcţia sa. Insă acolo i s-a spus să vină în ziua următoare. Şi aşa s- 
a repetat de câteva ori. L. şi cei apropiaţi s-au neliniştit pentru că nu înţelegeau cauza amânării; se temeau ca nu 
cumva să fie urmărit din punct de vedere politic. In cele din urmă, s-a comunicat că L. este scutit de obligaţiile 
serviciului militar general, deoarece era instructor de gimnastică. Se părea că în acel an lipseau instructorii şi i-au 
scutit numai de la această chemare. 

Stareţul Nectarie şi Patriarhul Tihon 

Unul din vizitatorii permanenţi ai părintelui Nectarie a povestit: „Patriarhul Tihon nu a fost la batiuşka Nectarie şi 
nici batiuşka nu a fost la patriarh. Se pare că nici corespondenţă nu a existat între ei. Cu toate acestea, Patriarhul îşi 
rezolva problemele în conformitate cu părerile stareţului. Acest lucru se întâmpla datorită persoanelor apropiate de 
patriarh şi care erau în legătură cu batiuşka. Stareţul îşi spunea punctul lui de vedere cu privire la o problemă sau la 
alta ori vorbea în parabole, povestind o întâmplare oarecare. Aceste discuţii erau transmise patriarhului care 
întotdeauna proceda după sfatul batiuşkăi". 

Neputrezirea moaştelor stareţului Nectarie 

In anul 1935, la Moscova a ajuns vestea că tâlharii au răscolit mormântul stareţului şi au deschis coşciugul, crezând 
că vor găsi acolo lucruri preţioase. După aceea, admiratorii părintelui, punând totul în ordine, au descoperit că trupul 
lui era neputrezit (E. G. Râmarenko, „Amintiri despre ieroschimonahul optinean Nectarie"). 

Cu doi ani în urmă, întâmplător, a fost săpat mormântul părintelui Nectarie. îmbrăcămintea şi ciorapii putreziseră de 
tot, iar trupul era intact. Fie-i ţărâna uşoară, dragului batiuşka! („Schitul Optina şi timpul său"). 



în anii treizeci, la şase-şapte ani după înmormântare, huliganii din sat au săpat noaptea mormântul, au smuls capacul 
coşciugului şi mai întâi s-au repezit la faţa celui răposat. Coşciugul deschis l-au rezemat de un copac. De dimineaţă, 
copiii care mânau caii ce păşunaseră în timpul nopţii, au văzut coşciugul şi au pornit în goană mare prin sat strigând: 
„S-a sculat călugărul". Colectiviştii au alergat la cimitir şi au văzut că stareţul este neputrezit. Avea pielea ca ceara 
şi mâinile moi. O femeie a dat o năframă albă de mătase. Cu ea au învăluit faţa stareţului, au închis din nou 
coşciugul şi l-au pus în mormânt cântând „Sfinte Dumnezeule". Apoi au zis că după câteva zile trupul stareţului a 
fost scos şi înmormântat undeva în satul Holmiscea (colecţia „Speranţa", ediţia a patra, anul 1950, p. 125-126). 

C. învăţăturile 

Smerenia, iubirea de aproapele şi pocăinţa, cuviosul le considera a fi cele mai importante pe drumul duhovnicesc. 

„Situaţia lui Iov este o lege pentru fiecare om. Cât este bogat, cunoscut şi în prosperitate, Dumnezeu nu îi răspunde. 

Când omul e plin de buboaie şi asuprit de toţi, atunci apare Dumnezeu şi discută El însuşi cu omul, iar omul doar 

ascultă şi se tânguie, zicând: „Doamne, miluieşte-mă!". Numai că măsura umilinţei e diferită. 

E esenţial să vă păziţi de judecata aproapelui. Imediat ce vine în cap judecata, să ziceţi cu atenţie: „Doamne, dă-mi 

să văd păcatele mele şi să nu osândesc pe fratele meu!". 

Cu duioşie stareţul spunea: „Mie mi-e rău, însă harul mă face să mă simt bine. Numai cu aceasta mă alin: că harul 

mă face să mă simt bine. Şi cât e de bine! Când mă uit la mine şi văd că mie mi-e rău, însă harul e bun şi fratelui îi e 

bine. Iar eu cu fratele suntem de o credinţă. Şi „binele" fratelui trece şi asupra mea în har: nu e binele meu, ci a 

fratelui". 

Acestea sunt cuvinte uimitoare despre o singură credinţă cu fratele, căci această credinţă unică oarecum creează 

mediul pentru acţiunea harului. 

Stareţul îi prevenea mult pe cei care veneau la el cu privire la abaterea de la Ortodoxie, cu privire la „Biserica vie" 

şi cu privire la tendinţele mistice greşite. 

Cu privire la „Biserica vie" s-a exprimat categoric. „Acolo nu e har. Pentru că s-au răzvrătit împotriva Patriarhului 

Tihon care respecta legea, episcopii şi preoţii din „Biserica vie" s-au lipsit de har şi au pierdut, conform cu legile 

canonice, cinul preoţesc. De aceea şi liturghia săvârşită de ei e profanată. Fiilor săi duhovniceşti stareţul le 

interzicea să intre în bisericile acaparate de slujitorii „Bisericii vii". Dacă în acele biserici se aflau icoane făcătoare 

de minuni, de exemplu „Iverscaia", atunci îi sfătuia să intre în biserică şi să meargă direct la ea şi să nu participe 

nici cu gândul nici cu sufletul la slujba săvârşită acolo, iar lumânări pentru icoană să nu aducă de acasă sau de la 

Biserica dreptmăritoare. 

însă spunea: „Dacă slujitorii «Bisericii vii» se pocăiesc, să-i primiţi în comunitatea Bisericii". 

Despre mistică spunea: „Mistica este un curcubeu multicolor. Un capăt al lui se împiedica în mare, celălalt în 

pământ, iar el este ca un arc. învăţaţii în mistică spun că noi ajungem în pământ, iar acolo e murdărie, iar lor le 

rămâne marea - un ţinut măreţ. . . Ce aţi înţeles? - i-a întrebat el pe ascultători. Imaginea mării în literatura patristică 

este chipul celui necredincios, rătăcit, îndoielnic". 

Stareţul a combătut în mod deosebit pasiunea pentru spiritism. „Oamenii învăţaţi, adesea sunt atraşi de studiul 

spiritismului, crezând sincer că pe această cale îşi pot afla mântuirea. Ah, nu! De aici provin bolile!". 

Bâkov, care a fost cândva un spiritist renumit, a descris în cartea sa „Adăposturi liniştite", vizita lui la stareţul 

Nectarie şi a prezentat cuvintele stareţului despre spiritism: „O, ce lucru dezastruos este acesta, ce lucru îngrozitor 

este. Prin acoperirea marii învăţături creştine şi prin draci, slugile lui care apar la şedinţele de spiritism, fără ca omul 

să observe, el, satana, cu linguşirea satanică a şarpelui străvechi, îl conduce pe om în asemenea gropi şi hăţişuri din 

care nu mai are nici posibilitate, nici puterea să iasă singur. Nici măcar nu-şi poate da seama că se află în asemenea 

locuri. Diavolul pune stăpânire pe inima lui prin această faptă blestemată de Dumnezeu. Cucereşte inima şi mintea 

omului într-atât, încât ceea ce pentru o minte întreagă pare păcat, nelegiuire, aceea pentru omul otrăvit de iadul 

spiritismului pare ceva normal, firesc. Spiritiştii au o trufie teribilă şi deseori o îndârjire satanică asupra tuturor celor 

care se contrazic cu ei. . . Şi, în consecinţă, fără să-1 observe pe acela care lucrează fin (satana nicăieri nu acţionează 

atât de fin ca în spiritism), se îndepărtează omul de Dumnezeu, de Biserică. Şi băgaţi de seamă că, în acelaşi timp, 

duhul întunericului, prin slugile sale îl trimite cu stăruinţă pe omul rătăcit la biserica lui Dumnezeu să slujească 

panihide, să facă rugăciuni, să citească acatiste, să se împărtăşească cu Sfintele Taine. în acelaşi timp îi introduce 

câte puţin în cap gândul că toate acestea ar putea să le facă şi singur acasă, cu mare sârguinţă şi evlavie. . . Şi, ca un 

om care nu mai cugetă, tot mai mult se încurcă în cotiturile complicate şi în labirinturile duhului întunecat, iar 

Dumnezeu pleacă de la el. Omul pierde binecuvântarea lui Dumnezeu. Dacă el n-ar fi vătămat de satana, ar alerga la 

Dumnezeu după ajutor şi la sfinţii Lui, la împărăteasa Cerului şi la Sfânta Biserică Apostolică. Ar alerga la preoţi şi 

aceia l-ar ajuta prin sfintele lor rugăciuni, însă el se duce cu necazurile sale la acele duhuri, la diavoli şi ei tot mai 



mult îl trag în tina copleşitoare a păcatului şi a fărădelegii. în cele din urmă, binecuvântarea lui Dumnezeu se 

depărtează complet de la om, iar familia lui începe să se destrame fără motiv, într-un mod neobişnuit şi cei mai 

apropiaţi îl părăsesc, persoanele cele mai dragi lui se îndepărtează. Când sufletul omenesc nefericit ajunge la limită, 

cu ajutorul satanei, rătăcirea de sine ori îi iroseşte mintea şi omul devine nebun în adevăratul sens al cuvântului, ori 

îl sfârşeşte. Şi deşi spiritiştii spun că, printre ei, cazurile de sinucidere sunt rare, nu este adevărat. Primul care s-a 

lăsat în voia duhurilor - regele Saul, şi-a pus capăt vieţii prin sinucidere, deoarece nu a respectat cuvântul Domnului 

şi s-a dus la o vrăjitoare". 

Aceste cuvinte înţelepte ale stareţului Nectarie pot fi adresate multor experienţe de mistică falsă, prin care sufletul 

rătăcit intră în relaţie vizibilă cu lumea spirituală - de exemplu, teosofîa. 

Cuviosul a mai spus: „In vremurile din urmă, lumea va fi încercuită cu fier şi hârtie. In zilele lui Noe a fost aşa: se 

apropia potopul; Noe ştia despre el şi le-a spus oamenilor, însă aceştia nu l-au crezut. El a tocmit muncitori ca să 

construiască arca şi aceştia, deşi construiau arca, nu credeau; pentru munca lor au primit plata stabilită, însă nu au 

scăpat. Acele zile sunt prototipul zilelor noastre. Arca e Biserica. Numai aceia care vor fi în ea se vor mântui". 

Stareţul a definit drumul duhovnicesc ca fiind „o frânghie ce se întinde pe treizeci de picioare de la pământ. Urci pe 

ea - totul e o încântare, însă cazi - ce mai ruşine!". 

Cu un oftat liniştit a spus odată stareţul: „Viaţa socială măsoară ani, secole, milenii, iar cel mai important este faptul 

că între dimineaţă şi seară există o singură zi. Cea mai tare este piatra, cea mai delicată este apa, însă picătură după 

picătură fărâmă piatra. Omului i-au fost daţi ochi ca să vadă cu ei drept". 

El a vorbit cu ei despre treptele înalte ale drumului duhovnicesc, despre faptul că „pentru toate e nevoie de silire. 

Când se pune masa şi vă vine mirosul mâncării gustoase, vreţi să mâncaţi dar, cu toate acestea, lingura nu vă aduce 

singură mâncarea. Trebuie să vă siliţi, să vă ridicaţi, să mergeţi să luaţi lingura şi abia atunci puteţi să mâncaţi. Nici 

un lucru nu se face dintr-o dată - peste tot se cere aşteptare şi răbdare". 

„Omului îi e dată viaţa pentru ca ea să-i slujească lui - nu el să-i slujească ei". Aceasta înseamnă că omul nu trebuie 

să se facă robul condiţiilor sale, nu trebuie să aducă interiorul lui ca jertfa pentru exterior. Dacă îi slujeşte vieţii, 

omul îşi pierde măsura, lucrează fără chibzuinţă şi intră într-o nedumerire foarte tristă; nici nu mai ştie pentru ce 

trăieşte. Aceasta este o nedumerire foarte periculoasă şi se întâmplă deseori. Omul, ca şi calul, cară şi cară şi dintr-o 

dată vine asupra lui un dezastru". 

Cuviosul Nectarie vorbea mult şi cu dragoste despre rugăciune: „Prin rugăciune şi cuvântul lui Dumnezeu se curăţă 

toată răutatea. Sufletul nu se poate împăca cu viaţa şi se alină numai prin rugăciune. Fără rugăciune sufletul e mort 

înaintea harului. Vorbăria e dăunătoare în rugăciune aşa cum a zis apostolul. Importante sunt dragostea şi sârguinţa 

către Dumnezeu. E mai bine să cinstim o zi cu o rugăciune, iar altă zi cu altă rugăciune, decât pe amândouă zilele cu 

o singură rugăciune. Ar trebui o rugăciune pe zi şi e de ajuns!". 

Aceasta nu înseamnă că stareţul a limitat săvârşirea rugăciunilor sau pravila zilnică la o singură rugăciune. El a 

vorbit despre măsura începătorilor, care aveau putere de concentrare numai la o singură rugăciune, iar pe celelalte le 

citeau fără atenţie. Această îngăduinţă faţă de neputinţe, stareţul a explicat-o prin exemplul următor: Mântuitorul Şi- 

a ales ucenici dintre oameni simpli, neînvăţaţi. I-a chemat, ei au părăsit totul şi au mers după El. El nu le-a dat nici 

un fel de pravilă de rugăciuni; le-a dat libertate deplină, înlesnire, ca şi copiilor. Iar Mântuitorul însuşi, când a 

terminat propovăduirea, S-a însingurat, într-un loc pustiu, şi S-a rugat. El Şi-a chemat singur ucenicii. Iar la Ioan 

Botezătorul ucenicii au venit din proprie dorinţă - nu i-a chemat Botezătorul, ci ei au venit la el. Ce fel de pravilă 

le-a dat a rămas nedescoperit, însă i-a învăţat să se roage. Când ucenicii lui Ioan au venit la Mântuitorul, ei le-au 

povestit apostolilor cum se rugau, iar aceia şi-au dat seama că ucenicii lui Ioan se rugau, iar învăţătorul lor bun nici 

o jumătate de cuvânt nu le-a spus despre rugăciune. Şi aşa de serios L-au asaltat, ca şi cum i-ar fi reproşat că, iată, 

ucenicii lui Ioan se roagă, iar ei nu. Dar dacă ucenicii lui Ioan nu le-ar fi spus, atunci ei nu s-ar fi gândit la acest 

lucru (acest ultim lucru 1-a observat stareţul, uitându-se la o soră, care îi ceruse pravila de rugăciuni după ce aflase 

că stareţul hotărâse un asemenea lucru altor ucenici). Iar Mântuitorul le-a dat „Tatăl Nostru". I-a învăţat aşa, iar altă 

rugăciune nu le-a dat. 

Există oameni care niciodată nu se adresează lui Dumnezeu, nu se roagă şi, dintr-o dată, li se întâmplă următorul 

lucru: în suflet au melancolie, în cap au răzmeriţă, în inimă au tristeţe şi omul simte că în această situaţie 

dezastruoasă un alt om nu-1 poate ajuta. îl poate asculta, însă dezastrul acestuia nu-1 conştientizează. Şi atunci omul 

se adresează lui Dumnezeu şi cu un suspin adânc zice: „Doamne, miluieşte-mă!". Nouă ni se pare că e de ajuns dacă 

îl rostim în biserică de trei, douăsprezece sau patruzeci de ori. Acest lucru se face pentru cei năpăstuiţi care nu pot 

să se roage măcar zicând: „Doamne miruieşte!" şi pentru ei spune acest lucru Biserica. Dumnezeu aude şi la început 

dă câte puţin har, ca o făclie, apoi tot mai mult şi mai mult şi aşa se obţine vindecarea". 

Unui fiu duhovnicesc cuvios i-a spus: „Eu v-am pregătit lampa, iar de fitil să vă îngrijiţi singuri". 

Despre cei şase psalmi a spus: „Cei şase psalmi nu trebuie citiţi ca o catismă, ci ca rugăciuni. Importanţa celor şase 



psalmi e foarte mare: ei sunt ca rugăciunea Fiului către Dumnezeu Tatăl". 

Cuviosul a fost întrebat cum să ne rugăm pentru aceia despre care nu ştim dacă mai sunt vii şi a spus: „Nu greşiţi 

dacă vă rugaţi pentru ei ca pentru vii, deoarece la Dumnezeu toţi sunt vii. Toţi, în afară de eretici şi apostaţi. Aceştia 

sunt morţi". 

„Iată, vă dau poruncă: când vă pregătiţi pentru Sfânta împărtăşanie, vorbiţi mai puţin şi rugaţi-vă mai mult". 

O femei i-a spus stareţului: „Batiuşka, mă enervez puternic!", iar el a răspuns: „Când vine asupra ta supărarea, zi cu 

tărie numai: Doamne, miluieşte-mă! Caută întărire în rugăciune şi alinare în muncă". 

Bătrânul căruţaş Timotei s-a aşezat în genunchi înaintea batiuşkăi. Datorită credinţei, speranţei şi duioşiei, chipul lui 

Timotei se transfigurase: „Batiuşka, daţi-mi şi mie învăţătura de stareţ a sfinţiei voastre, pentru că raza caldă a 

sfinţiei voastre să încălzească sufletul meu rece, ca ea să-1 înflăcăreze pe drumul muntos". Iar după această frază 

înţeleaptă a spus simplu: „Batiuşka, nu am lacrimi". Iar stareţul, cu un zâmbet minunat, s-a aplecat spre el: „Nu-i 

nimic, sufletul tău plânge, iar asemenea lacrimi sunt mult mai preţioase decât cele trupeşti". 

XV. CUVIOSUL NICON DE LA OPTINA 

(1888-1931) (25 iunie) 

Ca să suportăm mai uşor necazurile, 
trebuie să avem credinţă puternică, 
dragoste fierbinte către Dumnezeu... 

A. Viaţa 

Cuviosul stareţ de la Optina, Nicon mărturisitorul (în lume Nicolae Mitrofanovici Beliaev), s-a născut la 16 
septembrie 1888, la Moscova. Copilăria şi-a petrecut-o într-o mare şi unită familie de negustori. De la părinţi a 
moştenit dragostea pentru Biserică, puritatea şi stricteţea morală. Odată cu trecerea anilor, lui Nicolae şi fratelui său 
mai mic Ivan li s-a trezit şi a început să se întărească în ei aspiraţia conştientă către viaţa duhovnicească. Ei au 
hotărât să plece la mănăstire, însă nu ştiau în care anume. Au tăiat în bucăţele înşiruirea numelor mănăstirilor ruseşti 
şi, rugându-se, au scos bucăţica de hârtie pe care era scris: "Sihăstria Optina". 

Acasă nu au întâmpinat împiedicare în hotărâre âa cea bună, şi în data de 24 februarie 1907, în ziua aflării capului 
Sfântului Ioan Botezătorul, fraţii au venit la Optina. Amândoi au fost primiţi cu dragoste de către Cuviosul Nectarie. 
De la primele discuţii au simţit o legătură strânsă între ei, ceea ce se numeşte "rudenie duhovnicească". 

La 9 decembrie 1907, în ziua sărbătoririi icoanei Maicii Domnului "Bucuria neaşteptată", fraţii Beliaev au fost 
primiţi în rândul obştii. In octombrie 1908, fratele Nicolae a fost numit scrib (scria scrisorile) sub ascultarea 
stareţului Varsanufie, fiind eliberat de toate celelalte ascultări în afară de cântarea şi citirea bisericească. In acest 
timp el a devenit cel mai apropiat ucenic şi sfătuitor de taină al stareţului Varsanufie care, prevăzând destinaţia sa 
înaltă, 1-a pregătit să-i fie urmaş, transmiţându-i experienţa sa duhovnicească şi de viaţă, îndrumându-1 în viaţa 
duhovnicească. 

In luna aprilie 1910, Nicolae a fost tuns rasofor, iar la 24 mai 1915 a fost tuns şi a devenit călugăr în micul chip (în 
mantie). A primit numele de Nicon, în cinstea Sfântului Mucenic Nicon. 

La 10 aprilie 1916, Cuviosul Nicon a fost hirotonit ierodiacon, iar la 3 noiembrie 1917 s-a învrednicit să fie 
hirotonit ieromonah. După lovitura de stat din octombrie Optina a fost închisă. Au început prigoanele: "Voi muri, 
însă nu voi pleca", aşa a scris Cuviosul Nicon în jurnalul său, pe când era încă posluşnic al mănăstirii. Aceste 
cuvinte exprimau starea de spirit generală a obştii de la Optina. Monahii care puteau munci au format "o arteră de 
muncă", care asigura hrana. Cuviosul Nicon muncea cu hărnicie, făcând totul pentru a păstra mănăstirea. La Optina 
era greu, însă slujbele continuau în biserică. 

Stareţul Nicon a fost arestat prima dată la 17 septembrie 1919. In vara anului 1923 mănăstirea a fost închisă 
definitiv; obştea, în afară de douăzeci de muncitori aflaţi lângă muzeu, au fost alungaţi în stradă. Proestosul, 
Cuviosul Isaachie, în timp ce slujea ultima Sfântă Liturghie în biserica Kazanskaia, i-a transmis Cuviosului Nicon 
cheile şi 1-a binecuvântat să slujească şi să primească pelerinii la spovedanie. Astfel, pentru sfânta ascultare, 



Cuviosul Nicon a devenit ultimul stareţ de la Optina. Tot pe atunci Cuviosul Nectarie, aflat în exil, a început să-i 
îndrume pe fiii săi duhovniceşti să vină la Cuviosul Nicon. 

Până acum, Cuviosul Nicon nu îndrăznea să dea sfaturi celor care apelau la dânsul, iar atunci când a început să 
primească poporul, sau când dădea sfaturi, s-a referit totdeauna la cuvintele stareţilor de la Optina. Alungat din 
mănăstire în iunie 1924, el s-a aşezat cu traiul la Kozelisk. Slujea în biserica Adormirii, primea poporul, împlinindu- 
şi datoria sa pastorală. In acei ani groaznici, fiii credincioşi ai Bisericii Ortodoxe aveau nevoie în mod deosebit de 
întărire şi mângâiere, şi tocmai un astfel de reazem duhovnicesc a fost Cuviosul Nicon. Cuviosul Nicon A fost 
arestat în iunie 1927, împreună cu părintele Chirii (Zlenko). Trei ani groaznici a petrecut în lagărul "Kemperpunkt". 

După terminarea perioadei de închisoare, Startul Nicon a fost exilat în regiunea Arhanghelsk. înainte de plecare, 
medicul i-a găsit o formă grea de tuberculoză a plămânilor şi 1-a sfătuit să roage să-i fie schimbat locul exilului. 
Obişnuit să facă totul cu ascultare, el i-a cerut sfatul părintelui Agapit, exilat împreună cu el. Acesta 1-a sfătuit să nu 
se împotrivească voii lui Dumnezeu, şi Cuviosul Nicon s-a smerit. 

In data de 3august 1930, el a fost "transferat" de la Arhanghelsk în oraşul Pinega. Bolnav fiind, a căutat mult timp 
locuinţă, până când a ajuns la înţelegere cu o locuitoare a satului Voepola. In afară de o sumă mare de bani, ea cerea 
ca părintele să efectueze ca un rob toate muncile fizice grele. Starea sănătăţii Cuviosului Nicon se înrăutăţea de la o 
zi la alta. Mânca puţin. Odată, din cauza muncilor mai presus de puterile sale, el nu s-a mai putut ridica. Şi atunci 
stăpâna a început să-1 alunge din casa. 

Părintele Petru (Draciov), şi el un exilat de la Optina, 1-a mutat pe muribund la sine în satul vecin şi îl îngrijea. 
Suferinţele fizice nu i-au întunecat duhul robului lui Dumnezeu. Adâncit în rugăciune el strălucea de o lumină si 
bucurie nepământeană. In ultimele luni ale bolii sale el se împărtăşea aproape zilnic. In ziua sfârşitului său fericit, la 
25 iunie 1931, s-a împărtăşit cu Sfintele lui Hristos Taine, a ascultat canonul la ieşirea sufletului. Faţa celui adormit 
era neobişnuit de albă, luminoasă, zâmbind cu bucurie. Prin Pronia lui Dumnezeu la înmormântarea Cuviosului 
Nicon s-au adunat doisprezece clerici. A fost înmormântat după obiceiul monahal, la cimitirul satului Valdokurie. 
Domnul i-a dăruit slugii Sale credincioase un sfârşit cu pace şi după adormirea lui 1-a cinstit prin rânduiala 
înmormântării cuvenite rangului său. 

Amintirea sa este vie în sufletele celor care-1 iubesc şi-1 ţin minte. In ziua sfârşitului fericit al Cuviosului părintelui 
nostru Nicon, monahii de la Optina oficiază, începând cu data de 8 iulie 1989, panihide la locul odihnei sale, la 
cimitirul din satul Valdokurie. Viaţa drepţilor începe după sfârşitul lor. . . 

B. învăţăturile 

Câteva dintre învăţăturile părintelui Nicon s-au păstrat de către fiii lui duhovniceşti, care cinstesc fericita lui 

memorie... 

„. . . Monahismul se prăbuşeşte nu numai pentru că monahii nu se ocupă cu rugăciunea lui Iisus, ci şi din cauză că nu 

veghează asupra lor, asupra curăţiei inimii lor... 

Trebuie să răbdăm nu numai necazurile care ne lovesc, ci şi pe noi trebuie să ne răbdăm. . . 

Gândurile trecătoare, de care inima nu se lipeşte, trec repede, ca un caleidoscop. Mintea noastră niciodată nu se 

opreşte, întotdeauna e ocupată. Gândurile rele nu trebuie luate în seamă, deoarece au proprietăţi inalienabile, ele nu 

sunt de la natura noastră. Una şi aceeaşi minte nu poate şi să II slăvească pe Dumnezeu şi să hulească. Unor 

asemenea gânduri nu trebuie să le dăm atenţie, trebuie să le aruncăm, ca pe un gunoi, ca pe ceva străin. Dacă un 

anumit gând rău vine insistent în minte şi inima se lipeşte de el, consimte la el, atunci trebuie să ne adunăm toate 

puterile ca să îl aruncăm, cu ajutorul rugăciunii lui Iisus şi al spovedaniei la stareţ. 

Trebuie să cunoaşteţi care este patima ce vă tulbură mai mult decât toate şi cu ea să vă luptaţi în mod special. Pentru 

aceasta trebuie să vă cercetaţi zilnic conştiinţa voastră. . . 

Pravila de rugăciuni mai bine să nu fie mare, dar să fie împlinită permanent şi cu atenţie. . . E mai bine să o 

împlineşti de cinci sute de ori decât o singură dată. Uniformitatea cuvintelor rostite pentru cei care fac rugăciunea 

lui Iisus e foarte importantă. Mintea nu se împrăştie, ci e adunată. . . 

Teama de moarte este de la diavoli. Ei inspiră în suflet o asemenea frică, pentru ca să se piardă nădejdea în mila lui 

Dumnezeu... 

„Umpleţi-vă de Duh. . ." (din slujba Sfintei Treimi). Ce înseamnă aceasta? Că noi ne-am învrednicit să primim 



darurile Sfântului Duh prin botez. Dar mulţi ţin minte, oare, acest lucru? Dacă ai primit puţin, trebuie să păstrezi, să 
îmbunătăţeşti, să înmulţeşti. Pentru acestea trebuie să fii cuprins de râvnă. Cum? 

a) Să citeşti Sfânta Scriptură, care este scrisă de Sfântul Duh; din Sfânta Scriptură conduce El. Nici o plăcere 
lumească nu poate da o asemenea pace şi o aşa bucurie, pe care le dă Sfântul Duh. 

b) Să fii atent la tine. 

c) Să participi des la Sfintele Taine. Prin ele Sfântul Duh se împărtăşeşte omului. 

d) Să mergi des la sfânta biserică, căci aceasta este locul deosebit al prezenţei Sfântului Duh. 

e) Rugăciunea, în special rugăciunea „împărate Ceresc". Ea trebuie ascultată cu evlavie deosebită, nu numai în 
biserică, ci trebuie rostită şi în timpul lucrului, cerând ajutorul Sfântului Duh. 

Dacă luăm ca model pe sfântul ce a fost apropiat de situaţia noastră, ne putem sprijini pe exemplul lui. Toţi sfinţii au 

suferit, pentru că ei au mers pe calea Mântuitorului, Care a suferit: a fost prigonit, insultat, defăimat şi răstignit. Şi 

toţi cei care merg după El suferă negreşit. „In lume necazuri veţi avea". Şi toţi cei care doresc să trăiască pios, vor fi 

prigoniţi. „Dacă începi să lucrezi pentru Domnul, pregăteşte-ţi sufletul pentru ispită". 

Ca să suportăm mai uşor suferinţele trebuie să avem credinţă puternică, dragoste fierbinte către Dumnezeu, să nu ne 

lipim de cele pământeşti şi să ne predăm cu totul voii lui Dumnezeu. 

La profanatori trebuie să privim ca la cei bolnavi, de la care cerem să nu tuşească şi să nu scuipe. 

Dacă nu există posibilitatea de a împlini legământul ascultării şi de a vă supune, trebuie să fiţi gata să faceţi totul 

conform cu voia lui Dumnezeu. Există două feluri de ascultare: exterioară şi interioară. In ascultarea exterioară e 

nevoie de supunere deplină, de împlinirea fiecărui lucru fără comentarii. Ascultarea interioară se referă la viaţa 

duhovnicească lăuntrică şi are nevoie de îndrumarea părintelui duhovnic. Insă sfatul părintelui duhovnic trebuie să 

corespundă Sfintei Scripturi. Adevărata ascultare, care îi aduce sufletului un mare folos, are loc atunci când 

împlineşti ceea ce nu se potriveşte cu dorinţa ta şi e împotriva ta. Atunci însuşi Dumnezeu te ia în mâinile Sale. . . 

Dumnezeu i-a creat pe doctori şi medicamentele. Nu se poate să refuzaţi tratamentul. 

Datorită slăbirii puterilor şi datorită oboselii se poate sta jos în biserică. „Fiule, dă-Mi Mie inima ta". „Mai bine e să 

stai jos şi să te gândeşti la Dumnezeu, decât să stai în picioare" - a spus Prea Sfinţitul Filaret al Moscovei. 

Nu trebuie să puneţi voinţă în slujba sentimentelor voastre. Trebuie să vă forţaţi să vă purtaţi prietenos şi cu aceia 

care nu vă plac. 

Nu trebuie să vă încredeţi în semne. Nu există nici un fel de semn. Dumnezeu ne călăuzeşte prin gândul Său, iar eu 

nu depind de nici o persoană sau zi şi de nimic altceva. Cine are prejudecăţi, aceluia îi e greu în suflet, iar cine 

depinde de voia lui Dumnezeu, acela, dimpotrivă, are bucurie în suflet. 

Rugăciunea lui Iisus înlocuieşte semnul crucii atunci când, dintr-o cauză anume (infirmitate - nota red.), nu se poate 

face acesta. 

In afară de necesităţile stricte, în zilele de sărbătoare nu se poate să se lucreze. Trebuie să preţuim şi să cinstim ziua 

de sărbătoare. Această zi trebuie să o închinăm lui Dumnezeu: să mergem la biserică, să ne rugăm acasă şi să citim 

Sfânta Scriptură şi operele Sfinţilor Părinţi, să facem fapte bune. 

Trebuie să-1 iubim pe fiecare om, să vedem în el chipul lui Dumnezeu, să nu ne uităm la defectele lui. Nu se poate 

să-i îndepărtăm de noi cu răceală pe oameni. 

Cum este mai bine să ne împărtăşim cu Sfintele lui Hristos Taine: rar sau des? E greu de spus. Zaheu L-a primit cu 

bucurie în casa sa pe Oaspetele cel drag, pe Domnul, şi s-a purtat bine. Iar sutaşul, din smerenie, cunoscându-şi 

nevrednicia, nu s-a hotărât să-L primească, dar şi acesta s-a purtat bine. Faptele lor, deşi sunt contradictorii, totuşi 

sunt identice, după iniţiativă. Şi înaintea lui Dumnezeu ei au fost în egală măsură vrednici. Esenţial este să ne 

pregătim cu vrednicie pentru marea Taină. 

Când cuviosul Serafim a fost întrebat de ce în vremurile prezente nu mai există asemenea nevoitori, cum au fost cei 

dinainte, el a răspuns: „Pentru că nu mai există hotărârea de a face fapte mari. Harul e acelaşi; Hristos va fi acelaşi 

în veci". 

Prigonirile şi asupririle ne sunt de folos, căci ele întăresc credinţa. 

Trebuie ca tot răul, chiar şi patimile care ne chinuiesc, să nu le considerăm a fi de la noi, ci de la vrăjmaş - de la 

diavol. Acest lucru e foarte important. Numai atunci se poate învinge patima, când nu o vei considera ca fiind a ta. . . 

Dacă vrei să scapi de tristeţe, nu-ţi lipi inima de nimic şi de nimeni. Tristeţea provine din ataşamentul de lucrurile 

văzute. 

Niciodată nu a existat, nu există şi nu va exista un loc fără tristeţe pe pământ. Locul fără tristeţe poate fi numai în 

inimă, când Domnul e în ea. 

In necazuri şi ispite Domnul ne ajută. El nu ne scuteşte de ele, ci ne dă puterea de a le îndura uşor, fără chiar să le 

observăm. 

Tăcerea pregăteşte sufletul pentru rugăciune. Liniştea, cât de binefăcătoare este ea pentru suflet! 



Noi, ortodocşii, nu trebuie să sprijinim erezia. Chiar dacă s-ar întâmpla să fim chinuiţi, să nu renunţăm la 

Ortodoxie! 

Nu trebuie să tânjim după adevărul omenesc. Căutaţi numai adevărul lui Dumnezeu. 

Părintele duhovnic, exact ca un stâlp, arată numai drumul iar tu trebuie să mergi singur. Dacă părintele duhovnic va 

arăta drumul, iar ucenicul nu va porni singur pe el, acesta, precum stâlpul, nu va pleca nicăieri şi, astfel, ucenicul se 

va învârti în jurul stâlpului. 

Când preotul binecuvântează şi rosteşte doxologia: „In numele Tatălui şi al Fiului şi al Sfântului Duh" - atunci se 

săvârşeşte o taină: Sfântul Duh vine asupra omului binecuvântat. Iar dacă omul ar renunţa numai cu gura la 

Dumnezeu, harul ar pleca de la el, toate concepţiile i s-ar schimba şi el ar deveni complet altul. 

înainte de a-i cere iertare lui Dumnezeu, trebuie să te ierţi pe tine. . . Aşa se spune în Rugăciunea Domnească. 

Tu nu te consideri supărăcios. Insă nu te superi faţă de acele lucruri care nu te interesează. Dacă cineva se atinge de 

ceva la care ţii mult - te superi. . . 

Tăcerea e folositoare pentru suflet. Când vorbim. Cu greu ne abţinem de la vorbirea deşartă şi de la judecată. Insă 

tăcerea poate fi ceva rău atunci când cineva e supărat şi de aceea tace. 

întotdeauna să vă amintiţi legea vieţii duhovniceşti: dacă te tulburi din cauza defectului altui om şi îl judeci pe 

acela, mai târziu te va lovi şi pe tine viaţa şi vei suferi de acelaşi defect. 

Nu vă lăsaţi inimile în deşertăciunea lumească. în special, în timpul rugăciunii, părăsiţi toate gândurile lumeşti. 

După rugăciunea de acasă sau de la biserică, pentru ca să păstraţi starea sufletească de duioşie provocată de 

rugăciune, este necesară tăcerea. Uneori chiar un simplu cuvânt, ce ni se pare neînsemnat, poate distruge şi alunga 

starea de duioşie din sufletul nostru. 

îndreptăţirea de sine închide ochii duhovniceşti şi atunci omul nu mai vede ceea ce există în realitate. 

Dacă spui despre fratele sau sora ta ceva rău, chiar dacă este adevărat, tu vei purta în sufletul tău o rană ce nu poate 

fi vindecată. Poţi aduce la cunoştinţă greşelile altuia numai în cazul când în inima ta există o singură intenţie: 

folosul sufletului celui ce a greşit. 

Răbdarea este blândeţea neîntreruptă. 

Mântuirea voastră şi moartea voastră sunt în apropierea voastră. Mântuirea voastră depinde de modul în care vă 

purtaţi cu aproapele vostru. Nu uitaţi să vedeţi în aproapele vostru chipul lui Dumnezeu. 

Fiecare lucru, fără să vi se pară neînsemnat, să-1 faceţi cu migală, aşa ca înaintea feţei lui Dumnezeu. Amintiţi-vă că 

Dumnezeu vede tot. 

XVI. CUVIOSUL STAREŢ ISAACHIE AL II-LEA 

(1865-1938) (26 decembrie) 

Părintele Isaachie s-a distins 

printr-o linişte adâncă, prin simplitate şi 

lacrimi la rugăciune în timpul slujbei dumnezeieşti. 

A. Viata 

Sfântul Mucenic Isaachie de la Optina (în lume Ivan Nicolaevici Bobrikov) s-a născut în anul 1865, în satul Ostrov, 
regiunea Maloarhanghelisk, gubernia Orlovsk, într-o familie de ţărani. A învăţat carte la şcoala din sat. Părinţii săi 
erau oameni credincioşi. Tatăl său, Nicolae Rodionovici Bobrikov, născut în anul 1836, s-a sfârşit la Sihăstria 
Optina la 22 aprilie 1908, ca schimonah.Despre ivirea lui Ivan la Sihăstria Optina istoriseşte Cuviosul Nectarie: 
Fericitul Vasile 1-a adus la părintele Ambrozie şi a spus: "Cădeţi la picioarele lui, acesta va fî ultimul arhimandrit al 
Optinei". Iar tânărului i-a spus: "Te vor executa". în drum spre sala de mese, fericitul Vasile îi chema pe pelerini: 
"închinaţi-vă ultimului arhimandrit de la Optina". 

Ivan a venit la Sihăstria Optina în anul 1884, în vârstă de 19 ani, şi a petrecut în mănăstire patru decenii. Stareţul 
Ambrozie 1-a binecuvântat pe Cuviosul Isaachie, proestosul mănăstirii, să-1 primească pe Ivan Bobrikov la sine 
pentru ascultare. 

La 17 decembrie 1897, Ivan Bobrikov a fost primit în obştea mănăstirii. în scurt timp, la 7 iunie 1898, a fost tuns în 
mantie cu numele de Isaachie, iar la 20 octombrie al aceluiaşi an a fost hirotonit ierodiacon. La 24 octombrie, în 
ziua sfinţirii de către arhiereul Veniamin de la Kaluga a catedralei Kazanskaia de la Mănăstirea Şamordino, 



Cuviosul Isaachie a fost hirotonit ieromonah. La 30 august 1913, după sfârşitul arhimandritului Xenofont, fraţii l-au 
ales pe Cuviosul Isaachie ca proestos al mănăstirii. 

Fiică duhovnicească a Cuviosului Isaachie, monahia Măria (Dobromâslova) scria despre Cuviosul Isaachie: 
"Datorită vieţii sale exemplare, cu adevărat monahală, el era vrednic să ocupe o poziţie atât de înaltă. Foarte înalt, 
cu o înfăţişare impunătoare, el era simplu ca şi un copil, şi în acelaşi timp plin de înţelepciune duhovnicească". 

Cuviosul Isaachie a primit conducerea în anii grei ai Rusiei: a început Primul război mondial, apoi va începe 
Revoluţia, va izbucni războiul civil, asupra Bisericii se vor abate încercări şi prigoane nemaivăzute. Spre sfârşitul 
anului 1916, din cauza războiului prelungit, se făcea simţită nevoia acută în toate cele necesare. Cu toate acestea, 
Sihăstria Optina răspundea cu bunăvoinţă tuturor cererilor de ajutor ale celor care suferiseră din cauza războiului, 
reducând nevoile ei proprii. 

Cuviosul Isaachie nu avea nici o clipă de odihnă: lumina în chilia sa se stingea, de regulă, doar spre dimineaţă. . . 
Pace sufletească se revărsa de pe întreg chipul Cuviosului, din mişcările sale încete, din ochii săi cuminţi şi blânzi. 
Nu se grăbea niciodată şi nu se agita, în toate se încredinţa voii lui Dumnezeu. Şi Domnul nu-1 părăsea niciodată. 

In "Letopiseţul schitului" se menţionează faptul că Cuviosul Isaachie a luat parte la Sinodul Bisericesc Ortodoxe 
Ruse, care s-a ţinut în 1917. La 23 ianuarie 1918, Sihăstria Optina a fost închisă printr-un decret, însă mănăstirea se 
mai ţinea sub chipul unei "artere de muncă". In primăvara anului 1923 au închis si această "arteră". Mănăstirea a 
intrat sub conducerea "Şefului ştiinţelor" şi ca monument istoric a fost numit "Muzeul Sihăstria Optina". Proestosul 
mănăstirii, Cuviosul Isaachie a fost înlăturat de la conducere şi autorităţile i-au poruncit să transmită muzeului 
averea mănăstirii. 

Cuviosul Isaachie împreună cu obştea au părăsit cu mare mâhnire mănăstirea, stabilindu-şi traiul prin apartamente 
în oraşul Kozelisk. In anul 1923 toate bisericile Sihăstriei au fost închise, iar slujbele au încetat pentru o perioadă de 
şaizeci şi cinci de ani. In acel timp, la biserica din Kozelisk s-a eliberat un post de preot şi în mod minunat s-a 
întâmplat aşa încât toate funcţiile din această biserică au fost ocupate de monahi de la Optina, în frunte cu 
Preacuviosul Isaachie. 

. . .A venit anul 1929. Prin toată ţara a început un nou val de arestări. In luna august, după praznicul Schimbării la 
Faţă a Domnului, au fost arestaţi şi aruncaţi în închisoarea de la Kozelisk toţi ieromonahii de la Optina, împreună cu 
Cuviosul Isaachie. De la Kozelisk, arestaţii... au ajuns la Smolensk. In luna ianuarie a anului 1930, după încheierea 
anchetei, monahii au fost exilaţi. Cuviosul Isaachie a ajuns în oraşul Belev, din regiunea Tuia. 
In anul 1932, Cuviosul Isaachie a fost arestat din nou. Cinci ani mai târziu, Cuviosul Isaachie s-a învrednicit de la 
Dumnezeu de cununa muceniciei. 

Sfântul Mucenic Isaachie a fost învinuit că are relaţii cu dosarul Episcopului Nikita (Pribâtkov), acuzat a fi 
"organizatorul şi conducătorul unei mănăstiri clandestine pe lângă biserica Sfântului Nicolae din slobozia Kazacia, 
poruncind în mod sistematic elementului monahal şi clerului să facă în mijlocul populaţiei acţiuni contra revoluţiei 
şi să răspândească ştiri provocatoare despre coborârea lui antihrist pe pământ". 

La început, în 1937, au fost arestaţi o sută de oameni şi toţi au fost împuşcaţi. La 16 decembrie 1937 au mai fost 
arestaţi încă douăzeci. Toţi au fost supuşi unor torturi inumane: erau obligaţi să stea şi să nu doarmă câteva zile şi 
nopţi, fiind interogaţi continuu de anchetatori care se schimbau. Nu aveai voie să te aşezi, şi dacă omul cădea, era 
udat cu apă rece. Ei au respins totul. Cuviosul Isaachie a fost neclintit în dreptatea lui, a respins toate acuzaţiile şi a 
răspuns scurt şi concis: "In rândul mănăstirii clandestine n-am intrat...". 

La 25 decembrie 1937, tuturor celor arestaţi le-a fost stabilită acuzaţia de către N.K.V.D.-ul de la Belev. Apoi au 
fost transferaţi la Tuia, unde le-a fost stabilită sentinţa finală: să fie împuşcaţi. Sentinţa a fost executată la 26 
decembrie 1938, în a doua zi a Naşterii lui Hristos, când Sfânta Biserică serbează Soborul Preasfintei Născătoare de 
Dumnezeu. Mucenicii împuşcaţi au fost îngropaţi în taină la kilometrul 162 al şoselei Simferopol. 

Astfel s-a întrerupt viaţa pământească a Sfântului Mucenic Isaachie. Viaţa sa liniştită, cu adevărat monahală, curată 
şi puternică în bazele sale ortodoxe, a fost încununată cu suferinţa pentru Hristos, Căruia i-a fost credincios până la 



moarte. Asemănător mucenicilor din vechime nefiindu-i frică de cruzii duşmani ai lui Hristos Preacuviosul Isaachie 
a ţinut cu tărie mărturisirea sa: "Nu voi fugi de crucea mea!" Iar prin crucea sa şi-a mărturisit Domnului nostru 
credinţa. 



Acatistul Preacuvioşilor Stareţi de la Optina 

(11 octombrie) 

Rugăciunile incepatoare, apoi: 

Condacul 1 

Aleşi fiind de Dumnezeu din aceasta lume plina de deşertăciuni, o, Cuviosilor părinţi ai Optinei, ati ridicat cu 
evlavie crucea voastră si lui Hristos cu credinţa I-ati urmat, si indrazneala in mijlocirea voastră inaintea Domnului 
ati căpătat. Pentru aceasta, aducandu-va acum cu sarguinta rugăciune, cu dragoste strigam vouă: Bucu-rati-va, 
Cuviosilor Părinţi ai Optinei, luminoşi purtători ai harului staretiei! 

Icosul 1 

Căutând din toata inima viata ingereasca monahala, ati lepădat toate patimile lumeşti, inteleptilor intru Dumnezeu. 
Si in braţele Tatălui cu dragoste la Sihăstria Optina ati venit, umblând pe calea cea strâmta si plina de suferinţe pana 
la sfârşitul petrecerii voastre pământeşti. Pentru aceasta, cântări de lauda va aducem, strigând: 

Bucurati-va, alergare cu bucurie la chemarea Domnului; 

Bucurati-va, următori lui Hristos cu toata dorinţa; 

Bucurati-va, luare pe umeri a crucii voastre; 

Bucurati-va, iubire de Dumnezeu mai presus de toate cele din lume; 

Bucurati-va, desăvârşita lepădare de sine pentru Hristos; 

Bucurati-va, moştenitori fericiţi ai imparatiei Cerului; 

Bucurati-va, Cuviosilor Părinţi ai Optinei, luminoşi purtători ai harului staretiei! 

Condacul 2 

Vazand mrejele vrăjmaşului intinse ca un păienjeniş in toata lumea, si simţind in adâncul inimilor voastre ca de ele 
oamenii se izbăvesc doar prin smerenie, in rugăciune fierbinte inaintea lui Dumnezeu va aruncaţi, strigând cu 
umilinţa: Aliluia! 

Icosul 2 

intelegand cu inima si cu mintea, ca prin faptele sale nimeni dintre cei vii nu se poate indreptati inaintea lui 
Dumnezeu, si tinand totdeauna inaintea ochilor voştri păcatele voastre, şuvoaie de lacrimi doar de Domnul văzute n- 
ati incetat sa vărsaţi. Si aducând lui Hristos pocăinţa sufletului, chipul Lui ni 1-ati arătat noua, celor ce strigam: 

Bucurati-va, pomenire de toata vremea a fărădelegilor voastre; 

Bucurati-va, primire de la Domnul a darului umilinţei si lacrimilor; 

Bucurati-va, cunoaştere a fericirii ce vine in urma plângerii pentru păcate; 

Bucurati-va, dobândire a smereniei prin neincetata părere de rau pentru păcate; 

Bucurati-va, propovăduitori ai pocăinţei pe pamant; 

Bucurati-va, ca in cer sunteţi mângâiaţi acum de către Domnul; 

Bucurati-va, Cuviosilor părinţi ai Optinei, luminoşi purtători ai harului staretiei! 

Condacul 3 



Incredintandu-va in puterea patimilor mântuitoare ale lui Hristos, sfinţilor, cu nădejde nebiruita de mântuire, va 
socoteaţi mai rai decât toţi oamenii si nevrednici de milostivire. Pentru aceasta cu multa smerenie si cu mulţumire 
pururea lui Dumnezeu ii strigaţi: Aliluia! 

Icosul 3 

Având in inimile voastre darul dumnezeiesc al smeritei intelepciuni, ca nişte adevăraţi ucenici ai lui Hristos, Care S- 
a smerit pana la moartea pe Cruce, socoteaţi ca nimica nevointele si ostenelile voastre. Si sporind in nevointe, indoit 
cresteati si cu smerenia, lucru de care minunandu-ne, strigam: 

Bucurati-va, deprindere a ascultării si smereniei de la Mântuitorul; 

Bucurati-va, smerenie inaltata de către Domnul Slavei; 

Bucurati-va, câştigare prin smerenie a nerautatii si blandetei; 

Bucurati-va, dobândire prin smerita cugetare si defăimarea de sine a liniştii sufletului; 

Bucurati-va, aleşi imbogatiti prin sărăcia cu duhul; 

Bucurati-va, moştenitori ai imparatiei Cerului, celor săraci cu duhul gătita; 

Bucurati-va, Cuviosilor părinţi ai Optinei, luminoşi purtători ai harului staretiei! 

Condacul 4 

Furtuna patimilor, ridicata de trup si de diavol, ati linistit-o, mintea stăpâna peste patimile pierzătoare cu postiri 
asezandu-o. Fiinţa lui Hristos v-ati inchinat-o, cugetul 1-ati stramtorat spre plinirea poruncilor si de harul lui 
Dumnezeu v-ati impartasit, râul binelui si trupul duhului le-ati supus, lui Hristos incepatorul nevointelor neincetand 
cântând: Aliluia! 

Icosul 4 

Auzind cuvântul Domnului, ca imparatia Cerului se ia cu asalt si doar cei ce se silesc o dobândesc pe dansa, prin 
post, priveghere si rugăciune v-ati nevoit neincetat si trupul cu patimile le-ati răstignit pe Crucea lui Hristos, 
neabătut păzind rânduielile monahale. Pentru aceasta va fericim: 

Bucurati-va, purtare cu râvna a jugului bun al lui Hristos; 

Bucurati-va, priveghere a inimii ce tine duhul nestins; 

Bucurati-va, guri străjuite cu trezvie duhovniceasca; 

Bucurati-va, supunere cu duhul a trupului, fara pierzatoarea mila de sine; 

Bucurati-va, impletire a nevointei mintii cu ostenelile trupeşti; 

Bucurati-va, dobândire a sufletelor in răbdarea cea după Dumnezeu; 

Bucurati-va, Cuviosilor părinţi ai Optinei, luminoşi purtători ai harului staretiei! 

Condacul 5 

Ca pe o arma nebiruita impotriva legiunilor diavoleşti, numele purtător de lumina al lui Hristos neincetat cu credinţa 
in inima 1-ati purtat. Si primind izvorul veşnic al harului, ati urcat din putere in putere si foc la foc ati adăugat. 
Pentru aceasta, cu mintea curăţita lui Dumnezeu ii cântaţi: Aliluia! 

Icosul 5 

Vazandu-va neincetat neputinţa, mantuitoarea si purtătoarea de har rugăciune a lui Iisus niciodată n-ati incetat sa o 
lucraţi, si printr-insa primele răsăriri ale patimilor le-ati tăiat si uneltirile vrăjmaşului le-ati ars. in tăcerea inimii, 
vorbirea in rugăciune cu Domnul tainic ati dobândit, si sfeşnice vii facandu-va noua, celor ce mergem pe calea 
mântuirii, va strigam: 

Bucurati-va, adâncire in rugăciune a intregii voastre minţi; 
Bucurati-va, frângere de inima ce chemi pogorârea harului; 
Bucurati-va, lepădare in vremea rugăciunii a cugetelor pământeşti; 



Bucurati-va, chemare neincetata a numelui lui Iisus; 
Bucurati-va, nevoitori de toata vremea ai rugăciunii inimii; 
Bucurati-va, primire a cererilor voastre inaltate in numele Domnului; 
Bucurati-va, Cuviosilor părinţi ai Optinei, luminoşi purtători ai harului staretiei! 

Condacul 6 

Stand cu inima in rugăciune inaintea Crucii Domnului Cel ce pătimeşte pentru păcatele omeneşti, imbelsugate 
lacrimi ati vărsat, Cuviosilor. Cu durerea inimii pentru păcatele voastre si mistuiţi de o dragoste nespusa către 
Răscumpărătorul nostru, pana la sfârşitul vieţii către Dansul ati strigat: Aliluia! 

Icosul 6 

Strălucind in inimile voastre lumina dragostei Dumnezeieşti, slava lumeasca si laudele deşarte le-ati urat si le-ati 
dispreţuit, iar ocările din partea oamenilor si toate suferinţele cu inima deschisa le-ati primit, impartasindu-va cu 
osârdie de patimile lui Hristos. Prin aceasta chipul pătimirii si răbdării ne-ati arătat noua, celor care cu credinţa 
strigam: 

Bucurati-va, purtare in trupurile voastre a rănilor Domnului Iisus Hristos; 

Bucurati-va, sorbire a ocărilor ca pe o băutura purificatoare; 

Bucurati-va, indepartare cu toata inima de măririle pământeşti; 

Bucurati-va, rugăciune cu dragoste pentru cei care va 

Bucurati-va, iubire ce socoteşti ca pe nişte binefăcători pe cei ce te supară; 

Bucurati-va, mulţumire neincetata adusa Milostivului Dumnezeu; 

Bucurati-va, Cuviosilor părinţi ai Optinei, luminoşi purtători ai harului staretiei! 

Condacul 7 

Vazand dorinţa voastră buna si osteneala neincetata pentru implinirea poruncilor Sale, Domnul Cel ce voieşte ca tot 
omul sa se mântuiască si la cunoştinţa adevărului sa vina v-a luminat mintea ca sa intelegeti caile Sale si dreptatea 
Sa v-a invatat. Iar voi, cu inima invapaiata de har I-ati cântat pururea: Aliluia! 

Icosul 7 

Minunate sunt lucrurile Tale, Doamne, căci mai bine decât cărturarul ii inteleptesti pe robii Tai, care Te caută din 
toata inima, si le deschizi ochii ca sa inteleaga minunile legii Tale. Drept aceea, pe Cuviosii Tai, Părinţii noştri de la 
Optina, care neincetat poruncile Tale au păzit, si ne-au invatat a le iubi cu osârdie, ii lăudam cântând: 

Bucurati-va, aşezare in inima ca pe o mare comoara a cuvintelor lui Dumnezeu; 

Bucurati-va, iubire din toata inima a caii poruncilor lui Dumnezeu; 

Bucurati-va, ura trezvitoare fata de toata calea nedreptăţii; 

Bucurati-va, mers neabătut pe calea Domnului; 

Bucurati-va, gatire netulburata a inimii in nevointa cea buna; 

Bucurati-va, imbratisare a cuvântului lui Dumnezeu si aflare a păcii lui Hristos; 

Bucurati-va, Cuviosilor părinţi ai Optinei, luminoşi purtători ai harului staretiei! 

Condacul 8 

Socotindu-va străini si calatori pe pamant, n-ati dorit sa dobândiţi nimic din lucrurile pieritoare ale acestei lumi, ca 
sa nu fie inima voastră atrasa spre pamant. Ci doar de unul Dumnezeu sa se alipească, inaltandu-I cântare: Aliluia! 

Icosul 8 



Toata impatimirea trupeasca care ne desparte de dragostea Domnului din tot sufletul ati respins-o, căutând doar cele 
ce sunt spre duhovnicesc folos. De bunurile vieţii nu v-ati alipit inima si totdeauna cu dragoste pe Hristos urmând, 
toata nădejdea intr-insul v-ati pus-o, pentru care acum va lăudam asa: 

Bucurati-va, viata mutata la Domnul fara impatimire fata de lume; 

Bucurati-va, lepădare de grijile lumeşti pentru dulceaţa rugăciunii; 

Bucurati-va, credinţa neclintita ce tai imprejur grijile vieţii; 

Bucurati-va, sărăcie de buna voie si ascultare omora-toare a patimilor vătămătoare; 

Bucurati-va, pazire cu sfinţenie a făgăduinţei monahale pentru sărăcia de buna voie; 

Bucurati-va, taiere a voii ce v-a arătat adevăraţi ucenici ai lui Hristos; 

Bucurati-va, Cuviosilor părinţi ai Optinei, luminoşi purtători ai harului staretiei! 

Condacul 9 

Toate rugăciunile voastre si toate puterile voastre pe altarul inchinarii, Cuviosilor, le-ati depus, ca sa aflaţi curăţia 
inimii, fara de care, după cuvintele lui Hristos, nimeni nu va vedea pe Dumnezeu. Si de la Domnul pri-mindu-o, v- 
ati invrednicit in chip minunat a cânta Sfintei Treimi impreuna cu drepţii: Aliluia! 

Icosul 9 

Pornirile patimilor trupeşti care lupta impotriva sufletului, cu post si rugăciune le-ati imblanzit, nelasand gândurile 
păcătoase sa va stăpâneasca. Si de la Domnul Dumnezeu, singurul care are putere sa biruie cele ale firii, darul 
neprihănirii si isihiei ati primit, pentru care cântare de lauda acum va aducem: 

Bucurati-va, smerenie ce atragi harul lui Dumnezeu in lupta impotriva patimilor; 

Bucurati-va, iubire de osteneli si lipsuri ce lepezi odihna trupeasca; 

Bucurati-va, vestejire prin post si privegheri a poftelor trupeşti; 

Bucurati-va, biruire a legilor firii cu puterea lui Hristos; 

Bucurati-va, inchinare a trupurilor si sufletelor voastre ca jertfa fara prihana inaintea Domnului; 

Bucurati-va, curăţie a inimii ce vezi pe Domnul in fericirea veşnica; 

Bucurati-va, Cuviosilor părinţi ai Optinei, luminoşi purtători ai harului staretiei! 

Condacul 10 

Vrând sa va mântuiţi sufletele si sa va impartasiti de Viata veşnica, toate cugetele pământeşti si trecătoare le-ati 
trecut cu vederea, si Mântuitorului nostru, Care a dat ucenicilor Sai porunca cea mare a dragostei, cu fapta si 
adevărul I-ati urmat. Pentru aceasta, pe cei din jurul vostru cu dragoste invapaiata de har i-ati iubit, pe Tatăl Ceresc 
al tuturor oamenilor chemandu-L: Aliluia! 

Icosul 10 

Iubindu-i din tot sufletul pe cei din jurul vostru, imparatia Sfintei Treimi inlauntrul vostru ati aflat-o, si prin aceasta 
in inimile voastre focul dragostei lui Dumnezeu s-a pogorât. De acesta aprinzandu-va deplin, faptelor dragostei 
jertfa v-ati adus, primind acum de la noi cântare cu evlavie: 



Bucuraţi 
Bucuraţi 
Bucuraţi 
Bucuraţi 
Bucuraţi 
Bucuraţi 
Bucuraţi 



•va, dragoste sfânta ce cuprinzi pe toţi oamenii; 

•va, iubire insetata de mântuirea tuturor, care te faci tuturor toate; 

-va, suspin cu lacrimi pentru suferinţele oamenilor; 

•va, liman si sprijin mângâietor al tuturor celor ce aleargă la voi; 

-va, grabnic ajutor al tuturor celor ce va cheamă cu credinţa; 

-va, punere a sufletelor pentru aproapele; 

-va, Cuviosilor părinţi ai Optinei, luminoşi purtători ai harului staretiei! 



Condacul 11 



Cântare de lauda va aducem, Cuviosilor părinţi ai Optinei, căci urmarindu-va calea pământeasca cu adevărat ne-am 
invatat a umbla după dreptate. Fericiţi sunteţi, ca pentru dragostea lui Hristos v-ati nevoit si puterea vrăjmaşului ati 
ruşinat, aratandu-le tuturor adevărata virtute, si dintru slava cereasca Domnului strigând: Aliluia! 

Icosul 11 

Lăudând nevointele voastre luminoase, Cuviosilor Părinţi ai noştri de la Optina, va fericim ca pe nişte minunaţi 
povatuitori ai monahilor. Iar acum impreuna-vorbitori cu ingerii v-ati arătat, si in cer inaintea tronului lui Dumnezeu 
stand, va rugaţi pentru noi, care cu dragoste va cântam: 

Bucurati-va, ravnitori ai privegherii neincetate; 
Bucurati-va, păstrători neadormiţi ai focului din vatra inimii; 
Bucurati-va, stâlpi neclatinati ai ascultării, care pe toate le-ati răbdat; 
Bucurati-va, intrare prin multe suferinţe in imparatia lui Dumnezeii; 
Bucurati-va, cnipuri ale vieţii monahale deopotrivă in cinste cu ingerii; 
Bucurati-va, robi credincioşi ai lui Dumnezeu si fii ai imparatului Ceresc; 
Bucurati-va, Cuviosilor părinţi ai Optinei, luminoşi purtători ai harului staretiei! 

Condacul 12 

Darul harului Domnului pentru noi cerând, o fericiţilor, cu dreptate va lăudam. Ascultaţi suspinul nostru, nu treceţi 
cu vederea lacrimile noastre. Rugati-1 pe Domnul sa potolească patimile noastre cele cumplite, si plânsul cel cu 
frângere de inima pentru păcate sa ne dea, ca din suflet curat si buze neintinate impreuna cu voi in rai sa-i cântam: 
Aliluia! 

Icosul 12 

Cântare de lauda inaltandu-va, o, Cuviosilor, ştim ca nu aşteptaţi de la noi doar cântarea cea cu buzele, ci aflarea 
după pilda voastră a smereniei inimii si indreptarii vieţii. Pentru aceasta, alergam la ajutorul vostru ca sa atingem 
limanul pocăinţei, si cu dragoste ne nevoim, cântând: 

Bucurati-va, apărători ai celor care vieţuiesc cucernic; 

Bucurati-va, intarirea celor neputincioşi si orfanilor; 

Bucurati-va, ajutor cu dumnezeiasca putere spre mântuirea celor ce va cheamă; 

Bucurati-va, izvoare de har care nasteti in care se pocăiesc lacrimi de mângâiere; 

Bucurati-va, liturghisire a iubirii de oameni a Sfintei Treimi; 

Bucurati-va, mijlocitori fierbinţi inaintea Domnului pentru mântuirea noastră; 

Bucurati-va, Cuviosilor părinţi ai Optinei, luminoşi purtători ai harului staretiei! 

Condacul 13 

O, preaslaviti drepţi ai lui Hristos, Cuviosilor Părinţi si Stareţi, Moise, Antonie, Isaachie, Ilarion, Anatolie; Iosif si 
al doilea Isaachie, Leon, Macarie, Ambrozie, Varsanufie, al doilea Anatolie, Nectarie si Nicon, ca şapte stâlpi si 
şapte luminători ati strălucit in Sihăstria de la Optina! Auziţi aceasta rugăciune a noastră si pogorati-ne de la Hristos 
dar de smerenie si pomenire a morţii, sa ne izbăvească cu harul Sau de tot râul si sa ne invredniceasca de sfârşit 
creştinesc pe toţi care ii cântam Lui: Aliluia! (Acest condac se citeşte de trei ori) 

Apoi Icosul 1 si Condacul 1 . 

Rugăciune către Preacuviosii Părinţi si Stareţi, care au strălucit la Sihăstria Optina 

O, mari drepţi ai lui Dumnezeu, stâlpi si luminători ai Pământului Rusiei, Preacuviosilor si Purtătorilor de 
Dumnezeu părinţi ai noştri de la Optina, Leon, Macarie, Moise, Antonie, Ilarion, Ambrozie, Anatolie, Isaachie si 
Iosif, Varsanufie, Anatolie, Nectarie, Nicon si Isaachie, după porunca Evangheliei pe Domnul Dumnezeu din toata 



inima si din tot sufletul si din tot cugetul L-ati iubit si ca nişte făclii de har purtătoare ati luminat intreg poporul spre 
mântuire. 

Pentru aceasta, sub Acoperământul Preasfintei Stăpânei noastre Născătoarea de Dumnezeu ati venit la Sihăstria 
Optina, intemeiata de tâlharul care s-a pocăit. Si pana la sfârşitul vieţii voastre ati umblat cu smerenie si osândire de 
sine pe calea cea strâmta si plina de suferinţa, dobândind prin aceasta cu prisosinţa darurile binecuvântate ale 
Duhului Sfanţ. 

Pe bătrâni si tineri, pe nobili si pe sărmani, pe inteleptii veacului acestuia si pe cei simpli, pe toţi care veneau la voi 
cuprinşi de necazuri, i-ati liniştit si mângâiat duhovniceste, cu lumina adevărului lui Hristos i-ati luminat si i-ati 
reinviat duhovniceste. 

Pe toţi ca pe voi insiva i-ati iubit si in inima voastră i-ati cuprins, după cuvintele Apostolului, cele viitoare vestind, 
povatuind, indreptand si mângâind. 

Rugati-L pe Milostivul Dumnezeu, care in locuinţa raiului pe tâlharul intelept impreuna cu Sine 1-a luat, sa ne 
dăruiască noua, nevrednicilor, ca lucratorilor din ceasul al unsprezecelea, duh umilit, inima curata, infranarea limbii, 
fapte drepte, smerenie inteleapta, lacrimi de pocăinţa, credinţa neruşinata, dragoste nefatarnica, pace sufleteasca si 
sănătate trupeasca. 

Iar prin mijlocirea voastră sa ne invredniceasca Domnul de răspuns bun la infricosatoarea Sa Judecata, si de 
chinurile veşnice izbavindu-ne, de imparatia Cerului sa ne facă părtaşi impreuna cu voi, in vecii vecilor. Amin. 



SFÂRŞIT ŞI LUI DUMNEZEU SLAVA! 



+++++++++ 

+++++++ 

+ + + + + 

+ + + 

+ 



